
The following extracts have been printed for the 
use of students who attend the Class in connec- 
tion with the Celtic Chair. The orthographj 
and idiom of the authors differ in manj cases, 
but it has been thought desirable to preserve 
this variety, as it illustrates the dialects of 
the various districts in the Highlands, and the 
want of uniformity among authors in writìng 
the Gaelic language. A few apostrophes and 
a considerable number of accents have been 
removed from the page; and the number of 
both might be still further reduced with ad- 
vantage. 

These extracts are selected simply for their 
style, and are intended to form a First or Junior 
Reading Book. A second volume, containing 
examplès of the higher efforts of modem Gaelic 
j)oets, along with specimens of old Gaelic, will 
afterwards be published. 



Thb Oolleoe, Edinbukoh, 
Novemher 1, 1889. 

LONG MHOR NAN EILTHIREACH. 

[The five following extracts are by the late Rev. Norman Mac- 
Leod, D.D. Dr. MacLeod was bom in the m^se of Morven in 
1783, and died in Glasgow in 1862. He was successively minister 
of Campbeltown, Campsie, and St. Columba's, Glasgow. He was, 
in conjunction with Principal Baird of Edinburgh, the founder of 
the General Assembly's Education Scheme. He was Moderator 
of the General Assembly in 1836. He was Dean of the Chapel- 
Royal, and one of Her Majesty's Chaplains for Scotland. He was 
the author of many Gaelic publications. In 1829-31 he edited aud 
for the most part wrote the Teachdaire Gaidhealach, In 1840-43 
he edited Cuairtear nan Gleann, He also contributed to the 
Mountain Visitor^ a Gaelic monthly, edited by his son-in-law, the 
late minister of Kilmallie, the Rev. Dr. Clerk. He trans- 
lated the Psalms for the use of the Irish Church, and they are 
published in the Irish character. A selection from his works, edited 
by Dr. Clerk, and with a " Biographical Sketch of the Author" 
by his gifted son, the late Rev. Norman MacLeod, D.D., of the 
Barony Parish, Glasgow, was published under the title of Caraid 
nan Gaidheal in 1867. Dr. MacLeod is admitted to be the best 
of our Gaelic prose writers. Of the first extract, Professor 
Biackie says that " for graceful simplicity and profound pathos, it 
is second to nothing that 1 know in any language, unless, indeed, 
it be the account of the death of Socrates in Plato's Phsedo, and 
Bome well-known chapters in the Gosptl of St. John.''] 

AiR piUeadh dhomh air m'ais o I Chaluim Chille, 
thainig sÌDD, air an aon fheasgar shamhraidh a 
VaiUidh a chunnaic mi riamh, do àite tearuinte 
fasgach, a tha ann an ceann mu thuath an eilein 

2 Long Mhor nan Eilihireach. 

Mhidlich. Ar leam nach faca ini caladh luingeis idir 
a tha air a dhion o eirigh fairge agus o chumhachd 
stoirme mar tha e. Tha eilean fada caol 'g a 
chuairteachadh air an taobh a muigh, a* sgaoileadh a 
sgiathan gu cairdeil mu'n cuairt air gach soitheach 
beag agus long a tha 'g iarraidh fasgaidh 'n a thaic o 
dhruim a' chuain, no tha feitheamh ri sìd mara gus 
an rudha-mor a ghabhaiL Air an laimh dheis mar 
chaidh sinn a stigh, tha 'm fearann ag eirigh gu 
corrach, cas. Bha sinn a' seoladh ri bile nan creag, 
agus bha geugan nan craobh a' lùbadh dluth dhuinn. 
Thainig fàileadh a' bharraich oimn air oiteig an 
t-samhraidh, agus bha mlle eun beag le'n ceilearadh 
binn a* seinn air gach preas, a' cur failte oimn *n 
nair a bha sinn a' seoladh seachad orra gu reidh, 
sàmhach. Cha robh taobh a thionndaidhinn mo shùil 
nach robh 'n sealladh taitneach. Bha na beanntan 
arda Morchuanach, 's iad uaine gu'm mullach ; Suaineart 
le chnocan 's le thulaichean boidheach, 's an Leathar- 
Morthairaeach a' deanamh gairdeachais ann am blàs 
an fheasgair shamhraidh. Aig ceann shuas a' chaoil 
chi mi, 

" — Bheinn ard a's aiUidh sgiamh, 

Ceann-feadhna nam milte beann : 
Bi'dh aisling nan damh 'n a ciabh, 

*S i leaba nan nial a ceann." 

An uair a dhluthaich sinn a stigh, cha robh r'a 
fhaicinn ach croinn nan luingeas, am brataichean 
a' snamh gu fann ris an t-soirbheas ; 's cha robh r'a 
chluinntinn ach farum ramh, *s torman nan allt agus 
nan eas, a bha tuiteam o iomadh sgairneach ard do'n 
chaladh a bha nis a' fosgladh gu farsuinn romhainn. 

Long Mhor nan Mlthireach. 3 

-thaobh gu taobh de'n traigh air an dara laimh, tha 
sràid de thighean mora cho geal ris an t-sneachd; 
's gu grad air an cul tha uchdach chorrach chas, far 
am bheil an calltuinn, an caorann, agus an t-uinseann 
a' fàs gu dosrach, cho dluth, direach os cionn nan tighean 
a tha fòpa, 's gu bheil an geugan, ar leat, a' lùbadh 
m'am mullach. Air braigh a' bhruthaich chi thu 
a' chuid eile de'n bhaile eadar thu 's fàire, ionnus gur 
duilich dhuit àite 's boidhche agus a*s neo-chumanta 
fhaicinn. Ach 's ann a mach 's a' chaladh a bha 'n 
sealladh a b'fhiach fhaicinn ; na ficheadan soitheach 
eadar mhor agus bheag, iomadh eithear caol le'n raimh 
uaine, a' bhirlinn riomhach le 'siuil gheala, 's an long- 
chogaidh le 'croinn arda, 's le 'brataich rioghail. Ach 
'n am measoj uile chomharraich mi aon long mhor a 

o o 

thug barr orra air fad: bha iomadh bàta beag a 
gabhail d*a h-ionnsuidh, agus mhothaich mi gu robh 
iad a' deanamh deas g*a cur fa sgaoil. Bha aon duine 
leinn a thainig oimn aig culaobh Mhuile, a*s gann a 
thog a cheann fad an latha, a bha nis ag amharc gu 
h-iomaguineach air an luing mhoir so. " An aithne 
dhuit," thubhairt mi ris, " ciod i an long mhor so V* 
" Mo thruaighe," a deir esan, " 's ann domh is aithne ; 
's duilich leam gu bheil barrachd 's a b'aiU leam de 
m'luchd-eolais innte; innte tha mo bhraithrean agus 
moran de m'chaomh chairdean a' dol thairis air imrich 
fhada, mhuladaich do America mu Thuath; agus is 
bochd nach robh agamsa na bheireadh air falbh mi 
cuideachd." 

Tharruing sinn a nunn g'an ionnsuidh ; oir tha mi 
*g aideachadh gu robh toil agam na daoine blàth- 
chridheach so fhaicinn, a bha 'n diugh a' dol a 

4 Long Mhor nan Eilthireach 

ghabhail an cead deireannach a dh'Albainn, air tòir 
duthcha far am faigheadh iad dachaidh bhunaiteach 
dhoibh fhein agus d'an teaghlaichean. Cha'n 'eil e 
comasach a thoirt air aon duine nach robh 's an 
lathair an sealladh a chunnaic mi 'n so a thuigsinn. 
Cha tig an la a theid e as mo chuimhne. Bha iad 
an so eadar bheag agus mhor, o'n naoidhean a bha 
seachduin a dh'aois gus an seann duine liath a bha 
tri fichead bliadhna 's a deich. Bu deistinneach ri 
fhaicinn an trom mhulad — an ìarguin inntinn — an 
imcheist, 's am bristeadh-cridhe a bha air an dearg- 
adh gu domhain air aghaidh na cuid bu mhò dhiubh, 
a bha 'n so cruinn o iomadh eilean agus earrann de*n 
Ghaidhealtachd. 

Blieachdaich mi gu h-araidh air aon duine dall, 
aosmhor, a bha 'n a shuidhe air leth, 's triuir no 
cheathrar de chloinn ghiUean mu'n cuairt da, a sheana 
ghairdeanan thairis orra, iad a' feuchainn cò bu dluithe 
a gheibheadh a stigh r*a uchd, a cheann crom os an 
cionn, fhalt liath agus an cuaileanan dualach, donna- 
san ag amaladh 'n a chèile, agus a dheoir gu trom, 
frasach a' tuiteam thairis orra. Dluth dha aig a 
chasan bha bean thlachdmhor 'n a suidhe ag osnaich 
gu trom ann an iomaguin broin ; agus thuig mi gu'm 
b'e a fear-pòsda a bha spaisdearachd air ais agus air 
aghart le ceum goirid agus le lamhan paisgte. Bha 
sealladh a shùl luaineach neo-shuidhichte, agus aghaidh , 
bhuairte ag innseadh gu soilleir nach robh slth 'n a 
inntinn. Tharruing mi dluth do'n t-seann-duine, 
agus dh'fheoraich mi dheth ann an caoimhneas cainnte, 
an robh esan ann am feasgar a laithean a' dol 
a dh'f hàgail a dhuthcha ? " Mise," deir esan, " a' dol 

Long Mhor nan EilthirecLch. 5 

thairis 1 cha'n 'eil ! Air imrich cha teid mise gus an 
tig an imrich a tha feitheamh oiran air fad ; agus an 
uair a thig, cò an sin a theid fo m'cheann do'n chiU ? 
Dh'fhalbh sibh! dh'fhalbh sibh! dh'fhàgadh mise 'm 
aonar an diugh, gu dall, aosda, gun bhràthair, gun mhac, 
gun chul-taice ; agus an diugh, la mo dhunach, Dia 
thoirt maitheanais domh, tha thusa, Mhairi, mo 
nighean, m'aon duine cloinne, le m'oghachan geala, 
gaolach, a' dol g'am fhàgail. Tillidh mis' an nochd 
do'n ghleann ud thall ; ach cha'n aithnich mi an lamh 
a tha 'g am threorachadh : cha tig sibhse, a leanaba 
mo ghraidh, a mach an coinneamh an t-seann-duine : 
cha chluinn mi tuilleadh briagail 'ur beoil ri taobh na 
h-aibhne ; 's cha ghlaodh mi tuilleadh, ged nach bu leir 
dhomh 'n cunnart, Fuir'ibh air 'ur n-ais o'n t-sruth : 
'n uair a chluinneas mi tabhunn nan con, cha leum mo 
chridhe na's f haide, 's cha*n abair mi, Tha mo leanaban 
a* teachd. Cò nis a stiuras mi gu fasgadh an tuim, 
's a leughas dhomh an Leabhar Naomh ? C' àit', an 
ath oidhche, 'n uair a theid a' ghrian fodha, am bi 
sibhse, a chlann mo ruin ; agus cò thogas leamsa 
laoidh an anmoich ?" '* ! 'athair," ars' an nighean, 
's i dluthachadh ris, " na bristibh mo chridhe." " Am 
bheil thu 'n so, a Mhairi," a deir e ; " c'àit' am bheil 
do kmh ? Thig na's dluithe dhomh, m'eudail thu 
de mhnathan an domhain, is sòlasach leam do ghuth. 
Tha thu dealachadh rium: — cha'n 'eil mi cur iom- 
choir ort, 's cha mhò tha mi gearan. Falbh, tha mo 
lan chead agad, tha beannachd do Dhe agad. Bi 
thusa, mar bha do mhathair romhad, dleasnach. Air 
mo shon-sa, cha'n f hada bhitheas mi ann : chaill mi 'n 
diugh mo gheugan aiUidh, agus is faoin an oiteag a 

6 Long Mhor nan Eilthireach. 

leagas mo cheann ; ach f had 's is beo mi seasaidh Dia 
mi: bha e riamh leam anDS gach cruaidh-chas, agus 
cha treig e nis mi. Dall 's mar tha mi, tha e fein, 
buidheachas d'a ainm, a' toirt domh seallaidh air mo 
charaid a's fearr air a dheas-laimh, agus 'n a ghnuis is 
leir dhomh caomhalachd agus gras. Tha mi 's a'cheart 
àm so a' faotainn neirt uaithe. Tha gheallaidhean 
a* teachd dhachaidh gu m* chridhe. Faodaidh meang- 
lain eile fàilneachadh, ach cha searg craobh na beatha. 
Am bheil sibh air fad lamh rium ? " a deir e : " eisdibh ; 
tha sinn a nis a' dealachadh: tha sibhse a' dol do 
dhuthaich fad' as, agus ma dh'fhaoidte mu'n ruig 
sibh i gu'm bi mis' ann an duthaich ard-ghrianaich, 
far am bheil dochas agam gu'n coinnich sinn fhathast 
a chèile, far nach bi imrich no dealachadh a chaoidh : 
cha bhi ; oir cha'n 'eil sannt no ciocras òir air nèamh. 
Bithidh sinn an sin gu siorruidh le chèile, agus gu 
siorruidh le Dia. Siabar gach deur o*n t-sùil, agus 
bithidh la a' bhroin thairis. Bithibh cuimhneach 
air Dia 'ur n-athraichean, 's na tuitibh o aon deadh 
chleachdadh a dh*fhoghluim sibh. Moch agus anmoch 
lùbaibh an glun, mar b'abhaist duinn, agus togaibh 
an laoidh. Agus sibhse, mo leanaba, a bha mar 
shùilean agus mar luirg dhomh ; sibhse a shaoil mi a 
chàireadh am foid gorm tharam, an eigin duinn deal- 
achadh ? — Dia chuideachadh leam ! " 

Cha b'urrainn domh fuireach na b*f haide : bha 
gheola bha gus an seann duine a thoirt gu tìr 
a' tarruing suas ri cliathach na luinge : chaidh iadsan 
ft bha feitheamh air a dh'innseadh dha gu feumadh e 
falbh. Theich mi uatha : cha robh e ann am chomas 
a bhi 'm fhianuis air an dealachadh bhochd. 

Long Mhor nan Eilthireach. 7 

Ann an deireadh na luinge, bha buidheann dhaoine 
a thuig mi bu luchd duthcha, air an earradh ; agus 
mhothaich mi o*n cainnt, gu'm b'ann o aon de na 
h-eileanaibh tuathach a thainig iad. Bha iad gu geur 
iomaguineach ag amharc a mach air son bàta beag 
a bha teachd a stigh an rudha fo shiuil 's fo raimh. 
Cho luath 's a ghabh i steach do*n chaladh, 's a rinn i 
air son na luinge, ghlaodh iad a mach, " *S e fein a 
tha ann — piseach air a cheann." Bha aon neach 
am measg nan daoine so a bha reir coslais na bu 
mheasaile na càch. 'N uair a dh* aithnich e *m bàta 
beag so, chaidh e far an robh an sgiobair, agus 
mhothaich mi 'n sin gu'n do ghairmeadh orrasan a 
bha shuas anns na croinn, 's a mach air na slatan- 
siuil, teachd a nuas, agus gu'n deachaidh stad 
aìr an uidheamachadh a bha dol air aghaidh chum 
an long a chur fa sgaoiL Dhluthaich am bàta, 
dh'eirich seann duine ard, uasal, dreachmhor, a bha 
'n a deireadh, agus le ceum daingeann, laidir, ged bha 
cheann cho geal ris a' chanach, dhirich e suas, gun 
chuideachadh sam bith, ri taobh na luinge. Chuir 
an sgiobair failt' air le mor-urram. Dh'amhairc e 
mu'n cuairt da, agus gu gmd mhothaich e bhuidh- 
eann ghaolach a bha 'n deireadh na luinge, agus 
ghabh e g'an ionnsuidh. "Dia bhi maille ruibh," 
ars' esan, 'n uair dh'eirich gach aon diubh, le 
bhoineid 'n a laimh, a chur failt' air. Shuidh e 
'n am measg ; air an luirg a bha 'n a laimh, leig e 
car tamuill taic a chinn ; agus mhothedch mi gu robh 
na deoir mhora sruthadh a nuas air an aon aodann 
a bu taitniche leam fhaicinn a chunnaic mi riamh. 
ThaiTuing gach aon diubh mu'n cuairt da, agus 

8 Long Mhor nan Eìlthireach. 

shuidh cuid de'ii chloinn aig a chasan. Bha ni- 
eigin ann an coslas an duine bheannaichte so nach 
faodadh gun daoine a thàladh ris : bha de mhaitheas 
agus de chaomhalachd mu'n cuairt da, 's gu faod- 
adh an neach a bu lag-chridhiche misneach a bhi aige 
teachd 'n a lathair ; agus, anns an àm cheudna, bha de 
smachd ard 'n a shuil agus 'n a bhathais, na bheireadh 
air an spiorad a ba daluia meatachadh *n a fhianuis. 
"Thainig sibhse, le'r cead," ars* iadsan, "mar a 
gheall sibh : cha d'rinn sibh dearmad riamh oirnn 
ann an la ar teinn. Tha sinne an nochd a' dol a 
ghabhail a' chuain fo'r ceann ; 's mu'n eirich a' 
ghrian air na beanntan ud thall, bithidh sinn gu 
bràth as an sealladh. Is culaidh thruais sinn an 
diugh — la ar dunach!" "Na cluinneam," ars' am 
niinisteir, " a leithid so de chainnt. Bithibh mis- 
neachail ; cha'n e so an t-àm dhuibh meatachadh ; 
cuiribh 'ur n-earbsa ann an Dia: oir cha'n ann 
gun fhios dasan a tha sibh a' dol air an turus so. 
'S ann 'n a fhreasdal fein a tha gach ni teachd mu'n 
cuairt : ach 's ann a tha sibhse labhairt mar gu'm 
biodh sibh a' fàgail rioghachd an Uile-chumhachd- 
aich, agus a* dol far nach ruigeadh a chaoimhneas 
athaireil oirbh. Mo thruaighe ! an e so 'ur creid- 
eamh?" "Tha sin fior," thubhairt iad; "ach an 
fhairge, an cuan mor, farsuinn ! " " An f hairge ! " 
fhreagair e; "c'ar son a chuireadh sin sibh fo 
dhiobhail misnich; nach *eil Dia r'a fhaotainn air 
a- chuan cho maith 's air tir-mor ? Fo stiuradh a 
ghliocais, fo dhion a chumhachd, nach *eil sibh cho 
tearuint' air a' chuan 's a bha sibh riamh ann an 
gleann tiorail ? Nach 'eil an Dia a chruthaich an 

<ìuan a' dol a mach air a thonnan uaibhreach ? cha'n 
eirich a h-aon diubh roimhibh gun fhios da: 's e 
fein a chaisgeas onfhadh na fairge : tha e mach air 
b! chuan ann an carbad na gaoithe, cho cinnteach 
's a tha e ann an nèamh shuas. ' 1 sibhse air 
bheag creidimh, c*ar son a tha sibh fo eagal ? '" 

"Tha sinn a' fàgail ar duthcha," fhreagair iad. 
"Tha gun teagamh," ars* esan; "tha sibh o! fàgail 
an eilein *s an d'fhuair sibh 'ur togail 's 'ur n-arach ; 
gu cinnteach tha sibh a' dol air imrich fhada; cha 
ruigear a leas a chleith gu bheil iomadh cruadal a' 
feitheamh oirbh; ach cha d'thainig so oirbh gun 
fhios duibh. A' fàgail 'ur duthcha ! an dubhairt 
sibh ; am bheil ceangal seasmhach aig mac an duine 
ri aon duthaich seach duthaich eile ? Cha'n *eil 
duthaich bhunaiteach againn air thalamh ; cha'n 'eil 
sinn air fad ach 'n ar n-eilthirich ; cha'n ann 's an 
t-saoghal chaochlaideach so a tha e air a chead- 
achadh dhuinn le Dia an dachaidh sin iarraidh as 
nach bi imrich." 

" Gun amharus," fhreagair iad, " tha sin fior, ach 
tha sinn a' falbh mar chaoraich bhochda gun bhuach- 
aille, gun a h-aon ris an cuir sinn ar comhairle ; 
's a' dol fada, fad' air falbh. ! nam biodh sibhse." 
— " Bithibh 'n 'ur tosd," deir esan : " na cluinneam 
a leithid so de chainnt. Am bheil sibh a' dol na*s 
fhaide o Dhia na bha sibh riamh ? nach e 'n Dia 
ceudna dh'fhosgaU rosgan do shùl an diugh 's a 
dhuisg thu à suain na h-oidhche, a tha 'g oibreach- 
adh taobh thall an t-saoghail ? Cò sheas le Abra- 
ham 'n uair a dh* fhàg e thìr 's a dhaoine ? Cò 
thaisbein e fein do Tacob, 'n uair a dh'fhàg e tigh 

'athar, 's a chaidil e muigh air an raon ? Mo naire 1 
a dhaoine ; c'àit' am bheil 'ur creideamh ? An dubh- 
airt sibh gu robh sibh mar chaoraich bhochda gun 
bhuachaille ? am bheil aon leanabh beag laimh rium 
an 80, nach aithris na briathran sin, 

' 'S e Dia fein a's boachaill' dhomh, 
Cha bhi mi ann an dlth ? 

Nach esan Ard-bhuachaille a chuid caorach fein, a 
thubhairt, ' Na biodh eagal ort, a threud bhig, bi fo 
dheadh mhisnich, oir 's mise do Dhia*' Cha'n 'eil, 
gu dearbh," deir esan, " tighean-aoraidh far am bheil 
sibh a' dol; agus is dòcha nach 'eil ministeirean 
ann : ach cuimhnichibh la an Tighearna. Cruinn- 
ichibh fo sgàil na creige, no fo dhubhar nan craobh ; 
agus togaibh le chèile laoidhean Shioin, a' cuimh- 
neachadh nach 'eil lathaireachd Dhe fuaighte ri àite 
seach àite ; gu bheil e r'a fhaotainn anns gach 
àite leosan a dh'iarras e gu treibhdhireach ann an 
ainm Chriosd — air mullach na beinne a's airde, aig 
bonn a' ghlinne a's isle, no ann am meadhon a' 
bhaile-mhoir, no 's an teampull a*s dreachmhoire a 
thogadh riamh dha le lamhan. Tha gach aon agaibh 
comasach air facal Dhe a leughadh; mur bitheadh, 
bu trom mo chridhe da rireadh, 's bu bhronach 
an dealachadh. Tha fhios agam gu bheil Biobuill 
'n *ur cuideachd; ach gabhaibh uamsa an diugh 
Biobuill ura, air an ur chlo-bhualadh, ann an tomad 
beag, soirbh r'an giùlan ; agus cha shuarraiche leibh 
iad gu bheil 'ur n-ainmeannan sgriobhta annta leis 
an laimh sin a bhaist an earrann a's mò dhibh, a 
thogadh iomadh uair ann an asluchadh as 'ur leth 

gu nèainh; agus a thogar fhathast ann an deadh 
dhochas an ainm Chriosd air 'ur son, gus an tig 
marbhantachd a' bhàis thairis oirre. Agus sibhse, 
mo leanaba beaga, am badan lurach de m'chuid 
uan, a tha nis 'g am fhàgail, thug mi d' 'ur n-ionn- 
suidh-se cuimhneachan beag air mo mhor-ghradh 
dhuibh. Dia g'ur beannachadh." "0!" ars' iad- 
san, '' cia taingeil a tha sinne gu faca sinn sibh 
aon uair eile, agus gu'n cuala sinn fhathast 'ur 
guth." 

Bha muinntir na luinge gu leir a' tarruing na bu 
dluithe air an àite 's an robh e 'n a sheasamh ; ma 
b'iad na seoladedrean fein, ged nach do thuig cuid 
diubh a' chainnt, thuig iad gu'm bu ghnothuch 
anama a bha dol air aghaidh. Bha uiread de 
dhurachd, de bhlàs, de chaoimhneas 'n a choslas 
agus 'n a chainnt, 's gu'n do sheas iad gu ciuin,, 
sàmhach; agus chunnaic mi iomadh aon diubh a' 
cleith nan deur a bha tuiteam a nuas air na gruaidh- 
ean as an tug iomadh latha garbh, o chionii fhada,. 
an leanabas. 

Thug an duine beannaichte a chomhdach-cinn deth,^ 
agus sheas e suas; thuig gach aon na bha 'n a 
bheachd. Thuit cuid diubh air an gluinean, 'us 
dh'amhairc gach aon air an làr, 'n uair a thubhairt e 
le guth, glan, fallain, " larramaid beannachd Dhe \ 
deanamaid umuigh." 1 bu chruaidh an cridhe 
nach leaghadh, agus cha chuis fharmaid an spiorad 
sin nach gabhadh suim, fhad' 's a bha 'n umnigh 
dhurachdach, theas-chridheach 'g a cur suas leis an 
duine mhaith so, a bha nis e fein air ardachadh os^ 
cionn an t-saoghail so. Is iomadh dùile bhochd, lag* 

chridheach a fhuair misneach : thuit a bhiiathran 

mar dhruchd an fheasgair, *s fhuair na meanglain 

lag, fhann, fionnachd agus sòlas. Bu trom acain 

an cleibh, *n uair a bha iad air an gluinean, 's na 

h-osnaichean a dh'fheuch iad a chumail fodha; ach 

'n uair a dh' eirich iad, ar leam gu*n robh misneach 

ur r'a fhaicinn *n an sùilean troimh cheo nan deur 

goirt a bha iad a nis a' tiormachadh air falbh. 

Dh*fhosgail e leabhar nan Salm, 's thogadh an t-aon 

naomh cheol a bu tursaiche, a bu deuchainniche air 

gach doigh, gidheadh a bu shòlasaiche, a chuala mi 

riamL 

Eainig an fhuaim thiamhaidh gach long 's gach 

soitheach *s a' chaladh. Cha robh ramh nach robh 

air a phasgadh ; cha chluinnte fead, no farum, ach 

an aon sàmhchair bheannaichte, 'n uair a sheinn iad an 

dara Salm thar an dà fhichead, aig a' cheathrainh 

rann : — 

" Tha m'anam air a dhortadh mach, 
Trà chuimhnicheam gach ni, 
Oir chaidh mì leis a* chuideachd mhoir, 
Dol leo gu teampuH Dhe. 

''Seadh, chaidh mi leo le gairdeacliaa^ 
Is moladh foa le chèiP : 
'S ann leis a* chuideachd sin a bha 
A' coimhead laithe feilL 

" m'anam I c'uim a leagadh tliu 
Le diobhail misnich sios ! 
Is c'uim am bheil thu*n taobh stigh dhiom 
Fo thrioblaid is fo sgios ? 

** Ouir dochas daingean ann an Dia, 
Oir fathast molam e ; 
Aìr son na furtachd is na slaint' 
Thig dhomh o 'aodann reidh." 



Digitized by 



Google 



ComhradJk 13 

COMHRADH. 

AM MAIGHSTIR-SGOILE AGUS CALUM POSTA. 

Maighstir-sgoile. — ^Tarruing do cheum, a Chaluim, 
cha fhreagair do ghiUean na Ban-righ a bhi cho 
mairnealach, leisg; tha thu fad' air deireadh an 
diugh. 

Calum. — Tha — 's ann agam tha fhios ; ach nam 
biodh mo mhaileid air do dhronnaig-sa, agus d'anail 
a* d'uchd, mar thachair dhomhsa, cha bhiodh tu cho 
ealamh gu achmhasan a thoirt do*n t-seana Phosta. 

M. Sg. — *S ann da rireadh a tha mi. So, so I 
tarruing ort — bha gille beag a* Bhaillidh an so o 
chionn dà uair a' feitheamh ort — thug e cheardach 
air a shèideadh a' bhuilg, a dh'fheuchainn blàs a 
chur air fhein ; ach 's mor m'eagal gu'n deachaidh 
e dhachaidh. 

Cal. — Ma chaidh, turus maith dha : tha mo bhalg- 
sa cho mor air a sheideadh ri aon bhalg ceardach 
's an duthaich. Ged robh am Baillidh fhein an so, 
agus am ministeir comhla ris — gun tighinn air giUe 
na brigise buidhe, cha robh comas air. 

M. Sg. — Mata, o'n a thachair dhuit ainmeachadh, 
bha 'm ministeir an so cuideachd — chaiU e fhoigh- 
idinn agus chaidh e dhachaidh — cha robh e idir 
toilichte. 

Cal. — Nach robh? 'S neonach leam sinl 'S 
iomadh latha thug daoin' eile breabadh an sàiltean 
aig ceann na h-eaglais a' feitheamh ris-san, an duine 
còir, 's gun a chridh' agad fhein, ged is seorsa dè 



Digitized by 



Google 



14 Comhradh. 

phears'-eaglais thu, a radh ris gu'm b'olc; agus a 
thaobh fhoighidinn a chaill e, is suarach an ulaidh 
ì dhasan a dh'amaiseas oirre — ^bha i gu maith air a 
caitheamh. 

M. Sg. — So, sol fosgail do bhroiUeach 's thoir 
dhomh na litrichean. 

Oal. — Mo bhroilleach! Fhir mo chridhe, chaidh 
e bh'uaithe sin a nis : cha deachaidh cliabh moine 
riamh air mo dhronnaig cho trom ris a' mhaileid 
Tiir so. 

M. Sg. — Maileid, a Chaluim ? 

Cal. — 'S eadh, maileid — no sac, ma's e 'ò fearr 
a thuigeas tu — sac eich, 's cha shac air son Criosd- 
uidh. Cha b'ionann 's an leobag bheag leathraich a 
b'abhaist a bhi agam le sreing m'a muineal, cho soirbh 
r'a giùlan ri aon spliucan tombaca chuir duine riamh 
*n a phòca; 's ged nach robh moran litrichean innte 
bha iad luachmhor, ceir uasal, dhearg orra, cho cruinn, 
leathaun ri bonn cruin; tri no ceithir air son a' 
mhinisteir, agus leobag bheag an ceann gach ràithe 
air son a' Cheannaiche bhain ; agus da rireadh 
b'fhiach e a prìs a' bhraoisg fhaicinn a chuireadh e 
air 'g a leughadh. Chunnaic mi sinn a' tarruing 
barrachd airgid air son tri litrichean 's an àm sin na 
ni sinn a nis air son lan cumain de 'n t-seors' ur a 
thug mi 'n diugh leam — cailc ruadh air a h-uile aon 
diubh, mar a chi thu air na seotaichean uan — ^''paighte," 
" paighte," air clar gach aodainn diubh : agu:^ air son 
phaipeirean-naidheachd ! cha'n 'eil balach a thug foid 
moine fo 'achlais do'n sgoil an diugh nach faod paipeir- 
naidheachd a thoirt dachaidh 'n a àite. Cha'n fhogh- 
iiadh an t-seann fheadhainn. ach fear ur — fear Gaidh- 

ealach ma*s fhior — Cuaìrtear nan Gleann ! Cuairtear — 
ach ('lia'n abair nii tuiUeadh. Sin agad a' mhaileid 
— sè fichead litir, agus cuid diubh air son feadhainn 
nach d'fhuair litir riamh. 

M. Sg. — Fuir'ibh air *ur n-ais gus an seorsaich mi 
na litrichean — cha*n fhaodar lamh a chur air a h-aon 
diubh. 

Cal.— Cha chuir sinne corrag orra, ach faodaidh 
an cat amharc air an righ. Co dha tha i sud ? a h-uile^ 
litir air a cul cho reamhar, gharbh ri m'lùdaig, 's cho 
cam ri iomaire 'n amadain. — Stad, fhuair mi e — 
Donald MLucais, Bsquire, Shooter of Wild Beasts, Big- 
Graig. Esquire ! ! Fheara 's a ghaoil ! Domhnull 
Brocair 's a' Chreig-mhoir 'n a Esquire ! thug so barr 
air na chunnaic mi riamh ; ach cò i so ? Miss Chris- 
tiana Mac OSh^nag, Old IVife's Point, Mull XJbh! 
Ubh ! Ubh ! cò i so ? Feuchaidh so riut f hein, ge 
h-eolach thu. An àithne dhuit i ? Old Wife's Point ; 
siu àite nach cuala mise ri mlinn, no fear eile romham. — 
1 a' Bheurla, a' Bheurla, mar a tha i tolladh a stigh ! 

M. Sg. — Nach cum thu do theanga, Chaluim ; an 
e nach aitbne dhuit i ? Cairistiona mhor aig Eudha- 
na-Caillich. 

Cal. — Eudha-na-Caillich 1 Old Wife's Point. Mo 
chreach, mo chreach ! C'àit* an stad so ? 's culaidh- 
spuirt so gun teagamh; ach stad — tha mi tuigsinn co 
bh'uaithe tha Ktir Cairistiona. Cuiridh mi geall gur e 
bodach na brigise cainbe bha 'g iasgach nan cruban *8 
nan giomach air son an t-Sasunnaich mhoir 's a' 
Chaisteal, a dh'fhàg a chleibh 's a lin ann an tigh 
Cairistiona ; ach tha i mach a' clàdadh, bi'dh greis 
mu*n ruig an litir i 



Digitized by 



Google 



16 Comhradh. 

M. Sg. — XJist ! a Chaluim, air neo cuiridh tu fhein 
's mise mach air a chèile, *s cha bhi sin freagarrach. 

Cal. — Cha chuir — gu dearbh cha chuir; b*e sin an 
ordag an aghaidh na glaice mise bhi stri riutsa. Sa 
agad Eoghan figheadair ag iarraidh litreach. 

EoGHAN. — ^Feuchaibh am fedc sibh tè air mo shon-sa 
bho Ailein mo mhac ; 's fhad' o nach cuala mi bh*uaithe. 
Bha e ann an Sasunn 'n uair a thainig an tè mu 
dheireadh, 's tha mi fo mhor iomaguin. 

M. Sg. — Tha i ann an so, Eoghain — am fosgail mi i? 

EoGH. — Ciod eile, fhir mo ghraidh ; nach sibh fhein 
mo pheann 's mo shùilean ? 

M. Sg. — Tha e slan, fallain, gun dith, gun deireas, 
agus gu dearbh 's e fhein aig am bheil an gnothuch 
ri sgriobhadh ; an gille gasda, tha sodan orm litrichean 
cho poncail, cheart, agus lamh-sgriobhaidh cho reidh, 
eireachdail fhaicinn bh'uaithe. Fuirich an deigh chàich 
agus leughaidh mi air fad i. 

EoGH. — So agaibh na dh'fhuasglas i. Eeic mi 'n 
coileach ruadh ri CaiUeach nan uibhean, 's ar leam gur 
e tri-sgiUean-deug 's bonn-a-sè bha 'n tè mu dheireadh 
a thainig. 

M. Sg. — Cum d'airgiod a d'sporan, Eoghain, cha'n 
'eil dad r'a phaigheadh: dh'fhalbh an latha sin, 
's thainig latha 's riaghailtean a's fearr. 

Cal. — Chi sinn, mar a thuirt an dall. 

EoGH. — Cha'n 'eil mi gu ro mhaith 'g 'ur tuigsinn 
'N e nach 'eil dad r'a dhioladh air son litrichean ? 

M. Sg. — Phaigh do mhac i, 's cha robh sin 'n a 
uallach dha ; thug an sgillinn ruadh à Sasunn i, agus 
cuiridh sgillinn eile fios-freagairt air ais. Sin agad au 
riaghailt ur. Nach cord sin riut ? 

EoGH. — Cha chuala mi riamh a leithid; cha 
b'fhearr a nasgaidh iad — riaghailt an aigh ! an t-aon 
luacha-peighinn a's fhearr a chuala mi rianih. Cò thug 
a stigh an riaghailt cheanalta ? 

Cal. — A' Bhan-righ, Eoghain; caileag laghach, 
Eoghain ; ach tha i òg, òg ; *s beag tha fhios aic' air a 
liughad ceum eadar so 's Lunnuinn. Cha seas an 
riaghailt ur so, cha'n urrainn di seasamh ; cha'n 'eil ann 
ach amaideachd ! 

M. Sg. — Uistl a Chaluim; cha tig e dhuit-sa bhi 
labhairt mar sin mu'n Bhan-righ a tha cumail na 
spaine 'm beul do theaghlaich. Am bheil duil agad 
nach 'eil luchd-comhairle maith aice ? 

Cal. — ^Theagamh gu bheil-r— theagamh gu bheil — 
~ ach cha do choisich iad riamh an Leathar Muileach, 
's cha mhò bha iad air an aiseag ri sneachda 's ri 
gaillinn mar bha mise 'n dè, air neo cha smaoint- 
icheadh iad aon litir a chur an rathad so air son 
sgiUinn. 

EoGH. — A' bheannachd sin orrasan a chuir ann am 
chomas seanachas a bhi agam ri Ailein bochd air son 
sgiUinn. Chi sibhse, mhaighstir-sgoile, gu'm bi fichead 
litir a nis air son an aoin a bh'ann roimhe so. Cha 
ehaidil mi 'n nochd gus an sgriobh mi litir a dh'ionn- 
suidh Ailein, agus tha iomadh aon 's an sgireachd a ni 
'n gnothuch ceudna. 'S mithich do na sgoileirean a 
bhi cur nam peann air uidheam — ^litir do Shasnnn air 
sgiUinn 1 

Cal. — ^A' pheic air an sgillinn 's gun an sgillinn ann. 

EoGH. — Tha 'n sgiUinn ann. Tha mi 'm dhuine 
bochd, ach 'dè dheth sin, am bheil agam ach gun 
ghreim tombaca chur fo m'fhiacail fad latha, 's tha mi 

leis a sin a' caomhnadh na chumas suas eolas air mo 
mhac, na leigeas dhomh mo chridhe fhosgladh dha, 
suidhe le m'ghaoilean mar gu'm Vann taobh nan 
cnoc, no taobh a' ghealbhain; tha mise 'g radh riut 
gu'm paigh mi sgillinn cho togarrach 's a rinn mi rud 
riamh ged nach robh agam r'a innseadh dha ach gu 
bheil Eobag bheag, an abhag, beò, 's mar a mharbh i 
'm feocallan an la roirahe. Sgillinn ann ! — cha'n 'eil 
tigh as am bheil smuid nach faod cearc eile ghleidh- 
eadh, agus beiridh i dh'uibhean air son na cailliche 
Gallda na chumas seanachas r'an cairdean feadh an 
t-saoghaiL Biodh iad a' bruidhinn, ach ma's e 'n 
Be,fomm, no ciod a's ainm dha, an Beform a rinn so, 's 
maith na rinn e — an riaghailt ghasda. 

Cal. — 'S oil leam nach robh do dhà shlinnean air 
an rusgadh mar tha iad agamsa; 's cha bu ghear- 
an nam paigheadh an gnothuch. Tubaist air na 
h-amhlairean gun tuigs' a smaointich air a leithid ! 
Ma tha h-uile comhairr eile tha iad a* toirt do'n 
Bhan-righ cosmhuil rithe so, cha seas ise no iadsan 
fada ; bithidh iad cho briste ri long mhor an iaruinn, 
no ri marsant' a' ghuirmein. 

M. Sg. — Ciod so an gearan a th' ort ? Fhad 's a 
gheibh thusa 's mis' ar tuarasdal cha bhuin e dhuinn 
a bhi faotainn coire dhoibh-san a tha thairis oimn. 

Cal. — ^Fhir mo chridhe, 's fhurasda dhuit a bhi 
labhairt, aig nach 'eil a bheag r'a dheanamh ach do 
sgian bheag, bhoidheach a thoirt a mach à d'phòca 
^s gob ur a chur air do pheann; 's ionann duit-sa 
miltean litrichean ris an fhichead; ach nam biodh 
a' mhaileid agad r'a giùlan, dh'atharraicheadh tu 
Ao chainnt Cha phaigh e gu dilinn, tha mi 'g radh riut 

M. Sg. — Stad thusa, Chaluim; ged iiach *eil a 
bheag r'a fhaotainn air son na thainig, cuìmhnich 
gu bheil sgillinn air son gach fios-freagairt. 

Cal.- — Nach iongantach leam sibhse, duine tuig- 
seach! c'àit' am faigh iad an sgillinn? C'àit' am 
faigh Miss 'Christiana Mac O Shmag an sgillinn, tè 
nach do shin a lamh riamh ri ladar nam bochd o'n 
a rugadh i, 's nach *eil a' faotainn air son a clridh 's 
a clàdaidh ach rusg clòimhe, no sliasaid bhragsaidh ? 
Tha mise 'g radh riut nach 'eil a dh'airgiod odhar 
's an duthainh na dhioladh fios-freagairt do na tha 
*n sin. Faodaidh na foirfich ura ladair nam bochd 
a chur air na sparran taobh charbad nam marbh. 
Abradh am ministeir mar thogras e " Cuimhnichibh 
na bochdan," no mar thubhairt am ministeir òg a 
leugh dhuinn an t-searmoin thioram, chutach a 
sheachduin o'n Domhnach so chaidh, " Cuimhnichibh 
na buic;" ach coma, cuimhnichidh iad na litrich- 
ean. Ar leam gur leir dhomh Eoghan figheadair 's an 
sgillinn ruadh 'n a ghlaic, 'n uair tha 'm foirfeach 
mor a' cur a nunn an ladair, tha Eoghan a' toirt 
sreothairt aird agus a' cromadh a chinn mar le naire 
gus an teid an ladar seachad, am ministeir ag radh 
" Cuimhnichibh na bochdan," ach guth beag eile 'g 
radh, "Cuimhnich litir Ailein, 's na dealaich ris an 
sgillinn.*' 

EoGH. — Mata, Chaluim, 's mi nach deanadh e; 
an àite sin 's ann a bheir mi barrachd 's a thug mi 
riamh. Bu neo-shuairce mi-thaingeil mi mur tugadh. 
Cha robh mo bhonn-a-sè riamh air deireadh 's tha 
dochas agam nach bi ; 's beag tha f hios cia luath 's 
a bhios mi 'n a eisimeiL 

M. Sg. — Togamaid d'ar seanachas fàoin; ach 
fheara, o'n tha na litrichean a nis air an seorsachadh, 
nach mor an t-sochair so da rireadh ? Comas aig 
daoine bochd* eadar dhà cheann na rioghacTid air 
seanachas a dheanamh r'an cairdean, agus eolas a 
chumail orra; daoine bochda 's eigin dealachadh 
r*an cloinn a dheoin no dh'aindeoin, 's an cur gu 
Galldachd gu cosnadh, gu'm faod iad iomradh fhaot- 
ainn orra uair 's a* mhìos fad na bliadhna air son 
fiach an leth-bhodaich ghrainde; agus cluinn mi, 
Chaluim, thoir thusa leat gu*m faod gillean bochda, 
no caileagan blàth-chridheach a tha aig cosnadh a nis, 
leth-chrun no crun, no bheag no mhor mar thogras 
iad a chur dhachaidh dh'ionnsuidh an cairdean le 
dol do'n Fhost'Office a's dluithe dhoibh agus leis an 
airgiod a thoirt a stigh an sin, gheibh iad litir- 
chreideis a dh'ionnsuidh Post-OffiM an àite 's am 
bheil an cairdean a chomhnuidh, agus diolar dhoibh 
e cho poncail, f hìrinneach, /s ged thigeadh iad fhein 
a h-uile ceum air bonnaibh an cas leis dhachaidh: 
agus cuimhnich so, cha'n urrainnear a ghoid no 
thoirt as an litir; cha dean an litir-chreideis maith 
do neach ach dhasan d'am buin i. Faodaidh mac 
Eoghain dà sgillinn deug Shasunnach, no punnd 
Sasunnach, beag, mor mar thogras e, chur dhach- 
aidh à Sasunn g'a ionnsuidh gun chunnart a chall 
no dol am mearachd ; agus so le fior bheagan a 
4)haigheadh air son an saoithreach ; cuiridh sè sgillean 
mar so dhachaidh dà phunnd Shasunnach. 

Cal. — Cha'n fhaod mi radh nach 'eil seorsa de 
thuigse 's a' chuis sin ; cha robh f hios agam air sin ; 
ach coma, cha'n f haic mi f hein ciod am moran rath 

^ tha 'n lorg an airgid a tha na gillean gaolacli 's na 
caìleagan lagfaach a' cur dhachaidh; cha'n iad na 
daoine bochda bu mhiann leosan f haotainn a tha 'g 
iL shealbhachadh, ach coma co dhiubh cha'n abair 
mi tuilleadh air an àm. 'S fhad' o*n a chuala mi, 
** Mar a leagas Murchan ithidh Mearchan." 

M. Sg. — Nach taitneach an ni bhi mothachadh 
mar tha 'n saoghal a* dol air aghaidh le innleachdan 
ura, mar tha eolas a' craobh-sgaoileadh feadh an 
t-saoghail; rioghachdan a' dluthachadh r^a chèile. 
*S usa gu mor dol a nis do Lunnuinn na bha e 'n 
laithean m*òige dol do Ghlascho ; agus air son 
Ohlascho nach *eil e aig an dorus? Na carbadan 
iaruinn a' siubhal deich-mile-fichead 's an uair ; litir 
o Lunnuinn ann an tri laithean; am paipeir-naidh- 
eachd againn fliuch o'n chlo-bhualadh ! Cò nis a 
bhiodh a' ruith gu bàta-deathaich no soitheach- 
seolaidh le litir? cò dh'earbadh litir ris a* Cheann- 
aiche mhor e fhein, no ri fear eile a chaiQeadh i 
air an rathad, ma dh'fhaoidte, air neo a bheireadh 
dhachaidh 'n a phòc* i, 'n uair a dh'fhaodar air son 
aon sgillinn a cur leis a' Phosta, 's e cho cinnteach 
gu'n ruig i 'n t-àite tha air a shonrachadh dhi 's 
gu'n ruig a' ghrian ud shuas an cuan mor a tha cul 
Irt nan eun fionn an nochd mu'n caidil i. Mo bheann- 
achd air an riaghailt ghasda, agus soirbheachadh 
dhoibh-san a smaointich oirre. Cha'n fhaod an 
riaghailt so gun chinneachadh. 

Gal. — Cha'n abair mi diog, ach chi sinn ; air mo 
shon f hein cha leir dhomh am mor-f heum a th' anns 
a' chabhaig so a tha sgaoileadh thar an t-saoghail a 
nis, a h-uile h-aon agus a h-uile ni 'n a chabhaig ; 

carbaid iaruinn a' falbh leth-cheud mile *s an uair; 
gu dè dheth sin? Am bheil so ach a' mealladh 
dhaoin* o*n dachaidh. Nach fhaic thu daoin* a 
b'abhaist a bhi glic, a nis mar gu'm biodh teine- 
sionnachain air an earball : cha'n f han iad seachduin 
aig an tigh, ach air an ais 's air an adhart; a mach 
an Dun-eideann an diugh, 's an Lunnuinn am mair- 
each; àiteachan nach fhaca na daoine còire bho'n 
d'thainig iad, riamh ; agus nach 'eil a bhuil, a h-uile 
sgillinn a chruinnich iad aig an tigh 'g a chosd air 
falbh. Am bheil ar tighearnan a nis na's fearr na 
iadsan o*n d'thainig iad ? am bheil iad na's fialaidh, 
na's iochdmhoire, na's cairdeile? Cha'n fhiach leo 
am màl fein a thogaìl a nis, ach BaUlidh mor 's 
Baillidh beag, sgriobhadaìrean 's luchd-lagha: maor- 
coille, maor-sratha, agus iad fhein, uachdarain na 
tire, a' siubhal leth-cheud mile *s an uair, troimh 
Shasunn 's troimh 'n Fhraing. Ma thig so gu rath 's 
iongantach leams' e; agus innsibh so dhomh. Am 
bheil na tuathanaich na's cothromaiche ? Mo chreach 
's mo leireadh 's ann agam a tha f hios nach 'eiL 
Am bheil ar fleasgaich na's foghaintiche, ar maigh- 
deanan na's modhala, na's màlda, na's beusaiche? 
Am bheil an co-thional a mach air an fhaiche sin 
shios air latha na Sabaid na's tlachdmhoire na bha 
iad an linn d'oige ? Ach coma co dhiubh, ars' thusa,^ 
tha Glascho aig an dorus, thig litir à Lunnuinn 
ann an tri laithean ; siubhlaidh daoin' air rathaidean 
iaruinn na's luaithe na ni gobhlan-gaoithe air iteig 
— 's mor a' chulaidh-bhosd sin. Thig cnap feola 
dhachaidh & Glascho 'n àite bhi marbhadh a' mhairt 
reamhair; gheibhear slinnean tana caorach o'n bhùtk 

an àite bhi feannadh nam mult mora — ^nach mor an 
t-sochair sin ? Coma leam an spiocaireachd thniagh I 
Tha'n saoghal a* dol air aghaidhl! Tha nii cho 
sgith de'n t-seanachas so 's a bha 'n losgann de'n 
chleith-chliata ! Cha robh 's na daoine o'n 
d'thainig sinn ach na baothairean — ^ud, ud, cha robh I 
a chionn nach robh aca litrichean saora. Ach bha 
fearann saor aca, agus cairdeas saor, agus biadhtachd 
shaor; agus mur robh na paipeirean-naidheachd 
lionmhor bha paipeirean a bu luachmhoire lionmhor. 
Gheibhinn iasad choig puinnd Shasunnach air 
m' f hacal, far an diugh nach fheoraichear, An tu so, a 
Chaluim ? Gabhaibh mo leth-sgeul, ach sin agaibhse 
'n fMrinn — thug sibh fhein a mach i, lion beagan 
'us beagan, mar a dh' ith an cat an sgadan ; ach slan 
leibh — cuiribh a' mhaileid far nach ruig na radain 
oirre. 



LITIK FHIONNLADH PIOBAIKE G'A MHNAOL 

A Mhairi, a Ghraidh, 

Is bliadhna leam gach la o 'n a dhealaich mi riut fhein 
agus ris na paisdeaa Tha mi 'n tràs' ann an Gleischo 
mor nan stiopail, baile na gleadhraich. ! nach robh 
mi aon uair eil' a' m shineadh air bruaich na h-aibhne 
far nach cluinninn ach torman nan allt, bairich nam 
bò, agus ceilearadh. nan eun. Tha mi nis, mar a gheaJl 
mi, dol a dh' innseadh dhuit mar fhuair mi a mach. 
Tha cuimhn' agad fhein mar a dhe9,laich sinn. 

Thog mi orm le bocsa na pioba gu beul a* chaolais; 
's ann an sin a bha'n othail: Marsali mhor agus na 
buanaichean a bha leatha cho aoibhinn, aighearach, 's 
ged nach biodh iad ach a' dol do'n choiUe chno. Cò 
bha 'm broilleach na cuideachd ach Para mor le fheUe- 
beag 's le bhoineid, mar a b'abhaist da — cuaille de 
bhata daraich 'n a laimh — maileid de bhian gaibhre air 
a dhruira. Failt' ort, Fhionnlaidh Phiobaire, ars* esan, 
gu . meal thu do bhrigis. Mata, arsa mise, tubaist 
oirre — ^'s i so a' cheud uair a chuir mi orm i ; nam 
fuir'eadh i shuas cha bu ghearan e ; ach tha nii cheana 
cho sgith dhi 's a bha dà bhliadhnach eich de'n ghad, 
a' cheud oidhch' a chuireadh air e. A mach ghabh 
sinn an coinneamh soitheach na smuide, a' Mhaighdeann- 
Mhoraimeach, mar their iad rithe. Bha i teannadh 
oìrnn o Mhuile, a cur nan smuid di Tha i so a' tigh- 
inn, arsa Para mor, an aigeannach mhaol, ghrannda, 
le gleadhraich, 's le h-upraid; cha b'ioghnadh leam 
ach a' Mhaighdeann a radh rithe ; b'i sin a' Mhaighdeann 
gun mhodh, gun eisimeiL Tharruing i oirnn, le caoiribh 
bàna fo a sroin — a' slachdraich, agus a' sloistreadh na 
fairge foipe, a bha 'g eirigh 'n a h-iomairean bàna cobh- 
ragaich a nunn gu Aros. Thainig i nuas oimn 
a' bagradh ar smàladh fo a cuibhleachan. Fa dheireadh 
stad a' bheist — 's cha luaithe stad na cuibhleachan 
o dhol mu'n cuairt, na thug feadan fada, caol, a bha 
suas ri taobh an t-simileir mhoir, aon ran as a shaoil 
mi a sgaineadh mo cheann. 'S ann an sin a bha 'n 
uinich 's an othail an dol ri cliathaich na Luinge, a 
h-uile beul 's a' bhàta fosgailte 's an aon àm — gun 
urram fear d*a chèile. Ma*s i Marsali mhor thug i 
mach a' Bheurla sin nach do chleachd i o'n a bha i 'n 

uraidb air a* Ghalldachd ; cò ach ise — ^bha Bheurla 's 
-a* Ghaelig am measg a chèile. Dean fodha, ars* an 
dara h-aon, nach iomair thu, a mhic do mhathar, ars' an 
t-aon eile : a stigh an ramh braghad shuas, buille 'g a 
deireadh shios : na dean thus*, lain Bhain : cani, cani, 
^illean, arsa Marsali mhor — gu reidh, ars' a h-uile h-aon. 
Mur bhi mo naire, 's mar bha mi ceangailte 's a' bhrigis, 
bha mi mach a shnamh gu tir. Fa dheireadh thainig 
ball eainbe le fead m'ar cluasan, agus ghlaodh gaoh 
neach, Cum air gu gramail, lain Bhàin. Thug a' 
gheola aon sathadh aisd' a nunn gu taobh na luinge, 
^us shaoil leam gu'n robh sinn thairis. Fhuair mi 
fiuas, ach cha'n fhios domh cionnus ; 's cha mhò bha 
fhios agam c*àit' an tionnda'inn. 

Tha thu 'n sin Fhionnlaidh, arsa Para mor, mar 
bhò mhaoil am buailidh choimhich. Thig leam a 
dh'amharc mionach na Maighdinn so f hein, a dh'fheuch- 
ainn an tuig sinn mar tha bheairt innleachdach ag 
iomairt. Ach, ma chaidh, 's ann an sin, a Mhairi, a 
bha 'm fire, fairel — Sailthean iaruinn agus slatan 
a' gluasad a nunn agus a nall, a sios agus a suas, air an 
ais 's air an adhart, gun tamh, gun stad ; cnagan agus 
gobhlan agus eagan a' freagairt d'a chèile. Cuibh- 
leachan beaga 'n an deann-ruith mu na cuibhleachan 
mora. Duine truagh shios am measg na h-acfhuinn, 
a' cur na smuid deth, far nach saoileadh tu am b'urrainn 
do luch dol gun a miUeadh ; ach bha esan a* gluasad 
air feadh na h-upraid cho neo-sgàthach 's a rachadh 
Para mor no mise am measg nan caorach ; ag armadh 
gach acfhuinn, achlais, udaJain, agus feadain ie h-ola 
agus le h-im. — ^A dhuine thruaigh, arsa Para mor, 's 
ann agam nach 'eil sùil ri d'àite ; is daor a tha thu 

cosnadh d'arain. C'ar son, ars' esan ? *s e tionndadh 
suas a shùl a bha snamh ann am fallus. 6ed a labh- 
radh a' gheimhleag iaruinn a bha 'n a laimh, cha 
b'urrainn duinn barrachd ioghnaidh a bhi oinm na 'n 
uair a chuala sinn an duine so a' labhairt na Graelig. 
Nach do shaoil mi, arsa Para mor, gur Sasunnach, no 
Eirionnach, no Gall bochd a bh' ann. Thainig e nios, 
a* siabadh an fhalluis o ghnuis le bad còrcaich a bha 'n 
a laimh ; agus thòisich e air beachd a thoirt dhuinn air 
an acfhuuin. Ach 'eudail, b'i sin an fhaoineis. An 
saoil thu, a Phara mhoir, a deir mise, nach anns 
a' cheann a smaointich an toiseach air so a bha 'n inn- 
leachd ? Coma leam e f hein 'us innleachd, arsa Para 
mor. Is mi-nadurra, peacach an innleachd so fhein, 
a' cur sruth agus soirbheis an Fhreasdail gu'n dùlan, 
a* dol *n an aghaidh gun seol, gun ramh. — Coma leam 
i ; cha'n 'eil an innleachd so cneasda. B'fhearr leam 
a bhi ann an geola dhuibh Acha-na-craige — ^Eoghan 
an Budha air an stiuir, a' ruith le croinn ruisgte, troi' 
Bhuinne-nam-biodag, na bhi innte — ^tha mi 'g radh 
riut nach 'eil an innleachd so cneasda 

'N uair a bha sin a nunn gu ceann MhusdaiL chuala 
mi fhein sgal pioba air mo chul, agus air dhomh 
tìonndadh cò bha 'n so ach balach ronnach de mhuinntir 
Thiridhe, a' gleusadh a phioba, fhad 's a bheireadh 
duin' eile cuairt aisde. Mata, arsa Para mor, "Is 
ceannach air an ubh an gloc." Cia mar tha so 
a' cordadh riut, Fhionnlaidh, ars' esan? Is searbh 
a* ghloir, a deir mise, nach fhaodar eisdeachd. Chluich 
e, fa dheireadh, " Bodach-nam-brigisean," agus mu'n do 
sguir e dhi, bha mi cho sglth dheth fhein 's da cheol 
's a bha mi de 'n bhrigis lachduinn. 

Oò bha 'n deireadh na LuÌDge, ach Alastair ruadh 
Mac-an-Abraich, Tigheama Chola. Mhothaich e dhomh 
fhein, agus smeid e orm — cha robh maith a dhiultadb 
— ^bha moran uaislean shios leis air clar deiridh na 
luinge : Sasunnaich, Goill, agus Frangaich. Cuid diubh 
a' leughadh, cuid 'n an cadal — cuid a' meananaich, 
cuid ag itheadh. Fear dhiubh le gloin' amhairc fhada, 
riomhach r'a shùil, mar gu'm biodh e dol a losgadh air 
Caisteal Duairt; mhothaich mi fear fada caol, glas- 
neulach le speuclair air a shroin, 's bioran ruadh 'n a 
laimh leis an robh e tarruing dealbh a' ChaisteiL Bha 
baintighearna mhor, riomhach, 'n am measg, agus measan 
leibideach de chu beag, molach 'n a h-uchd, ris an 
robh i a' briodal, agus 'g a phogadh ; agus dà mhaigh- 
dinn og' leatha, air an robh rud nach faca mi riamh 
riomhe, brigisean geala anairt, fo'n chuid eile d'an 
aodach. Thug mi fhein a mach a' phiob mar a 
dh'iarr iad, ach a' cheud sgal a thug i, theich gach aon 
diubh ach aon Sasunnach mor, reamhar, a shuidh m'am 
choinneamh le dhà mheur 'n a chluasan, agus sgraing 
air mar gu'm bithinn a' dol g' a itheadh. 

Ma bha ceol am measg nan uaislean, bha ceol agus 
dannsadh an ceann eile na luinge. Ach 'n uair a bha 
sinn a' dol sios gu Eisdeal, chaidh an ceol aìr feadh na 
fidhle. Bha 'n fhairge 'n a mill agus 'n a gleanntaibh ; 
thòisich soitheach na smuide fbein ri dannsadh. Cha 
robh ran a bheireadh am feadan mor as nach saoileadh 
tu gu'n robh muc-mhara r'a cliathaich. Cha chluinn- 
eadh tu nis ach osnaiche^n o gach àite. Bha 'n 
Sasunnach mor a bha fochaid air a' phiob, 's a cheann 
thar beul-mor na luinge, an impis sgaineadL An 
tuilleadh teannaidh ort, a deir mise ; neo'ar thaing mur 

'eil pluic piobaire nis ort fhein. Eainig sinn an 
€rionan. Is piiseil, arsa Para mor, a' chas air tir; 
si cheud fhacal a thainig as a cheann o'n a chaidh sinn 
seachad air beul Loch-faochann. 

Air an la maireach rainig sinn Glascho, àite ris an 
Abair iad am Broomida; b'e sin Ceithe na h-ùpraid. 
Luingis na.smuide a' falbh agus a' teachd lan sluaigh, 
mar gu'm biodh an saoghal a' dol do Ghlascho, agus 
an saoghal a' teicheadh as. nach d'fhàs mi bodhar 
leis a' ghleadhraich a bha 'm chluasan, cha churam 
leam gu'n caiU mi mo chlaisteachd tuilleadh. Bha 
fireath dhaoine air an tarruing suas fa chomhair nan 
soithichean le ball cainbe mu ghuala gach aoin diubh, 
agus braiste riomhach air 'uchd. Bha iad so a' sraeid- 
eadh oirnn mar a bha sinn a' dol gu tir, a h-uile beul 
fosgailte mar gu'm biodh iad a' cur failt' oirnn ; gach 
lamh sinte, agus gach sùil siubhlach mar gu'm biodh 
iad ag iarraidh luchd-eolais. Bha aon fhear, gu h-araidh, 
a shocraich a shùil orm fhein, agus air dhomh amharc 
Bir gu geur, a dh'fheuch an cuimhnichinn cò e, chuir 
e 'lamh r'a aid, agus chrom e cheann cho modhail, 
shiobhalta, 's nach b'urrainn domh gun an fhailt' a 
fhreagradh ; ann am prioba na sùla bha e air clar na 
luinge, agus thog e leis bocsa mo phioba agus maileid 
Phara mhoir, cho eusgaidh 's a ghlacadh Gaidseir 
Thobar-Mhoire buideal uisge-bheatha, gun chuireadh, 
gun chead. Air d'athais, arsa Para mor. An cuala 
tu riamh, mo ghiUe maith, mar a thuirt Clag Scain, 
^' An rud nach buin duit na buin da." Leanaibh mise, 
'dhaoin' uaisle, ars an duine, agus e falbh ceum 
Tomhainn. 'S ann 's a* bhaile mhor fhein, a deir mise, 
£t tha 'm modh. Is fad' o'n a chuala mi, gu'm bi giir 

aig an fheannaig fhein as t-fhogliar. Dh'iarr sin air 
e g' ar toirt gu tigh Eoghain oig, far an d'rinn iad ar 
beatha gu cridheil. Slan leat, a Mhairi, a ghraidh, air 
an àm. Cuiridh mi litir eile a*d ionnsuidh ann an 
uine ghoirid, 'n uair a gheibh mi cosnadh. Cha'n 'eil 
thu fhein agus na paisdean tiota as mo chuimhne. 1 
bi furachair mu Lachann beag, mo chuilean gaolach. 
Am Freasdal a bhi maille riut, 

Guidhe durachdach, 

d'Fhir-phòsda ghradhaich, 

FlONNLADH MaC-AoNGHAIS. 



OOMHEADH NAN CNOC. 

FIONNLADH PIOBAIRE, AGUS A BHEAN, AM BROOAIR, 
AGUS AM MAIGHSTIR-SGOILE. 

FiONN. — So ! 80 ! a Mhairi, las an cruisgein, agus 
cluinneamaid na th'aig an Teachdaire Ghaidhealach 
r'a radh air a' chuairt so. 

Mairi. — ^Air d'athais, Fhionnlaidh, tha'n oidhche 
fada, agus an t-uilleadh gann, da rireadh air son na 
tha r'a fhaotainn 's an taisgleach sin fhein, cha*n 
fhaic mi gu*n ruig thu leas an t-anabarr othail a bhi 
ort in*a dheidhinn. 

FiONN. — Nach bochd an gnothuch, a Mhairi, nach 



Digitized by 



Google 



80 Comhradh nan Cnoc. 

tuTainu diiit ni air bith a dheanamh gun chonnsachadh 
beag a bhi uime. 

Broo. — Sin agadsa, Fhìonnlaidh, doigh nam ban 
dò ghnàth. Oar beag a thoirt an aghaidh an t-srutha, 
ach ma leigear an driamlach leo, thig iad, ann an 
tiota, gu reidh, ciuin a dhlonnsuidh na bruaiche. 

Mairi. — Tha sin cho maith dhoibh, mo thruaighe, 
s gur righinn an dubhan a tha 'n an sroin. Ach 
coma co dhiubh *n uair a tha*n t-uiUeadh air a 
chosd, tha fhios agam cò bhios a' gearan nach d'thug 
sinn an ùin' as a dh*fhaodamaid ; agus aig am bi 
mile leithsgeul mu'n tarruing e 'n sporan iallach a 
dh'fhaighinn tuilleadh. C'àit' an do chuir thu'n 
Teachdaire ? an leob bhuidhe, is eolach uime mi ; 
agus d'a rireadh dh'fhaodadh iad dealbh ur a thoirt 
duinn a nìs, tha mi seachd sgith de bhodach nan 
gluinean mora, le chromaig f hada ; a charaid bronach 
'n a shineadh r*a thaobh, le 'laimh fo leth-cheann, 
mar gu'm biodh e caoidh a leannain, agus am madadh 
breac a' donnalaich r'a aodann. C'àit' an do chuir 
thu e? 

FiONN. — Gheibh thu e 's a* bhosdan ur aig ceann 
adhart na leapa. 

Mairl — Sin agad e; ach a dh'innseadh na firinn 
cha'n 'eil dà lan slige dh'uiUeadh a stigh. Nach 
b* fhearr dhuinn toimhseagain fhaotainn o*n Bhrocair 
no sgeulachd, agus gur iomadh tè mhaith a th' aige ? 
Eirich, a Lachainn bhig^ thoir a nuas croidhleag de na 
caorain a*s cruaidhe à cuil na moine, ni iad solus agus 
bheir am Brocair dhuinn sgeulachd. 

Broc. — ^Tha na sgeulachdan a nis a' dol à cleachd- 
adh, tha cuid de dhaoine fada 'n an aghaidh ; chaV 

'eil mise na's deidheile air cur as do na sionnaich, 
na tha Lachann nan ceist air cur as do na sgeulachdan. 
Ach cha b'iongantach leam Lachann, an duine còir, 
ach am Foirfeach mor, am burraidh, tha esan 's an 
t-suidheachadh ch'eudna. 

FiONN. — Gun teagamh 's ann de na Foirfich ur' 
esan; ach da rireadh bha barrachd 's a chòir a 
dh'uin' air a buileachadh *s an t-seann aimsir ann an 
aithris sgeulachdan. 

Mairi. — Tog dheth, agus leig leis a* Bhrocair 
tòiseachadh ; cha*n 'eil duine stigh a's toighich' umpa 
na thu fhein, ged tha thu labhairt mar sin. Tòisich 
thusa, Dhonnachaidh, agus leig leis a bhi bruidhinn ; 
gheall thu dhuinn sgeulachd an Domhnaich. 

Broc. — Einn mi sin fhein, agus bheir mi dhuibh i, 
ach feumaidh mi suidhe air m'ais, tha mo luirgnean 
air an losgadh leis a' ghriosaich so. Eisdibh, mata, 
sgeulachd an Domhnaich : — 

Bha ann o shean Aireach bhò aig an robh triuir 
mhac agus aon nighean. Bha aig an duine so baidne 
ghabhar, agus bha 'm buachaiUeachd an earbsa r'a 
nighinn, ailleagan an fhuilt dhuinn. La de na laithean 
'n uair a bha i mach a* buachaiUeachd mar bu 
ghnath leatha, thainig badan de cheo druidheachd, 
cho geal ri sneachd aon oidhche, a nuas o mhullach 
na beinne, agus air iadhadh mu thimchioll ainnir 
dhuinn nan gabhar, ghiulaineadh air falbh i, 's cha'n 
fhacas i na*s mò. Latha agus bliadhna 'n deigh 
sin — 

FiONN. — Dean stad, a Bhrocair, tha mi cluinntinn 
tailmrich chas a' dol seachad ceann an tighe, ruith a 
mach fhir bhig agus faic cò a th' ann. 

Maiki. — Mata, tubaist — ; 

FiONN. — Uist, uist, a Mhairi, na cluinneam a leitliid 
sin de chainnt. 

Mairi. — Ciod a th' air aire 'n duine ? An dubh- 
airt mi ach gu'n d'thainig tubaist air nighean duinn 
nan gabhar ; mur 'eil mi meallta 's e 'm Maighstir- 
sgoile tha bruidhinn a muigh, agus ge maith e, 
thainig e oirnn, mar a rinn a' ghaillionn 's a' gheamh- 
radh, gun sireadh gun iarraidh. 

Maigh. — Failte 's furan air a' chuideachd a tha 
mu'n chagailte chridheil ; is furasd fhaicinn, Fhionn- 
laidh, gu bheil am blar moine dluth dhuit. Thachair 
dhomh a bhi gabhail ceum leis na Gaidseirean ur' 
a thainig do'n duthaich chum an seoladh air an 
t-slighe, agus smaointich mi taghal a' stigh g'ur 
faicinn. 

Broo. — Mata, ma*s e sin a thug a mach sibh, bha 
droch ghnothuch agaibh. 

Maigh. — Am bheil am Brocair an so ? 

Broc. — Tha e 'n so fhein, agus is maith do na 
Oaidseirean nach e is fear-iuil doibh an nochd tro^ 
*n Ghleann-dubh ; ach coma co dhiubh, so dhuibhse 
àite suidhe. 

Maigh. — Na caraich ; suidhidh mi ann an so 
lamh ri Fionnladh. 

FiONN. — Mata, a dhuine ghaolaich, 's e 'ur beatha. 
So dhuibh cathair na dà laimhe, agus thugaibh dhuinn 
a nis 'ur naidheachd. 

Maigh. — Ciod so am fuath a th' agad do na Gaid' 
seirean, a Bhrocair ? 

Broc. — Cha'n 'eil a bheag; ach gu'n leiginn leis 
a' cheart seors' an rathad-mor fhaotainn mar a 

b*fhearr a dh'fhaodadh iad. Cha'n *eil dlth fradhairc 
orra, neo *ar thaing mur 'eil sron aca. Na'ni biodh 
boladh na bracha de na sionnaich is iad a dheanadh 
na deadh bhrocairean. A h-uile fear dhiubh 's a 
shron ri adhar, a' deothal fàile na bracha, mar tha na 
h-abhagan agamsa togail ri luirg an fheocallain. 

Maigh. — ^Am bheil na daoine còir* ach a' deanamh 
an dleasnais a' togail cls na rioghachd, màl an righ ? 

Broo. — ladsan a' togail màl an righ ! B*e sin 
marag earbsa ris a' chu dhubh, màl rìusan, Tha 
mi fhein gle thedrisneach do'n righ, ach tha e cur 
iongantais orm e bhi cumail suas graisg de'n 
t-seofsa sin. Nach *eil iad ag innseadh dhomhsa 
gu bheil os cionn ceud punnd Sasunnach aig gach 
fear dhiubh 's a' bhliadhna, agus gun fheum air bith 
annta ach moran uilc ? Leomainn a tha miUeadh na 
duthcha : nach 'eil iad graineil leis na h-uile duine ?^ 

Maigh. — Cha'n 'eil iad graineil ach leosan a tha 
bristeadh reachd na rioghachd: na deadh reachdan 
sin fo'm bheil sinn a' sealbhachadh dion agus seasgair- 
eachd o mhi-run gach namhaid. Tha chluipeireachd 
sin a tha iadsan a' cumail fodha, 'n a chosnadh 
mi-mheasail, cunnartach, agus peacach ; 'n a pheac- 
adh danadais ah aghaidh lagha Dhè agus dhaoine. 
Cuiridh mi sios duit aon ni mar fhìrinn : cha'n 
fhior Ohriosduidh neach sam bith a tha rithe. Ma 
tha na Gaidseirean 'n am mi-thlachd do neach sam 
bith, is e fhein an coireach. Cha'n urrainn iad dragh 

* Tha sinn gu mor fo chomain d'ar caraid caoimlineil, an t-Eilean- 
ach. 'S i a chainnt agus a smaointean a tha againn ann an cuid 
uhoit de'n Chomhradh so mu chis*sheachnadh, agus mu fhiachan na 
rioghachd. Moran taing dha. 

C 

air bìth a chur air an duine onorach, agus esan a tha 
mi-onorach tha e tarruing dragh' agus truaighe air 
fhein, ged nach biodh Gaidseir an taobh so de riogh- 
achd an Turcaich. Cuimhnicheamaid gu bheil 
peacadh agus truaighe co-cheangailte^ an dara cuid 
a' leantuinn na codach eile, mar tha d'fhaileas fhein 
'g ad leantuinn tro'n mhonadh. 

Broo. — ^Am bheil sibh ag radh rium gu bheil 
duine bochd a' cur call air righ no air rioghachd le 
bolla no dhà de dh'eorna bhrachadh, agus a thogail, 
ged nach iocadh e cìs air a shon. Is duilich dhomhsa 
sin a thuigsinn, nach e chuid fhein a th' ann ? nach 
fhaod e chur gu buannachd mar a's fearr is urrainn 
da ? Nach bochd nach urrainn duinn tombaca, no 
giubhas, no buideal beag de'n Bhranndai dhearg, a 
cheannach gu saor o na luingis mhor' a tha tighinn 
mu thuath, gun bhi *g a chleith mar gu'm bu mheirl* 
a bhiodh ann ? 

Mairi. — Cha'n fhaod, a Dhonnachaidh ; tha'n Tea 
fhein agus an siod' air an toirmeasg, agus is cruaidh 
an gnothuch sin. 

Maigh. — Cruaidh, no gun bhi, 's e lagh na riogh- 
achd, gu'n dioladh na nithean sin cis. Tha sibhse fo 
na reachdan sin, agus ma bhristeas sibh iad tha sibh 
buailteach do'n pheanas ; agus le bhi reic no ceannach 
nithean air an do leagadh cis, gun a' chis iocadh, 
tha sibh ciontach de mheirle cho cinnteach 's ged a 
ghoideadh sibh melt & Eignig, no craobh dharaich as an 
Aoineadh-mhor. 

Broo. — ^Falbh, togaibh dheth; is dan' a rachaiim 
gu cùirt air beulaobh an t-Siorram air son an dara ni 
seach air son an ni eile. 



Digitized by 



Google 



Comhradh nan Cnoo. 35 

Maigh. — ^Faodaidh sin s bhi, ach tha 'n fhìrina 
anns na thubhairt mi; tha fhìos agam gu bheil 
cuid de dhaoin' a' taiigseadh am bochdainn mar leith* 
sgeul, ach 's e sannt am bitheantas is mathair-aobhair 
air, ni a tba mallaichte leis an Tigheama : agus tha 
bhuil, is iomadh bochdainn agus aimlisg a tha 'n 
lorg na cis-sheachnaidh so. Cha robh buannachd an 
cois a* ghnothuich so riamh. Tha tòir orrasan a tha 
ciontach dheth air muir agus air tir. Tha e tamiing 
dosguinn mhor air daoine, agus is ainneamh a 
chuala mi riamh duine a rinn beairteas leis; agus 
ged a dheanadh, is fìrinneach an sean-fhacal, gur 
fearr an t-ubh beag le beannachd no an t-ubh mor 
le maUachd. 

Bkoo. — Gha'n 'eil fhios agam fhein am bheil sibh 
f ad' am mecLrachd ; ach an urrainn duibh so innseaxlh 
dhomh, Ciod an t-suim a tha 'g eirigh aig ceann na 
bliadhna o gach cis a tha iad a' togaiL 

Maigil — ^Tha mu leth-cheud muillein, agua 
ouimhnich ga bheil deich ceud mìle anns gach 
muillein. 

FiONN. — Obh! Obh! Obh! Eudail a dh^fhear- 
aibh an domhain, c'àit' am bheil iad 'g a chur ; cha'n 
fhaod e bhi nach 'eil lan tighe dh'òr aig an 
righ. 

Maigh. — 'S ann aige nach 'eil, an àite sin is ann 
a tha fiachan trom' air. 

Bboo. — ^Tha sibh a nis a' deanamh amadain dhiom. 

Maigh. — Cha'n 'eil idir, is fad* a ghabh e uam ; cha 
chuir mi 'n ceiU duit anns a' chuis so ach smior na 
firìnn. Tha fiachan air an rìgh na's truime na th'air 
aon duine air aghaidh an t-saoghaiL Cha ghiulaineadh 

na tha de bhàtaichean ^adar so agus Steomabhagh ann 
an Leoghas, ann am buinn airgid, na tha dh' fhiachan 
air an righ. 

Broo. — Tha sibh a' cur iongantais mhoir orm : ach 
ciod an rosad a chuir fiachan airsan ? 

Maigh. — Tha'n rosad ceudna a chuir fiachan air 
iomadh aon, nach urrainn da an dioladh. 

Broc. — Am bheil fearann saor aige ? Nach b'fhearr 
dha cuid deth reic, agus na fiachan a dhioladh ? 

Maigh. — Cha*n 'eil ploc fearainn aige na's mò na 
th' agadsa. Tha 'n rioghachd a' suidheachadh suim 
mhor airgid air an comhair gach bliadhna. 

Broc. — Tha mi tuigsinn; tha e fo chileadairean, 
an duine còir, mar tha luchd nam fiach am bitheantas. 
C*ar son nach 'eil an rioghachd a' dioladh a chuid 
fiachan ? 

Maigh.— Cha'n 'eil sin cho soirbh r*a dheanamh ; 
tha còrr agus (800,000,000) ochd ceud muiUein de 
phuinnd Shasunnach a dh'fhiachan air ann an ainm 
na rioghachd, agus is mor air an rioghachd an uiread 
sin a dh'airgiod a bhi innte uile. 

Broc. — Bristidh e gun amharus, cha*n urrainn da 
seasamh. C*ar son nach 'eil e deanamh Nbtaichean ? 
Nan cuireadh e aodann còir fhein orra, agus an 
leomhann mor craosach air an dara taobh, agus an 
t-aon-adharcach air an taobh eile, tha mi cinnteach 
gu'n gabhadh iad ruith ; 'n uair a chi sinn luideagan 
suarach eile a' falbh an àit* airgid air feadh na 
duthcha, air an cur a mach le daoine nach fhiach an 
ainmeaohadh an coimeas ris an duine chòir ; cuireadh 
esan a mach Notaichean, agus cha*n eagal da. 

Maigh. — *S e barail cuid de dhaoine nach b*fheairrd 

an rioghachd gu'n do chuireadh an leithid sin rìamh 
a mach ; ach cha d'rìnn esan a h-aon diubh, agus cha 
b'fhiu leis. 

Bboc. — G'ar son nach cuinneadh e gineachan, no 
na buìnn ura, bhoidheach sin ris an can iad na 
Sovrains. 

Maigh. — Cuimhnich thusa nach 'eil an t-òr r'a 
fhaotainn an Sasunn mar gheibhear an gual, no'n 
luaidhe. Thuit dhomh gu bheil agam ann an so 
seorsa de chunntas air fiachan na rìoghachd, a chuir- 
eas iongantas ort r'a chluinntinn, agus faodaidh tu lan 
earbs' a chàradh gu bheil na tha mi 'g radh fior. 
Tha fiachan na rìoghachd, ann an òr, seachd mìle 
tunn' air chudthrom, air chor 's gu'n gabhadh e mile 
bàta a ghiulaineadh seachd tunna gach aon diubh, 
chum a thoirt thairis air a* chaoL 

Broc.^ — ^Fhir mo chridhe, nach b'e 'n sealladh iad 
air aon charraig ! plod an aigh ! 's cha b'e plod dubh 
an sgadain ; ach gabhaibh air 'ur n-adhart. 

Maigh. — Nam biodh na fiachan so 'n an sgill- 
innibh Sasunnach, agus nan tòisicheadh duine air an 
cunntas, agus e shaoithreachadh sè laithean 's an 
t-seachduin, agus deich uairean gach la, agus deich 
thar fhichead a chur troi' laimh dhiubh gach mionaid, 
ghabhadh e dà mhìle agus coig ceud bliadhua 'g an 
cunntas. Nam biodh an t-òr so air a thorradh suas 
ruigeadh e seachd ceud mile dh'astai* air aìrde, agus 
nan leagadh tu iad taobh rì taobh an aon sreith, 
Tuigeadh iad dluth air naoi mile de mhiltean air fad, 
agus chomhdaicheadh iad trì cheud gu leth acair 
fhearainn. Ciod do bharail air so ? 

Biioc. — Ud! Ud! Ud! Is aun a chuir thu mo 

cheann *n a bhreislich. Ach cia mar a fhuair an righ 
òreideas anns na bheil an sin a dh'ainfhiach ì 

Maigh. — Cha'n e 'n righ ach an rioghachd a chaith 
èi' chuid a's mò dheth ann an cogadh rì Bonaparte^ 
a bha 'g iarraidh lan-cheannas fhaotainn air an Soinn- 
Eorpa. 

Broc. — Gille nan car 1 B*e fhein an curaidh, 

FiONN. — Biodh iad 'g a dhi-moladh mar a thogras 
iad, ach b'e caraid nan drobhairean a 'S i mo bharail 
fhein gu'm b'fheairrd a* Ghaidhealtachd gu'n eireadh 
a leithid eile suas. Cha bu mhìsd' an duthaich 
rongan beag dogaidh a chumadh spreigeadh ann an 
daoine. 

Maigh. — Tha thu fad' am mearachd. Cha'n 
urrainn cogadh air dhoigh sam bith a bhi 'n a bheann- 
achd do dhuthaich. B'fhearr do'n Ghaidhealtachd 
nach d'thainig cogadh riamh air an rioghachd, no 
luach cho ard air an spreidh. Bha na tigheaman na 
b fhearr dheth, agus an tuath moran na bu chothrom- 
aiche: chaidh na tigheaman an lorg a' chogaidh 
gu ana-caitheamh riach urrainn doibh a sheasamh, 
agus an tuath gu màl a thairgseadh nach urrainn 
doibh a dhioladh. 

Broc. — 'S ann agaibh a tha 'n fhìrinn; ach gu 
tilleadh a dh'ionnsuidh an righ a rithist : nach iongant- 
ach leamsa nach 'eil e togail barrachd cìse, agus a' 
fàsgadh dhaoine gu cul an droma los na fiachan so a 
chur dheth. Is tmagh leam duine air am bi fiachan. 
Thachair dhomh fhein gu*n robh geotan beag aig a' 
mharsanta lùbach 's a' bhail' ud thall a'm aghaidh, 
agus da rireadh thigeadh fallus fuar orm an uair a 
chithinn an lùbairneach grannda tighinn a dh'ionn- 

suidh an tighe. Is truagh leam an righ, an duine 
còir, ach theagamh gu bheil nair' orra dol a thagradh 
nam fiachan air. Bithidh sgàth orm fhein dol a 
thogail cain a' Bhrocair o na tigheama mora. Ach 
is cneasd' esan, a dh'aon chuis, nach 'eil a' leagail 
barrachd cìse chum e fhein a shaoradh o'n luchd. 

Maigii. — Cha'n ann a* gearan air a lughad a tha 
daoina Cha'n ann aige-san a tha sin r'a dheanamh, 
ach aig na daoine a tha 'n dùthaich a' cur a suas chum 
Ard-chomhairle na rioghachd. 

Broo. — ^An i so a* chorahairle ris an abair iad a* 
Pharlamaid ? Cò tha suidhe innte ? * 

Maigh. — Tha dà chuideachd a' cruinneachadh ann 
an dà thigh fa leth, ris an can iad Tigh nan ard 
Mhorairean, agus Tigh nan XJaislean. Anns an dara 
h-aon, tha Maithean na rioghachd, agus Easbuigean na 
h-Eaglais Shasunnaich a* suidhe, agus a' cur an comh- 
airle r'a chèile mu gach ni a bhuineas do*n rioghachd. 
Anns an tigh eUe tha iadsan a' suidhe a th'air an 
taghadh leis an duthaich chum an còir a sheasamh. 
'S iad so a tha leagadh na cìse, ach an uair a tha 
reachd ur r'a shocrachadh, is eigin gu'n co-aontaich an 
da Thigh, agus an deigh sin a dheanamh, cha reachd 
e gus an cuir an righ a lamh ris. 'N uair a thachras 
so, tha e 'n sin *n a reachd Parlamaid, agus feumar 
geiUeadh dha. 

Broo. — Mo bheannachd oirbh; ach innsibh so 
dhomh : cia meud a tha suidhe 's na h-ard thighean 
comhairle sin ? 

Maigh. — Tha na h-uile Diuc agus larla 's an 
rioghachd a thogras dol ann, a' suidhe *s an dara 
Tigh, maille ris na h-Easbuigean ; agus anns an Tigh 

eile, tha Sasuun a' ciir a stìgh còrr agus coìg ceud ; tha 
Eirinn a' cur a stigh ceud ; agus Albainn coig agus dà 
fhichead. 

Broc. — Fhalbh, tha na's leoir ann. Ach innsibh 
so dhomh, ciod an tuarasdal a th'aca sin 1 Gun 
teagamh is posta maith e. 

Maigh. — Cha'n 'eil aon sgillinn, ach an onoir. 

Bboo. — Onoir na bochdainn ; cha chreid mi nach 
'eil ni-eigin aca r'a fhaotainn an Lunnuinn am measg 
na tha de storas a* dol tro'n lamhan. Chi mi 'n 
uair bhios daoin' am measg na clòimhe gu'n lean corra 
cheas beag riutha : ach aon uair *s gu'm faigh iad a 
stigh, am bi iad mar na ministeirean nach gabh cur 
a mach ? 

Maigh. — Cha'n 'eil idir. Cha'n urrainn a' Pharla- 
maid suidhe ach seachd bliadhna, agus faodaidh an 
righ a sgaoileadh 'n uair is aill leis. 

Broc. — ^li'àgaidh sin iadsan umhal dhasan, air 
eagal gu'n sgiurs e dhachaidh iad. 

Maigh. — Air d'athais. Faodaidh an duthaich na 
daoine ceudna a phiUeadh air an ais air a shroin, a 
rithist. Agus tha cuid a dh'àiteachan ann^ agus is 
iad na daoin' a's daine agus a's neo-eisimeiliche is 
luaithe chuireas iad air an ais. 

Broc. — An saoil thu fhein am bheil an leithid sin 
'n am measg ? Shaoilinn fhein nach biodh fear ann 
a dhuraichdeadh a bheul fhosgladh an lathair an righ. 
Bha mi fhein la air beulaobh an t-Seisein, mar tha 
fhios agad, agus cha robh duin' an sin a dh'fhosgail 
a bheul ach am Ministeir. Thòisich e mu lagh na 
h-Eaglais agus chuir e dheth; mu dheireadh thug 
e mach a bhinn. Nach e so, ars' esan, barail an 

t-Seisein? 6un teagamh 's e, ars' an dara fear; 's 
6 gun amharus^ a deir am fear eile. Is ceart a' bhreith 
a thug sibh a mach, ars' am foirfeach mor: a nis 
tha mi deanamh dheth gur ann mar sin a ni iad 
ann an Tigh na Parlamaid^ ged bhiodh an righ 's a' 
mhearachd. 

Maigh. — Cha'n ann; cha'n *eU an righ idir a 
lathair ; agus cha*n urrainn do'n righ dol am 
mearachd. 

Broo. — Shaoil leam gur duine bh*ann, agus gu'm 
bu bhean a bu mhathair dha. 

Maigh.— Tha thu ceart; ach thoir so leat. Tha 
luchd-comhairle fo'n righ, agus tha iadsan freagarrach 
air son gach ni a ni e mar righ. 'S e f hein a tha 
taghadh nan ^aoiue so, ach ma theid iad am mearachd, 
le droch comhairr a thoirt air, tha doigh aig Tigh nan 
Uaislean air an toirt gu riaghailt. 

Broo. — Cluinneam e ; shaoilinn nach biodh Cilead- 
airean an righ furasd' a chumail fo smachd. 

Maigh. — Mar thubhairt mi riut cheana, *s ann 
air riaghladh Tigh nan Uaislean a tha sporan na 
rioghachd. 

Broc. — Far am bi riaghladh an sporain, gun 
teagamh 's ann a bhios an uachdranachd. Tha mi 
deanamh dheth, gu bheil an t-òr, do'n rioghachd, 
mar tha 'n teine do bhàta-na-smuide ; an uair a smàlar 
so, tha 'n upraid a stad ; aoh cò e ard chomhairlich* 
an righ air an àm ? 

Maigh. — ^An cual' thu iomradh air Diuc Wel- 
lington t 

Broo. — An cuala mi riamh iomradh air a' gheal- 
aich ? Nach 'eU mi air mo bhodhradh a' cluinntinn 

nìme ? Ach ma's e so a chomhaìrlìohe, bithìdh sìmi 
ann an iorghnìll gu h-aithghearr. 

Maigh. — Oha'n 'eil ec^al duinn . cha b'urrainn da^ 
le cogadh, urram a b'airde chosnadh, agus dh'fhaod- 
adh e càileigin de na bh'aige chall; ach is mithich 
dhomhsa bhi triall. 

Bboc. — ^Mata, mo mhile beannachd agaibh, is ann 
'n 'ur ceann a tha 'n t-eolas. 



SEALLADH MHULLACH BEINNE 
AN EARRA-GHAIDHEAL 

MU DHOL FODHA, NA GREINE. 

O'n is cuimhne leam beathach no duine, b'e mo 
thlachd a bhi siubhal nam beann; agus is minic a 
ghabh mi sealgaireachd mar leithsgeul, chum an srath 
fhàgail, agus farsuingeachd a' mhonaidh a ghabhail fo 
ni' cheann. Tha toileachas-inntinn r'a fhaotainn air 
mullach beinne aird, leis an t-sealladh f harsuing a tha 
uaithe air muir agus air tir, nach f haod gun ardachadh 
inntinn a dhusgadh a tha air doigh araidh taitneach 
agus tarbhach. 'S ann uaithe so a tha e tachairt, gu 
bheil speis mhor aig gach aon do'n bheinn a's dluithe 
do'n àite 's an d'f huair e areich — baigh a leanas ris 
f had 's is beò e ; agus thigeadh e dhachaidh à Innsibh 
na h-aird' an Ear no'n lar, cha bbi e fada 's a' choimh- 
carsnachd gun togradh a dh'ionnsuidh an àit' anns an 
d'f huair e, ar leis, a' cheud bheachd air farsuingeachd 
an t-saoghail; agus bithidh e deidheil mar an ceudna 

ftìr 'eolas ath-urachadh air gach glaìc agus coire a 
b'abhaist da thaghal 'n a oige, 'n uair a bu luthmhor 
a cheum, ^igus a bu bhes^ a bha 'n saoghal a' cur air a 
ehridhe de churam. B'aluinn an la ann an cèitein an 
t-samhraidh^ 'n uair a dhYhalbh mi gun duine maiUe 
rium, le run fior mhuUach na beinne a ruigheachd, 
agus seaUadh f haotainn air dol fodha na greine. Bha'n 
la 's an àm sin 'n a f had agus 'n a bhlàs ; bha gach 
ètm a' seinn aig beìnn 's aig baile, c^us obair na 
cruitheachd fo shòlas. Dhirìch mi o ghuala gxi guala, 
ò choire gu coire, gus an d'rainig mi an t-àite 's an 
tobh an àuidh ri m'cheud chuimhne : bha làraichean 
nam bothan f hathast r'am faicinn : bha crò nam meann 
'h a tholman uaine, an t-sobhrach 's an neoinein a' f às 
air. B'aighearach an sugradh a b'abhaist a bhi 'n so 
ìnoch-thrath agus feasgar an àm bleodhan na spreidhe. 
Bha 'n t-aUtan beag a' siubhal gu seimh troimh 'n 
àilein, le torman cho tuchanach 's a bu ghnath leis. 
Shuidh mi car tamuiU air a' bhruaich ag iarraidh fionn- 
achd 'n a bhraonaibh tlatha. Cha deachaidh mi 
seachad air aon tobar a chaisg iota m'oige gun fheuch- 
iainn, no air eas no leum-uisge gun seasamh air an cul 
a dh'fheuchainn an robh cho liugha bogha-frois r'a 
f haicinn 's a b'abhaist. Mar so ehaidh moran de'n latha 
seachad, ach rainig mi fa dheireadh muUach na beinne. 
Shuidh mi 'm fasgadh an Uath-chuim a bh'air a muUach, 
agus dh'amhairc mi air an duthaich mu'n cuairt — 

" B'aluinn a beinneau 's a srathan ; 
B'eibhinn dath a gleanntan. '* 

Bha tir-mor na duthcha ri m'chul, ach bha mach 
calg-dhireach mu'm choinneamh a' chuid bu mhò a 

dhlnnse-Gall, an cuan mor le chaoil *s le 'luingeaa, 
agus a' ghrian ghlormhor f hein a' tearnadh o airde 
nan speur ann an aìlleachd an fheasgair. 

Cha robh eilean eadar Gaol-Ile mu dheas, agus an 
Caol-Sgiathanach mu thuath; cha robh sliabh eadar 
Beinn-an-òir an Diura, agus a' Chul'inn ann an 
Eilean-a'-Cheo, nach robh gu soilleir a'm bheachd. 
Bha Muile dorcha, le chaol-mara mar abhuinn aluinn 
ag iadhadh mu'n cuairt da, direach fo m'shùiL Bha 
I nan Deoraidh le 'làraichibh briste, ann an uaigneas 
sàmhach r'a thaic ; Staffa ainmeil le uamh' nan tonn 
mar dhùradan beag a mach air an fhairge; Tiridhe 
iosal an eorna — Cola creagach — Eig, le 'Sgurr ri speur ; 
's an t-Eilean Sgiathanach, ban-righ an iomlain ; agus 
a mach air an cul gu leir, ann an iomall na rioghachd, 
an t-Eilean Fada mar mMle sgeir, ag eirigh air aghaidh 
a' chuain, smuid ghairdeachais ag eirigh o gach aon 
diubh, 'n uair bha ghrian a' siubhal seachad os an 
cionn, 'g am fàgail mile de mhiltibh 'n a deigh. Bu 
diomhain oidhirp a thoirt air a' choi'-lion smuain a 
bha taitneach a dhuisg suas leis an t-sealladh so. Air 
a leithid so a dh'àm cha ruigear a leas an inntinn a 
chumail fo smachd. Bu shona a bhiodh daoine nan 
giulaineadh iad, am measg uinich agus othail na beatha 
80, càileigin de'n aigue mhaith sin, a tha uaigneas agus 
samhchair a shamhuil so a dh'àite a' tàrmachadh, 
Oir, gu cinnteach, mar is mò a thaimgeas sinn air 
falbh iorghuill an t-saoghail so, 's ann is mò a 
ruigeas sinn air an fhonn spioradail sin, trid am bheil 
an t-anam air a chur air ghleus gu co-chomunn ard a 
chumail r'ar n-Athair nèamhaidh. Nam bu mhaith 
leinn blasad de'n aoibhneas so, cha bu neo-iomcbuidh 

dhuinn air uairibh comunn an t-saoghail so fhàgail, 
agus a radh ris gach imcheist bhuaireasaich a bhuineas 
dha, mar thubhairt Abraham r'a oganaich, Fanaibh-se 
an so, agus theid mise suas a thairgseadh na h-iobairt. 

Bha ghrian a' teamadh gu luath ; bha dath an òir 
air aghaidh nan speur ; bha a leadan aillidh cheana 's 
a' chuan, agus an f halrge, mar gu'm b'ann, a' dunadh 
mu'n cuairt dhi. Is blasd' a' chainnt a chleachd Bard 
na duthcha so f hein, 'n uair a bha'n sealladh so aige, 
ma dh'fhaoidte, o'n mhullach cheudna, mar a chi 
sinn ann an " Dan Oisein do'n Ghrein an àm Luidhe." 
Ach bu dall sinne mur gabhamaid beachd a b*aird' 
air an t-sealladh so na dh'fhaodadh esan fhoghlum 
o thuigse naduir. An ti nach mothaicheadh o'n 
t-sealladh so, gloir an Ti naoimh a chruthaich a' ghrian, 
agus a sgeadaich an saoghal le 'uile ailleachd, bu 
bhochd, gu dearbh, a chor, agus cha chulaidh f harmaid 
a chridhe; oir, gu deimhin, bu ghlormhor an tais- 
beanadh a bha'n so air cumhachd agus maitheas Dhè. 
A bhi mothachadh do'n ghairdein threun sin air am 
bheil an domhan crochta, a' fosgladh air an dara laimh 
dhiom dorsan na h-oidhche do'n ghrein, 'g a cur a 
mach a shoiUseachadh taobh eile 'n t-saoghail, 's a 
dhusgadh nam ndltean as an suain ; 's a bhi faicinn 
a* ghairdein cheudna a' togaU na gealaich dhuinne 'n a 
h-àite, an rqbh e comasach gun eigheach a mach, Is 
glormhor thusa, Dhè uUe-bheannaichte I tha nèamh 
agus talamh lan de d'ghloir, a Thighearna nam feart ; 
tha thu toirt dhuinne gach beannachd 'n a thràth, 
agus cha'n 'eil thu, air àm sam bith, 'g ar fàgail fo 
an-dochas no ^th ! 

Chaidh a' ghrian fodha, agus shaoileadh tu gu'n robh 

an saoghal a' caoidh : bha*n druchd trom, mar dheoir 
na oidhche *n a deigh, a* braonadh gu làr. Dh'f halbh 
a' ghrian, ach bha fhathast airde nan speur air an 
òradh le a gathan aghmhor, a' lùbadh a nuas gu fann 
f hathast air an t-saoghal, 's 'g a bheannachadh le eadar- 
sholus an anmoich. Bha'n ceo a' sgaoileadh sìos air 
an leacainn, agus bha 'n t-àm dhomh nis am monadh 
f hàgail. Bu bheannaicht' an t-samhchair a bha mach 
air feadh an domhain ; bha còrr f huaim ann, ach cha 
bu chulaidh eagail no uamhais iad — ^torman nan allt, 
mar bha iad a' tuiteam leis an aonach o chreig ga 
creig — sgriach na h-iolaire, 's i 'g itealaich air bile a' 
chreachainn ag iarraidh a h-ail air an aisridh chorraich ; 
an f headag ghuanach o thom gu tom ; gogail a choilich- 
ruaidh 'g am dhoichioll o'n bheinn ; a' chearc a' gairm 
a h-ail fo 'sgeith, agus miogadaich nan gabhar ag 
iarraidh nam meann. 1 cia iomadh mìle beò-chreut* 
air dX£ feadh an t-saoghail, smaointich mi, a tha 's a* 
cheart àm so a' dol gu tamh fo shùil-choimhead an 
Fhreasdail sin a bha faireadh thairis orra, agus a 
dh'uidheamaich àite taimh do gach aon aca fa leth. 
Tha sùilean nan uile ort, Dhè ! tha thu toirt doibh 
gach sochair 'n a thràth. Agus ma tha Dia mar so a' 
buileachadh orrasan uiread de chùram, an dean e 
dearmad air mac an duine ? " Feuch," a deir Oriosd, 
'^ eunlaith an adhair ; cha chuir iad, agus cha bhuain 
iad, agus tha Dia 'g am &easdal; agus nach fearr 
sibhse gu mor na iadsan?" Eisd so, thusa air 
bheag creidimh ! giulain na smaointean so leat do 
dleabaidh : earb thu f hein ri Dia, leis an dochas a tìia 
'g eirigh uatha, agus bithidh do ohadal taitneach. 

SGEUL MU CHOIEE-NA-SITHE. 

Thaohaib dhomh (a deir fear-eolais o'n d'fhuaìr 
sìnn an sgeula), bhi siubhal, o chionn beagan 
bhliadhnachan, troimh Gharbh-chriochan na Qaidh- 
ealtachd, troimh mhonaidhean fiadhaich, far nach 
robh aon rathad, 'n uair a thuit dhomh, air feasgar 
samhraidh, bhi air mo chuairteachadh ann an ceo 
domhail, 'n uair a bha mi gabhail ath-ghoirid thairis 
air guala beinne cho ard 's a bha 's an duthaich. 
Mar a bha àgh orm, bha fear-cuairteachaidb nan 
criochan farsuing sin maille rium 's an àm, a thug 
mi leam gu m'sheoladh gu bearradh ard, as am 
faicinn sealladh air a' ghleann a chum m robh mi 
dol. Fada mu'n d'rainig sinn am bearradh so, 
thuit an ceo cho domhail, 's gu'm b'amaideach 
smaointeachadh dol na b'fhaide air ar n-aghaidh. 
Bha Eachann Buadh saighdèar, a bha maille rium, 
'n a dhuine tuigseach ; bha e fada 's an arm : chuir 
6 suas an cota-dearg fo'n Cheannard urramach sin 
Àilean an Earrachd. £ha e maille ris ann an iom- 
adh cath cruaidh, agus b'fhiach e eisdeachd gach 
sgeul a bh'aige mu gach sealladh deistinneach a 
chunnaic a 'N uair a thuig e nach robh e tearuinte 
imeachd na Vfhaide air bile nan sgaimeach a bha 
fodhainn, threoraich e mi gu btm na frìthe, far an 
robh ionad dionach 's am faodamaid fuireach gu 
maduinn. 'N uair a bha sinn a' tearnadh, dh'fheor- 
aich mi dheth an robh na creagan a bha 'n a 
bheachd fada uainn. " Tha creagan na's leoir far 

am bheil sinn, agus tha uamh fhasgach goirid o'n 
àite 80," ars' esan ; " ach 's coma leam iad ; tha e 
cho maith dhuinn an seachnadh. 'S e so," a deir 
esan, ann an guth iosal, mar gu'm biodh e cagar- 
saich a' m chluais, " 's e so Coire-na-sithe, agus, a 
dh'innseadh na flrinn, b'fhearr leam a bhi fliuch 
leis a' cheo, na fasgadh iarraidh anns na h-àiteachan 
grannda sin." " Cha'n fhaod e bhi," thubhairt mi 
ris, "gu bheil thusa, Eachainn, a' creidsinn a 
leithid sin a dh'amaideachd : gun teagamh cha'n 
'eil thu ach ri feala-dhà." "Feala-dhà ann no as," 
deir esan, " is coma leam iad ; mar a thubhairt an 
seann duine, ' Fhad 's a dh'fhuiricheas an t-olc uainn 
fuiricheamaid uaithe.' Thig air d*adhart : tha sinn 
dluth do Uamh-na-h-ochanaich — ach beannachd 'n 
an siubhal 's 'n an imeachd — *& i 'n nochd Di- 
haoine, 's cha chluinn iad sinn." 

Thug mi air seasamh car tamuill, 's thòisich mi 
air cur an ceill da faoineachd a leithid sin de 
smaointean. Chual' e mi gu crich, gun stad a chur 
air mo sheanachas; ach a* socrachadh a bhreacain 
thar a ghualainn, 's a' toirt sgrogaidh a nuas air a 
bhoineid, ghramaich e na bu tinne air sl bhata bha 
'n a laimh, agus thug e ceum air aghaidh, ag radh, 
" Bi 'bruidhinn an tras', eisdidh mi riut am mair- 
each; gabhamaid seachad air an àm; cha'n àite so 
gu moran seanachais a labhairt." " Dean stad^ 
Eachainn," thubhairt mi ris, "tha mi cur rouiham 
an oidhche chur seachad ann an Uamh-na-h-ochan- 
aich — fuirich leam, 's na fàg mi. Ach nia tha eagal 
ort" — ^"Eagal!" ars' Eachann, *s e tionndadh air 
a shàil ; *' bi air d'earalas, a dhuine chòir, agus tagb 

do chainnt ; ged nach tig dhomhsa ràdh, 's tu fhein 
a' cheud fhear a chuir eagal as mo leth." " Tha 
mi 'g iarraidh maitheanais," thubhairt mi ris ; " thig 
leam do'n uaimh, agus feuchaidh sinn ciod a 
th' agad ann an luib do bhreacain, *s ni sinn reite." 
*' Theid mi leat," urs' an saighdear còir, " agus fuir- 
ichidh mi leat, ged bhiodh e lan de na Frangaich, 
gun tighinn air na creutairean leibideach, faoin sin, 
nach 'eil ma dh'fhaoidte ann idir, ged tha leithid de 
sheanachas m'an timchiolL" Bha sinn a nis aig 
beul na h-uamha, agus sheas Eachann BuadL '' Sin 
i agad a nis," a deir e ; " 's urram na h-uaisle do'n 
choigreach, gabh air d'aghart." Chaidh sinn a stigh 
fo dhion, agus shuidh sinn air a' cheud chloich choth- 
romaich a fhuair sinn. Cha robh mo chompanach 
10 dheonach air moran cainnte: bha e sgioblachdh 
a bhreacain, 'n uair a ghrad thog e cheann mar gu'm 
buaileadh peileir e. "Ciod e so?" a deir e, *s e 
farcluais: "mur creid thu mise, creid do chluasan." 
Thainig a nuas oirnn 's a' cheart àm sin ceol tiamh- 
aidh, binn nach d*fhiosraich mi eisdeachd r'a leithid 
riamh roimhe ; agus bha dearbh fhios agam nach b'ann 
o aon inneal-ciuil a b'aithne dhomh a thainig e. 
Cha*n f haodadh so gun mhor-ioghnadh a chur oirnn : 
bha 'u oidhche dorcha; bha 'n t-àite ùdlaidh, uaig- 
neach ; bha sinn fada o thigheadas dhaoine, am measg 
garbhlach chreag, ann an coire fiadhaich. Eagal 
cha robh orm, oir bha mi lan-chinnteach gu'm bu 
cheol saoghalt' a bh'ann, agus chuir mi romham, 
na'm Vurrainn domh, fhaotainn a mach cia as a 
thainig e. "An teid thu suas leam, Eachainn?" 
"Theid," uis' esan, 's e cur seachad na bha e 

D 

toirt as a* bhreacan: "'s minic a thachair e mar so 
fhein, eadar am bile 's an deoch. Shaoilinn gu'm 
biodh e cho maith fuireach gu maduinn ; ach coma 
co dhiubh, gabh air d*aghaidh, leanaidh mis' thu; 
ach cuimhnich am fear a theid 's an dris gu*n iomair 
e teachd as mar a dh'fhaodas e." Ghabh sinn suas 
— am feadh a bha an ceol a' sior fhàs na b'airde: 
fa dheireadh, thainig leus soluis oirnn : sheas Eachann 
bèagan air deireadh, 's 'n uair a chaidh mi timchioll 
«tùc creige, chunnaic mi sealladh nach teid gu luath 
as m'aire. Dh'fhan mo chompanach far an robh e, 
theagamh a* smaointeachadh gu*m faca mi tuilleadh 
's a bu mhiann leam. Bha lasair chridheil theine 
aig ceann shuas na h-uamha o ghiubhas seachdta a 
bha pailt mu'n àite ; agus 'n a shuidhe aig an teine 
bha leth-sheann duine kidir, colgarra; currachd ard 
molach air a cheann, anns an robh dos a dhlte an 
fhìrein, agus a chom uile air a chomhdachadh le 
bèin fhiadh agus earb. Bha lan-shealladh agams' 
airsan, ged nach b'urrainn dasan mise fhaicinn. 
Bha e cluich gu surdail air dà thruimp mhoir 
Abraichy a bha air an deanamh 's an àm sin gu 
h-ealanta, dluth do sheana chaisteal dubh Inbher- 
lochaidh. An crochadh ris gach meur d'a lamhan, 
bha clag beag airgid a rinn fuaim anabarrach . binn, 
agus o'n do thàrmaich a' cho-sheirm a chuir ormsa 
na h-uiread iongantais, agus nam faoidteadh a radh, 
a chuir mo chompanach fo eagal cho mor. "Thig 
air d'adhart," thubhairt mi gu sàmhach ri Eachann. 
*'Am bheil iad an sin?" thubhairt e. "Am bheil 
iad a' dannsadh 's an t-solus, no ri fleadhachas 
cuirme ? " Dhluthaich e gu sgathach ri m'thaobh, 

agus air dha a* cheud phlathadh fhaìcinn de'n fhear- 
chiuil, thug e sitheadh seachad orm, a' glaodhaich a 
mach le .aighear nach b'urrainn da cheannsach- 
adh, "lain mhoir nan creag, an tusa tha 'n so? 
Mo bheannachd air do cheann molach, *s mi tha 
toUichte d'f haicinn ! " Dh'eirich lain bochd, 's 
chuir e failt* oimn, a' tilgeil tuilleadh mhaidean air 
an teine. Shuidh sinn mu'n cuairt air a' chagailt; 
agus dh'aidich Eachann còir, oir cealg cha robh 'n 
a chom, nach b'urrainn da gu bràth a bhi cho 
taingeil 's a bhuineadh dha, air son naoh d'fhuair 
e cead tilleadh mar a bha run air *n uaiy a chual' 
e 'n ceol. " Is iomadh sgeul,*' thubhairt e, " a 
chuala mi riamh mu Choire-na-sithe ; 's nam bithinn 
an nochd air tilleadh gun so fhaicinn, bha mo sgeul 
fhein chum an dearbhadh. Cha tugadh am minis- 
teir fhein orm a chreidsinn nach robh na daoine- 
beaga ann an XJamh-na-h-ochanaich/' Dh'fheor- 
aich mi dheth, an robh da rireadh eagal air ? 
" Eagal ! " deir esan, 's e suathadh air falbh an 
f halluis fhuair a bha fhathast air a ghnuis ; ^' air 
nàile bha, 's gu leoir dheth, barrachd 's a bha riamh 
orm a' dol sios do'n bhlar le Ailein an Earrachd: 
ach ma bha, cha bhi tuilleadh mu'n ghnothuch 
cheudna." 

Tha so a' leigeil ris duinn cia cho faoin an ni o'n 
eirich seanachas duthcha mu ni bha gnathaicht' a 
chreidsinn: agus nan rannsaicheadh daoine gu mìon- 
aideach m'a thimchioU, thuigeadh iad gur e bh'ann, 
an àit' a bhi 'n a chuis-eagail, culaidh-abhacais agus 
fearas-chuideachd. 

Fhuair mi mach o Eachann eachdraidh an duine 

bhochd 80 a bha 's an uaimh. Bu neo-dhuine gun 
mhaith gun mhilleadh e: a nuas o 'oige, ged bha 
e gun mhoran toinnisg no tuigse, bha e 'n a sheol f hein 
fo chàileigin de mheas 's an duthedch. Bha e eolach 
air aisridh chumhainn an fheidh 's na h-earba, 's b*e 
thoileachas-inntinnan fhaoghaid a leantuinn le oigridh 
na tire. Cha robh bearradh no bealach, no aithghearr- 
adh troimh mhonadh, no beul-àtha air abhuinn, no 
cam, no garaidh, aìr nach robh e mion-eolacL Ee an 
t-samhraidh bi uamh nan creag a chomhnuidh : ghluais 
e àiridh gu h-àiridh, *s cha deachaidh e riamh air 
falbh falamh o h-aon diubh. Cha bhiodh e gun lòn 
fhad 's a bhiodh dearc air tom, meas no cnothan 
ann an coille ; cha'n f hailnicheadh a leaba, am feadh 
's a gheibheadh e fraoch badanach gorm, à' fàs gu 
dosrach anns gach àite ; agus mar thubhairt e f hein 
bha a chuid tromp soirbh r'an gleusadh. Bha dhach- 
aidh anns gach àite far an luidheadh a' ghrian air ; 
agus comhladh cha do dhruideadh riamh air. Cha 
robh mhaileid doirbh r'a giulan ; cha robh innte ach 
a' chlach theine agus am fada-spuinge — sgian dubh a 
dh'fhionnadh nam fiadh — ribe a ghlacadh an fhìrein, 
agus cromag iaruinn a lùbadh nan geug. Ach ma 
bha 'n duine bochd so air bheag eolais, bu taitneach 
r'a fhaicinn an t-saothair a ghabh a pharantan air ann 
an laithibh 'oige. Ghabh e dhuinn moran de laoidhean 
agus de dhain naomha : rinn e so le uiread chrabhaidh, 
agus air doigh a bu stolda ha iomadh fear a b'f haide 
leughadh. Sheinn e iad le fonn tiamhaidh, muladach, 
's e ri turaman air ais agus air aghaidh, a rainig mo 
chridhe. Mu'n do leag e a thaobh ri làr, dh' earb e e 
fein ri Dia. Allabanaich bhochd ! thubhairt mi rium 

fhein, caidil gu tearuinte, gabhaidh Dia curam dhiot. 
Truagh 's mar tha thu ann am beachd an t-saoghail, 
tha thu cho priseil n a shealladh-san ris an rìgh a's 
mò air thalamh. Is lionmhor iad a tha air an oidhche 
nochd air an diteadh leat, d'an d'thug Dia tuigse, 
fiosrachadh, agus foghlum, a tha luidhe sios air an 
leapaichean riomhach, gun suim dhasan a tha os an 
donn, o'm bheil iad a' sealbhachadh gach beannachd. 

MAO NA BANTEAICH BHAERAIOH. 

[The two following tales are printed with the permission, kinclly 
granted, of J. F. Oampbell, Esq^ The first is taken from the 
second volume of the West Highland Tales, and was written by 
Mr. Hector Maclean to the dictation of the reciter, a Barra man. 
The seoond was contributed by Mr. Oampbell to the Revue Celiique 
in 1870. It was afterwards reprinted in the Gatl in January 
1875. This tale was written by the late Mr. Donald 0. MTherson 
of the Advocates' Library, Edinburgh, and the reciter was Mr. 
MTherson's own grandmother. The mode of writing adopted 
aims at reproducing the pronunciation aa well as the diction and 
idiom of the reciters.] 

Bha bantracb bhochd ann am Barra^ agus bha leanabh 
mìc aice, agus 's e lain a b'ainm dha. Bhiodh i dol 
do'n traigh a chruinneaehadh maoraich airson i fhin 
's an leanabh a bheathachadL 'K ur a bha i 's an 
traigh latha bha 'n sin, dè chunntdc i ach soitheach air 
an Aird an lar de Bharra. Chuir triuir de na bha air 
bord a mach bàta^ 's cha b'fhada bha eud a' tigh'n air 
tir. Ohaidh ise gos a' chladach, 's dhoirt i 'm maorach 
lamh riutha. Chuir Maighstir an t-soithich ceisd urra 
dè 'n rud a bha 'n siud. Thuirt i go'n robh maorach 
cladaich, am biadh a bh'aice. ** Dè 'n gille beag, bàn 
a tha 'n so ? " ** Mac dhomh." " Thoir dhomhs' e, agus 
bheir mi dhuit òr agus airgiod, agus gheibh e sgoil is 
ionnsachadh, 's bi'dh e na's f hearr na bhi agadsa 'n 
80." *"S fhearr leam bàs fhulang na 'm paisd* a 
thoirt seachad.'* " Tha thu gòrrach, bi'dh thu fhin 's an 
leanabh go math ma leigeas tu leam a" Le gaol an 
airgid thuirt i go'n d*thugadh i *n leanabh dha. '* Thall- 
a'bh an so, 'iUeaa Theirigibh air bord; so dhuibh 



Digitized by 



Google 



Mac na Bantraich Bharraich, 55 

iuchair ; fosglaibh press anns a' chabin, 's bheir sibh 
thugamsa bosdan a gheibh sibh ann." Dh'f halbh eud ; 
rinn eud siud, 's thainig eud. Eug e air bocsa, 
dh'fhosgail e e, dhoirt e 'n a sguirt e, 's cha do chunnd 
e idir e, 's thug e leis an leanabh. Dh'fhan ise mar a 
bha i, *s 'n ur chunnaic i 'n leanabh a' dol air bord, 
bheireadh i na chunnaic i riabh go*n robh e aice. 
Sheol esan air falbh agus ghabh e go ruige Sasunn. 
Thug e sgoìl is ionnsachadh do'n bhalach gos an robh 
e ochd bUadhna diag air an t-soitheach. 'S e lain 
Albannach a bh'air a' bhalach an toiseach. Thug esan 
lain Mac a' Mhaighstir air, a thaobh go*m b'e fhin 
maighstir an t-soithich. Bha aig owner an t-soithich 
seachd soithichean air muir, agus seachd buthannan air 
tir — a' h-uile tè gabhail thun a buth fhin le a luchd, 
Thachair do na seachd loingeas a bhi aig an tigh 
comhla. Thug an sealbhadair suas leis na seachd 
sgiobairean thun an tighe. " Tha mi fàs trom aosda," 
urs' esan. " Tha sibh an sin seachd maighstirean — cha 
robh gin agam gu leir a bu docha leam na thusa — ^tha 
mi gon duine cloinne gad a tha mi pòsda. Cha'n 'eil 
fhios a'm co aig' a dh'fhàgas mi mo chuid, agus cuid 
mhor agam. Cha robh gin a bu docha leam a thoirt 
da na thusa, ach go-bheil thu gon chlann mar mi fhin.** 
** Tha agamsa," ma' an sgiobair, " mac ochd bliadhna 
diag a dh'aois anns an t-soitheach gon a leiginn aisd' 
idir." " Nach neonach leamsa sin agad 's gon mise g*a 
chluinntinn riabh." " *S iomadh rud a dh'fhaodadh a 
bhi aig mo leithid-sa nach bithìnn ag innseadh 
dhuibhse." " Falbh 's thoir thugamsa nuas e 's go'm 
faicinn e." Dh'f halbh e, 's thug e nuas e, *s chuir e 'n 
ordugh e. " An e so do mhac-sa ? " " 'S e," urs* an 

sgiobair. " Cò*ca 's fhearr leat fuireachd agamsa, na 
falbh le t'athair air a' mhuir mar a bha thu roimhid, 
's gun dian mise dileabach dhiot go bràch." '^ Mata 
's ann air muir a fhuidr mi mo thogail riabh, 's cha 
d'fhuair mi dad o m'oìg* air tir ; le sin 's ann air muir 
a b'fhearr leam a bhi \ ach o'n tha sibhse cur 
roimhibh go'n cum sibh mi, go'm fan mi agaibh fhin,** 
" Tha seachd buthannan agam air tir, agus feumaidh tu 
lamh a ghabhail anns na seachd buthannan." ''Tha 
deireach aig a b-uile fear riabh de na buthannan,'' 
urs' esan, " cha ghabh aon aca droch bharail orra f hin, 
nach *eil eud cho math riumsa ; ma tha sibh a' cur mar 
fhiachaibh ormsa go'n gabh mi eud, gabhaidh mi 'n 
seachdamh fear diubh." 

Ghabh e 'n seachdamh fear de na buthannan, 's a' 
chiad latha dha dol ann, chuir e fios feadh a' bhaile, an 
rud a bha roimhid punnd go'm biodh e air coig tasdain 
diag, air alt 's go'n d'thainig a h-uile rud a bha 's a' bhuth 
nuas, 's go'n robh 'm buth falamh m'an d'thainig na 
soithichean. Chaidh e stigh, chunndais e chuid airgid, 
's thuirt e go'n robh 'm buth falamh. "Cha'n 
ioghnadh gad a bhitheadh, 's an rud a bha roimhid air 
punnd thu g'a leigeil sios go coig tasdain diag." " Agus, 
oide, a' bheil sibhse 'g a ghabhail sin go h-olc ; nach 'eil 
sibh a' faicinn go'n cuirinn-sa mach na bh' anns a' bhuth 
seachd uairean m'an cuireadh eudsan a mach aon uair 
e." '' Leis an sin feumaidh tu lamh a ghabhail ri càch 
agus an leigeil a mach mar sin." Ghabh e 'n sin lamh 
ri càch, agus bha e 'n a mhaighstir os cionn nan cleireach 
eile. 'N ur a thainig na soithichean bha na buthannan 
go leir falamL 

Thuirt a mhaighstir ris a nis, " Cò'ca 's fhearr leat a 

bhi 'd mhaighstir thar nam buthannan, na falbh le 
h-aon de na seachd soithichean ; gheibh thu do roghainn 
de na seachd soithichean." " *S ann air muir a thogadh 
riabh mi, 's gabhaidh mi soitheach." Fhuair e soitheach. 
" Thalla'bh, cuiribh thugamsa na seachd sgiobairean." 
Thainig na seachd sgiobairean a 'ionnsuidh. " Nis/' 
urs' esan ris na sia sgiobairean a bha dol le lain, 
^ Tha lain a' dol leibh — cuiridh sibh tri soithichean air 
thoiseach, *s tri air deireadh, 's bi'dh esan 's a mhiadh- 
on ; 's mur an toir sibh thugamsa slan e, cha 'n 
'eil ach breith oirbh 's 'ur crochadh." " Mata, m'oide," 
urs' lain, " cha'n 'eil sin freagarrach. Tha na soith- 
ichean a* falbh comhla ; faodaidh stoirm.tighinn agus ar 
fuadach o chèile. Dianadh a h-uile h-aon mar is f hearr 
a dh'fhaodas e." 

Dh*fhalbh na soithichean — sheol eud- — agus 's e 
luchd guail a chuir lain a stigh 'n a thè fhin. Thainig 
latha mor-stoirm orra. Dh'fhuadaicheadh o chèil' eud, 
<Jò! 'n do sheol lain ach do'n Tuirc. Ghabh e acair 's 
an Tuirc tràth latha. Smaoinich e dol air tir a ghabhail 
sràid. Bha e gabhail roimhe, a' coiseachd. Chunnaic e 
dithisd as an leintean ag obair, *s mar go'm biodh dà 
flhuisid iaruinn aca. Dè bh'aca, ach corp duine. " Dè 
tha sibh a' dianadh ris a' chorp." " 'S e Criosdaidh a 
bh' ann. Bha ochd mairg againn air, 's o nach do phaigh 
6 sinn 'n ur a bha e beò, bheir sinn as a chorp leis na 
fluisdean a" " Mata leigibh leams' e, agus paighidh ini 
dhuibh na h-ochd mairg." Eug e air — thug e uath' 
e — phaigh e eud, agus chuir e ùir is talamh air. 

Bha e luath leis tilleadh air ais gos am faiceadh e 
tuillidh de dh'fhearann na Tuirc. Qhabh e air aghaidh 
treis, agus dè chunnaic e 'n sin ach grunnan mor dhaoine 



Digitized by 



Google 



58 Mac na Bantraich Bharraich. . 

cruinn. Ghabh e nuU far an robh eud. Dè chunnaic 
e ach craoslach mor teine de theine mhor leathann, 
agus boireannach rùisgt' eadar an teine 's eud fhin. 
" Dè," urs' esan, " a tha sibh a' dianadh an so." " Tha/* 
urs' eudsan, " dà bhana-chriosdaidh a fhuair an Turcach 
mor. Eugadh orra air a' chuan. Tha eud o cheann 
ochd bliadhn' aige. Bha *n tè so gealltainn da go'm 
pòsadh i e h-uile bliadhna. 'N" ur thainig an t-àm cha 
phòsadh i bad deth. Dh'orduich e i fhin 's am 
boireannach a bha comhla rithe losgadh. Loisgeadh 
an darna tè dhiubh, 's tha i so gon losgadh fhathasd." 
*' Bheir mi f hin duibh tiodhlac math airgid agus òir ma 
leigeas sibh leam i, agus faodaidh sibh a radh ris go'n do 
loisg sibh i." Sheall eud air a chèile. Thuirt eud go'm 
faigheadh e siud. Dh'fhalbh e, 's thug e leis air bord 
i, agus sgeadaich e i 'n aodach 's an anart. 

** Nis," urs' ise, " shàbhail thu mo bheatha dhomh. 
Feumaidh tu 'n aire thoirt ort fhin 's an àite so. Theid 
thu suas a nis do'n tigh-sheins' ud shuas. Cuiridh 
fear an tigh-sheinse ceisd ort, dè 'n luchd a th' agad. 
Abraidh tusa, luchd guail. Abraidh esan gor math a 
mhiadh siud 's an àite bheil thu air son a reic. Abraidh 
tusa gor ann air son a reic a thainig thu, — dè 'n tairgse 
bheir e air. Their esan, ' Am maireach air sia uairean 
bi'dh waggon òir a' dol sios, 's waggon guail a* dol suas, 
air alt *s go'n cumar an soitheach anns an aon trumh 
go sia uairean an ath-oidhch\* Abair thusa go'n gabh 
thu siud ; ach anns an oidhche, mur am bi thusa 
a'd earalas thig eud *s an oidhche, 'n ur a tha h-uile 
duine 'nan cadal, le musgannan 's le dagannan ; cuiridh 
eud an soitheach air a* ghrunnd ; marbhaidh eud a h-uile 
duine, 's bheir eud leo an t-òr." Chaidh e far an robh 

fear an tigh-sheinse, agus chord e ris mar a sheol is' e. 
Thòisich eud an la'r na mhaireach 's a* mhadainn air cur 
sios an òir 's air toirt suas a' ghuaiL Bha fear aig an 
sgiobair 'n a sheasamh ag amharc go'm biodh an 
soitheach ann an trumi. 'N ur a bha 'n gual a mach^ 
's a bha 'n soitheach cho trom leis an òr 's a bha i leis 
a' ghual, 's 'n ur a bha esan air tir, fhuair is' ordugh na 
seoladairean a ghabhail a comhairle gos an d'thigeadh 
esan. " Cuiribh suas," urs' ise, " na siuil, 's tairnibh na 
h'acraichean. Cuiribh ròp' air tir." Rinn eud siud. 
Thainig esan air bord. Sheol an soitheach air falbh 
feadh na h-oidhche. Chual' eud urchair ; ach bha eud- 
san a mach, 's cha d' rug eud orra tuillidh. Sheol eud 
go ruige Sasunn. Bha tri soithichean air tilleadh, 's 
bha na tri sgiobairean am priosan gos an tilleadh lain. 
Ghabh lain suas, 's rainig e oide. Chaidh an t-òr a 
thoirt air tir, 's bha da thrian aig a' bhodach, 's trian 
aig lain. Fhuair e seombraichean do'n bhoireannach 
far nach cuirte' dragh urra. 

" A' bheil thu smaointeachadh go falbh thu fhathasd,'* 
urs* am boireannach ris. " Tha mi smaointeachadh go 
bheil na leoir dhe 'n t-saoghal agam siud fhin." 
" Dh'fhalbli thu roimhid le d' thoil fhin ; na 'm biodh tu 
cho math 's go'm falbhadh thu nis le m' tholl-sa." " M 
mi sin." " Thalla do 'n bhuth ud a muigh, thoir as còta, 
agus brigis, agus peitean. Feuch am faigh thu luchd 
sgadain, agus theid thu do'n Spainn leis. 'K ur a bhios 
an luchd a stigh thig far a' bheil mise m'am falbh thu." 

'N ur a fhuair e/n luchd air bord chaidh e far an 
robh i "An d'fhuair thu 'n luchd air bord?" 
•* Fhuair." " Tha deise *n so, 's a' chiad Domhnach an 
deigh dhuit an Spainn a ruigheachd, cuiridh tu umad i 

agus theid thu do'n eaglais leatha. So fideag, : agus 
fainne^ agus leobhar. Bi'dh each agus giUe leat. 
Cuiridh tu 'm fainne air do mhiar, bi'dh an leobhar a*d 
laimh. Chi thu anns an eaglais tri cathraichean, dà 
chathaìr amluidh òir, agus cathair airgid. Beiridh tu 
air an leobhar *b bi'dh thu 'g a leubhadh ; 's a' chiad 
duin' a theid a mach as an eaglais bi thusa mach, na fan 
ri duine beò mur an coinnich an righ 's a' bhan-righ thu." 
Sheol e go ruig an Spainn, ghabh e acarsaid, 's ghabh 
e suas do 'n tigh-sheinse. Dh'iarr e dinneir a chur. air 
doigh. Chuireadh an dinnear air a* bhord. Dh' iadhaich- 
eadh sios g'a iarraidh. Chuireadh a sios trinnsear air a' 
bhord, agus mias air a mhuin, agus thuirt bean an tigh- 
sheinse ris, '* Tha biadh is deoch na leoir air a' bhord 
m'ar coinneamh ; gabhaibh 'ur leoir, ach na togaibh a' 
mhias a th'air muin an trinnseir." Tharruinn i 'n dorus 
leatha. Thòisich e air a dhinneir. Smaoinich e aige 
f hin gad a b*e 'lan òir a bhiodh anns an tiinnsear, na 'lan 
daoimein, nach deachaidh sgath riabh air a' bhord nach 
f haodadh e phaigheadh. Thog e mhias bhàrr an trinnseir 
's dè bh'air an trinnsear ach dà sgadan. " Ma *s e so 
rud a bha i falach orm cha ruigeadh i leas e." Dh' ith 
e aon sgadan 's an dama taobh de'n fhear eile. 'N up 
chunnaic bean an tighe go'n robh 'n sgadan ithte^ " Mo 
chreach mhor," urs' ise, " mar a dh'eiridh dhomh ; nach 
robh mi latha riabh nach fhaodainn muinntir na 
rioghachd a ghleidheadh gos an diugh." " Dè dh'eiridh 
dhuit ? " " Tha, nach robh mi latha riabh nach faodainn 
sgadan a chur air am bialaobh gos an diugh." " Dè 
bheireadh thu air baraille sgadain ? " " Fichead punnd 
Sasunnach." " Dè bheireadh thu air luchd soithich ? " 
** Sin rud nach b'urra* mi cheannach." " Mata bheir 

mìse dhuit dà chiad sgadan air son an dà sgadan, 
B'fhearr leam go'n robh 'n soitheach air falbh 's na 
sgadain creicte." 

A' chiad Di-Domhnaich fhuair e each le strian 
is diollaid, agus gille. Dh'fhalbh e do'n eaglais. 
Ghunnaic e na trì cathraichean. Shuidh a bhan-rìgh 
air an laimh dheis de'n righ, 's shuidh e fhin air an 
laimh thosgail. Thug e mach an leobhar as a phòca, 's 
thùisich e air leubhadh. Cha b'ann air searmoin a 
bha air' aig an lìgh na aig a bhan-rìgh, ach a' sileadh 
nan diar. 'N ur a sgaoil an t-searmoin ghabh e mach. 
Bha triuir stàtan as a dheigh, aig eubhach ris go'n robh 
gnothach aig an rìgh ris. Cha tilleadh e. Thug e 'n • 
tigh-seins' an oidhche sin air. Dh*fhan e mar a bha e 
gos an ath Dhomhnach. Chaidh e 'n t-searmoin, cha*n 
fhanadh e rì duine, 's thiU e do'n thigh-sheinse. 
An treas Domhnach chaidh e do'n eaglais. Am 
miadhan na searmoin thainig an righ 's a' bhan-rìgh a 
mach. Sheas eud aig gach taobh de'n t-srein. *N ur 
a chunnaic an rìgh esan a tigh'n a mach, leig e as àn 
t-srìan, thug e ada dheth go làr, 's rinn e modh dha. 
'' Le'r cead cha niig sibh a leas a leithid sin de mhodh 
a dhianadh xihomhsa» 's ann a bu chòir dhomhsa 
dhianadh dhuibh fhin." "Na'm Ve 'ur toil go'n 
rachadh sibh leinn a ghabhail dinneir do 'n phàileas." 
" Ud 1 ud ! 's e duine sios uaibhse rachainn-se ghabhail 
dinnearach leis ! " 

Bainig eud am pàileas. Chuireadh biadh an àite 
chaitheadh dhaibh, agus deoch an àite h-òl, 's ceol an 
àit' eisdeachd. Bha eud a' caitheadh na cuirme 's na 
cuideachd le sòlas 's le toilinntinn, ri linn dùil a bhi 
aca go'm faigheadh eud nwgheachd air an nighiniK 

" A sgìobair na luinge," urs* a bhan-righ, " na ceil orm 
dad a tha mi dol a dh'fhoighneachd dhiot." " Dad sam 
bith a th' agamsa 's urrainn mi innseadh dhuibh, cha 
cheil mi oirbh." "Na ceilibh orm nach lamh 
boireannaich a chuir a' chulaidh sin m'ar driom, bhur 
cota, bhur brigis, 's 'ur peitean ; 's a thug dhuibh am 
fainne bha m*ar miar, 's an leobhar a bha 'n ar laimh, 
's an fhideag a bha sibh a' seinn." " Cha cheil mi 
Le laimh dheas boireannaich a shineadh a h-uile sgath 
dhiubh sin domhsa." " 'S c'àit' an d'fhuair thu i ? 's 
nighean leams' a tha 'n sin." " Cha 'n *eil fios agamsa 
cò d'an nighean i Fhuair mis' i anns an Tuire a' dol 
g'a losgadh, ann an craoslach mor teina'' " Am fac 
thu boireannach comhla rithe ? " *' Cha *n fhaca. Bha 
i 'n deigh a losgadh m'an d'rainig mi Cheannaich 
mi ise le h-òr *s le airgiod, thug mi leam i, 's tha i ann 
an seombar an Sasunn." "Bha seanailear mor aig 
an righ," ars' a' bhan-righ, *"s àè rinn e ach gaol a 
ghabhail unu. Bha h-athair ag iarraidh urra phòsadh 's 
's cha phòsadh i e. Dh'fhalbh i fhin 's nighean bhrathar a 
h-athar le soitheach, fiach an leigeadh e air di-chuimhn' i. 
Chaidh eud thairis do 'n Tuirc. Ghlac an Turcach eud, 
's cha robh dùil agaìnn a faicinn beò go bràch." 

•'Ma 's e 'ur toil-s* e, 's go bheil sibh fhin deonach, 
cuiridh mise long leibh a h-iarraidh; gheibh sibh i 
fhin a pòsadh, leith na rioghachd fad 's is beò an righ, 
's an rioghachd uile 'n ur a bhios e marbh." " Cha'n 
fhiach leam sin a dhianadh, ach cuiridh sibhse soitheach 
agus sgiobair air falbh, 's bheir mise dhachaidh i, 's ma 
's e sin a toil fhin dh'fhaoidte nach bi mise 'n a 
aghaidh." Chaidh soitheach a dhianadh deas. Dè 
rinn au seanailear ach giUe phaigheadh air son a thoirt 

air bord gon fhios do'n sgiobair. Fhiiair e, 's an àm, e 
fhin fhalach ann am baraille. Sheol eud, fada goirìd 
go'n robh eud, go ruige Sasunn. Thug eud is' air bord 
's sheol eud air an ais air son na Spainn. Am miadhon 
b! chuain, latha briagh, thainig esan agus ise nios air an 
deck. Dè chunnaic e ach eilean an taobh thall deth. 
Bha e go math fèitheil 's an àm. " lUean," urs' esan, 
"thugaibh mis' air an eilean, treis a shealg, gos an 
d'thig coslas soirbheis oimn." "Bheir," urs' eudsan. 
Chuir eud air tir air an eilean e. 'N ur a dh' fhàg eud 
air an eilean e thill am bàta. 'N ur chunnaic an 
seanailear go*n robh e air an eilean, gheall e tuillidh 
tuarasdail do*n sgiobair agus do'n sgiobadh, 's eud a 
fhàgail an siud ; agus dh'f hàg eud lain air an eilean. 
'N ur a mhothaich ise go*n d' fhàg eud air an eilean e, 
chaidh i air a chuthach, 's b'eigin a ceanghal. Sheol 
eud do'n Spainn. 

Chuir eud fios ionnsuidh an righ go'n robh a nighean 
an deigh fàs gòrrach, a reir coslais, air son call aobhar a 
fir *s a leannain. Chaidh an righ go mulad, 's go leann- 
dugh, 's go bron, 's go bristeadh-cridhe ; chionn mar a 
dh'eirich dha, *s go'n a bhi aig* ach i de mhac na 
nighean. 

Bha lain 's an eUean, fhionna *s fhiasag air dol thairis 
air, a ghruag sios eadar a dhà shlinnean, na brògan air 
an cnamh, 's gun snathainn aodaich air nach robh air 
falbh na bhideagan, gon ghreim feol' air, ach na cnamhan 
a' leantail r'a chèile. Oidhche de na h-oidhchean dè 
chuar e, ach iomram bàta tigh'n thun an eilean. " A* 
bheil thu 'n sin, lain Albannaich ? " urs' am fear a bha 
's a' bhàta. Gad a bha cha do fhreagair. B'fhearr 
leis bàs fhaotainn taobh cnoic na go'm biodh e air a 

mharbhadh. "Tha fhios a'm go bheil thu 'g am 
chhiinntinn agus freagair, 's cearta cho math dhuit mise 
fhreagairt, *s mi dhol suas, 's go'n d'thoir mi nuas gon 
taing thu." Dh'fhalbh e 's ghabh e sios. " A* bheil 
thu deonach falbh as an eilean ? " ** Mata tha, 's mi 
tha sin, na'm faighinn mo thoirt as." '' Bè bheireadh 
thu do dhuine bheireadh as an so thu ? " " Bha uair 's 
dh'fhaodainn rud a thoirt do dhuine bheireadh as an 
so mi; ach an diugh cha*n *eil sgath agam." "An 
d*thoireadh thu dha leith do rioghachd ? " " Cha bhi 
rioghachd am feasd agam, na'm bitheadh bheireadh.'' 
"An d*thugadh thu *n darna leith de d'mhnaoi do 
dhuine bheireadh as an so thu ? " " Cha'n 'eil sin agam.'* 
" Cha*n 'eil mise 'g radh gad a bhitheadh go'n d'thugadh 
thu seachad i" " Bheireadh." An d' tHugadh thu leith 
do chloinne do dhuine bheireadh as an so thu?" 
" Bheireadh." " N"uas, 's suidh an deireadh a' bhàta." 
Shuidh e 'n deireadh a' bhàta. " Co-dhiu 's fhearr leat 
dol do Shasunn na do'n Spainn ? " " Do 'n Spainn." 
Dh'fhalbh e leis, 's m*an d'thainig an latha bha e 's an 
Spainn. 

Ghabh e suas do'n tigh-sheinse. Dh'aithnich bean 
an tigh-sheinse 's a* mhionaid e. " An e so lain ? " urs' 
ise. " 'S e 'n truaill de na bh'ann deth a th*ann," urs' 
esan. "'S bochd mar a dh'eirich dhuit," urs' ise. 
Dh'fhalbh i 's chuir i fios go buth bearradair 's ghlanadh 
e ; chuir i fios ge buth tailleir 's fhuaradh aodach dha; 
chuir i fios go buth griasaich 's fhuaradh brògan da. 

An la 'r na mhaireach, 'n ur a bha e air a ghlanadh, -s 
air a sgeadachadh go doiglieil, chaidh e thun pàileas an 
righ, *s sheinn e 'n fhideag. 'N ur chuala nighean an righ 
an fhldeag thug i leum aisde, 's bhris i 'n treas ean^nn 

de'n t-sreang a bha 'g a ceanghal. Dh'iarr eud urra 
fuireachd socair *s cheanghail eud tuillidh sreang' urra. 
An la 'r na mhaireach thug esan sgal air an fhideig 's 
bhris i dà earrann de na bh' urra. An treas latha, 'n ur 
a chuaV i 'n fhideag, bhris i tri earrannan. Air 
a' cheathramh latha bhris i na bh'urra go leir, 
Dh'eirich i 's chaidh i mach 'n a chodhail, 's cha robh 
boireannach riabh a bu stoldacha na i. Chuireadh brath 
suas thun righ na Spainn nach robh nighean riabh na 
bu stoldacha na bha i, 's go'n d'thainig aobhar a fir 's a 
leannain a h-ionnsuidh. 

Chuireadh coach a dh'iarraidh lain. Bha 'n righ 's 
a.mhor-uaislean comhla ris. Thugadh suas air bharr 
bas e. Thogadh ceol 's leagadh bron. Chuireadh biadh 
an àit' a chaitheadh, deoch an àit' a h-òl, 's ceol an 
àit' eisdeachd. Kinneadh banais shunndach, eibhinn, 
aighearach. Fhuair lain an darna leith de 'n rioghachd. 
An deigh bàis an righ bha 'n rioghachd uile go leir 
aige. Eugadh air an t-seanailear, riasladh eadar 
eachaibh e, loisgeadh eadar thinnean e, 's leigeadh an 
lulaith leis a' ghaoith. 

An deigh bàis an righ 's na ban-righ bha lain 'n a righ 
air an Spainn. Eugadh triuir mac dha. Oidhche bha 'n 
sin chual e bualadh 's an dorus. " Tha 'n t-iarrtaich' air 
tighinn," urs* esan. Dè bh' ann ach a cheart duin* a 
thug as an eUean e. " A' bheil thu air son do ghealladh 
a chumail ? " urs' am fear a thainig. " Tha," urs' lain. 
"Biodh do rioghachd 's do chlann agad fhin *s mo 
bheannachd-sa. A' bheil cuimhn' agad 'n ur a phaigh 
thu na h-ochd mairg air son cuirp an duin' anns an 
Tuirc ? B'e sin mo chorp-sa. Slan leat, cha'n f haic 
thu mise tuillidh." 

E 

FIONN" AN tlGH A' BHLAIE-BHUIDHE GUN 
CHOMAS EIEIGH NO SUIDHE. 

La dh'an robh Fionn mac Cumhail 's a' chuid eile 
de'n Fheinn anns a' bheinn-sheilg, dh'eirich cur 'us 
cathadh; 's mu'n d'fhuair iad an t-sealg a chur 
cruinn, thainig aji t-anmoch orra. Sgith, airtealach 
mar a bha iad, thog iad orra gu tearnadh gu baile. 
Mar a bha iad a' gabhail air an aghart gu trom, 
athaiseach, thainig iad air bothan fàs am braighe 
glinne; agus ghabh iad gu tamh ann. Dh*fhadaidh 
iad teine 's chaidh na gillean air surd grèidhidh ; 's 
gus am biodh an t-eunbhruich ullamh, thòisich iad air 
iomairt nan corn 's air seanchas mu'n àm bho shean. 
Chuir cuimhne air cliu an sinnsirean togail fopa 
mar a b'abhaist; 's thuirt iad uile cruinn, comhla, 
gu'm b'e mo thruaighe duine no beathach a thigeadh 
a chur dragh air an Fheinn an oidhche sin ; no a 
theannadh ri tàir a thoirt do dhThionn. An teis- 
meadhoin na bruidhne so, thigear maigheach chaol, 
ruadh a stigh ; agus, gun fhiamh, gun umhail, cuirear 
car na dhà dhi air a' chagailt, 's togar an luath mu na 
sparran ; agus thugar a mach oirre. Ma thug cha 
deachaidh sin air mhi-thapadh dhaibh-san — thug iad 
dui-leum a mach as a deaghaidh ; ach chaidh iad 
*n am brath-cheo cho mor le dorchadas a thainig orra, 
's nach bu leir dhaibh a xhèile. Lean Fionn 's a 
dhà ghille dhiag i, a bhun 's a lorg, thair gualainn a* 
ghlinne, *s cha do chaill iad sealladh oirre gus 'n a 
leum i stigh air sgùid de thigh ùdlaidh a thachair orra 
aig bun sithein. Dè an tigh a bha 'n so ach tiji;h 

a' Bhlciir-Bhuidhe, famhair a bha tighinn beò aif 
tuirc-nimhe 's air feoil dhaoine. Eachar a stigh, is 
gabhar sgial, ach cha d* fhuaras forfhais air a' mhaigh- 
ich. Cha robh stigh ach a* bhean 's i fuineadh : 
cha d' thainig am Blar-Buidhe dhachaidh as a' bheinn- 
sheilg. Thug i biadh is deoch dhaibh; 's thuirt i 
gu'm b'fhearr dhaibh a nis a bhi falbh mu'n tigeadh 
am Blar-Buidhe dhachaidh. Thuirt Fionn nach do 
theich iad roimh dhuine riabh, agus nach dianadh iad 
toiseach de'n Bhlar ; 's theann iad na b' fhaide stigh, 
Feith ri dheireadh, os' eJ bhean. Mar a b'fhior ; cha 
d'fhuair iad iad fhein a shocrachadh ach gann, tra 
dh*fhairich iad stùirn-stàirn aig an dorus ; cò bha 'n 
sid ach am Blar-Buidhe 's a ghillean, 's torc-nimhe 
mor, fiaclach aige-san air a mhuin. Thug e crathadh 
beag mor air fhein a chur an t-sneachda dheth, 's chuir 
e crith fo'n ursainn 's fo shuidheachan an tighe! 
Tha mi faireachdainn fàilidh fharbhalach romham, a 
bhean, cò so th' agad a nochd, os' am Blàr. Dh'innis 
a bhean na h-aoidhean a thainig air choimheadachd 
oirre bho *n a dh'fhalbh e. A mach do ghillean, 
Fhinn, a thoirt na h-eallaiche dhiam, os' am Blàr. 
Cha d'thug Fionn an t-euradh do dhuine riabbj 
agus cuirear sianar a mach dhiubh far an robh am 
Blàr. Mu'n gann a bha iad seach an stau*sneach 
bhuail am Blàr slat-na-draoidheachd orra, 's bha iad 'n 
an colbh-cloiche ; 's chuir e air taobh tuath an doriiis 
iad a chur stad air a' ghaoith-dheathaich. Dh'fhàg 
e 'n sin iad ; 's thug e fliein 's a ghillean a stigh an 
torc. Cha d'fhuirich iad ach ri robladh lomaidh a 
thoirt air, 's chuir a' bhean air e 's a' choire-mhor — 
'n a chlosaich mar a bha e. Mu 'n d'fhuair e ach goil 

is leth-ghoil, sparr am Blàr bior-na-feola ann, 's bha 
sid aig' air an urlar ; 's gun tuiUe dàlach shuidh e 
hein 's a ghiUean mu'n cuairt da. Gach cnaimh 
mar a chreimeadh iad, thilgeadh iad sid gu Fionn 'a 
gu ghiUean. B'olc a' bhiatachd e, ach cha robb 
comas air. Bha Fionn 'n a thosd 's 'n a chuimhne,. 
's b'ion da sin. An uair a bha 'n ròic thairis, 's cha 
b*fhada h-uige, dh'iarr am Blar-Buidhe an t-ubhal 
òir a thoirt a nuas gus an pidhche fhada gheamhraidb 
a chur seachad air Fionn. Thug i nuas an t-ubhal 's 
thug i dha e. Thòisich iad air a chèile leis an ubhal 
's ma thòisich, cha b' fhada gus 'n a chuir am Blàr as 
do 'n iomlan de ghiUean Fhinn. Thuig am Blàr nacb 
dianadh e an gnothach air Fionn fhein leis an ubhaV 
's thuirt e gu'm feumadh iad dol a ghleachd. An 
dromannan a cheile gabhar iad ; ach, ged a bhiodh iad 
fhathast a' gleachd, cha tugadh e glideachadh air 
Fionn. Tra chunnaic am Blàr gu'n do thachair a 
shèise ris, dh'iarr e air a mhnaoi a' ghreideal a chur 
air gus an rachadh casan Fhinn a gharadh, gur cinnt 
gu'n robh e fuar, 's an . oidhche chruaidh reota 
bh'ann ; 's dh' iadh iad uile mu Fhionn (sin tra thuirt 
^, cha duine duine 'n a onar), agus sparr iad air a'' 
ghreidil e gus 'n a loisg a chasan gu ruig na sleisdean. 
Bha e nise gun chomas suidhe. Leig am Blar rochd 
gaire as, agus spàrr e stob-na-feola roimh a dhà mhàs ; 
's bha e *n sin gun chomas eirigh no suidhe. Shaoil 
leis a' Bhlàr gu'n robh e gun phlosg analach, 's thilg 
e seachad 's a' chùil e. 

Cha robh Fionn riabh roimhe an gaUc na bu mhih 
na so, ach, an uair a bha e eadar an t-euradh 's an 
aimbeairt, agus cuimhnichear e gu'n robh com-nam- 

fiubh aige, 's gu*n cluinnteadh e an còig chòigean na 
h-Eireann. An uair a ghabh an tigh gu fois, mhàgair 
« mach gu dubh, balbh, sàmhach gu muUach cnuic 's 
fihèid e 'n corn tri uairean ! Fad an ama so bha chuid 
^ile de 'n Fheinn gu dubhach, deurach air tòir Fhinn. 
Cha d' fhàg iad cùil no cial gun sireadh, 's iarraidh- 
mhairbh aca air. Mu dheireadh thall, an uair a thug 
iad geill a's dubh-gheiU, chuala Diarmad donn mac 
a pheathar an corn ; 's ma chuala cha bu rabhadh 
g\m fhreagairt. Bha fhios aige gur h-eigin-bhàis a 
bheireadh air Fionn a shèideadh. Thuig e gu'n robh 
an gnothach gu h-olc ; 's thug e boid is briathar air 
a chlaidheamh nach rachadh biadh no deoch thair 
'anail gus an coibhreadh e air bràthair a mhathar. 
Thog e air, e fhein 's a ghillean, 's bu cham gach 
direach leotha thair chnoc a's shloc, 's ge b'fhada 
bhuapa e, cha b'fhada 'g a ruighinn iad. Fhuair iad 
Fionn 'n a dheoiridh truagh gun chomas eirigh no 
auidhe am fasgadh tuim. Dh'fharraid Diarmad deth 
€Ìod a dh'fhairich è. Is coma sin, osa Fionn; 's 
•dh'innis e dha gach car mar a thachair : mar a mharbh 
am Blar-Buidhe na giUean, agus an droch ghiuUachd 
s. fhuair e fhein bhuaithe ; 's chomhairlich e dhasan 
tilleadh dhachaidh mu'n eireadh an cleas ciadna dha 
— ^gu'n robh esan mar a bhitheadh e co dhiubh. 
Bhoidich is bhriathraich Diarmad nach tilleadh e gus 
:an d' thugadh e mach an aichmheil ; 's gun tuiUeadh 
a radh thug e tigh a' Bhlair-Bhuidhe air. 

Cha robh stigh ach a' bhean 's i fuineadh. Thug i 
biadh a's deoch dhaibh 's ghabh i an sgial. Dh' innis 
i dhaibh gu*n robh am Blar-Buidhe 's a' bheinn-sheilg, 
*s gu'm b'fhearr dhaibh a bhi falbh mu'n tigeadli e 

dhachaidh mu'n eireadh Shaibh mar a dh'eirich da 
dh'Fhionn. A roghainn biodh dba, osa Diarmad, ach 
'cha'n fhalbh sinn gus an toir sinn a mach an 
aichmheil ; 's shuidh iad a stigh. Feith ri dheireadh^ 
mata, os' ise. Cha robh iad ach goirid mar sin 
tra dh'fhairich iad stùim-stàim aig an doras. Cì> 
bh'ann an sid ach am Blàr 's a ghillean, 's torc nimhe 
mor fiaclach aige air a mhuin. Thug e togail bheag 
mhor air fhein a chrathadh an t-sneachda dheth, 'a 
chuir e crith fo *n ursainn 's fo shuidheachan an tighe. 
Ghlaodh e, Tha mi faireachdainn fàilidh fharbhalach 
romham, a bhean, cò so th' agad a nochd ? Dh' inni& 
a bhean gu'n robh Diarmad *8 a chuid ghillean. A 
mach do ghillean, a Dhiarmaid, a thoirt dhiam na. 
h-eallaiche, os' am Blàr. Leum Diarmad e fhein 
a mach ; agus mu'n d' fhairich am Blàr thall no bhoa 
e mharbh e 'n dama leth dhe ghillean 's chuir e 
turrach air tharrach iad air taobh deas an doruis mu 
choinnimh giUean Fhinn. Is olc an t-aoidh thu, os*^ 
am Blàr. Mur fhaic thu na 's miosa na sid dhiam 
mu'n tig an latha, na bi gearan, osa Diarmad ; 's gun 
tuiUeadh bruidhne thug e stigh an torc. Ghreidh iad 
an torc gu math 's gu ro mhath, 's ghabh e fhein 's a 
ghillean an leoir dheth. Gach cnaimh mar a lomadh 
iad thilgeadh iad sid do 'n Bhlàr 's dha ghillean. Is 
olc an t-aoidh thu, os' am Blàr. Mur fhaic thu na 'a 
miosa na sid dhiam mu'n tig an latha, na bi gearan, 
osa Diarmad ; 's dh' iarr e an t-ubhal a thoirt a nuaa 
gus an oidhche fhada gheamhraidh a chur seachad air 
a' Bhlar-Bhuidhe. Thug a' bhean a nuas an t-ubhal 
agus thòisich an cleas. Air a' chiad tilgeadh a thug 
Diarmad do'n ubhal, mharbh e dithis de na bh'air 



Digitized by 



Google 



Fionn an Tigh à! Bhlair'Bhuidhe. 71 

laimh dheis a' Bhlàir. Is olc an t-aoidh thu, os* am 
Blàr. Mur fhaic thu na 's miosa na sid dhiam mu 'n 
tig an latha na hi gearan, osa Diarmad. Thilg am 
Blàr air ais an t-uhhal ach cha d' rinn e dochunn sa 
hith air giUean Dhiarmaid. Thug Diarmad an t-ath- 
thilgeadh do 'n ubhal 's mharbh e dithis de na bh' air 
laimh chli a' Bhlàir ; agus mar sin gus 'n a mharbh 
e 'm fear mu dheireadh dhiubh ; 's am Blàr gun aon 
tamh ag radh, Is olc an t-aoidh thu ; agus amhuil sin 
Diarmad 'g a fhreagairt, Mur fhaic thu na 's miosfi 
na sid dhiam mu 'n tig an latha, na bi gearan. An 
uair a bha iad sgith de chluich an ubhail-òir, thuirt 
Diarmad ris a' Bhlàr gu'm b' fhearr dhaibh dol a chur 
cuir gleachd ; 's ma chaidh, cha robh an gleachd fad 
air chumail an uair a bha am Blàr air claisneach a 
dhroma air leacan loma an urlair. Is olc an t-aoidh 
tha, os' am Blàr, 's thug e cnead ghointe as. Mur 
fhaic thu na 's miosa na sid dhiam mu 'n tig an latha 
na bi gearan, osa Diarmad, 's dh' iarr e air a' mhnaoi 
a' ghreideal a chur air gus an rachadh casan a' Bhlàir 
a gharadh, gur cinnt gu'n robh e fuar an deigh 
tighinn dachaidh as a* bheinn-sheilg. Chaidh a' ghreid- 
eal a dhianamh dearg ; *s thug Diarmad togail do 'n 
Bhlàr, 's bha sid 'n a sgug buidhe air a' ghreidiL 
Oiteag, oit, oit, os' am Blàr. Grabh air do shocair e, 
osa Diarmad, creanaidh do chnaimhean buidhe air 
mu'n cobhair mis' ort, 's chum e air a' ghreideil e gus 
'n a loisg a chasan gu bun nan sleisdean. Bha am 
Blàr a nise gun chomas suidhe agus ghrad-spàrr 
Diarmad stob-na-feola romh chorn a dhà inhàis, 's bha 
e 'n sin gun chomas eirigh no suidhe 's thilg e air a 
shlisnich *s a' chùil e. 

Tra bha iad seachd sgìth ag eisdeachd oiteagail a* 
Bhlàir, rug Diarmad air sprogan air, 's thuirt e, Am 
bàs air do mhuin, a bhodaich, ciod e d'eiric ? . . . 
Am bàs air do mhuin, a bhodaich, ciod e d'èiric, 'is 
tog dhinn brigh do chluich. Oiteag, oit, oit, os' am 
Blàr, cha'n 'eil a dh'eiric agamsa ach cuach-iocshlaint 
a tha am bun na creige ud thall agus leighisidh i 
Fionn. 

An uair a chuala Diarmad mu 'n chuaich, cha 
d'f huirich e ri tuilleadh chumhlaidean iarraidh — bu ro 
fhada leis a bha bràthair a mhathar 'g a chuaradh aig 
bun an tuim, 's chaidh e do 'n uamha. Thugar a' 
chiad lamh air a' chuaich *s buailear leatha gu Fionn, 
*s ionnlaidear a chreuchdan leatha tri uairean. A' 
chiad uair dh' fhàs a chasan gu ruig na gluinean ; an 
darna uair dh'f hàs iad gu ruig na h-aobrainn ; 's an 
treas uair bha Fionn gun chron, gun chiothram, cho 
beò slan 's a bha e riabh ! 

Einn aon bhoiseag de dh'uisge na cuaiche geasan 
nan gillean a bhristeadh, 's thug e am Blàr air. A 
chulaidh-thruais, osa Diarmad ris, boidich nach imir 
thu tuilleadh de gheasan no 'chleasan air an Fheinn. 
Bhoidich am Blàr sid 'is ioma rud eile bharrachd ; 
's thug Diarmad gu suairce dha fhein 's dha ghiUean 
an diol a dh'uisge na cuaiche, 's ghabh iad an cead 
dhe chèile. A dhianamh sgiala goirid deth, lean a' 
chuach ris an Fheinn, 's dh* fhàg mis' aca i. 

COMHEADH A* CHLADAICa 

Eadab M AGUS Eachann Gorm. 

[The followÌDg dialogae was contrìbuted to the Teachdaire 
<jraidhealach by tbe Rev. Neil Madean, M.A., Minister of Small 
Isles, and afterwards for forty-five years Minister of Tiree. Mr. 
Maclean was a yalued contributor to the Teachdaire, He died in 
1859.] 

AiR feasgar o chionn ghoirid, thachair dhomh cuairt a 
'ghabhail sios gu stac creige ri cois na fairge, nach 
robh moran astair o m'àite comhnuidh. 

Eè na h-oidhche roimhe so bha 'n doinionn a' sèideadh 
gu garbh, agus gu h-eagalacL Shaoileadh neach gu*n 
robh na dùilean uile dol thar riaghailt, agus air eiridh 
suas ann an ceannairc. Bha gaoth agus uisge, clach- 
mheallain agus dealanach, mar gu'm b'ann a' stri ri 
^hèile air son uachdranachd. 

I cia taingeil bu chòir do gach aon a bhi (smuaint- 
ich mi agam fein), aig a' bheil fasgadh an tighe os a 
<3hionn, agus blaths an teine 'n a thaic, ri leithid na 
h-oidhche so. Is cinnteach mi gur iomadh fear a tha 
nochd gu h-anrach air druim a' chuain, gu fliuch fuar 
Air barr croinn, no air ceann slaite, a neart agus a chàil 
xdr an caithe* le faire agus trom shaothair, dh'fhaoidte 
'g amharc a' bhais anns an aodann, agus a' feitheamh 
na h-uair' anns am bi e air a shlugadh suas : cia toil- 
each a bheireadh iad seachad an cuid de'n t-saoghal 
air son fasgadh na creige, no leud na cois' air tir ! '3 

iomadh aon a bha air a' mhaduinn ma dheireadh gu 
h-ealamh, misneachail, fearail, a bhios 'n a luidhe gun 
chli ann an iochdar nan uisgeachan m'an dealraich an 
ath-mhaduinn ; agus nach failtich caraid no luchd- 
dàimh gu tir ni's mò ! Ciod am fios a th'agam nach 
'eil cuid de m'cho-chreutairean a nis fein ann am 
dhlu choimhearsnachd, a tha air an iomain gu luath le 
ainneart cuain gu cladach coigreach, far am bi an long 
ris a' bheil am beatha an earbsa, ged bu laidire i na'n 
t-iarunn, air a pronnadh 'n a ceud mile bloigh, cheart 
cho luath 's a bhuaileas i a' charraig bhàsmhor sin, m'an 
gann a bhitheas uin' aig na daoine truagha gairm air 
Dia E ghabhail ann an trocair r'an anam : chum 
na smuainte so mi gun tamh earrann mhor de'n 
oidhche. 

Ach o'n dhealraich solus an la, bha'n doinionn 
gharg uidh air n-uidh a' striochdadh, bha'n cuan ann 
an tomhas mor air sioladh, bha ghaoth air tuiteam 'n a 
codalj agus a nis 's gann a bha deo air aghaidh na 
mara, ged a bha f hathast na tonnan mora maola gorma 
a* nuallanaich, agus a' bualadh gu tìr le guth taimean- 
aich. 

Shuidh mi sios greis air a' chreig, mar is minic a 
rinn mi 'n uair bu mhiann leam comhradh diomhair a 
bhi agam ri m' chridhe fein. 'S eigin domh aideach- 
adh gun robh tomhas de thlachd agam riamh 'n a leithid 
80 de shealladh : tha e gun teagamh uamhunnach, ach 
tha seorsa de riarachadh 'n a chuideachd nach 'eil furasd 
a chur an ceill ; oir's i mo bharail nach urrainn neach 
sam bith beachdachadh air a' chuan f harsuing mhor, 
'n uair tha e 'g eirigh suas mar so 'n a mhorachd, air at 
'n a bheanntaibh glas uisge, agus a' tuiteam na ghleann- 

aibh dorcha domhain, àrd-thonn gun tamh aig iomain 
tuinne, an talamh daingean fein air chrith fo neart 
am buillibh, iadsan 'g an sloistreadh *s 'g an riasladh ri 
aghaidh nan creag ; agus an sin a' f albh 'n an smuid 
ghU anns na speuraibh. Tha mi 'g radh gur gann is 
urrainn neach sam biih, anns a' bheU tuigs' agus moth- 
achadh, so a thoirt fainear, gun 'inntinn a bhi air a 
lionadh le smuaintibh stolda suidhichte, agus a chridhe 
bhi air a thogail suas a dh'ionnsuidh an Ti Uile- 
chumhachdaich sin a chomharaich a mach criochan a' 
chuain, agus a thuirt ris na tonnan uaibhreach, "An 
fhad so thig sibh, 's cha d'thig ni*s faide." 

Ard onf ha coain is fairge mhoir, 
'S tu chuireas iad fo reachd ; 
A tonnan ard *n tra dh* eireas suaa, 
Gaisgidh ttl iad le smachd. 

A chuain mhoir, thuirt mi ri m'inntinn fein, cia 
treun agus uamhasach an namhaid thusa, 'n uair tha 
thu fo bhuaireas. Cia faoin agus neoini-each a tha 
neart uile shluaigh an t-saoghail gu d'chosg, 'n uair tha 
thu 'g eirigh suas ann ad chorruich ? Cia mealltach 
cealgach thu 'n uair tha thu codal ann an sith ? Cia 
minic tha iadsan a' ruith gu sgrios, a tha càramh an 
earbs* annad 'n uair tha fiamh ghàir air do ghnuis ? 
Nach samhladh so air anam an duine ? 

Nach maiseach agus oirdheirc na ceudfaidhean a 
bhidlicheadh air an uair tha iad fo uachdranachd rias- 
uin agus creidimh ; 'n uair tha gach togiadh mi-bheus- 
ach fo smachd, agus sinn a' dol air ar 'n aghaidh gu 
socrach reidh ann an slighe ar dleasdanais, mar gu'm 
b'ann le gaoth chiuin thla 'n ar deigh ? Ach ! cionnuff 

a tha'n seaDadh air atharrachadh, agus air teachd' fo 
smal, 'n uair tha neoil thiugha dhorcha a' pheacaidh a' 
dortadh a nuas m'an cuairt oimn; 'n uair tha ana- 
mianna do-cheannsuichte, mar an doinionn, 'g ar luasg- 
adh, 's 'g ar n-iomain gu tir, gus a' bheilsinn fa 
dheireadh a' deanamh long-bhristeadh air ar creidimh 
Agus deadh choguis ? 

! gu*n deonaicheadh an Ti sin aig a' bheil cridh- 
^achan dhaoine 'n a làimh, agus a's urrainn an aomadh 
mar is aiU leis; gu'n deonaicheadh e fein duinn a ghras 
Bgus a chuideachadh chum gach togradh mi-naomha 
thoirt fo cheannsal ; gu'n d'thugadh e dhuinn mothach- 
adh iomchuidh air ar n-anmhuinneachd fein, agus air 
an fheum a th'againn air a chomhnadh. Gu'n robh 
Esan againn 'n a sholus agus 'n a f hear-iuil re ar turuis 
sgìth tre'n bheatha so, gus an ruig sinn fadheoidh, trid 
feartan ar Slanuighir bheannaichte, an Cala sona sin, 
far an sealbhaich sinn fois agus suaimhneas, far nach 
buail a' ghrian sinn 's an la, no a' ghealach 's an oidhche, 
far nach cruinnich neoil an uilc, agus nach urrainn 
an iomghaoth no an doinionn a chaoidh teachd am 
fagus. 

Bha mi piUeadh dhachaidh anns a' chruth inntinn so 
mu dhorcha nan tra, 'n uair thachair duine còir àraidh 
orm air an rathad, air an robh mi gle eolach. 'S e 
b'ainm dha Eachann; ach thug cuid d'a choimhearsnaich, 
leis am bu toil beagan feala-dhà, agus fanoid ghorach, 
<jo-ainm dha maille ri so; agus 's e theirte' ris am 
bitheantas feadh na sgireachd *' Eachann Gorm." An 
deigh dhomh fhoighneachd cia mar bha e, agus 
ciod a naidheachd, thoisich sinn ri seanachas air a' 
mhodh so. 

Each. — Mata, cha'n *eil agam fhein a's fiach aithris: 
is coltach gu'n cuala sibh cheana an naidheachd a tha 
air falbh. 

M.— Ciod sin ? 

Each. — Tha gu'n d'thainig Soitheach gu tìr an raoir 
no moch 's a' mhaduinn an diugh, air cladach a leithid so 
de bhaile; agus cha'n 'eil moran iongantais orm dheth^ 
bu shearbh. salach an oidhche bh'aca r'a chothachadh. 

M. — Cha chuala mi guth dheth gus a nis, agus ia 
leoir a luaithead : ach an do thuig thu ciod an Soith- 
each a th'ann, no *n do thearnadh na daoin' a bhuin- 
eadh dhi ? 

Each. — Cha'n fhiosrach mi a' bheil iad uile sabhailte, 
ach chuala mi gu'n d'thainig daoine beo aisde gu tìr } 
cha d'rinn an sgeul ach ruigheachd o chionn tachdain 
ach thà e fior gu leoir ; agus tha muinntir nam bailtean 
a' togail a mach 'n an deannaibh dearga, mar gu'n 
cluinneadh iad gu'n robh sgaoth de na Muca-mara air 
teachd air an traigh ud thall. 'S i mo bharail nam 
biodh iad co togarrach air teachd do'n Eaglais air la na 
sàbaid, gu'm biodh am ministeir ni bu riaraichte le 
moran diubh. 

M. — Agus tha mi creidsinn gu maith gu'm biodh iad 
co riaraichte leo fein air a' cheann mu dheireadh. Ach 
ciod a thainig riut fein, Eachainn, nach do lean thu a' 
chuid eile de'n chuideachd ? 'S ann a tha thu, a reir 
coslais, an deigh do chul a thoirt riu, agus air da 
shlighe dhachaidh. 

Eaoh. — Bha mi uair de m' shaoghal nach bithinn fad 
air deireadh ; ach tha mi nis air fàs sean rag, is cha 
mhor cosnaidh a dheanainn 'n am measg: cha churam 
leam nach bi gu leoir ann, ged nach 'eil mis' ann ; ma 

tha mjtith ri fhaotainu timchioll orra, dh'fheudta gu'm 
beir mise fhathast air na dh'fhoghnas domh. 

M. — *S cuis eagail gu'm bi beagan de'n olc m'a thim- 
<5hioll 's a' cheud dol a mach, agus gu'm bi iomadh aon 
ann a dhi-chuimhnicheas iad f ein agus an dleasdanas ; 
oir tha moran dhaoine a tha reir coltais a' meas gur 
<5obhartach laghail gach ni a thilgear gu tìr air cladach, 
ma gheibh iad greim a dheanamh air. Ciod do bharail 
fein, Eachainn ? 

Eaoh. — Cha*n fhear lagha mi, is cha'n 'eil moran 
barail agam ri thoirt anns a' chuis ; ach shaoilinn gu'm 
b'fhearr do dhaoine bochda ni sam bith a gheibhte' 
BÌT q! chladach a chur gu feum, na leigeadh leis falbh 
leis a' mhuir-làn, no dol fo'n ghainmhich. Agus ged 
dh'fhagainn-se uam e,an deanadh sin a'chuis ni b'fhearr ? 
Nach eil an t-ath dhuine tha teachd 'g a sguabadh leis ? 
Cha'n i cheist cò a dh'fhàgas, ach cò is mò a chruinnich- 
«as? "Na h-uile fear a' toirt scairbh à creig dha 
fein," mar thuirt an duine qòir a bha toirt a maeh 
nan eun as an stalla. 

M. — C'arson nach do labhair thu mach a' chuid eile 
dheth, — "Na h-uile fear air ceann ròpa dha fein?" 
Ged is ann mar sin a thachradh air deireadh na cuise, 
's ged bhiodh cuid diubh air ceann ròpa, cha'n 'eil mi 
*g radh nach glan a thoilleadh iad e. Bhiodh e iom- 
chuidh, gun teagamh, curam a ghabhail de nithean a' 
teachd air a' mhodh so, cha'n ann idir le'n cur chum 
ar feum fein, ach le'n gleidheadh gu h-ionraic air son 
na muinntir d'am buin iad, no a's fearr còir orra. 
Agus 's bochd an leithsgeul a radh, mur tog mise sud 
no so togaidh fear eil* e. Ma tha gniomh peacach 
ann fein, cha dean eisimpleir sam bith a chaoidh beusach 



Digitized by 



Google 



Comhradh o! ChladaicK 79 

^ ; tha fios againn cò tha cur mar f hiachaibh oirun gun 
am mor-shluagh a leantuinn chum uilc. 

Each. — Ma'scuimhneach libh an geamhradh a thainig 
an Long mhor Spainteach, a bha 'n impis cinn dhaoine 
chur nam breislich le Mòid 's le Cùirtean, 's le ceasr 
nachadh, bha 's an iomradh gur iomad gàd mor iaruinn 
a chuireadh gu samhach air cul nam bacanna ; ach 's 
beag a b'fheaird mise sin ; cha robh mi co glic 's gu'n 
do ghleidh mi dhomh fein deth na chuireadh greira air 
a* choltar, no idir na dheanadh an crògan feamainn, 
mur d'fhuair mi e a ris air son mo chodach fein. 
Agus a' bhliadhna thainig an Soitheach air an robh an 
t-im Eirionnach, bha 's an ainm gu'n robh cùid de na 
coimhearsnaich a chuir seachad an t-earrach gle ròiceil 
air a taillibh: is beag fios a th'agamsa cia mar bha 
sin, 's cha'n e mo ghnothach e ; ach tha fios agam gur 
beag sult a chuir e air mo chnamhan-sa. Ged a bhithinn 
gus mo thachdadh, na liabagan agus na cudainnean 
tioram a' cur snuim air m'amhaich, cha d*thainig 
riamh fo'm f hiacail dheth na bheireadh cobhair dhomh, 
no chuidicheadh iad sios. 

M. — *S duilich leam gu deimhin an gàbhadh anns 
an robh thù ; b'f hortanach dhuit-sa nach robh an 
t-uisge cho gann ris an im ; agus o'n thainig thu roimhe 
cho maith dh'f haoidte nach ruig thu leas moran aith- 
reachais a bhi ort. Ach gun tuille fanoid, 's eigin 
aideachadh, Eachainn, gur h-iomadh droch thoradh tha 
cinntinn o'n chleachdadh ghraineil-sa : 's mor am 
masladh agus am mi-chliu tha e tarruing air gach àit* 
anns am bheil e dol air aghaidh ; agus 's e chuid a*s 
miosa gu'm feud a' mhuinntir a tha neo-chiontach, agus 
aig am bheil lamhan glana, a bhi air uairean fo throm 

amharus, agus fulang 'n am biuthas maille ris a* 
chiontach. Tha e gu soilleir agus gu dalma bristeadh 
laghannan Dhè ; tha e dusgadh suas iomadh togradh 
tmaillidh ; agus a' buaireadh dhaoine gu bhi eucorach, 
bradach, agus cruaidh-chridheach. ! nach cruaidhe 
na clachan a' chladaich cridhe na muinntir sin a 
dheanadh foimeart air coigrich thruagha a thilg ain- 
neart sìde air tìr *g an aindeoin, *s a bheireadh uatha 
am beagan a chaomhain an doinionn; nach co mòr 
tha de thlus anns na creagan 's na tonnan fein 's ar 
th'anns na daoine sin? Agus nach muladach ri 
smuainteachadh gu'm faighear anns gach àite, seadh,^ 
ann an duthchannaibh far am bheil an creidimh 
Criosduidh 'g a aideachadh, dream a tha deanamh mar 
Bo 'n uair nach 'eil ughdarras teann os an cionn, gus^ 
an cumail fo smachd. 

Each. — Cha'n 'eil dùil agam f hein nach 'eil sibh air 
an aon leasan ris na ministeirean ; 's f hurasda dhoibh- 
san a bhi labhairt ; 's e sin an gnothuch ; ach dh'f haod- 
adh iad leigeil le daoine bochd eile bhi beo; cha'n 
fhuiling cuid diubh ceol, no dannsa, no cridhealas 
(ach cia sam bith mar theid do'n dannsa, *s aithne 
dhuinn feadhainn diubh fein a sheasas air son a* chiuil), 
Cha b'aiU le cuid diubh gu'n olamaid boinne air tòrradh, 
mar dheanadh na daoine còire bho'n d'thainig sinn ^ 
agus ged nach deanainn ach sean ablach de bhriogais^ 
chainbheis le màsan tearra a thogaìl as an f heamainn,. 
cha'n 'eil moran teagamh agam nach diultadh iad 
baisteadh dhomh nam biodh e dhìth orm ; cha'n e 
sin a mhain ach gu'm faighinn mo narachadh 's ma 
chur air chul eaglais. 

M. — Ubh! ubh! Eachainn, cha'n fheud e bith 

nach robh thu fein agus na ministeirean troimhe 
chèile uaireigin — tha eagal orm gun do loisg càl 
teth roimhe thu; ach 's còir a thoirt fainear gu'm 
bheil iadsan, dh'fhaoidte, meas mar an dleasdanas 
mi-riaghailt agus droch-bheairt a chronachadh am 
measg an t-sluaigh; agus chan fheudar aicheadh 
nach 'eil tuille *s a' chòir de chion-fath aca gu bhi 
labhairt. Mur caisgte droch-bheairt cha'n eil fios c'àit' 
an stadadh i ; 's ann uidh ar n-uidh tha daoine teachd 
air an aghaidh ann an aingidheachd, amhluidh mar 
ann am maitheas ; cha d'rainig duine riamh mullach 
na h-aingidheachd air a cheud leum. Mur biodh an 
cleachdadh maslach air a' bheil sinn a' labhairt air a 
phiUeadh cha bhiodh moran iongantais ged thairgeadh 
luchd - foirneirt agus spuillidh mu dheireadh na 
h-anraich bhochd a ghrad spadadh, chum an cuid a 
ghlacadh, mar tha cunntas againn thatar a' deanamh 
an cuid de chearnaibh an t-saoghail. Tha mi 'g radh 
riut ged bhiodh an long sin air a luchdachadh le 
h-òr, gu'm b'fhearr do luchd - aiteachaidh na tire so 
i fein agus a luchd a bhi ann an doimhneachd na 
fairge, no an t-òr sin a bhi air a dhortadh dearg 
leaghta 'n an dearnaibh, na gu'm buineadh iad ris gu 
h-eucorach. 'S ann agam nach 'eil am farraad ri aon 
ni dh'f heudas duine chur cruinn leis na meadhonan-sa : 
Cha chreid mi gu*n d*thig e, no gur h-urrainn e 
teachd, gu crich mhaith. Cha*n urrainn beannachadh 
Dhè bhi 'n a chuideachd. Ann an so 's fior an sean- 
f hocal, " An rud a' thig leis a* ghaoith gu'm falbh e leis 
an uisge." 

Each. — Cha'n 'eil mi 'g radh nach feud cuid de'n 
fhirinn a bhi agaibh, ged tha i searbh: feudaidh i 

fein agus a cuid òir a bhi tearuinte gu leoir air mo 
shon-sa ; cha robh an t-anabharr graidh agam riamh 
dha; agus bu chomain dhomh sin cha robh moran 
graidh aige dhomh, 's cha mhor dheth riamh a loisg 
mo lamhan no lean riu teth no fuar. Cha rachainn 
an urras orm fein gu dearbh, uair g*an robh mi, nam 
faicinn togsaid Eum no Bhranndai a' leigeadh roimhpe 
air an traigh nach bithinn 'n a bad mar f hear eile. 
Bu chianail an sealladh leam an stuth priseil f haicinn 
a' dol gu talamh; 's ged nach d'thugainn a mach 
ach lan an stoip-shiola, an abair sibh rium nach 
b'f hearr dhomh mo chridhe f hein a -bhlaiteachadh leis 
na'n traigh 'g a shlugadh suas ? 

M. — Cha'n 'eil thu ach ri feala-dhà nis, ach creid 
thusa mise, cha'n urrainn soirbheachadh bhi 'n cois an 
ni sin nach f haighear le h-onoir agus ionracas ; luath 
no mall chitear so, agus 's iomadh dearbhadh tha sinn 
a' faighinn air mu choinneamh ar sùl gach latha tha 
sinn ag eirigh. 

Each. — Dh'fhaoidte gu'n cuala dbh iomradh air 
bodach beag prab-shuileach bha chomhnuidh ann an 
àite nach 'eil ceud mile dh'astar o chuid de'n sgireachd 
so (cha'n 'eil fios agam nach b'aithne dhuibh fein e) ; 
ach dh'aithriseadh air, gu'n d'fhuair e ulaidh air a' 
chladach, tha cinnte gu'n robh beartas aige ; cia sam 
bith mar bha so, shoirbhich an saoghal gu maith 'n a 
lamhan, chuidhtich e ma dheireadh a chuid fearainn, 
's tha mi cluinntinn gu bheil e nis mar gu'm biodh 
tigheama beag straiceil ann am Baile-mor. 

M. — ^Air t'athais, air t'athais, Eachainn ! mar their 
a' chlann, cha'n 'eil am bonnach beag bruich f hathasd : 
ma rinn an duine sin, cia sam bith e, no aon duine 

eile, suas storas air mhodh mi-onarach, *s beag mo 
churam nach f haigh e bealach 's nach gabh e sgiathan 
uaireigin. Ach 's iomchuidh dhuinn breith na seirc 
à thoirt air na h-uile, am fad *s a dh*fheudar a 
dheanamh. 'S e 's dòcha leamsa gur e cuid d'a choimh- 
earsnaich a bha amaideach, stroghail iad fein, aig an 
robh farmad ris a' bhodach chòir, agus a thog an sgeul 
sih air. Dh'fhaoidte gu'n robh an duine fo uachdaran 
iochdmhor aig an robh baigh r*a dhaoine, agus leis am 
b'aill cothrom maith a bhi aca ; dh'f haoidte gu'n robh 
e fein deanadach, glic, gleidhteach, gun ana-caitheamh, 
gun ana-measarrachd fuaighte ris. Cha'n *eil mi idir 
ag radh 's cha mhò chuala mi bhi cur as do leth gur 
fior phoitear thu fein, Eachainn, ged nach diultadh tu 
do shuil a f hliuchadh an tràs 's a rithist mar na coimh- 
earsnaich : innis so dhomh ; nam biodh na chuir thu 
riamh anns an dram, na dh'ol thu fèin agus na thug 
thu seachad do dhaoin' eile ri ol ^gu neo-fheumail, air 
a chuinneadh no air a thionndadh gu airgiod, gtgus 
air a chàramh 'n a aon tòrr air bord mu d'choinneamh, 
a' bheil thu smuainteachadh nach bu tlachdmhor an 
sealladh e ? 'n saoil thu nach rachadh e teann air tigh 
maith a cheannach ? 

Eaoh. — Mata 's duilich dhomhsa nach 'eil agam de 
sgoileireachd ni's urrainn a' cheist sin f huasgladh ; ach 
's baraU domh ged is narach an aidmheil, gu'm biodh 
tòrr foghainteach ann, barrachd mor 's a chi mise 
cruinn agam fhein air mo shuilean fhad 's is beo 
mì, Dh'fhalbh sin leis an uisge, 's cha*n *eil moran 
maith a nis a bhi 'g a chreatruich. 

M. — Ciod am fios nach e sin an ceart ulaidh a f huair 
am bodach air an d'thug thu ionnsuidh, agus ma's e^ 

cò 'n duine 'n a mhothachadh a gheibheadh coire 
dha. 

Eaoh. — Mata bha romham taghall aig a* mhinisteir 
's an dol seachad a dh'innse' dha mu*n t-soitheach a 
thainig air tir, ach tha'n oidhche fàs dorcha, 's tha 
astar maith agam ri dol dachaidh ; dh*f haoidte gu*m 
faigh sibh fein fios a leigeadh g*a ionnsuidh o nach 'eil 
e fada uaibh. 

M. — Eo mhaith, Eachainn ! am bu mhiannach leat 
aon de na togsaidean no de na briogaisean cainbheis air 
an robh thu labhairt a chur 'n a rathad ? 

Eaoh. — Ma tha briogais no casag a dhith air, tha e 
fein beairteach gu leoir gus an ceannach : cha'n ionann 
is mise. Ach ged is aill leibhse gu maith mi, cha 
ruig sibh a leas mo thogail gus an tuit mi : cha'n e sin 
a bha 'm bheachd. Dh' f heudadh e gnothuch a b'f hearr 
a bhi aig' ann. 

M. — Eo mhaith a rithist Eachainn. Tha mi faicinn 
gu'n seas thu fein suas air son nam ministeirean an dara 
h-uair. Dh'fhaoidte gu'm faigh mis' an uiread sin a 
dheanamh air do shon agus fios a leigeadh g'a ionnsuidh. 
' Each. — ^Bidh mi nise mata a' fagail mo bheannachd 
agaibh, agus tha mi 'n ar comain air son na thug sibh 
dhomh d'ar seanachas. Agus ged tha mise labhairt 
mar rinn mi, cha ruig sibh a leas ar barail a bhi ni's 
mios' orm. Tha fios aig na h-uile duine d'an aithne 
mise, gu'm bi moran de bhàirisg chainnte agus de 
bharra-ghloir a' ruith air mo theangaidh. Cha'n 'eil 
fios agam ciù rugadh an f haillinn so leam, no dh'ol mi 
e le bainne cioch mo mhathar ; ach 's eagal leam nach 
cuìdhtich è mi gus an d'theid mi fo thalamh : 's duilich 
an car a theid *s an t-seana-mhaide thoirt as. Ach ged 

tha sin a muigh, tha dochas agam nach 'eil e stigh ; 
ged tha gòraiche 's an teangaidh tha mi'n dochas nach 
'eil moran lochd no droch-bheairt 's a' chridhe ; 's e 
" Eachann Qorm *' a their iad rium, agus nach i bheurla 
air son sin " True Blue ? " • Agus a dh'aindeoin na 
thubhairt mi a nochd, 's iuaithe gu mor a dhuraiginn 
fasgadh mo thighe agus blaths mo ghealbhain do 
choigrich bhochda ann an cniaidh-chàs, na shìninn a 
mach lamh eucorach gus ni sam bith a bhuineadh 
dhoibh a ghlacadh le foill no le foirneart. 

M. — Cho-dhuin thu e mar bu choir dhuit, Eachainn. 
'S e sin dleasnas nan uile Chriosduidhean. " Coimhead 
do neo-chiontachd," ars' an Salmadair, agus thoir an 
aire do'n ni tha ceart ; oir 's e sin a bheir sith dh'ionn- 
suidh duine air a' cheann ma dheireadk 



Digitized by 



Google 



86 Tearlach fo Thearmunn 

TEAELACH FO THEAEMUNN CHEATHAIE- 
NEACH GHLINNE-MOIEEASTOK 

[The following extract is from Mr. John Mackenzie'8 History 
'Of Prince Charles, Mr. Mackenzie was, as is well known, an 
excellent writer of Gaelic. He published a number of useful 
Gaelic books; but he will be chiefly remembered among his 
countrymen for his great work, The Beautks of Gaelic Poetry. 
Mr. Mackenzie was a native of Gairloch, where he dìed in 1848.] 

'N UAIR a thainig a' mhadainn, tHuirt an duin' o 
Ghleanna-Garadh gu'm b'eol da prasgan fhògarach a 
bha chomhnaidh fagus do'n àit' anns an robh iad 
'n an seasamh agus nan gabhadh iad os laimh an 
aire thoirt air Tearlach, gu'n cumadh iad tearaint' e 
ge b*oil le feachd righ Seoras. B'iad so seachdnar 
cheathaimeach ainmeil Ghlinne'Mbireaston. Bha iad 
maiUe ri Tearlach fein anns gach blar a thug e ; agus 
an deigh latha Chuil-Fhodair chunnaic iad na bh'aca de 
sprèigh air an giulan air falbh mar chreich do'n namhaid; 
chunnaic iad cuid de*n cairdean d*a mort leis an arm- 
dhearg mar bhiastan nimhe, agus cuid eile dhiu d'an 
giulan air falbh mar thraillean gu deireadh an laithean a 
chaitheamh ann an daorsa measg choigreach gun treocair 
ann an tlr chèin. Chunnaic ieid an athraichean mar 
chuspairean abhachd ro ghunnaidhean nan Gall, am 
mathraichean agus am peathraichean agus an cuid ban a' 
basachadh a chin bidh, agus an leanbanan a chin bainne, 
agus aitribhean comhnaidh an sinnsir 'g an losgadh 
gu làr ! Leis gach ni dhiu sud bha'n cridheachan air 
an cruadhachadh an aghaidh an Diuc, agus an inntinn- 
eon air glacadh misnich, air chor *s gu'n cheangail siad 

iad-fein ann an cumhnanta agus thug iad bòidean air 
an cuid biodag nach dealaicheadh iad ri chèile agus 
nach geilleadh iad do'n righ cho fad 's a bhiodh boinne 
de'n fhuil blàth 'n an cuislean, agus nach dealaìch- 
eadh ÌEid r'an cuid arm cho fad 's a bhiodh an deo nan 
crè. Bha iad seachdnar an aireamh : — Padruig Grannd 
(tuathanach ris an canadh muinntir na duthcha 
^' Padruig dubh à! Ghrasgaidh"), lain Domhnullach, 
Alasdair DomhnuUach, Griogair Mac-Ghriogair, agus 
triuir bhràithrean, Alasdair, DomhnuU, agus Uisdean 
Siosal ; ach air do'n Phrionnsa thighinn comhladh riu 
thainig fear eile 'n an ceann d'am b'ainm Uisdean 
Mac-Mhaolain: chaidh esan fo na bòidean mar chaidh 
càch, Bha na ceathairneich so a' gabhail comhnaidh 
ann an uaimhean nam beann a' creach agus a' marbhadh 
gach duine chitheadh iad a bhuineadh do'n arm-dhearg, 
agus bù tric a phiU iad na creachan a bha muinntir an 
Diuc a' togail bho shluagh eile na duthcha. 

A thaobh gur ann fo thearmunn nan gaisgeach so a 
bha Tearlach a nise gu dhol ; mu'n teid mi ni's faid' air 
m'aghaidh ann an eachdraidh a mhorachd rioghail, 
aithriseam cuid de ghniomhan euchdach nan Gaisgeach. 
M'a fhichead latha an deigh blar Chuil-Fhodair, bha 
seachdnar shaighdearan dearga air thuras à Cille- 
Chuimein gu Gleann-Eilge. Bha dà each aca so a' giulan 
chliabh lan de dh'aran crithneachd agus de dh'fhion. 
Thachair na saighdearan so ri ceathrar de cheathairneich 
GMinne-Moireaston ann an àite garbh dlu do'n t-slighe, 
agus gun f hacal a radh loisg iad an ceitheir urchraich- 
ean comhladh, agus thuit dithis de na saighdearan 
gun eiridh tuilleadh. Ghlac maoim an cuignear eile, 
agus thug iad am buinn as a' fagail nan each, agu9 nan 

sac 'n an deigh. Thiodhlaic na ceathairneich an ditbìs 
niharbha, leig iad na h-eich fa sgaoil, agus ghiulain iad 
na cleibh arain is fhiona a chum na h-uaimhe 'm 
braigh a' Ghlinne. An ceann dà latha an deigh sin, 
thachair iad ri Eob Grannd, duine mhuinntir Shrath- 
Spe, a bha dol mu'n cuairt a bhrath cho liugha *s a 
chitheadh e,dheth na Gaèil a dh'eirich le Tearlach. Thilg 
iad esan mar an ceudna, sgar iad a cheann bho chorp 
agus cheangail iad e le gad seilich ri craoibh chaothrain 
os-ceann an rathaid mhoir ann an Gleann-Moireaston, 
mar shùlachan do gach luchd dò-bheirt eile de'n t-seorsa 
sin a ghabhadh an t-sh'ghe. 

An ceann cheithir latha an deigh so thachair iad ri 
buachaille a dh'innis dhaibh gu*n tug na saighdearan 
dearga an crodh air falbh bho bhrathair athar Phadruig 
Ghrannd, gu'n thachair iad ris-san air iomain gu Gleann- 
Eilge, agus gu'n robh iad mu'n àm fagus do Chnoc- 
Lunndaidh. Cha bu luaithe chuala na ceathairneich so 
na dh'fhalbh iad 'n an seiseir air an tòir, agus cha do stad 
iad gus an deach iad air thoiseach air na saighdearan 
(a bha ma dheich duine fìchead an aireamh agus dithis 
oifigeach) ann an ionad de'n rathad a bh*air a ghearr- 
adhtro phreasan is gharbhlach : sheas na ceathairneich 
os an ceann air a' bhruthaich, agus loisg iad làd nan 
seachd gunna sios air na saighdearan, a ghabh a leithid 
a dh'uabhas is gu'n theich iad air falbh le'm beatha 
gun sealtainn aon uair as an deigh gus an d'rainig iad 
Cille-Chuimein, a* fagail each air an robh dà chliabh 
lan arain-chrithneachd is feola, uisge-beatha, brannd- 
aidh, siucar, agus pailteas tombaca I 'N uair a thiodh- 
laic na ceathaimeich na bha marbh de na saighdearan, 
chaidh cuignear dhachaigh leis a* chrodh, agus an dithis 

•eile leis na cleibh a bh*air an each, ni air an robh iad 
gle shòghar fad ioma latha. 

Bha'm Prionnsa nise ro dheonach dol a chomhnaidh 
maiUe ris na ceathaimeich so,inam b'e is gu'm biodh 
iad air son da dhol ann ; air an aobhar sin dh'f halbh 
bràthair Fhir-Ghlinn-Aladail, agns an duine mhuinntir 
Ohlinne-Garaidh ma thri uairean 's a' mhadainn {air an 
naoid/ieamh latha jkhead de'n mhìos), do'n bheinn anns 
an robh iad a chomhnaidh. Air dhaibh na ceathaimeich 
fhaotainn, thuirt bràthair Fhir-Ghlinn-Aladail riu, gu'n 
robh Tigheam' òg Chlainn-RaonaiU air fògar fagns 
•do'n àite, agus gu*n robh e air son fasgath agus 
dion fhaotcdnn uàpasan, nan deonaicheadh iad sin a 
thoirt dha. Thuirt na ceathairneich f hiughantach gu*n 
deonaicheadh iad le'n uile chridhe, esan a thighinn agus 
gu'n nochdadh iadsan dha gach caoimhneas a bha 'n an 
comas, agus chur iad fios da ionnsaidh e thoirt coinn- 
eamh dhaibh ann an uamhaig Choire-Ghoth am Bmth- 
aichean Ghlinne-Moireaston aig uair shonraichte, agus 
gu'n gabhadh iad curam dheth. Thog am Prionns' 
agus a luchd-leanmhuinn orra agus rainig iad Coire- 
Ghoth air a* cheart uair a gheall iad. Cha robh mu'n 
àm anns an uaimh dhe na ceathaimeich ach an dithis, 
an Domhnullach agus Alasdair SiseaL Chaidh Fear- 
Ohlinn-Aladail a steachd do'n uaimh agus thuirt e riu, 
gu'n robh Tighearaa Chloinn-RaonaiU aig an doms; 
ach cha bu luaithe a chunnaic iad an duine a bha-sa 
'g innse dhaibh bu Tigheama Chloinn-Eaonaill, na 
bhuail iad am basan le aighear, agus ghlaodh iad : — 
'* Am Prionns' ! Am Prionns' ! a bheatha do Choire- 
Ghoth/* Dh'aithnich iad Tearlach a' cheud sùil a thug 
iad air aghaidh, agus thug iad e-fein agus a luchd- 

leanmhuinn gu leir a staigh do'n uaimh; chuir iad biadh 
is deoch fa*n comhair ; cha b'fhad an deigh sin gus an 
tainig an ceathrar eile de na gaisgich le feoil is 
sithinn am pailteas : 'n uair a chunnaic iad so am 
Prionnsa cha b*iad bu lugha gairdeachas na'n compan- 
aich. Agus thug iad air an oidhche sin iein 'n an seaehd' 
nar am bòidean air an cuid biodag ann an lathair nan 
uaislean : — " Gu'm ìyiodh iad dileas gu hàs, agus na^ch 
innseadh iad do dhuine, tw? mhnaoiy no phàiste, gu'n 
rdbh am Prionnsa maille riu gu ceann latha *$ bliadhna''^ 
A nise dhealaich na h-uaislean gu leir ri Tèarlach ann 
an 80 ach Fear-Ghlinn-Aladail *n a aonar ; mheasadh 
gu*m b'fheumail dhasan fantainn mar eadar-theang- 
air eadar am Prionns* agus na ceathaimeich ; oir cha 
robh aig a mhorachd rioghail ach droch Ghaèlig, agus 
cha robh aig na gaisgeich ach bristidhean Beurla. 
Cha d'fhan iad ann an Coire-Ghoth an deigh do'n 
Phrionnsa thighinn comhladh riu ach tri oidhche. 
Air an treas latha de chiad mhìos an fhoghair, chfiidh 
iad gii uamh a* Choire-Riabhaich a bha ma astar dhà 
mhile bho Choire-Ghoth. Air feasgar an t-seachdamh 
latha de'n mhìos, ghabh iad thar a' mhonaidh gu Srath- 
Ghlais, fhuair iad ann am braigh' an t-Sratha bothan- 
àiridh falamh, bheothaich iad teine agus rinn iad leab- 
aidh luachrach do Thearlach anns 'n a chaidil e gu trom 
gu ochd uairean 's a' mhadainn. 'N uair a dh'eiridh iad 
gu leir *s a ghabh iad am biadh maidne, chaidh fear de 
na gaisgeich a chur air theachdaireachd gu Poll-Iu a 
dh'fheuchainn an robh an dà long Fhrangach fathast 
'g a fheitheamh ; thuirt iad ris an teachdaire so mu'n 

' B'amhail mar b'fhior, bha'm Prionns' bliadhna anns an Fhraing 
mu'n do niith an sgeula feadh na duthcha. 

d*fhalbh e gu'in faigheadh e iad aìr chinn da piUtinn 
air aìs, air mulach Beinn-Eacharain. Moch air madainn 
(an TKWÌdheamh latha de'n mhios) thog Tearlach agns 
a' phàirtidh orra gu tuath, agus thainig iad an oidhche 
sin gu bothan-àiridh eile, far na leag iad an anail car 
uine bhig. Mu dhà uair 's a' mhadainn (an deicheamh 
latha) thriall iad na b'fhaid' air an aghaidh, agus bha 
iad ma fheasgar an Gleann-Canaich far an d*fhan 
iad gus na dhorchaich an oidhche. An sin chaidh iad 
gu taigh tuathanaich far an d*fhuair a* phàirtidh gu leir 
deagh aoidheachd. Mu dhà uair 's a' mhadainn dh'eirich. 
iad, agus dhirich iad am monadh gus an d'rainig iad, mar 
gheall iad do*n teachdaire, mulach Beinn-Eacharain 
air taobh tuath Ghlinne-Canaich ; ma thuaiream dà 
f hichead mile bho Pholl-Iu. Dh'f han iad ann an taigh- 
frìthe Beinn-Eacharain, ged nach robh ann ach bothan 
beag, suarach, fad dhà latha ; gus an tigeadh an teachd- 
aire chaidh gu tuath air ais. Mu shia uairean 's an 
fheasgar (air an treas latha deug) thàinig e le fios gu'n 
d'thainig dà long Fhrangach a steach do Loch-Iu a los am 
Prionns' a thoirt thairis, ach a thaobh nach do dh'amais 
iad air gu'n robh iad a nis air falbh, gu*n chuir iad 
ceathj:ar de'n sgiob' air tìr, agus gu*n deach triuir a 
dh'amharc a mach air a son do dhuthaich Loch-Iall, 
agus nach tainig iad riamh air an ais, agus gu'n sheol 
an luingeas as an aonais. 

Chunnaic iad a nise nach robh buannachd sam bith 
dhaibh a dhol na b'fhaide gu tuath ; agus phill iad 
air an ais air Uisge-Chanaich air an fheasgar sin 
fein (an treas latha deug), agus ma dhà uair *s a' mhad- 
ainn bha iad ann am Fas-na-Coill ann an Srath-Ghlais: 
fhuair iad gabhail riu ann an so gu fiughantach, fiall. 

ann an taigh lain Shiseil, tuathanach cothromach, a 
bha niach le Sisealaich eile na duthcha sin ann an 
cogadh Thearlaich fein latha Chuil-Fhodair. 

Air madainn an t-seachdamh latha diag thog iad 
orra, ghabh iad an t-ath-ghoirid, agus bha iad aig 
Bruthaichean Ghlinne-Moireaston mu dheich uairean 
ro mheadhon-latha. Chuir iad a' chuid a bha rompa 
de*n latha sin seachad air mulach a' bhearraidh, agus 
mu oidhche chaidh iad astar mìle air an aghaidh ; agus 
' ghabh iad fasgath ann am bothan-àiridh gus an tigeadh 
an latha. Cha robh nise dad aca a dh'itheadh iad, 
agus chaidh Padruig Grannd agus Alasdair Siseal a chur 
flios gu srath an duthcha a dh'fheuch am faigheadh 
iad biadh r*a cheannach. 'N uair a theirinn iad le 
leathad, cò thachradh riu ach Granndach Ghlinne- 
Moireaston : labhair an duin'-uasal sin riu mar so : — 
*' Qhì\j\ fheararah, am beil sibh a chomhnaidh anns na 
h-amannan truagha so, 'n uair a's ainmig a tha duin' 
agaibh r'a fhaicinn, no cia mar idir tha sibh beo." 
Fhreagair Padruig Grannd an duin'-uasal mar so: — 
"O'n tha sinn a' faicinn an namhaid a' creach na 
duthcha, chuir sinn romhainn gu'm biodh ar cuid 
againn de*n chreich ; agus nach saoil sibh fein gu*m bu 
mhor am beud mur bitheadh." 

Air madainn an lathaime-mhaireach {b'e sin an 
naoidheamh latha deug din mhìos), thainig iad far an 
Tobh am Prionns' agus a* chuid eile de'n phàirtidh, le 
biadh gu leoir is pailteas drama. 'N uair a ghabh iad 
gu leir na chaisg an acras, thriall iad air an tui^, agus 
do bhrigh gu'n robh an latha araon ceòthach agus fliuch, 
fhuair iad tro Ghleann-Moireaston, agus tro Ghleann- 
Laoidh gun sùil choimheach d*am faicinn ged a bha 

naimhdean a nise d'am feitheamh air gach fàireadh, 
agus bha iad mu oidhche aig Bruthaichean Ghlinne- 
Garaidh. 'N" uair a rainig iad Uisge-Gharaidh mhoth- 
aich iad gu'n robh an àth air eiridh le sileadh na 
dìle, agus ged a bha'n linne ruigsinn nan achlasan aig 
na gaisgeich, 'n uair chaidh na treun-laoich an guaillean 
a chèile, thug iad am Prionns' agus Fear-Ghlinn- 
Aladail sabhailte " gu bruaich ! " Air dhaibh tighinn 
as an uisge dhirich iad an uchdach agus dh'fhan iad 
air an ard re na h-oidhche; ged a bha'n t-sian air 
drughadh orra gu ruig' an craiceann. 

Air an ath mhadainn bha'u ceo agus an t-uisge gun 
chaochladh, ged a bha sin mi-ghoireasach air doigh, 
bha e gle shealbhach air sheol eile, a thaobh nach bu 
leir do na naimhdean am faicinn ged a bha iad mu'n am 
gle dhlu dhaibh. Choisich iad gu calma agus bha iad 
mu dheich uairean 's an fheasgar aig Acha-nan-sabhal 
(air an fhicheadamh latha de'n mhios). 'N uair a leag 
iad an anail ann an so car tacain, ghluais iad gu badan 
coiUe a bha ma thuaiream dà mhile bho Acha-nan- 
sabhal, agus dh'fhan iad ann an sin re na h-oidhche fo 
shian 's fo dhoireann. 

Air an ath mhadainn thainig DomhnuUach Locha- 
Garaidh agus Camshronach nan Cluainean 'n an ceann. 
Ghluais a' phàirtidh gu leir as a so agus rainig iad 
bothan falaich a bh'aig an dithis dhaoin-uaisl' a chaidh 
aithris (Fear-Locha-Garaidh, agus Fear-nan-Cluainean) 
ann an badan coiUe aig ceann shios Loch-arcaig. 
Dhealaich na ceathaimeich ri Tearlach, ann an so, agus 
phill iàd dhachaigh gu'n gleann fein. Thug Tearlach 
dhaibh mar thùarasdal air son an caoimhneis, tri 
ginnidhmn òir an fhir. 

COMHEADH NAN CNOC. 

FIONNLADH PIOBAIKE AOXJS PARA MOR, AN OIDHCHE MU'N 
D*PHAG lAD GLASCHU. 

[ThÌB and the next extract are by the late Rev. John MacLeod, 
D.D., minister of Morvern, Argyleshire. Dr. MacLeod succeeded 
his father as minister of Morvern in 1824, a charge which he held 
till his death in 1882. He was one of the Queen^s chaplains, Dean 
of the Ghapel Royal, and, in 1849, Moderator of the General 
Assembly. His contributions to Gaelic literature are, unfortunately , 
but few in number : the eztracts given show that he was, as a 
Gaelic prose wrìter, inferìor to none, not even to his brother Dr. 
Norman MacLeod.] 

FiONN. — So ! so ! a Pharuig, tha'n t-am dhuinn 
cadal. Tha Mhaighdeann-Mhorairneach a' falbh gu 
math moch. Chunnaic mi f hein an Sgiobair. 

Par. — Gruagach mo ghraidh, cha b*e sin ach a 
h-abhaist : tè na moch-eiridh ! Ach ged a ghluaiseadh 
i fhein 's a h-upraid m'am blais an t-eun an t-uisge, *s 
e Paruig nach biodh diombach : is fhad an oidhche gu 
latha gus am fàg mfn t-uamhas àite so. 

FiONN. — Cha'n uilear dhuinn a bhi air ar cois aig 
ceud ghairm a' choilich. 

Par. — Sin a' ghairm shurdail nach cuir air do chois 
's an àite so thu. B'e bhi cur an uain do charn an 
t-sionnaich, coileach a chur do Ghlaschu. Gred is 
iomad caiUeach mhor laidir a tha 's an duthaich againn, 
a' trusadh uibhean is chearcan, arson an cur do 
Ghlaschu, cha chuala mi goc circe, gun ghuth air gairm 
coilich o'n a thainig mi ann. Ach nach coma co 
dhiubh, fhad 's a tha 'n duine truagh ud a muigh air 

a* cliaiisair, a' spaisdearachd 's a' glaodhaich fad na 
h-oidhche. An duinn thu*n dràst e ? Gu dearbh a 
fhleasgaich, mar thuirt am mada ruadh ris an fheannaig/ 
" cha toir do cheol à cuideachd thu." Cha*n 'eil do 
ghuth ach reasgach, agus cha nar dhuit : cha'n ion- 
gantach thu bhi sgìth de'n chausair ; agus gu dearbh 
tha mi fein ann. ^ Tha mi co bruite sgìth an nochd fein 
's ged a bhithinn a* siubhal a' mhonaidh fad seachduin. 

FiONN.— Cha d'rinn mi fhein moran coiseachd an 
diugh : bha eagal orm gu'n caillinn mo rathad ; agus cha 
do leig mi 'n t-each odhar as mo shealladh fad an latha, 
am fad 's a bha mi ceannach trealaich bheaga do*n 
teaghlach. 

Pak. — Cha b'e sin domhs' e. Cha deachaidh stad 
air mo chois. Cha bhi mi 'n Glaschu an dà la so a 
rithÌBt ; agus air leam gu'm faicinn na b'f hiach f haicinn 
ann. An saoil thu, a mhic chridhe, nach robh mis' an 
diugh air tòrradh ? Bha mi *n sud a stàraineachd o 
àite gu h-àite gus an d'fhuair mi mi fein ann an 
luchuirtibh a' Cholaisde ; àite cianail, samhach, far nach 
do thachair duine orm, gus na bhuail an t-uaireadair 
mor, agus an sin thòisich dranndan de chlag beag a 
bha fodha, ann am prioba na sùl, bhruchd sgaoth a 
mach an sud 's an so de sgoileirean le*n tonnagan 
ruadha, mar gu*m faiceadh tu tom sheangan anns an 
sathadh tu do bhata. Tachraidh na daoine ge nach 
tachair na cnuic : cò thainig orm an so ach Calum òg. 
Mac an athar, 's e rinn an caoimhneas rium, leig e ris 
domh iongantais an àite. Chunnaic mi 'n sud barrachd 
leabhraichean na shaoil leam a bha air aghaidh an 
t-saoghail. 'N uair a rainig sinn an t-sràid, faicear an 
tòrradh a' tighinn a nuas *n a aon mheall dubh ; an 

carbad mor fein anns an robh an giulan, raar gu'm 
biodh cnap soithich ann, 's a beul foidhpe ; ach an ùair 
a theann i oirnn 's ann an sin a blia 'n riomhadh. Blia 
an carbad fein air a chomhdachadh le sar eudach 
dubh; oir de shioda geal m'a thimchioll; barra-bhideiii 
àrd air gach oisinn, le cnaip òir os an cionn ; stiallan 
fada de riobainean sioda crochta ^iutha; agus mar 
shuaicheantas broin agus bàis, dealbhan chlaignean 
agus chnamh air an tarraing ah' fiamh an òir air gach 
taobh dheth. Agus cha'n fhòghnadh sin, marbhaisg 
orra ! ach na h-eich fein, na bruidean bochda, 's mairg 
a dheanadh amadain diubh, bha iad an sud agus brat 
dubh air a h-uile fear dhiubh, agus bad de dh'itean 
dubha 'n an cinn. An saoil thu an robh 'g a chaoidh, 
ach aon seisear. Bha iad so a* falbh roi'n ghiulan, 
curraichdean maola dubha air an scrogadh mu mhuUach 
an cinn, sgonn de bhata goirid ann an laimh gach fir 
dhiubh ; agus iad a' coiseachd (na daoiue truagiia) gu 
tursach trom, le*n suilibh ri làr mar gu'm biodh an 
cridhe gu sgaineadh. Mo thruaighe ! a deir mise ri 
Calum, 's iad so cairdean an fhir nach maireann. Cia 
air bith, ars' esan, mar tha sin, tha latha maith acasan 
an diugh air a shàiltibh. Ach leanamaid iad do'n 
Chladh, agus chi thu'n sin deireadh a' ghnothuich. 

FiONN. — An ann do*n Eagluis mhoir a chaidh iad ? 
Nach bochd nach robh mise.leat, 's gu'n do gheall mi 
do Lachlann nan ceistean dol g'a h-amharc. 

Par. — ^Mata is fiach i a faicinn. Ach b'e sud àit' an 
uamhais. An eagluis fein na h-aon mheall mor glas, 
uamhachan eagalach le dorsaibh meirgeach iaruinn a 
stigh foidhpe, agus iad lan, mar dh'innse' dhomhsa, de 
dhaoine marbha. Bha'n dadh so co farsuing ri dail a' 

gharbhain, agus leachdan lighe co dlu air a chèile, 's gur 
gann a gheibh an iunndagach fein a ceann a thogail *n am 
measg. An saoil thu, ged a b'e 'n latha geal a bh'ann, 
nach robh sgàth orm ; bha fuaim co fàs aig na h-uile 
ni. Ma dheireadh *s ma dhiù, thainig an tòrradh ; ma 
bha e fada gun tighinn cha robh e fada dol seachad ; 
bha 'n uaigh reidh glan, agus an t-urram dhasan air cul 
sluasaid a bha cur a stigh na h-urach. Is fad o chuala 
mi, So mar theid na h-eich do'n mhuileann, sud mar 
thig iad as. Air falbh ghabh na h-uile carbad diilbh 
sios an t-sraid, 'n an deann ruith ; chithe' tu'n carbad 
mor fein, 'n a gabard luidneach, mar bha i, 's an tura- 
manaich sios le cach, na claignean agus na cnaimhnean 
mar gu*n leumadh iad anns na speuraibh ; agus cha'n e 
Bin uile, -ach luchd nan curraichdean maola, a ghraisg ! 
bu mhis' am burraidh bochd a bha gabhail truais diubh, 
cò a bh'annta ach luchd-tuarasdail. Cò ach iadsan ! 
'n an deann ruith sios 8tn t-sraid, co aoibhinn, aighearach 
*s ged a bhiodh iad air banais. Ach stad thusa gus 
am faic mise Lachlann nan Ceistean ; tha mi air mo 
bhodhradh leis; cha chluinnear aig' ach am fasan 
gallda, biodh daoine beo no marbh ; ach ma tha'n dan 
domhs* f haicinn, cuiridh mi ghlas-ghuib air an deigh 
na chunnaic mi'n diugh. 

FiONN. — Tha Lachlann gle fhada 's a' bhoachd 
sin, agus cha*n fheudar aicheadh nach robh moran 
eìreachdais 's an doigh tòrraidh a dh'ainmich 
thu. 

Par. — Eireachdas, an dubhairt thu? gnothuch co 
mi-chiatach 's a chunnaic mi riamh ; an saoil thu nam 
biomaid a' dol leat fein do'n Chill, am b'eireachdas e a 
chuireadh onoir ort, brat mairbh a chur air an each 

bhàn agad, agiis bad fraoich no do9 de dh'itean dubh a 
chur *n a mhuinge ? Tog dheth. 

FiONN. — ^Tha na cleachdan sin tlachdmhor no mi- 
chiatach a reir gnà na duthcha 's an cleachdar iad. 
Chunnaic mise la anns nach bitheàdh tòrradh eireachd- 
ail 'n ar duthaich f hein gun cheol na pioba, ni, maith 
dh'f heudta, chuireadh uiread sgreamh air Gall no air 
Sasunnach, 's a chuir na chunnaic thus' an diugh ort fein. 

Pae. — 'S e sin iadsan a bhi *gun tuigse ; agus a bhi 
gun chridhe. Tha phiob a nis a' dol à cleachda air 
na codhailibh sin, agus theagamh gu bheil sin co 
maith ; ach cha chuala mi riamh Bàile Dhuneideann 
agad fein, le nuallan tiomhaidh, 's tu falbh air ceann na 
cuideachd do'n Chill, nach d*thainig tiomadh air mo 
chridhe, agus deoir air mo shuilibh. 

riONN. — Tha cheart phort sin fein tiamhaidh ni *8 
leoir, agus chunnaic thusa latha a chluichinn e co maith 
ris gach dara fear ; ach an cluinn thu mi, a Ghoistidh, 
's e ni a tha Lachlann, agus am Ministeir fein a' ciall- 
achadh, 'n uair tha iad 'g ar n-earalachadh gus na fasain 
ghallda a leantuinn, gu*n gnathaicheamaid an riaghailt 
agus an stuamachd, agus maraon an t-samhchair leis a' 
bheil iad a' dol ma thimchioll. 

Par. — Tuigidh mi sin. Gu dearbh bha cbuid sin 
de*n ghnothach mar bu chòir dha bhith. Bha 'n 
uaigh ann an sud gu h-uUamh, reidh. Cha chluinneadh 
tu facal ard aig fear seach fear, cha robh connsachadh 
m'an cheart leaba, mar is tric a thachras 's an duthaich 
againne. Cha robh iad a' seanachas thall 's a bhos mu 
ghnothaichibh faoine, agus idir cha'n f hacas fiamh ghàir 
air gnuis; Agus cha do charaich duine o'n uaigh gus 
an robh gach ni seachad. 

FiONN.- — Nach robh eireachdas an sin, seach mar 
tha sinne air uairibh a' faicinn. 

Pak. — Gu deimhin thaitinnsin rium gu h-anabarrach, 
ged bu shuarach leam gach spailpeanachd eile a bh'ann. 
B'f hearr leam bhi air mo ghiulan do'n ChiU air a' charbad 
bheithe, air guaillnibh mo luchd-duthcha,na 's a* charbad 
a*s riomhaich' a dh'f halbh riamh air cuibhlichibh : agus 
bu taitniche leam aon deur a shileadh mo choimhears- 
naich air m'fhòid, na ged bhiodh na ni^tean de'n 
chomunn chealgach ud air thuarasdal 'g am chaoidh. 

FiONN. — Thachair e dhomh. Is don' a fhreagras 
cealg agus morchuis aig an uaigh. Ach innis so 
dhomh, a Pharuig, cionnas a chord an Eagluis mhor 
riut ? Co dhiubh is briagha i no cach ? 

Par. — Chuir thu ceist air Paruig. Bha e co furasda 
dhomhsa innse' dhuit cò 'n reuU a*s aillidh 's an iarmailt, 
is innse' dhuit cò an Eagluis a's riomhaiche 's a' Bhaile 
80. Tha de dh'Eagluisean ann, na dheanadh baile mor 
iad fein, agus tha gach aon diubh eireachdail ni's leoir ; 
ach air a shon sin uile, is ann a tha i sud, mar a' 
ghealach am measg nan reulL Tha tè bheag bhinn- 
each eile lamh rithe nach deanadh tigh Seisean di 
Tha mise ag radh riut gu bheil cneasdachd direach 'n a 
gnuis. Tha na h-uiread eadar-dhealachaidh eadar i. 
fein agus na h-Eagluisean ura gogaideach a tha iad 
a nis a' togail, 's a tha eadar seana Mhinisteir aosda 
dreachmhor, le shuilibh tlà, le chiabhaibh liath, agus 
sgaomaire de shearmonaiche òg, a tha fo bharrachd 
speiff da fein, na fo iomaguin mu dhaoin' eile. Ach 
's i mo bharail fein gu bheil tuiUe 's a' chòir de 
dh'eagluisean ann. 

FlONN. — Cha'n urrainn sin a bhith. 

Par. — Is urrainn. Cha tachair dithis ort a tha dol 
do'n aon Eagluis; agus nach cluinn thu'n t-aon 
chonnsachadh truagh aca m'an aidmheil ud, agus 
m'an aidmheil ud eile, is a h-uile fear co fada 'n a 
bheachd fein ris an f hear eile. 

FiONN. — ^Tha leithid sin ann ; ach tha dochas agam 
gu bheil iad am bicheantas a' togail air an aon steigh, 
ged tha eadar-dhealachadh baralach eadar riu an cuid 
a nithe. Cha'n 'eil connsachadh de'n t-seorsa sin 'n ar 
measg-ne, ach tha ni co mi-chiatach ann ; daoine their 
riut gu bheii iad de chreidimh an aithrichean, de 
chreidimh a' Mhinisteir, an t-Sagairt, no an Easpuig, 
nach urrainn innse' cionnus, no c'arson. 

Par. — ^Tha an leithide sin ann ; agus tha e 'n a 
dhearbhadh nach 'eil creidimh ceart aca. Far nach^ 
'eil meas air an fhearann, cha bhi forbhais mu na 
criochan. Ach an creid thusa na chuala mis' an diugh, 
gu bheil còrr is dà f hichead mile anns a' bhaile so nach 
*eil a* dol do Eagluis eadar dà cheann na bliadhna. 

FiONN. — Tha mi creideinn gu bheil moran ann gu 
dearbh a tha gle shuarach mu na gnothuichean sin ; 
ach air a shon sin, is iomad fear, mo thruaigh ! nach 
'eil a' dol do'n Eagluis, a chionn nach 'eil aige de'n 
t-saoghal na dhiolas arson aite-suidhe. Cha'n ionann 
agus sinne. Cha'n fhaigh daoine *s an àite so an t-uisge 
fein gun a cheannach. 

Par. — Mata, cha'n e sin duinne e. Nam biodh na 
h-nile goireas eile mar an t-uisge, bha sinn sona 
dheth. Ach mur urrainn doibh dioladh arson aite- 
suidhe 's an Eagluis 's an àite so, is urrainn doibh do 
reir coslais dioladh arson an òil. Chunnaic mi nochd 
fein, air sraidean Ghlaschu, barrachd grainealachd agus 

mi-riaghailt na chunnaic mi riamh a'm dhuthaich. 
Ciod a theìr thu ris a so a nis ? Ach gheibheadh 
tusa leithsgeul dhoibh ged a spadadh iad Mairi agad 
fa chomhair do shul. 

FiONN. — ^Marbhaisg air an olc ! cha toilleadh 
bean mo ghraidh sin air neach sam bith. Ach, a 
ghoistidh, ge nach gabh mis' an leithsgeul anns a' ehàs 
sìn, cuimhnich thusa an sluagh anabarrach a tha ann 
an Glaschu ; an saoil thu nam biodh na h-uile Baile 
beag mosach a th'againne air feadh na Gaeltachd an 
ceann a chèfle, nach iomad mi-riaghailt a chithe' 
tu ? Cha'n e gu bhefl iad glan fhalamh dheth iiiar 
tha. Tha daoine gle shiobhalt f had 's nach 'eil iad a* 
tighinn trasd air a chèile, is cha d'thugainn buidh- 
eachas doibh. Nach samhach na caoirich fein ag 
ionaltradh am fad 's a tha farsuingeachd an t-sleibh 
aca ; ach dumhlaich a stigh do'n f hang iad, agus faic 
mar dh'eireas iad air a chèile: is ceart mar sin na 
daoine. 

Par. — Sin thu rithist. Cha dean mise bealach 
nach duin thusa. Ge olc Is a' Bhaile mhor iad, a' bheil 
iad moran ni's fearr air an duthaich ? A' bheil 
cuimhn' agad co liugha àit' 's an do dhiult iad cuid 
na.h-oidhche dhuinn? An cuimhne leat an trusdar 
caile a dh'iarr orm mo phathadh a thoirt do'n tobar, 
agus a* chuinneag lan aice 'n a laimh ? SoaU mar theab 
iad an cleoca sgarlaid sin a th'agad, mar gu'm biodh 
seun ann, fo d'cheann na h-uile oidhche, a ghoid 
uait. Ma's iad riobainean do phioba, nach do ghoid 
iad iad ? An cuimhne leat idir mar bha iad a' crannadh 
nan dorsan 's nan uinneagan na h-ufle oidhche mar 
gu'm biodh eagal orra gun d'thigeadh na Frangaich fo 

latha, ged a bha madadh mor grannd ac' air slabhruìdh 
aig ceann an tighe, le craos air a' bheist a chuireadh 
eagal air Ailean nan con fein, ge gaolach mu na coin 
e. Bi thus* a' bruidhinn, ach m'eudail an duthaich 
far an co-dheas an oidhche no an latha : agus an àm 
gabhail mu thamh, suarach co dhiù a th'a 'n crann air 
a chòmhla bhreoite no nach 'eil. 

FiONN. — Mata, *s priseil sin fein, tha mi 'g aideachadh. 

Par. — Dh'aidich thu ma dheireadh e, is cha b'ann 
le d'dheoin — ^gu dearbh — ^gu dearbh is tusa sheasas 
na GoiU. 

FiONN. — Dh'aidich mi'n fhad ud, ach air a shon 
sin cha'n aidich mi 'm feasd, nach 'eil moran, moran 
de dhaoine fiachail cneasd' agus ceanalt' air a' Ghalld- 
achd. Nach b'eireachdail an co-thional a chunnaic 
thu air an t-sàbaid fa dheireadh, agus da rirèadh bu 
bhlasd' an t-searmoin a f huair sinn. 

Par. — ^Tha na daoine tlachdmhor gu leoir, ach arson 
na searmoin 1 

FiONN. — Nach do thaitinn i riut? Tuigidh na 
Gaidheil a nis o gach àite beagan de*n bheurla. Tuig- 
idh tus' i, dh'aon chuid. 

Par. — Cha tuig, Fhionnlaidh, agus is dithis duinn 
sin, thu fhein agus mise; ged a bha sinn air a' 
mhachair, cha ruig sinn a leas moit a chur as ar 
beurla, mar a ni a h-uile peasan a chuir a chas air 
causair. An saoil thu ged a tha gabhail an rathaid 
mhoir againn, an tuig sinn searmoin, agus a dh'innse' 
na firinn, cha do choinnich a* bheurla sin riamh ini 
fathasd a dhruigh air mo chridhe. Tha i maith gu 
leoir ann an gnothuichibh, ach tha'n tubaist oirre 's a* 
chrannaig. Ach o'n thainig sinn air an t-seanachas, 

nacli don' an ceartas a tha sinn a' faotainn a mach air 
a' Ghalldachd, nach 'eil iad a toirt duinn teagasg 's a' 
chànuin a thuigeas sinn. Is ard-ladurna a labhras 
na Graill mur faigh iad beurla againne, ach feuch cò 
bheir Gaelic dhuiniie, 'n uair theid sinn a mach ? 

FiONN. — Cha'n ionann idir an dà ghnothach d'a 
chèile, ach gun an seanachas a leantuinn ni's faide, 
a' bheil iomradh idir aga 1 air an tuath chneasd' a 
chunnaic sinn, a h-uile fear dhiubh mar Mhinisteir 'n a 
theaghlach, co ciallach, stolda ; nach ceadaicheadh 
facal ard no olc sam bith m'an timchioU? An do 
leig thu air di-chuimhn' an duine beannuichte sin, 
Mr. Panton, a thug dhuit an leabhar maith sin a 
th'agad air do shiubhal; agus co liugha earail agus 
comhairle mhaith a thug e ort am fad *s a bha thu 'n a 
theaghlach? C'àit' am faigheadh tu a leithid a'd 
dhùthaich ? 

Par. — Tha iad ann, agus tha dochas agam gur ann 
an lionmhoireachd a bhios iad a' doL Bha esan 'n a 
dhuine cneasda, gu dearbh, b'f hearr leam mo shaoth- 
air a thoirt dha air a leth-luach, na do dhaoin' eile air 
an lan-thuarasdal. Mo bheannachd 'n a chuid 's 'n a 
chuideachd. 

FiONN. — Mar sin. *S mi tha 'n a chomain ; ma 
chuireas mi duine-cloinne am feasd gu Galldachd, 's 
ann 'n a rathad a stiuras mi iad : na paisdean bochda, 
's eigin doibh a bhi as mo shealladh uair no uair- 
eigin. Thainig sinn air a chèile a nis, a ghoistidh. 
Tha uainn a bhi oadal. Oidhche mhaith dhuit 

Par. — Mar sin duit-sa, fhir mo chridtie. 

PARA MOR, FIONNLADH PIOBAIRB, AGUS MOR 00. 

FiONN. — Cò tha againn an so, a Pharuig ? Mata, is 
fada chunnaic mi fein bean uasal a' tearnadh a stigh 
na Càtha ud roimhe. 

Par. — Tha dà latha uaithe ma chi thu *n diugh i ; 
tha uait a bhi shuas no bithidh othaisg 's an dris. Cha 
mhaith a fhreagras an sròl uaine ud am measg na 
droighinn. Nach dubhairt mi riut ? Seall an tràs i. 
! lan na beannachd do'n droighinn — ^'s minic a 
chuala mi gu'n robh i gun eiseimeil — 's gu dearbh tha 
mo chead aice. 

FiONN. — Ud! Ud! a Ghoistidh, cha dubhairt thu 
riamh a leithid. A cheart rireadh a tha mi, tha uainn 
direadh 'n a còdhail. 

Par. — Mata cha d'theid mo chas ged a bhiodh i 
sniomh an sud gu latha ; ach ma tha truas agad di, 
theirig 's an eadraiginn — eudail — ^'s tusa dh'amais air 
a' mhnaoi ueisail — tha e coltach gur ann agad fein a 
tha 'm beachd oirre. 'S e sin thus* a bhith co tric an 
cuideachd nan uaislean. A' bheil cuimhn' agad air 
an tè d'an do sgrog thu do bhoineid an la a rainig sinn 
Glaschu ? 

FiONN. — ^Falbh ! coma leat sin an tràs — cha'n 
ionann so agus Glaschu — is bean uasal a tha 'n sud, 
no tha mise meallta. 

Par. — An cuala tus', a Ghoistidh, " Sioda air cabar, 
's bithidh e briagh " — sud agad e. N"am bitheadh i 
sud uasal, bheirinn-sa urram na h-uailse dhi — ach ma 
tha' feudar sgur de'n ghnothuch. A' bheil thu idir 

*g a h-aithneaohadh '? Nighean bràthar Fhionnlaidh 
Phiobaire, is nighean peathar Phara Mhoir ! ! Cha'n 
'eil f hios c'àite bheil fear-na-bainnse ? ach cluinnidh 
Binn. I8 maith a tha f hios agam an taobh a thug e 
'aghaidh an diugh. 

f lONN. — 'N" ann a cheart rireadh a tha thu ? Mata, 
mar thuirt thu fein ris an tailleir ghallda, " is e 'n gille 
'n t-aodach*' — ach 's i Mor a tha 'n so, co dhiù. 
Failt ort, a Mhor — bu mhithich dhuit tighinn air do 
shean eolas. 

Pak. — ^A' bheil thu ann, a Mhor ? Bha eagal oimn 
gu'n caiUeadh tu 'n rusg 's an dris. Cha b'f heaird thu 
'n teadhair uaine sin slaoda riut 's a' chàtha dhroigh- 
inn — theab i cipein a chuir ort. 

MoR. — Tha e coltach nach feumadh daoine aodach 
decerU sam bith a chur orra 's an duthaich so. 

Pab, — ^Tha iunndrain agads' air a' Ghalldachd, 
agus air na causairean. Is tus' a dh'f heudas a radh 
— ^leis an sgeulachd, Gu'n deach thu air do thuras 
le brogan paipeir mu d'chasaibh. Cha mhaith a 
f hreagras na leoban sin 's na sgriodain. A' bheil fios 
agad ciod a tha Eionnladh 'n so ag radh ? ach gu'm 
b'f hearr leis gu'n tugadh tu dha stiall de'n riobain sin 
air son na Pìoba — 's gu'n gleusadh e i air do bhanais 
a nasguidh. 

MoR. — Uhcle! is droll an duine sibh: bithidh 
sibh daonnan ri fun, 's ri magadh. 

Par. — Bithidh, a Mhor. Am fasan a bha aig Nially 
bha e riamh ris. Ach an saoil thu, a Ghoistidh, nach 
'eil sud gu maith. Unde, ars' ise ! ! Nach iongantach 
nach dubhairt i, Mr. Finlay, agus Mr. Peter, mar thuirt 
am Bodach Gallda. 

FiONN. — Ud, a Pharaig, tha thu tuille 's craaidh air 
Moir bhoohd, is i air ùr thighinn dachaidh ; nach ann 
is maith leat i labhairt beurla? Oiod a bheireadh 
daoin' òg gu GaUdcu^hd idir mur togadh iad beagan ditL 

MoR. — Gu dearbh a dhuine is maith a dh'fhàg 
sibh e. Abraibh sin — ^tha e coltach, ma's fior esan, 
gu'n robh e cho mhaith dhuinn fuireach aig an tigh. 

Par. — Cha*n 'eil f hios agam nach robh cuideachd, 
a bhuinneag, air doigh no dhà — ach Fhionnlaidh, an 
saoil thu nach faod daoine Beurr ionnsachadh gun a 
Ghaelic a dhi-chuimhneachadh. Labhradh i Beurla is 
neo-ar-thaing mur cum sinne rithe mar is urrainn 
duinn^ — ach is coma leam an cothlamadh mosach, 
mi-chiatach a tha nis aig a h-uile fear is tè air an 
dà chànuin. 

FiONN. — Ciod tha ris a sin, a mhic chridhe, ach an 
cleachda ? 

MoR. — Ciod eile, a dhuine, ach an cleachda? An 
saoil sibh an amais mis' a nis air a Ghaelic ? 

Par. — Cha'n amais, mo thraaighe ! I Cha'n iongan- 
tach sin ! ! Theid an cleachda mar an duthchas, an 
aghaidh nan creag. Cha*n iongantach leam idir mar 
a dh'eirich dhuit. Bha thu tri raidhean air Galldachd, 
a* cagnadh ablach de Bheurla — ^'s cha robh thu ach 
deich bliadhna fichead 's a' Ghaeltachd, a' sgoltadh 
cainnt t'athar 's do shean-athar. Ach ma chaill thusa, 
Mhor, do Ghaelic, 's i mo bharail-sa gu'm faod thu 
radh, mar thuirt. a' Chailleach a theab a braidhinn a 
chall, 'n uair a chaidil i fa chomhair na greina " An 
cnochdan, an cnochdan," ars' ise, gu leodach, *' far an 
do chaill mi mo Ghaelic — ^is far nach d'fhuair mi mo 
Bheurla." 

FiONN. — ^Ach cha*n 'eil fhios, a Pharuig, nach 'eil a' 
Bheurla ni'a pailte aìg Mor na tha dùil agadsa. 

Par. — Cha*n 'eil fhios nach 'eil — ach chi mi gur 
h-ann mar is lugha tha aig daoine dhith a's bitheant' a 
tha i 'n a gurrachdaig mhosaich an uachdar gach s6an- 
achais— direach mar tha'n riomhadh gu leir air an 
druim — ^'s ann mar sin a tha Bheurla gu leir daonnan 
air an teangaidh. Nach feuch an cluinn thu iad air 
feadh a chèile aig a' mhaighstir sgoile ; is fada m*an 
cluinn. Coma leat — mar thuirt an t-amadan e. An la 
bhios smn ri òrach bitheamaid ri h-òrach — 'n toair bhios 
sinn ri maorach Uthmmaid ri màoroAÌh. 'N uair a bhios 
sinn a' bruidhinn Beurla, bruidhneamaid Beurla; ach 
an uair a tha sinn a' bruidhinn Gaelic, labhramaid Gaelic. 
Is don* a fhreagras ad is casag ort fein le d'fheile 's le 
d'osain, is ceart co mi-chiatach leam fein a* Bheurl* 
agus a' Ghaelic a bhreachdadh air feadh a chèile. Acb 
leig seachad e — foghnaidh sud dheth. Tiugainn, a 
Mhor, direamaid a dh'ionnsuidh an tighe, 's mur tuig 
thu Gaelic, ni a' bhean do bheatha 's a* Bheurla chruaidh 
Shasunnaich a's fearr a tha aice. 

MoR. — Bha gnothuch beag agam ribh fein agus ri 
bràthair m'athar an so, is o'n a dh'amais mi oirbh 
cha bhi mi tadhall gus am piU mi. Bha toil agam 
direach mo chomhairle chur ribh m'an ghnothuch so 
tha mi cinnteach a chuala sibh fein a bha mi dol a 
dheanamh. 

Par — Direach — Cò Vfhearr gu fiosachd na Goinn- 
each Odhar ì Bha fios agam fein gur h-ann mar so a 
bhitheadh — an geall thu gu'n gabh thu comhairle ? Is 
minic a thainig comhairle an righ a beul an amadain — 
*s nam biodh tus', a Mhor, a bhuinneag, air a' chomh- 

airle ma dheireadh a thug mise dhuit, a leetnailt, bha 
thu'n diugh gu socrach cothromach pòsda ri Eoghann 
Euadh, is cha'n ann mar tha thu am beul em t-sluaigh, 
le siochaire de Ghall lachdunn — a'd bhrise*-cridhe do'n 
bhantraich bhochd a's mathair dhuit ; is a'd thamailt 
do gach aon a bhuinea.s dhuit. 

MoR. — ^Eoghann Euadh ! thug sibh coimeas domh 
gu dearbh. Gu dearbh cha'n 'eil farmad agam ris an 
tè a fjiuair e. Cha b'ann le leithid a chitht' an cuid- 
eachd no an clachan mi. Mac an dubh choiteir. 

FiONN. — Mac an duine chòir chneasda; ach innis 
80, a Mhor, Cò b*athair do'n fhleasgach so a tha *d chois 
fein ? Eudail, b'fhada o chèile crodh laoigh 'ur dà shean- 
athar, 's mi tha cinnteach. 

Par. — Cha'n 'eil f hios aicese, mo thruaighe, an robh 
a' chearc a sgriobadh an dunan aig 'athair, no aig a 
shean-athair, gun tighinn air crodh laoigh. Ach gu 
dearbh ma bha crodh laoigh aig 'athair, tha bhuil air- 
san gun do chuir iad an diosg gu maith trà e. Is glas 
an neul a th'air an deora thruagh — direach mar gu'm 
faigheadh e ma sgaoil à priosan. Cha'n 'eil fios an 
aithne dha fein cò a b'athair dha. 

MoR. — Is e fein a tha mis* a' dol a phòsadh, is cha'n 
e athair no mhathair ; is ma tha esan gu maith, tha e 
coltach gur coma mar bha iadsan. 

FiONN. — Seadh — an e so e 'n tràs ? Cha choma, 
Mhor, is minic a bha laogh maith aig bò chrotaich, ach 
air a shon sin, ma's i msut fein a tha mi ceannach, is 
maith leam i bhi de shiolach maith : is gu cinnteach 
bu tamaUte do t'athair còir a tha sint' anns an uir 
gu'n abradh iad ogha mearlaich ri d'leanabh. Cha'n 
e air a shon sin nach feud an Gille bhi maith, agus de 

dhaoine maithe, ach gu dearbh ma tha, a bhuidheachas 

sin da f hein, 's cha*n ann duit-sa, a Mhor, a ghabh leis 

gùn eolas gun aithne air fein no air a mhuinntir. Ach 

a' bheil a bheag idir aige ? 

Par. — Innsidh mise dhuit mar tha sin — ^fhad 's is 

leir dhomhsa. Tha aige an Umbrella riomhach ud a 

tha fo 'achlais — agus a chasag odhar a tha slaoda r'a 

dha shlinneig, mar gu'm faiceadh tu sean aodach air 

stob, no air sgàth ann an eorna — agus mar tlìuirt an 

t-oran, 

Gun f hios a bheil 'n a phòca 
Na dh'òladh a deoch slainte. 

MoR. — Mur 'eil ceird no storas aige, tha rud a's fearr 
aige — modh is ionnsachadh, is bheir se e fein as gach 
cuideachd le ceol is conaltradh. 

FiONN. — Tha'n t-ionnsachadh gle mhaith, a Mhor, 
ach dh'fheumadh an saoghal so beagan deth anns na 
lamhaibh, co mhaith ris a' cheann. Air son modh 
dheth — ^tha e gle mhaith a rithist — ach 's minic a 
chunnaic mi'n duine bha maith gu thoirt fein à cuid- 
eachd, gun robh e mugha 's maith gu chuir lein ann — 
agus air son ciuil deth — ^tha e gle thaitneach dhoibh-san 
a tha 'g a eisdeachd ; ach creid thusa mise, cha*n 'eil e 
ro tharbhach dhasan a tha 'g a chluich — mo chreach, 
's ann agam tha fìos ! 

Par. — ^Nach abair thu'n sean-fhocal, a Ghoistidh, 
Cha mhinic a bha moll aig sabhal Fiobaire, Ach cia 
air bith mar tha sin, cha*n 'eil dùil agam gu'n dean am 
fear ud a lòn le binneas a bheoil, no ghiasad a ml^eur 
am feasd. Mur dean e Drumair beag do na Volunteers, 
ma theid iad air an cois a ris, cha'n 'eil fhios agaiusa 
ciod tuilleadh a tha air a shon — am fearagan bochd. 

MOR. — ^Falbh ! cha'n 'eil dùil agam gu bheil e an 
comain 'ur molaidh, co dhiù. Bha teagamh agaibhse 
ris na GaiU riamh. Is sibh a bha coimheach riuthà. 
An saoil sibh nach feudar amas air duine maith idix 
n am measg ? 

Par. — Cha'n 'eil, a Mhor, mis' anns a' bharail sin. 
Feudar amas air daoine còir 'n am measg, agus air daoine 
fiachail — ach amfear a ghàbJuis leis a* cheud iasg a thig 
air a dhubhan, cha*n 'eil f hios nach f haigh e dallag. 
Agus an tè a ghabhas le fear sam bith a thig *n a 
tairgse, maith a dh'f haoidte gu'm faigh i biasd — agus 
mur d'fhuair thusa biasd, a Mhor, tìioill thu e. Ghabh 
thu leis gun eolas air fein no air a mhuinntir. Gun 
chomhairle chur ri mathair no cairdean, chuir thu thu 
fein am beul an t-sluaigh, m'an robh thu 'm beul a' 
Chleirich — agus ged a chi thu bean is clann a' tighinn 
air a dheigh an ceann raidhe, mar thachair do'n tè a 
phòs am marsanda mor an uraidh, 's maith an airidh. 
Is tu fein au oinseach bhochd shocharach mar bha thu. 
Sin agad sin. Gabh 's an t-sroin no 's a' chluais e. Ach 
thoir ort, ruig an tigh — ma tha na mnathan 'n an abhaist, 
theid iad ni's faide a'd leithsgeul na theid sinne. 

MoR. — Mata, olc mhaith 's mar rinn mise, tha mi 
'm barail nach b'uilear dhoibh sin — is gabhaidh mi 
'ur comhairle an fhad so, co dhiù — gu'n robh maith 
gaibh air son 'ur caoimhneis. 

FiONN. — ^Dh'f halbh i, a Ghoistidh — ^'s cha'n 'eil i toil- 
ichte, ach bitheadh aice — rinn thu cheart chòir beagan 
de'n f hirinn innse' dhi ; aoh ciod am maith a ni e — tha 
i nis am beul an t-sluaigh, agus cia air bith mar tha'n 
Grall, feumaidh i bhi gabhaU leis. 

Par. — Feumaidh, feumaidh, cha'n 'eil ach an suain- 

eadh an luib a chèile, 's e sin ma chi am ministeir 
iomchuidh sin a dheanamh; is cha'n 'eiL fios agam 
cuideachd. 

FiONN. — Ach an saoil thu, a Ghoistidh, nach feumar 
sealltainn oira. Ged a bha i fein socharach, 's i nighean 
a h-athar 's a mathar i, is feumar cuideachadh leatha. 

Par. — Nach e sin, a mhic chridhe, a' chomhairle bha 
dhìth oirre. Tha teann air tuarasdal leth bhliadhna 
crochte r^a dà chluais ; 's ciod a nis a theid *n a beul. 
Ach nam bu ghiUe measail a bha i faotainn, cha bu 
ghearan sin, ge b'e àit* as an d'thigeadh e. Ach an 
siochaire beag lachdunn. 'S nior leam, ge beag e, 
amhach circe shlneadh air a shon — 's gun fhios 
cò e. 

FiONN. — Oha'n 'eil atharrach air a nis, ach an dreach 
a's fearr a chuir air a' ghnothuch. Ach gu dearbh ge 
nach abhaist domh mo chlann a leigeil gu banais, 
leigidh mi*n sud iad. Ma tha mothachadh aca bheir 
sud an sùilean doibh. Tha mi air m'oillteachadh an 
leigeil as mo shealladh, gun fhios nach eirich tubaist 
doibh. 

FiONN. — Ma shaoileas tu gu'n dean e feum trus a 
h-uile nighean 's an duthaich ann ; ach cha dean— cha'n 
'eil annt' ach na dall-chuileinean thall 's a bhos. Ach 
coma — mur seall iad rompa, seallaidh 'n an dèigh ; ach 
tiugainn a dh'fheuch ciod a ghabhas deanamh ; 's gu 
dearbh 's beag a tha de shunnd bainns' orm, 

An oicUich' a rinn iad a banais, 
*S truagli nach i 'n f haraire bh'ann. 

Pab. — Thachair e dhomh, ach cha'n 'eil atharrach air. 

A Mbòr ! a Mhor ! mo thruaighe bhochd ! cha robh 
thu riamh 's an dris gus a nis. 

FiONN. — Tha e coltach, ach mar thuirt lain amadan 
e, 'n uair a ghabh e air fein, Co air a rinn thu sin ? 
Ort fein, a ghraidh. 'S i fein a dhiolas air, air a cheann 
fa dheireadh, ged a thug i tamailt dhuinne 's a' cheud 
dol a macb. 



Digitized by 



Google 



Litir o'n Bhuirdeiseach Bhàn. 115 



LITIR O'N BHUIKDEISEACH BHAN. 

[This extract is understood to have been written by the late 
Mr. Lachlan Maclean, merchant in Glasgow. Mr. Maclean con- 
tributed several papers to the Gaelic publications of his daj. He 
was the author of Adam and Eve, History ofthe Celiic Language^ 
etc. The reader of these books will probably say that Mr. Maclean 
was not a scientific linguist. That he was master of a happy style 
in Gaelic prose, the following extract fuUy proves.] 

A dhuin' uasail urramaich, 

Fhuair mise moran litrichean o'n Ghaeldachd, mar 
fhuair iomad aon a bharrachd orm, ag iarraidh orm 
cunntas a chur dhachaidh m'an Dinneir mhoir 
Ghaelaich a bha againn o chionn ghoirid ann an 
Glaschu, a chum urram a chur air an Teachdaire 
Ghaelach. Smuaintich mi nam biodh sibhse co maith 
is cead a tìioirt dorah fios-freagradh a chur 's an 
Teachdaire, gu'm b*e an doigh a Vfhearr chum fios 
a thoirt doibh air fad mu'n chuis ; agus ged a tha*n 
litir a leanas ro fhada, tha dochas agam gu'n d'thoir 
sibh àite dhi, oir creidibh mise, tha moran d'ar 
luchd-duthcha ro dheigheil air cunntas fhaotainn air 
codhail a thug toil-inntinn co mor do 'ur cairdean 
lionmhor ; agus ged a bhiodh iad deich uairean ni bu 
lionmhoire na tha iad, cha bhiodh 'n am measg gu leir 
fear eile a's deothasaiche no 'ur Seirbhiseach dileas, 

Am Buibdeiseaoh BAlt 

A Ghoistidh Ghaolaich, 

Fhuair mi do litir — 's e b'aill leam a radh, fhuair do 
litir mise, anns a' cheart àite chuir thu air a cul ; — 
agus a nis feuchaidh mi a freagairt mar is fearr a'a 
urra dhomh. Bha mi da rireadh aig an dinneir mhpir. 

air an cuala* tu iomradh anns na Paipeiribh naidheachd 
— agas ged a chosg e dhomh mo thri-tastain-deug 
agus mo shè sgiUean, cha'n 'eil mo shùil 'n a dheigh. 
Feuchaidh mi nis ri cunntas a thoirt duit m*an Choin- 
neamh so mar is fearr a's urrainn domh — ach 's eigia 
duit mo leithsgeul a ghabhail ge nach dean mi so ach 
air doigh ro chearbach. 

Shuidh sinn sios dlu do chuig fichead fear, mu chuig 
uairean an deigh mheadhon la, ann an seomar a bha 
air a dheanamh an dara cuid air son na cuideachd, no 
a* chuideachd air son an t-seomair ; oir cha chumadh 
e fear eile os cionn na bh'ann. Cha'n fhaca mise 
cuideachd cosnihuil riu riamh, agus is dòcha nach faio 
— air son bìdh is dibhe, mur robh pailteas ann agus 
eireachdas, cha'n fhiòsrach mise ciod ris an abair 
daoine pailteas no eireachdas. 

Bha priomh Cheannard ard Oil-thigh Ghlaschu aig 
ceann a' Bhuird, air ardachadh os cionn chàich, mar 
Cheann-suidhe na cuirme — ^Duin' uasal tlachdmhor 
eireachdail, co aoidheil, shuilbhearra, fhiughantach 's a 
chunnaic mi riamh air ceann buird — agus an t-urram 
dha gu smachd a chumail air cuideachd. Bha Duin' 
uasal measail aig deireadh a' bhuird, fior Ghael, mar 
dhlnnseadh dhomhsa — agus bha Cinn-stuic eile an 
sud 's an so, m'an cuairt air a' bhord, daoine ris an 
robh curam na cuideachd agus riaghailtean a* bhuird 
an earbsa. Cha robh moran seanachais ann am feadh 
's a mhair an itheannaich. Bha* a h-uile fear a' dinn- 
eadh à stigh mar a b'fhearr a b'urrainn da, agus 
a' deanamh a dhichill chum luacha-peighinn a bhi aige 
— agus mur d'fhuair iad sin, orra fein biodh a' choire — 
a dh'aon chuid cha robh di annlainn orra — bha am 

fion dearg agus geal a' cur nan smuid diubh m*an 
bhord — a h-uile fear mar shluigeadh e làn a bheoil, 
a' gogadh a chinn ri fear eile ; b'e so an comharradh 
gu'n robh toil aige fion òl leis. 'S ann an sin a bha 
gogadh nan ceann ! mar gu'm biodh sgaoth thunnagan 
fa chomhair a chèile. An gabh thu fion leamsa, ars' 
an dara fear ? Gun teagamh, ars' am fear eile. Is ann 
an sin a bha'n odhail — seachad so — h-ùg air, fheara ! 

Faidheoidh thainig crìoch air an itheannaich, agus 
bu mhithich dhi — ^mhùth mi fein air leth-dusan 
trinnseir o'n a shuidh mi. Thugadh buidheachas — 
agus bha gach gloine lan. Deoch-slaint' an Eigh, ars' 
an t-Uachdran air ceann a' bhuird, le guth a dh*fhogh- 
nadh do Cheannard airm — thugamaid, ars' esan, urram 
do'n Eigh. Leis a so-, a mhic chridhe, thòisich an 
othail — sheas gach duiue, chaidh gach gloine m'an 
ceann, agus thogadh an iolach ! 8vd ris — sud ris, 
arsa gach fear — nis — nis — nis — agus thog iad an siu 
caithream shuilbhearra a theab mo bhodhradh. Ciod e 
80? a deir mise ri Coinneach Euadh, a bha lamh 
rium ? Am fasan, a deir esan. Eo mhaith, arsa mise ! 
Shuidh iad an deigh sin, a tharruing an analach, agus 
bha sith ann car tamuill. Dh'òladh an deigh sin 
deoch-slainte na Ban-righ leis an uinich cheudna — an 
sin Cabhlach agus Feachd na Eioghachd — a' Pharlamaid 
— agus gnothaichean sàmhach socrach de'n t-seorsa 
sin — rinneadh so uile gu ciatach reidh mar is abhaist 
duinn fein a dheanamh. Thòisich iad an sin ri 
seanachas agus ri conaltradh ; a h-uile fear a' 
sniomh as an fhear eile mar a b'fhearr a b'urra dha< 
Tha 80, arsa mise ri Coinneach, mar bu chòir dha 
bhith; tha'n stairirich ghrannd ud seachad. Air t'athais, 

arsa Coinneach. Mar thubhairt b'fhior; ann am 
meadhon an t-seanachais, dh'eirich Ceann-suidhe na 
cuirme, le slachdan beag fiodha 'n a laimh, leis an tug 
e dairearach chruaidh sgairteil air a' bhord. Fhreagair 
an t-uasal a bha aig ceann shios a' bhuird e, le dair- 
earach eil' a bhualadh, agus le seasamh mar rinn an 
t-uachdran. Bha gach duine 'n a thosd ; chluinneadh 
tu anail na luch. Ciod e so, a deir mise, ri Coinneach ? 
Guisdl arsa Coinneach. Labhair Ceann-suidhe na 
cuideachd an sin gu socrach reidh, agus 's ann da a 
b'aithne. So, ars' esau, a dhaoin' uaisle, deoch slainte 
nach diult sibh. Labhair e *n sin gu fonnmhor suidh- 
ichte m'an Ghaeltachd, mu ar monadhan farsuing, agus 
ar srathan seasgair ; mhol e na Gaeil, agus gach ni a 
bhuineadh dhoibh : cha robh monadh no srath, no coille 
no doire, no caol no eilean nach do mbol e ; labhair e 
mu ar beanntan arda, agus mu ar glinn iosail; mu 
gharthaich ar cuanta mora, is mu bhoichead ar lochain 
shamhach fhior-uisge; mhol e gach creag agus garbhlach, 
agus am badan ceo a dhMathas m'an timchioU. Thug 
e iomradh air ar n-orain, is air ar ceol, ar saighdeirean 
agus ar cinn-fheadhna, agus ma's e nuallan na pioba 
moire, cha do dhi-chuimhnich an duin' eireachdail! 
Las mo chri^he le aoibhneas. Dh'fhiosraich mi 
m'fheoil ag eiridh air mo chnamhaibh. So, ars' esan, 
Tìr nam Beann, nan Gleann, *s nam Breacan ! 

A mhic chridhe ! ciod a th'agad air, ach nach 
ouala mise riamh stairirich agus iolach ghairdeachais 
cosmhuil ris an aon a thug iad air an àm so ? An uair 
a thainig sìneadh air an othail so, thug an slachdan 
beag fead eile air a' bhord. Cha robh smid à beul. 
*S e 'n islachdan beag an gille, arsa mise ri Coinneach. 

Cuisd! arsa Coinneach Euadh. A dhaoin' uaisle, a 
deir an t-uachdaran, C'arson a tìiaìnig sinn an so a 
nochd ? Cha ruig mi leas innse* dhuibh, so deoch 
slaint' an Fhir sin a tha cur a mach an Teachdaire 
Ghaeleich, 

Sud m " An la a chi 's nach fhaic." Thòisich a' 
ghlaodhaich nihor a rìs — na h-uile fear a' rànuich mar 
a b'fhearr a b*urr'ainn da, a' breabadh nan cas, agus a* 
bualadh a' bhuird. Bha gach fear 'n a sheasamh ach 
aon duine truagh a chunnaic mi *n a ghuraig bhron- 
aich ri taobh an Uachdrain, — a cheann glas air a* 
bhord mar gu'm biodh e thairis le deoch — no tub- 
aisd air chor-eigin air. 'N uair thog e a cheann bha 
aodann co bàn ri aogas duine mhairbh. Cò e am 
bodach glas ud, a deir mise ri Coinneach ? Cha d'òl 
e 'n deoch slainte — ^is ann air a tha 'n droch neul, an 
duine truagh ! Stad beag, arsa Coinneach — chi thu 
an tiota cò e. An uair a bha a' ghlaodhaieh seachad 
dh*eirich e, — ach cò bhà'n so ris an robh mis' a' gabhail 
truais, ach mo charaid an Teachdaire e fein. Cha 
d'aithnich mi e, is cha b'ioghna sin, cha robh mi mar 
urchair gunna dha. Dh'eirich e, ach ma dh'eirich — 
thòisich an upraid — marbhaisg orra, a deir mise, ri 
Coinneach, nach bitheadh iad samhach. Bi d'thosd ! 
arsa Coinneach, so am fasan. An e, arsa mise ? 
Thòisich mo charaid an Teachdaire — ^ach ma thòisich 
esan, bhuail iadsan. Chrom e cheann. Nach narach 
e, arsa mise ri Coinneach ? An e sin do bharail, arsa 
Coinneach ? Tha e co moiteil air a' cheart àm ri aon 
bhean-bainnse a sheas riamh an lathair ministeir, 
Leig thusa leis — ^thig e as a* phaiseanaich naire ud a 
thiota — agus mar thubhairt b'fhior. Thòisich e 'gu 

malda narach — cò ach esan ? Cha leaghadh an t-im 
'n a bheul. Cha 'n 'eil fios agam, a dhaoin* uaisle, a 
deir e, ciod is urra dhomh a radh — ^thug e tuisleadh 
no dhà, mar dheanadh each crubach 's an dol a mach — 
ach mar ghabh e teas, agus mar chaidh e fo shiubhal, 
chuir e dheth gu h-innich. C*àite nis a* bheil an naire, 
arsa Coinneach Euadh ? Nach dubhairt mi riut ? 
Sud e an impis sgaineadh le moit. Labhair e gu maith, 
agus gu ro mhaith. Thug e dhoibh eachdraidh na 
Gaeldachd o laithibh Fhinn mhic Cumhaill. Labhair 
e mu sgoilibh agus mu Eaglaisibh. Mu dhaoin' a rinn 
maith d*ar duthaich anns na linntibh a dh*fhalbh, agus 
anns an àm a tha lathair. Labhair e mu thogradh 
nan Gael gu foghlum fhaotednn, agus mu iomad 
ni nach urrainn domh. a chur sios. Ma rinn an 
Teachdaire Gaelach riamh maith, ars' esan, ma thug 
e riamh toileachas-inntinn no fiosrachadh seachad, a 
bhuidheachas sin dhasan a thainig an nochd d Duneid- 
eann a chuir urram air a' chodhail so — a bhuidh- 
eachas uile, ars' esan, do Charaid nan Gael — 
agus do charaid mo chridhe a tha 'n nochd 'n a 
shuidhe an so dlù dhomh, Priomh uachdran ard 
Oil-thighDhuneideann, an t-Ollamh urramach, Deorsa 
H, Baird — ^neach a dh'fhuiling barrachd saothair, 
agus a chosg barrachd d'a mhaoin fein air son 
maith ar duthcha, na rinn aon duine eile a tha 'n 
nochd air aghaidh an t-saoghail. Caraid, deir 
esan (is e 'g amharc an aodann an duine chòir), a 
choisinn ainm air feadh na Gaeldachd a luaidhear le 
cliu an deigh dhuinne agus do chlann ar cloinne bhi 
air tuiteam gu h-uir. Seadh, ars' esan, is e togail a 
ghùth, caraid a choisinn ainm a luaidhear le taing- 

ealachd gus an tig an la sin anns am freagair Mac 
Talla nan Creag osna bhàis na Gaelic am measg gharbh- 
laichean ar Duthcha ! 

Bha sùil gach fir air a' Bhodach chòir — thòisich a' 
bbasbhualaich 's a' ghlaodhaich — agus tharruing an 
Teachdaire 'anail. 'N" uair a shin air an toirm — 
chriochnuich e na bha aige r'a radh, le mìle, agus mìle 
taing a thoirt dhoibh, a' geaUtuinn nach di-chuimhnich- 
eadh e gu latha a bhàis an t-urram a chuir iad air. 
Leig a' chuideachd dairearach ùr,agus shuidh e. Tha sud, 
arsa mise, ri Coinneach, seachad ; cha 'n 'eil e co narach 
*s a shaoil mi. Nach dubhairt mi riut ? arsa Coinneach. 

An deigh faochadh beag, bhuail an slachdan a rìs. 
Am fear nach òl an deoch-slainte so, arsa Ceann-suidhe 
na Cuideachd, cha Ghael e — cha'n Albannach e. So, 
ars' esan, an t-Ollamh Baird, a chuir urram air a' 
choinneamh so, le tighinn an nochd, a dh'aon obair, 
a Duneideann a chumail na codhaiL Thog a' chuid- 
eachd air bonn mar bu nòs — *s ann an sin a bha *n 
othaiL Dh'eirich an duine còir — duine co aoidheil coslas 
's a chunnaic mi riamh — a chiabhan aosda co geal ris a' 
chanach. Ma mhol càch esan, neo-ar-thaing mur do 
mhol esan iadsan. B'e so cleachda na cuideachd; *' mol 
thusa mise, is molaidh mis' thusa." Ma labhair càoh gu 
maith, labhair esan deich uairean ni b'fhearr — cha 
chuala tu riamh a leithìd — bha sinn an dara uair an 
impis caoineadh, le bhriathra ciuin gradhach, caoimh- 
neil, agus air an ath mhionaid, bha sinn a' call ar lùis 
le gaireachdaicL Cha do thachair a choimeas riamh 
orm. Choisinn e urram na h-oidhche thairis orra gu 
leir. Nach e'n gille am Bodach mor, arsa mise ri 
Coinneach ? Dh'òladh an deigh sin Luchd-riaghlaidh 

aJ bhaile mhoir. Dh'eirich ard Uachdran Ghlaschu 
a thoirt taing dhoibh ; duine taiceil, laidir, grunndail, 
tuigseach. Bha slabhruidh òir m'a mhuineal, agus 
bonn mor òir, dà leud mo bhoise air 'uchd air an robh 
gearradh-arm no suaicheantas a* Bhaile mhoir air an 
deargadh. Mhol esan an Teachdaire mar rinn càch. 
A' bheil Gaelic aige ? arsa mise ri Coinnèach. Cha 
'n 'eil facal, a deir Coinneach. An GiUe I arsa mise ! 
Cò bha'n a shuidhe ri taobh an Teachdaire ach Tigh- 
eama Cholasaidh. Is mi a dh'aithnich a cheann 
glas. Dh'òl sinn a dheoch slàinte le h-anabharr 
sodain. Bha mi ro thoilichte leis an doigh air an do 
fhreagair e. Bha iad 'n a dheigh so ag eirigh an sud 
's an so, a* losgadh o thaobh gu taobh. Cha b*aithne 
dhomh fear as an fhichead diubh — ^is cha b'fhearr 
Coinneach Euadh na mi fhein.- Cò, arsa mise, tha nis 
air a bhonn ? Duin* uasal eireachdail a bha toirt 
duinn deoch-cuimhneachain Triath Ghart. Sud, a 
deir esan, fior GhaeL 'S ann aig' a tha sugradh 
a' ghnothaich, agus cha b'e cheannach a rinn e — mac 
an deagh athar — an Sgiathanach uasal o Shrath-mhic- 
lonmhuinn. Cha chuala mi rè na h-oidhche briathran 
a b'fhearr a thaitinn rium na a' chainnt a chleachd 
Ceann-uidhe na cuirvie, an toirt duinn deoch cuimh- 
neachain nan daoine mor* agus maithe, a dh'eadar- 
theangaich na Sgriobtuire do'n Ghaelic — chaochail iad 
gu leir, a deir esan, ach tha an cuimhne mar dheaiTsa 
na greine air tir nam beann. 

Au deigh iomadh seanachas, agus iomadh slaint' 
a dhi-chuimhnich mi, thug Uachdran na cuideachd 
seachad deoch-slainte na muinntir sin a bha cuideachadh 
leosan a bha cur a mach an Teachdaire Ghaelaich. 

Tha cuid diubh an so a lathair. Dh'òladh so le furan 
— chaidh fuaim an aigheir a mach feadh an t-seomair, 
agus mar bu dual fbreagair Mac-talla. Cnàpairneach 
laidir, taiceil, de dh'fhior Ghael, a mhuinntir Eilein 
Chola, mar chuala mi ; agus air m'fhacal fìrinneach 
chuir e dheth gu deas. 

Dh* fheuch Secdgair a bha 's a' chuideachd ri stad a 
chur air — ach bha co maith dha oidhirp a thoirt air 
an t-sruth a phiUeadh air a Bhun-dubL Sheas a' 
chuideachd le Mac-talla, agus an urram sin .da. Thug 
€ dhuinn Greugais is Laidiunn agus Eabhra— agus 
dhearbh e gu riochdail gu'm b*i a' Ghaelic mathair 
gach aon diubh. Tha sibh an sin, a dhaoin' uaisle, 
thuirt esan, luchd riaghlaidh a' bhaile mhoir so, agus 
uachdarain Oil-thighean na dtìthcha, agus ge dana do 
Ghael bochd mar a ta mise a bheul fhosgladh, cha'n 
urrainn mi an cothrom so leigeil seachad gun bheagan 
de na tha 'm bheachd a labhairt. Ciamar, a deir 
esan, a tha e tachairt gu bheil baigh co mor agaibh 
ris gach cànuin eile 'n ar n-Ard-thighibh foghluim, 
agus gu bheil sibh co suarach m'an Ghaelic? Cha 
chuir sibh a mach Ministeir a tha cearbach *s na 
cànuinibh sin, ge nach faic mi gu bheil moran feum 
annta. Cha d'thugadh sibh comas searmonachadh do 
h-aon diubh sin a thuislicheadh air facal beurla — 
ach leigidh sibh troimh 'ur lamhaibh gach la, Minist- 
eirean Gaelach, aig a' bheil ri labhairt ris iia mìltean, 
agus gun fhacal de Ghaelic nam beann 'n am beul — 
" ach cuid di 'n a Gaelic agus pairt di 'n a Beurla," nach 
b'urrainn na daoine bochd eisdeachd gun ghrain agus 
anntlachd. Cha dean so cùis ni*s faide, ars' esan. 

Thug e dhoibh gu deas. Mo bheannachd ort, a deir 

mise ; gabhadh iad sud ; 's ann ad bheul tha'n fhìrinn. 
'S mi bha thall *s a chunnaic e. Shuidh Mac-talla, is 
thug sinn dairearach dha; ruisg air mo bhasaibh a* 
toirt urram dha, oir thuig mi nis gur h-ann am meud 
na stairirich a bha'n t-urram. Dh'eirich fear is fear 
'n a dheigh so. Loisg iad air a chèile o thaobh gu 
taobh de*n bhord ; cha robh ann ach clach os cionn 
cloich Mhic-Leoid. Ghabhadh e seachduin dhomh a 
chur sios na chuala mi. Thug òganach tlachdmhor 
nach b'aithne dhomh, a mhuinntir Thobar-mhoire, rnar 
chuala mi, dhuinn oran m*an d*fhag mi a' chuideachd, 
agus 's ann da fein a b'aithne sin a dheanamh ; cha 
chuala mi riobhaid idir bu bhinne. Dhealaich a* chuid 
bu lionmhoire de'n chuideachd gu maith tràthail ; ach 
chuala mi gu'n robh buidheann bheag thaghta de 
dh'fhior Ghael, de GhiUean an fhèilidh, a shuidh ri 
guaiUibh a chèile beagan ni b'fhaide, agus an t-uasal 
Sgiathanach o Shrath Mhic lonmhuinn air ceann a' 
bhùird. Cha'n 'eil mi cinnteach c'uin a sgaoil iad so ; 
ach air leam gu'n cuala mi,.an deigh mo cheud chadail, 
is mi ann an seomar dlu dhoibh, am Muileach còir 
a* togail orain eile. Criochnaichidh mi an litir so, le 
h-aon de na h-orain a sheinn e a thoirt dhuit ann an 
cainnt ar duthcha fein ; agus d'a rireadh, ged a tha*n 
sneachd an nochd air an raon, rachainn mìle no dhà 
air chèilidh g'a eisdeachd uaithe. 

Slan leat, fhir mo ghaoil, 

Is mi do charaid dileas, 

Am Buirdeiseach Ban. 

AN TALLA 'M BU GHNATH LE MAO-LEOID. 

[Mary Macleod, or Mairi'-ni^n'Alasdair Ruaidhy as she ìs usually 
called, was born in Harris about the middle of the sixteenth 
centory. She passed her long life as nurse in the family of 
Macleod of Macleod. Some of her songs were first printed in 
Ranald Macdonald's coUection in 1776. The genuineness of the 
songs attributed to her has never been questìoned ; and she haa 
always been a favourite poetess among Highlanders.] 

KiGH ! gur muladach tha mi, 

'S mi gun mhire gun mhanran, 

Anns an talla 'm bu ghnath le Mac-Leoid. 

Tigh mor macnasach, meaghrach, 

Nam macaibh 's nam maighdeann, 

Far 'm bu tartarach gleadhraich nan còm 

Tha do thalla mor priseil, 

Gun f hasgadh gun dion air, 

Far am faca mi 'm fion bhi 'g a ÒL 

Och ! mo dhiobhail mar thachair, 

Thainig dìl' air an aitreabh, 

'S ann a's danail leam tachairt 'n a còip. 

Ohi mi chliar is na dàimhich, 

A' treigsinn na fardaich, 

nach eisd thu ri failte luchd-ceoiL 

A Shir Tormad nam bratach, 
Fear do dheilbh-sa bu tearc e, 
Grun sgeilm a chuir asad no bòsd. 

Fhuir thu teist is deagh urram, 

Ann am freasdal gach duine, 

Air dheiseachd 's air uirigioU beoiL 

Leat bu mhiannach coin lughmhor, 
Dol a shiubhal nan stuc-bheann, 
'S an gunna nach diultadh r'a h-òrd. 

'S i do lamh nach robh tuisleach, 

Dol a chaitheadh a' chuspair, 

Le d'bhogha cruaidh, ruiteach, deagh-neoiL 

Glac throm air do shliasaid, 

An deigh a snaidheadh gun f hiaradh, 

*S barr dosrach de sgiathan an eoin. 

Bhiodh cèir ris na crannaibh, 

Bu neo-eisleanach tarruinn, 

'N uair a leumadh an t-saighead o d'mheoir. 

'N uair a leigte' bho d'laimh i, 
Cha bhiodh oirleach gun bhathadh, 
Eadar corran a gaine 's an smeoirn. 

'N am dhuit tighinn gu d'bhaile, 

'S tu bu tigheamail gabhail, 

'N uair shuidheadh gach caraid mu d'bhòrd. 

Bha thu measail aig uaislean, 

'S cha robh beagan mar chruas ort, 

Sud an cleachdadh a fhuair thu t'aois òig. 

Gu'm biodh farum air thaileasg, 

Agus fuaim air a' chlarsaich, 

Mar a bhuineadh do shar mhac Mhic-Leoid. 

Gur h-e b'eachdraidh 'n a dheigh sin, 

Greis air uirsgeul na Feinne, 

*S air cuideachda cheir-ghil nan cròc. 

LUINNEAG MHIC-LEOID. 

'S Ml 'm shuidh' air an tulaich, 

Fo mhulad 's f o ioma-cheist ; 

'S mi coimhead air Ile, 

'S ann de'm ioghnadh 's an àm so. 

Bha mi uair nach do shaoil mi, 

Gus 'n do chaochail air m'aimsir, 

Gu'n tiginn an taobh so, 

A dh'amharc Dhiura is Sgarba. 

I h-urabh ò, i h-oiriunn ò, 
I h-urabh ò, i h-oiriunn ò ; 
I h-urabh ò, h-ogaidh ho-ro, 
H-i-ri-ri rithibh h-o-i ag ò. 

6u*n tiginn an taobh so, 
A dh'amharc Dhiura is Sgarba : 
Beir mo shoraidh do'n duthaich, 
Tha fo dhubhar nan garbh-bheann, 
Gu Sir Tormod ùr, allail, 
Fhuair ceannas air armailt ; 
'S gu'n caint' anns gach fearann, 
Gu'm b'airidh fear t'ainm air. 

Gu'n caint' anns gach fearann, 
Gu*m b'airidh fear t'ainm air; 
Fear do chèille, 's do ghliocais, 
Do mhisnich, 's do mheanmainn, 
Do chruadail, 's do ghaisge, 
Do dhreach, is do dhealbha ; 
Agus t'òlachd is t'uaisle, 
Cha bu shuai-ach r*a leanmhuinn. 

Agus t'òlachd is t'uaisle, 
Cha bu shuarach r'a leanmhuinn, 
Dh'f huil direach righ Lochlainn, 
B'e sid toiseach do sheanachais ; 
Tha do chairdeas so-iarraidh, 
Eis gach larla tha 'n Albainu ; 
'S ri uaislean na h-Eireann, 
Cha bhreug, ach sgeul dearbht' e. 

'S ri uaislean na h-Eireann, 
Cha bhreug, ach sgeul dearbht' e ; 
A mhic an fhir chliuitich, 
Bha gu fiughantach ainmeil, 
Thug barrachd an gliocas, 
Air gach Eidir bha 'n Albainn ; 
Ann an cogadh 's an siochaint, 
'S ann an dioladh an airgid 

Ànn an cogadh 's an siochaint, 

'S ann an dioladh an airgid ; 

'S beag an t-ioghnadh do mhac-sa, 

Bhi gu beachdail mor, meanmach ; 

Bhi gu fiughant', fial, farsainn, 

O'n a ghlac sibh mar shealbh e, 

Clann Euairidh nam bratach, 

'S e mo chreach-sa na dh'f halbh dhiu. 

Clann Euairidh nam bratach, 

'S e mo chreach-sa na dh'f halbh dhiu ; 

Ach an aon fhear a dh'f huirich, 

Nir chluinneam sgeul marbh ort ; 

Ach eudail de dh'f hearaibh, 

6e do ghabh mi bh'uait tearbadh. 

Fhir a' chuirp a's glan cumadh, 
6un uireasbhuidh dealbha. 

Fhir a' chuirp a*s glan cumadh, 
Gun uireasbhuidh dealbha, 
Cridhe farsainn, fial, fearail, 
'S maith thig geal agus dearg ort ; 
Sùil ghorm a's glan sealladh, 
Mar dhearcaig na talmhuinn ; 
Lamh ri gruaidh xuiteach, 
Mar mhucaig na feara-dhris. 

Lamh ri gruaidh ruiteach, 

Mar mhucaig na feara-dhris, 

Fo thagha na gruaige, 

Cul dualach nan cama-lub ; 

Gheibhte' sid ann ad f hardaich, 

An caradh air ealachainn, 

Miosair is adharc, 

Agus rogha gach armachd. 

Miosair is adharc, 

Agus rogha gach armachd, 

Agus lanntainnean tana, 

O'n ceannaibh gu 'm barra-dheis ; 

Gheibhte' sid airgach slios dhiu, 

Isneach is cairbinn, 

Agus iubhair chruaidh, fhallain, 

Le 'n taifeidean cainbe. 

Agus iubhair chruaidh, fhallain, 

Le *n taifeidean cainbe, 

Is cuilbheirean caola, 

Air an daoiread gu'n ceannaicht' iad ; 

Glac nan ceann liobhte), 
Air chur sios ann am balgaibh, 
iteach an fhìr-eoin, 
'S shioda na gailbheinn. 

iteach an fhir-eoin, 
'S shioda na gailbheinn ; 
Tha mo chion air a' churaidh, 
Mac Mhuire chur sealbh air, 
'S e bu mhiannach le m'leanabh, 
Bhi 'm beannaibh na seilge, 
Gabhail aighear na frithe, 
'S a' dìreadh nan garbh-ghlac. 

Gabhail aighear na frithe, 

'S a' direadh nan garbh-ghlac, 

A' leigeil nan cuilein, 

'S a' furan nan seana-chon ; 

'S e bu deireadh do*n f huran ud, 

Fuil thoirt air chalgaibh, 

luchd nan cèir geala, 

'S nam falluinnean dearga. 

luchd nan cèir geala, 
'S nam falluinnean dearga, 
Le d'chomhlain dhaoin' uaisle, 
Bachadh cruaidh air an armaibh ; 
Luchd aithneachadh latha, 
'S a chaitheamh na fairge, 
'S a b'urrainn a seoladh, 
Gu seol-ait* an tarruingt' i. 

OEAN AIE CEUNADH EIGH TEAELACH IL 

[John Macdonald, or lain Lom, as the Highlanders call him, 
belonged to the family of Keppoch, and lived in Loohaber during 
the greater part of the seyenteenth century. He was of age to 
act as guide to Montrose's army on the eve of the battle of 
Inverlochy in 1645 ; and he lived to sing the victory of his 
oountrymen at Killiecrankie in 1689. He was a man of great 
moral courage, though tradition relates that he was deficient in 
physical courage. He was a keen Jacobite ; and, it is said, a 
pensioner of Gharles IT. Some of his poems were printed by 
Macdonald in 1776, and in subsequent coUections ; but most of his 
compositions are lost.] 

Ml 'n 80 air m'uilinn, 

An ard ghleann munaidh, 

*S mor fath mo shulais ri gàire. 

'S ge fada a'm thosd mi, 

Ma 's e 's olc leibh, 

Thig an sop d m' bhraghad. 

'n bha sheans oirnn a chluinntinn, 

Ged bu teann a bha chuing oirnn ; 

Gu'n do thionndaidh a' chuibhle mar b'aill leinn. 

An ceum so air choiseachd, 

Le m*bhata 's le m*phoca, 

'S an lamh 'g a stopadh gu sar-mhath. 

Gur h-olc an ni dhuinn, 

Bhi stad am priosan, 

'N àm theachd an righ g'a àite. 

Thug Dia dhuinn furtachd, 

As na cliabhan dniidte, 

*N uair dh'iarr sinn iuchair a' ghàraidh. 

'S a Thearlaich oig Stiubhairt, 

Ma chaidh an crun ort, 

Dia 'n a fhear stiuraidh air t'fhardaich. 

Ma chaidh thu 's a' chathair^ 
Gun aon bhuille claidheimh, 
'N ainm an athar *s an Ard-righ. 

'S thu thigh'n dhachaidh gu d' rioghachd 
Mur a b'oil le dluchd mi-ruin 
*N coinneamh ri mile ciad failte. 

*S ioma Svhseig mhor mhisgeach, 

'S measa run dut na mise, 

Tha cur stigh am petisean an trath-sa. 

Luchd nan torra-chaisteal liatha, 

Air an stormadh le iarunn, 

B'olc na lorgairean rianji ann do gheard iad, 

Cha b'fhas* an dusgadh a cadal, 

Na madadh-ruadh chur a braclaich, 

'N uair a fhuaradh thu lag, ach bhi t'aicheadh. 

Na mearlaich uile chuaidh dh'aon-taobh, 

Ghearr muineal Mhorair Hunndaidh, 

'S math choisinn le bunndaisd am paigheadh. 

Leam is eibhinn mar thachair, 
Mar dh'eirich do'n bhraich ud, 
Bha gach ceann di na bachlagan bàna. 

Cha robh uidhir nan cairtean, 

Nach robh tionndadh mi-cheart orr*, 

Bha mo shuilean 'g am faicinn an trath nd. 

'S olc an leasan Diciadain, 
Mur a furtaich thu Dhia air, 
/ A ta feitheamh an larla neo-bhaigheil. 

'N am rusgadh a cholair, 
Theid an ceann deth o choluinn, 
Gloir agus moladh do*n Ard-righ. 

Le maighdinn sgor-shuileach smachdail, 
Dh'fhagas giallan gun mheartuinn, 
Dhuineas fiaras a' Mharcuis mhi-chairdeiL 

*S ged 's e thùs cha 'n e dheireadh, 

Do luchd dhusgadh an teine, 

*S mar mo run do'n chuid eile d'a chairdean. 

Mar bha Imifer tamull, 

*N deigh air thùs bhi 'n a aingeal, 

Chaidh a sgiursadh le an-iochd d Parais. 

Bidh tu nis ann ad dheomhan, 

Dol timchioll an domhain, 

Bhrigh coltais toirt comh-fhillteachd dhasan. 

*S mor a b'fhearr dhut na moran, 

No na chruinnich thu storas, 

Bhi tional an otraich gu d'ghàradh; 

Na, thu fhein 's do gheard misgeach, 
Bhi 'n àit' as nach tig sibh, 
Mar sgaile phicknr 's an sgathan. 

TSb. farabhalaich bhreaca, 

Bha tarruinn uainn ar cuid beartais^ 

Chuir an righ mach a Whitehall dhuinn. 

OEAN DO'N PHRIONNSA. 

[Alexander MacDonald, better known to the Highlanders as 
MaC'Mhaighstir-Alasdair, was bom in Ardnamnrclian about tbe 
begÌDning of tbe eightcentb century. He was a mm of good 
education and of great intellectual power. He played a very 
prominent part in the *45, takìng up tbe Stuart cause with great 
ardour. He publisbed his poems in 1751, and they bave been 
reprinted seyeral times since. His countrymen place him in the 
very front rank of Gaelic Bards.] 

Fonn, — Hug oho, lail oho, 

Hug ohoro, 'n aill leibh ; 
Hng oho, laìl oho, 
Seinn ohoro, 'n aill leibh. 

MooH 's a' mhadainn \s mi dusgadh, 
'S mor mo shùnnt 's mo cheol-gàire ; 
Bho'n a chuala mi 'm Prionnsa, 
Thigh'n do dhuthaich Chlann-EaghailL 

Bho'n a chuala mi 'm Prionnsa, 
Thigh'n do dhuthaich Chlann-EaghaiU ; 
Grainne-muUaich gach righ thu, 
Slan gu'n tUl thusa, Theariaich, 

Grainne-mullaich gach righ thu, 

Slan gu'n tiU thusa, Thearlaich ; 

'S ann tha 'n f hior f buil gun truaiUeadli, 

Anns a' ghruaidh a's mor naire. 

'S ann tha *n f hior f huil gun truaiUeadh, 
Anns a' ghruaidh a's mor naire ; 
Mar-ri barrachd na h-uaisle, 
-Q etrigh suas le deagh nàdur ; 

Mar-ri barrachd na h-uaisle, 
'G eirigh suas le deagh nàdur ; 
'S na *n tigeadh tu rithist, . 
Bhiodh gach tighearn' 'n a àite. 

'S na 'n tigeadh tu rithist, 
Bhiodh gach tighearn* 'n a àite ; 
'S na 'n càiricht' an crun ort, 
Bu mhuirneach do chairdean. 

'S na 'n càiricht' an crun ort, 
Bu mhuimeach do chairdean ; 
'S bhiodh Lochial mar bu choir dha, 
Cur an ordugh nan Gaidheal. 

'S bhiodh Lochial mar bu choii' dha, 
Cur an ordugh nan Gaidheal ; 
Is Clann-DonuiU a* chruadail, 
Choisinn buaidh anns na blaraibh. 

Is Clann-Donuill a* chruadail, 
Choisinn buaidh anns na blaraibh ; 
'S iad gu'n cumadh a* chomh-stri, 
Ei luchd chotaichean màdair. 

'S iad gu'n cumadh a' chomh-stri, 
Ei luchd chotaichean màdair ; 
Sid a' chuideachd bhiodh foirmeil, 
Boineid ghorm is cocàde orr*. 

Sid a* chuideachd bhiodh foirmeil, 
Boineid ghorm is cocàde orr' ; 
'S bhiodh am feileadh *s an f hasan, 
Mar-ri gartana sgarlaid. 

'S bhìodh am feileadh 's an f hasan, 
Mar-ri gartana sgarlaid ; 
Feileadh cnaich air bhac easgaid, 
Paidhir phiostal 's lann Spainteach. 

Feileadh cuaich air bhac easgaid, 
Paidhir phiostal 's lann Spainteach ; 
'S na 'm faighinn mo dhurachd, 
Bhiodh an diuc air dhroch càramh, 

'S na 'm faighinn mo dhurachd, 
Bhiodh an diuc air dhroch càramh; 
Gu*m biodh ìmtcheT na feola, 
Agus corcach mu bhràighe. 

Gu'm biodh butcJier na feola, 
Agus corcach mu bhràighe ; 
'S gu'n gibhtinn a' Mhaighdeann 
Mar oighreachd d'a bhrathair. 

'S gu'n gibhtinn a' Mhaighdeann 
Mar oighreachd d'a bhrathair. — 
Ach slan gu'n tig thu 's gu'n ruig thti» 
Slan gu*n tig thus*, a Thearlaich. 



OEAN AN T-SAMHEAIDH. 

An dèis dhomh dusgadh 's a' mhadaìnn, 

'S an dealt air a' choill, 
Ann am madainn ro shoiUeir, 

Ann an lagan beag, doilleir. 

Gu'n cualas am feadan 

Gu leadarra seinn, 
*S mac-talla nan creagan 

'G a fhreagairfc bron-bhinn. 

Bidh am beithe deadh-bholtrach 

Urail, dosrach nan carn, 
Ri maoth-bhlàs driuchd cèitein, 

Mar ri caoin-dhearrsadh greine, 
Bruchdadh barraich troimh gheugan, 

Am mios ceutach a' Mhaigh : 
Am mios breac-laoghach, buailteach, 

Bainneach, buadhach gu dàir. 

Bidh gach doire dluth, uaignidh 

'S trusgan uain' uim* a' fas ; 
Bidh an snodhach a' direadh 

As gach friamhaich a's isle, 
Troimh na cuisleannan sniomhain, 

Gu miadachadh blath : 
Ouach is smeorach 's an f heasgar 

Seinn an leadain 'n am barr. 

Am mios breac-ubhach, braonach, 

Creamhach, maoth-rosach, aigh I 
Ghuireas sgeadas neo-thruaiUidh 

Air gach àite, d'a dhuaichneachd ; 
A dh* fhogras sneachd le chuid fuachd 

Bho gheur-ghruaim nam beann ard ; 
*S aig miad eagail roimh Phoehis, 

Theid 's na speuran 'n a smàl. 

Am mios lusanach, mealach, 

Feurach, failleanach, blath ; 
'S e gu gucagach, duiUeach, 

Luachrach, ditheanach, lurach, 
Beachach, seiUeineach, dearcach, 

Ciurach, dealtach, trom, tlath ; 
'S i mar chuimeinean daoimein, 

Bhratach bhoisgeil air lar. 

'S moch bhios Phcehis ag òradh 

Ceap nam mor-chruach 's nam beann; 
'S bidh 's an uair sin le solas, 

Gach ian binn-f haclach, boidheach, 
Ceumadh mhear-bhuillean ceolmhor, 

Feadh phreas, ògan, is ghleann,— » 
A' chorruil chùirteach gun sgreadan, 

Aig por a's beadarraich* greann. 

. *S an àm tighinn do'n f heasgar, 

Co-fhreasgradh aon àm, 
Ni iad co-sheirm sheimh, fhallain, 

6u bileach, binn-ghobach, allail, 
A' seinn gu luth-chleasach, daingean 

Am measg ur-mheangain nan crann; 
'S iad f hein a* beiceil gu foirmeil, 

Le toirm nan organ gun mheang, 

Bidh gach creutair d'a laigead, 
Dol le suigeart do'n choill ; 

Bidh an dreathan gu bailceant*, 
Foirmeil, tailcearra, bagant'. 

Siòr-chur failt' air a' mhadàinn, 
Le rifeid mhaisich, bhuig, bhimi; 

Agus Bòbin 'g a bheusadh 
Air a' gheig os a chionn. 

Gur glan gall-f headan Richard 

A' seinn nan cuisleannan grinn, 
Am barr nam bileachan blathmhor, 

'S an dos nan lom-dharag arda, 
Bhios 's na glacagan-fasaich, 

Is cubhraidh faileadh na 'm fion : 
Le phuirt thrileantia, shiubhlach, 

Phronnmhor, hithmhor le dion. 

Sid na puirt a's glan gearradh, 

*S a*s ro ealanta roinn ; 
Chuireadh m'inntinn gu beadradh, 

Clia-lu d'fheadain mu'n eadradh, 
*N am do 'n chrodh bhi 'g an leigeil, 

An innis bheitir 's a' choill ; 
*S tu d'lèig air baideal ri cionthar, 

An grianan aon-chasach croina 

Bidh bradan seang-mhear an f hior-uisg*, 

Gu brisg slinn-leiminach luath ; 
*N a bhuidhnean tarr-ghealach, lannach, 

Gu h-iteach, dearg-bhallach, earrach, 
Le shoiUsean airgid d'a earradh 

'S mion-bhreac, lainnireach tuar ; 
*S e f hein gu crom-ghobach uUamh, 

Ceapadh chuileag le cluain« 

A Bbealltainn bhog-bhailceach, ghrieoiaeh, 

Lonach, lianach mo ghraidh, 
Bhainneach, fhionn-mheogach, uachdrachy 

Omhnach, loinideach, chuachach, 
Ghruthach, shlamanach, mhiosrach, 

Mhiodrach, mhiosganach, lan, 
XJanach, mheannanach, mhaoineach, 

Bhocach, mhaoiseach, lan àil 1 

! 's fior-eibhinn r'a chluinntinn, 

Fann-gheum laoigh anns a* chro ; 
6u h-urdl mion-bhallach, aluinn, 

Druimfhionn, gearr-fhionnach, failidh, 
Cean-fhionn, colg-rosgach, cluas-deaig, 

Tarr-gheal, guaineiseach, òg ; 
Gu mogach, bog ladhrach, fasmhor, 

'S e leum ri bairich nam bò. 

A shobhrach gheal-bhuidh' nam bruachag» 

Gur fann-gheal snuaghmhor do ghnuis, 
Chinneas badanach, cluasach, 

Maoth-gheal, baganta, luaineach, 
Gur tu ros a's fhearr cruadal * 

A ni gluasad à h-uir ; 
Bidh tu 'd eideadh a's t-earrach 

'S cach ri falach an sùl ; 

'S cubhraidh fàileadh do mhuineil, 
A Chrìos-chuchuUin nan cam ; 

TS" ad chruinn bhabaidean riabhach, 
Loinneach, fhad-luirgneach, sgiamhach^ 



Digitized by 



Google 



Oran an t'Samhraidh. 13 & 

TS" ad thuim ghiobagach, dhreach-mhin, 

Bharr-bhuidh', chasurlach, ard, 
Timchioll thuLnanan diomhair, 

Mu'm bi 'm biadh-ianain a' fas I 



'S gu'm bi froinisean boisgeil, 

A thilgeas foineal na 's leoir, 
Air gach lùth-ghort de neoinein, 

'S de bharran sheamragan loghmhor;^ 
Mar sin is liosaichean soiUeir, 

De dh'f heaida-coiUe nan còs, 
Timchioll bhoganan loinneil, 

Is tric an eilid 'n an còir. 

Nis treigidh 'n coileach a' ghucag, 

'S caitean brucach nan craobh ; 
'S theid gu muUach nan sliabh-chnoc, 

Le chirc ghearr-ghobaich riabhaich, 
'S bidh 'g a suirdhe gu cuirteil, 

Am piUean culghorma fraoich ; 
*S ise freagradh le tuchan : 

Pi-hu-hù, tha thu faoin. 

A choilich chraobhaich nan gearr-sgiath, 

'S na fallninne duibh ; 
Tha dubh is geal air am measgadh, 

Gu ro oirdheirc a'd itich, 
Muineal lainnireach, sgipidh, 

XJaine, slios-mhin, 's trio crom ; 
Gob nam pongannan milis, 

ITach faicteadh sileadh nan ronn I 

Sìd an turruraìch ghlan, loinneìl^ 

A's ard coilleag air tom ; 
'S iad ri burniras seimh ceutach, 

Ann am feasgar bòg ceitein, 
Am bannal geal-sgirteach, uchd-ruadh, 

Mala ruiteach, chaol, chrom ; 
'S iad gu h-uchd-ardach, earra-gheal, 

Grian-dhearrsgnaidh, druim-dhonn. 

DI-MOLADH PIOB DHOMHNUILL BHAIN. 

[John Mac Codrum, or lain M<ic Fhearachair, as he is frequently 
called, lived about the middle of the eighteenth century in North 
UÌBt. He i^as a wit and a poet. Hìs encounter with James 
MTherson, the editor of Ossian, is well known. Oran na h'Aoise 
and another On Whiskey were published in Macdonald's volume in 
1751 ; but it is admitted that Mac Codrum was the author of 
them.] 

A' CHAINNT a thuirt lain 
Gu'n labhair e cearr i, 
'S eudar dhuinn aicheadh 
Is paidheadh d*a chionn ; 
Dh'fhag e Mac-Cruimeiu, 
Clann-Duilidh is Tearlach ; 
Is DomhnuUan Bàn 
A tharruinn gu pris : 

Orm is beag moran sgeig, 

Agus bleid chomhraidh, 

Thu labhairt na h-uiread 

'S nach b'urrainn thu chomhdach, 

Ach piUeadh gu stolda 

Far *n do thoisich thu dian. 

An cuar thu cia 'n t-urram 
An taobh-sa de Lunnuinn ? 
Air na piobairean uile 
B'e Mac-Cruimein an righ : 
Le pongannan aluinn 
A b'fhonnaire failte, 
Thaimngeadh an caileachd 
Gu 3lainte fear tìnn. 

Caismeaclid bhlnn, 's i bras dian, 
Ki tais' is fiamh f hogradh^ 
Gaisg' agus cruadal, 
Tha bhuaidh air an oinsich, 
Muim' uasal nan Leodach, 
'G a spreotadh le spid. 

A' bhairisgeach sporsail 
Bh*aig Tearlach 'g a pogadh, 
An t-ailleagan ceolar, 
A's boi'che guth cinn ; 
Tha na Gaidheil cho deigheil 
Air a' mhanran aic' eisdeachd, 
'S na bheil an Dun-eideann 
De luchd beurr air an tì. 

Breac nan dual 's neartmhor f uaimi 

Bras an ruaig namhaid, 

Leis 'm bu cheol leadarra, 

Feadannan Spainteach, 
. Luchd dheiseachan madair 

Bhi craidht* air droch dhioL 

ITa'n cluinnt' ann am Muile 

Mar dh'fhag thu Clann-Duilidh, 

Cha b'uilear leo t-fhuil 

Bhi air mullach do chinn ; 

'S i bu ghreadanta dealachainn 

Air deas laimh na h-armachd ; 

A' breabadh nan garbh-phort, 

Bu shearbh a dol sios. 

Creach nach gann, sibh gun cheanni 
Fo bhruid theann Sheorais ; 

Luchd nam beul fiaia 

'G ar pianadh 's 'g ar fogradh ; 

Rinn iad le foirneart 

Bhur còir a bhuin dibh. 

Cha tug thu taing idir 
Do bhriosgardaich Thearlaich, 
Mach fhear BhàJai 
Bhi ghnath air a thL 
Mhol thu chorr ghliogach 
Nach dligheadh de bhàidse, 
Ach deannan beag grain, 
No màm de dhroch shiol ; 

Shaoil thu suas maoin gun ghruaiiDy 

Craobh nam buadh ceolmhor, 

Chuireadh fonn fo na creagan 

Le breabadaich mheoirean ; 

'S nach fuiligeadh od-ròch-ain 

A thogail a cinn. 

Cha'n fhaigh a' chuis-bhùirt ud 
Talla 'm bi muirn, 
Ach àth air a muchadh 
Le dudan 's le suith ; 
Cha bhi cathair aig DomhnuU 
'S cha 'n eirich e comhnard, 
Ach suidh' air an t-sorn 
Agus sòpag ri dhruim. 

Plaigh bloigh phuirt, gair dhroch dhuis 

Fàileadh cuirp bhreoite ; 

Ceol tha cho sgreataidh 

Ei sgreadail nan ròcus, 

No iseanan òga 

Bhiodh leointe chion bidh. 

Nach gasta chuis-bhùirt 
A bhi cneatraich air urlar, 
Gun phronnadh air lùtha 
Gun siubhlaichean grinn, 
A' sparradh od'ròch-ain, 
An earball od-ròch'ain, 
A' sparradh od'ròch-ain, 
An tòin od-ro-hhì. 

Màl caol cam le thaosg chrann, 

Gaoth mar ghreann reota, 

Tro na tuiU fhiara. 

Nach dionaich na meoirean, 

ifach tuigear air doigh 

Ach ''o-heoin" ìs"o-hì!'' 

Diùdha nam fiuidhidh 

Bha aig Tubal Cain, 

'N uair sheinn e puirt Ghaidhlig 

'S a dh*àlaich e phiob ; 

Bha i tamull fo 'n uisge 

'N uair dhruideadh an àirce, 

Thachair dhi cnamhadh 

Fo uisge 's fo ghaoith ; 

Thainig smug agus dus 

Anns na duis bhreotach, 

lomadach drochaid 

*G a stopadh 'n a sgornan. 

Dh'fhag i le cronan 

Od'ròch-ain gun bhrigh. 

Bha i seal uair 

Aig Maol Euainidh O'Doruan, 

Chuireadh mi-dhoigheil 

Thar ordugh na fuinn ; 

Bha i greis aig Mac-Bheatrais 

A sheinneadh na dain, 

*N uair theirig a' chlarsach 

'Sadh'fhaiUigaprls; 

Sheid Balaam 'n a màla 

Osna chràmh chrònaidh: 

Shearg i le tabhann 

Seachd cathan nam fiantan; 

*S i lagaich à' chiad uair 

Neart Dhiarmaid is GhuiU. 

Turruraich an dolais, 

Bha greis aig lain òg dhi ; 

Chosg i ribheidean connlaich 

Na chomhnadh le 'ni ; 

Bha ì corr is seachd bUadhna 

*N a h-atharais-bhialain 

Aig Mac-Eachainn 'g a riasladh 

Air sliabh Chnoc-an-lin. 

An fhiuidhidh shean nach duisg gean, 

Ghnuis nach glan comhdach ; 

'S mairg d*am bu leannan 

A' chrannalach dhoinidh ; 

Chàite' gràn eorna 

Leis na dh'f hoghnadh dhi ghaoith. 

Mu'n cuirear fo h-inneal 
Corra-bhinneach na glaodhaich, 

'S inneadh air aodach 
ITa dh'fheumas i shoath ; 
Cha bheag a' chuìs dheistinn 
£hi 'g eisdeachd a gaoraich ; 
Dhianadh i aognaidh 
An taobh a bhiodh blàth : 

Biasladh phort, sgriachail dhoa^ 

Fhir ri droch shaothair, 

Bheir i chiad eubha 

'N àm seideachd a gaoithe, 

Mar ronncan bà caoile 

'S i faotainn a' bhais. 

Tha'n iunnsramaid ghlagach 
Air a lubadh an craiceann ; 
Cha'n fhuirich i 'n altaibh 
Gun chearcaill 'g a tà'dh. 
'S seirbh' i na'n gabhann 
Ei tabhann a crunluath, 
Trompaid a dhuisgeadh 
Gach ludas fhuair bàs ; 

Mar chom geuraich 'g a chràdh 

Sheideadh lan gaoithe, 

Turraich nach urra* mi 

Tiunnal da innseadh, 

Ach rodain ri sianail 

TSo sgiamhail laoigh òì^ 

Oom caithte na curra 
Is tachdadh 'n a muineal, 
Meoir traiste gun fhurus 
Cur triuUuin an dàn. 

Sbeinneadh a bhrollaich 
Bi solus an eòlain, 
Euidhle gun ordugh 
An comhnuidh air làr. 

*N" aognaidh lom, gaoth tro* tholl, 

Gair gun fhonn comhraig, 

A thaisicheadh cruadal, 

'S a luathaicheadh teoltachd, 

Gu beachdail don-dochais 

Mu 'n t-sorn am bi ghraisg. 

Bi'dh gaoth a* mhail ghrodaidh 
Cur gair anns na dosaibh^ 
I daonnan 'n a trotan 
Bi propadh od-rà ; 
Bi'dh seannsair caol, crochta, 
Fo chaonnaig aig oohdnar, 
Sruth staoineag 'g a stopadh, 
Cur droch cheol 'n a thàmL 

Fuaim mar chlag dh'fhuadach each, 

Duan chur as frithe ; 

Cha 'n abair mi tuiUe 

Gu di-moladh pioba, 

Ach leigidh mi chluinntinn 

Gu'n phill mi Mac-Phail. 



OBAN NA H-AOISE. 

Cha tog mise fonn, 
Cha'n eirich e leam, 

Tha m'aigne ro throm 
Fo eislein ; 

An cri tha 'n am chom 

Mar chloich 's i 'n a deann, 
'S i tuiteam le gleann, 

'S cha'n eirich; 
Tha gaisgeach nach tiom 

Euinn a' cogadh, 's a' stri, 
Cha*n fhaigh sinn a chaoidh 

Bhi reidh ris ; 
O'n is treis' e na sinn, 

Theid leis-san ar claoidh, 
'S cha teasairg aon ni 

Fo'n ghrein sinn ! 

*S cuis thursa gu dearbh 

Bhi 'g ionndrain mar dh'fhalbh 
Ar cruitheachd, ar dealbh, 

*S ar 'n eugasg, 
Ar spionnadh, 's ar neart, 

Ar cumadh, 's ar dreach, 
Ar cur an àm gleachd, 

Is streupa ; 
Mar a sgaoileas an ceo 

BhaiT aodann an fheoir, 
Mar a chaochlas neoil 

'S na speuraibh, 
Tha'n aois a* teachd oirnn 

Cumhach, caointeach, lan broin, 
*S neo-shaoithreach ri lon 

An tè ud. 

Aois chasadach gharbh, 

Cheann-trom, chadalach, bhalbh, 



Digitized by 



Google 



Oran na h-Aoise. 149 

Ann an ion 's a bhi marbh. 

Gun speirid ; 
Cha ghluais thu ach mall, 

Agus cuaiir ann ad laimh, 
Dol mu'n cuairt air gach dlt^ 

Is fèithe ; 
Cha chuir thu gu bràth, 

'S cha chubhaidh dhut e, 
Geall ruithe, no snamh, 

No leuma, 
Ach iiabhras, is cradh 

'G a t'iarraidh gu bàs, 
Ni 's lionmhoir* na plaigh 

Na h-Eiphit. 

Aois chianail ro bhochd, 

Ri caoidh na rug ort, 
Neo-bhrigheil gun toirt, 

Gun spèis thu ; 
Do luchd comuinn is gaoil 

Fo chomhraig an aoig, 
Gun air comas a h-aon 

Diu* eirigh ; 
Dh'fhalbh t'earnais, *s (ìo chuid, 

Dh'fhalbh slainte do chuirp, 
Thig ort faillinn tuigse, 

Agus reasain, 
Tliig di-chuimhn', thig bàth, 

Thig diomhanas dha, 
Thig mi-loinn do chairdean 

Fein ort 

Aois odhar gun bhrigh 

'G a t*fhogar gu ciU, 
Dh'fhagas bodhaig a chinn 

Eo eitidh, 
Aois bhodhar nach cluinn, 

Gun toighe, gun suim ; 
Gun char foghainteach stri, 

No streupa, 
Aois Eu^aideach thinn 

Gun taice, gun chli, 
Gun ghaisge, gun spid, 

Gun speirid, 
Lan airtneil is craidh, 

Gun aidmheil bhi slan, 
Gun neach d'am bheil càs 

De t'eigin. 

Aois ghreannach, bhochd, thruagh, 

'S measa sealladh is tuar, 
Mhaol, sgallach, gun ghruag, 

Gun deudach, 
Koc aodannach, chruaidh, 

Phreasach, chraicneach, lom, fhuar^ 
Chrubach, chrotach, 

Gun ghluasad ceuma ; 
Aois lobhar nan spioc 

Bheir na subhailcean dhinn, 
Cò *s an domhan le m binn 

Do shèis-sa ? 
Aois ghliogach gun chail, 

'S tu *s miosa na *m bàs, 
'S tu 's tric a rinn traill 

De 'n treun-fhear. 

Aois chiar-dhubh a* bhroin, 

Gun riomhadh, gun spors, 
Gun toilinntinn ri ceol 

D'a eisdeachd ; 
Eob fhiasagach, ghlas, 

Air dhroch sheasamh-cas, 
Leasg, sheotail, neo-ghrad 

Gu eirigh ; 
Cha'n fhuilig thu 'm fuachd, 

*S olc an urr' thu *n càs cruaìdh 
'S e do mhuinghin an tuath, 

'S an deirce ; 
Cha'n 'eil neach ort an tòir, 

Nach e aidmheil am beoil 
Gur fada leo beo 

Gun fheum thu. 

Aois uain* a's olc dreach, 

Orm is suarach do theachd, 
Cha'n *eil tuaraisgeul ceart 

Fo'n ghrèin ort ; 
Gun mhire, gun mhuim, 

Gun spiorad, gun sùrd, 
Far an cruinnich luchd-ciuil 

Cha teid thu; 
Aois chairtidh *s olc greann, 

Aois acaideach mhall, 
Aois phrab-shuileach dhall 

Gun leirsinn, 
Chas, fheargach, gun sùgh, 

Lan farmaid, is tnù, 
Ki fear meanmach bhios, 

Lughmhor, gleusda. 

Faire ! faire ! dhuin' oig, 

Cia do bharantas mor, 
*1T e do bharail bhi beo 

'S nach eug thu ? 
Tha'n saoghal 's an fheoil, 

Fior aontach gu leoir, 
Air do chlaonadh o chòir 

Gu h-eucoir, 
Co fhad' 's a tha 'n dàil 

Thig ort teachdair o'n bhàs, 
Na creid idir gur faisneachd 

Bhreig e ; 
Biodh do gheard ort gle chruaidh, 

'S tha do namhaid mu'n cuaii't ; 
Cha tigh crabhaidh 

An uaigh da*n teid thu ; 

Ach fardach gun tuar 

Bhreun, dhaolagach, fhuar 
Anns an càirich ìad suas 

Leat fein thu ; 
Co mor 's tha do bheachd, 

De d'stor cha teid leat, 
Ach bordain bheag shnaightf, 

Agus lèine, 
Ach *s e curam a's mò, 

Dol a dh'ionnsaidh a' mhòid^ 
Thoirt cunntas an còir, 

'S an eucoir, 
Far nach seasadh do ni 

Dhut dad de d'chuid fèich, 
'S mò an t-eagal 

Bhi 'm priosan pèine I 

AM BRUADAR 

[Dugald Buchanan was bom in Balquhidder, in Perthshìre, in 
the year 1716. During the latter years of his life he was school- 
master and catechist in Bannoch, where he died at the age of 52. 
Buchanan receiyed a good education, and is said to have assisted 
the Bev. James Stewart of Eillin ìn preparing the translation of 
the New Testament into Scottish Gaelic. Buchanan has always 
been considered the first of our religious Graelic pbets. His 
hymns were fìrst published ìn 1767, and they have since been 
reprinted over twenty times. The greater number of them have 
been translated into English. A monument has recently been 
^rected to his memory in Bannoch^ where his memory as a great 
«vangelist and religious poet is fondly oherished.] 

AlR bhi dhomhsa ann am shuain 
A' bruadar diomhain mar tha càch, 
Bhi glacadh sonais o gach ni ; 
Is e 'g am dhibreadh anns gach àit'. 

Air leam gu'n tainig neach a'm chòir, 
'S gu'n d'thuirt e rium, " Gur gorach mi, 
Bhi smuainteach greim a ghlei'dh do'n ghaoith, 
No gu'n lion an saoghl mo chri. 

*' Is diomhain duit bhi 'g iarraidh sàimh, 
'N aon ni no'n àit' air bith fo'n ghrein ; 
Cha chlos do d'chorp an taobh so 'n uaigh, 
No t'anam 'n taobh so shuaimhneas Dè. 

^An tra dh'ith Adhamh meas an tùs, 
Am peacadh dhruigh e air gach ni ; 
Lion e na h-uile ni le saothair, 
Is dh'fhag e 'n saogh'l n' a bhriate* crl 

" Air sonas 'anma chaill e còir ; 
Mar ris gach solas bh'ann 's a' ghàr^ : 
sin ta shliochd 'n an deoiribh truagh, 
Mar uan a mearachd air a mhà'ir. 

" Bi mèilich chruaidh ta'd ruith gach ni, 
An duil gu'm faigh an inntinn clos ; 
Ach dhaibh ta 'n saoghl gun iochd no truas,^ 
Mar mhuime choimhich fhuair gun tlus. 

^' Mar sin tha iad gun fhois no tamh, 
'G an sarach' glacadh faileas breig ; 
'S a' deoth'l toil-inntinn o gadh ni, 
Is iad mar chiochan seasg 'n am beuL 

** Bidh teanndachd eigin ort am feasd, 
'S do dhochas faicinn fuasgladh t'f heum, 
An comhnaidh dhuit mar f had na laimh ; 
Ach gu bràth cha'n f haigh dheth greim. 

'* Cha teagaisg d'f heuchain 's dearbhadh thu, 
dhùil is earbsa chur 's a' bhreig, 
A rìnn do mhealladh mìle uair, 
'S co f hada uait an diugh 's an dè. 

** An ni bu mhò d'an tug thu miann, 
Nach dh'f hag a mhealtainn rìamh e searbh f 
Tha tuiUeadh sonais ann an duil, 
Na th'ann an crun le bhi 'n a sheUbh. 

** Ceart mar an ròs a ta 's a' ghàr', 
Seargaidh bhlath 'n uair theid a bhuain ; 
Mu'n gann a ghlacas tu e 'd laimh, 
Treìgidh àile e 's a shnuadh. 

* Ni bheil neach o thrioblaid saor, 
Am measg a' chinne' dhaonn' air f ad ; 
*S co lionmhor osna th'aig an righ, 
Is aig an neach a's isle staid. 

^ Tha smùdan f ein à ceann gach fòid 
Is doroinn ceangailt' ris gach maith ; 
Tha'n ròs a' fàs air drisibh geur, 
'S an tdc a chèir tha mhil 's an gath. 

** 6ed chi thu neach an saibhreas mor 
Na meas a shòlas bhi thar chaich : 
An tobar 's glaine chi do shuil, 
Tha ghrùid 'n a iochdar gabhail tamh : 

^ 'S ma chuireas t*anail e 'n a ghluais, 
Le tarrainn chabhaig suas a'd bheul, 
Duisgidh an ruadhan dearg a nios, 
'S le gaineamh lionaidh se do dheud. 

^ 'S ged chi thu neach an inbhe aird, 
Tha e mar nead am barr na craoibh ; 
Gach stoirm a' bagradh thilgeadh nuas, 
'S e air luasgadh leis gach gaoith. 

** An neach a's fearr tha 'n saogh'l a' riar^, 
Tha fiaradh eìgin ann 'n a staid, 
Nach dean a sheoltachd is a stri, 
Am feasd a dhireachadh air fad. 

•* Mar bhata fiar an aghaidh chèir, 
A ta shuidheach' fein do-chur ; 
A reir mar dhir'eas tu a bharr, 
'S 00 cinnteach ni thu cam a bhun. 

" Na h-Iudhaich thionail beag no nior, 
De'n Mhana dhoirteadh orra nuas ; 
*N" uair chuir gach neach a chuid *s a' chlar, 
Cha robh air barr no aon ni uaith* : 

** Mar sin ata gàch sonas saogh'lt, 
A ta thu faotainn ann ad laimh, 
Fa chomhair saibhreis, 's inbhe cùirt' 
Tha caitheamh, cumm, agus cràdh. 

*' Ged charn thu òr a'd shlige suas 
Fa chomhair fàsaidh *n luaidh d*a reir 
Is ged a chuir thu innte riogh*chd 
A* mheidh cha dirich i 'n a dheigh. 

** Tha cuibhrìonn iomchuidh aig gach neach 
'S ged tha thu meas gur tuiUe b*f hearr ; 
Cha toir an t-anabharr th'ann an sud, 
Am feasd an cudthrom as a' chràdh. 

^ O iomluas t*inntinn tha do pliian ; 
A' diulta' 'n diugh na dh*iarr thu 'n dè ; 
Cha chomasach do'n saoghl do rìeuTy 
Le t'ana-mianna 'n aghaidh chèil*. 

^ Na'm faigheadh toil na feoF a run, 
D'a mianna bruideil dh'iarradh sàth; 
Flaitheas a b'aird' cha*n iarradh i, 
Na annta sud bhi siorruidh suàmh. 

** Ach ged a b'ionmhuinn leis an fheoil, 
Air talamh comhnachadh gach rè : 
Bhiodh durachd t'ardaiu agus t'uaiU, 
Cho ard dol suas rì Cathair Dhè. 

Ach nam b'aill leat sonas buan, 
Do shlighe tabhair suas do Dhia, 
Le durachd, creidearah, agus gradh, 
Is sasaichidh e t*uile mhiann. 

Tha *n cuideachd sud gach ni 's an t-saoghl, 
Tha 'n comas dhaoine shealbhach' fior; 
Biadh, is aodach, agus slaint', 
Is saorsa, cairdeas, agus sith." 

An sin do mhosgail as mo shuain, 
Is dh*f hag mo Bhruadar mi air fad ; 
Is leig mi dhiom bhi ruith gach sgàil, 
Is dh'fhàs mi toilichte le m'staid. 



AN CLAIGEANK 

*S mi 'm shuidh' aig an uaigh, 

Ag amharc m'a bruaich, 
Feuch Claigeann gun snuadh air làr ; 

Do thog mi e suas, 

A' tiomach' gu truagh, 
'6 a thionndadh mu'n cuairt a*m laimh. 

Gun àille gun dreach, 

Gun aithne gun bheachd, 
Air duine theid seach 'n a dbàil ; 

Gun f hiacail 'n a dheud, 

No teanga 'n a bheul, 
No slugan a ghleusas càil. 

Gun rugba 'n a ghruaidh 

'S e ruisgte gun ghruag ; 
Qon eisdeachd 'n a chlusds do m'dhàn ; 

Gun anail *n a shroin, 

No àile de'n f hòid, 
Ach lag far 'm bu choir a bhi àrd. 

6un dealradh 'n a shùil, 

No rosg uimpe dun*, 
No fradharc ri h-iùl mar b*abh'sd. 

Ach durragan crom, 

A chleachd bhi 's an tom, 
Air cladhach dà thoU *n an àit*. 

Tha 'n eanachainn bha *d chùl, 
Air tionndadh gu smùr, 

Gun tionnsgal no surd air d'f heum : 
Gun smuainteach* a*d dhàil, 
Mu philleadh gu bràth, 

A cheartach' na dh'fhàg thu *d dheìdh. 

Cha 'n innis do ghnuis, 

A nise co thu, 
Ma's righ no ma's diuc thu fein ; 

'S ionann Alttsdair mor, 

Is traiU a dhìth lòin 
A dh'eug air an òtraich bhreun, 

Fhir chladhaich na h-uaigh', 
Nach cagair thu 'm chluais, 

Go'n claigeann so f huair mi 'm laimh ! 
'S gu'n cuirinn ris ceisd, 
Mu ghnàs mu'n do theasd ; 

Ged nach fìreagair e 'm feasd mo dhàn. 



Digitized by 



Google 



An Claigeann. 169 

'M bu mhaighdeann deas thu, 

Bha sgiamhach a'd ghnùis, 
*S deagh shuidheach' a*d shùil da rèir ? 

Le d'mhaise mar lion, 

A' ribeadh mu chrì, 
Gach òganach chi'dh tu fein. 

Tha nise gach àgh, 

Bha cosnadh dhuit graidh, 
Air tionndadh gu grain gach neach ; 

Marbhaisg air an uaigh, 

A chreach thu de*n bhuaidh, 
Bha ceangailt' ri snuadh do dhreach. 

No 'm breitheamh ceart thu, 

Le tuigs' agus iùl, 
Bha reiteach gach cùis do'n t-sluagh ; 

Gim aomadh le pairt, 

Ach diteadh gu bàs, 
Na h-eucoir bha daicheil cruaidh ? 

No 'n do reic thu a' chòir, 

Air ghlacaid de'n òr, 
O 'n dream d'an robh storas pailt? 

Is bochdan an t-sluaigh 

Fo f hoirneart ro chruaidh, 
A* falang le cruas na h-airc. 

'S mur robh thusa fior, 

Ann ad oifig am binii, 
*S gu*n d'rinn thu an diieach fiar ; 

*S co cinnteach an ni, 

'N uair thainig do chrioch, 
Gu'n deachaidh do dhit* le Dia. 

No 'n robh thu a*d leigh, 

A' leigheas nan creuchd, 
'S a* deanamh gach eugail slàn ? 

A tlocshlaintibh mor, 

A* deanamh do bhosd, 
6u *n dibreadh tu chòir o'n bhàs ? 

Mo thruaighe gu'n threig, 

Do leigheas thu feÌD, 
'N uair bha thu fo eugail ehruaidh : 

Gun f hoghnadh gun stà, 

Am purgaid no 'm plàsd, 
Gu d' chumail aon trà o'n uaigh. 

No 'n seanalair thu, 

A choisinn mor-chliu 
Le d*sheoltachd a stiuradh airm ? 

Air naimhde toirt buaidh, 

Ga 'n cur anns an ruaig, 
'S 'g am fagail 'n an cruachaibh marbh : 

'N robh do chlaidheamh gun bheairt 

No 'n d'fhàg thu do neart, 
'N uair choinnich thu feachd na h-uaigh, 

'N uair b'eigin duit geill, 

A dh*aindeoin do dheud, 
Do dh*armailt a bheistibh truagh ? 

Tha na durraig gu treun, 

Ei d'choluinn cur seisd, 
'S a' cosnadh ort feisd gach la ; 

Is claigeann do chinn, 

'N a ghearasdan dion, 
Aig daolagan diblidh 'n tamh : 

Cuid a* cladhach do dheud^ 

A steach ann ad bheul, 
^S cuid eile a* reub do chluas ; 

Cuid eile 'n an sgùd, 

Tigh'n a niach air do shùil, 
A* spuinneadh 's a* rusg' do ghruaidh. 

No 'm fear thu bha pòit, 

6u tric 's an tigh-òsd, 
'S tu cridheil ag òl nan dram 7 

Nach iarradh dhuit fein, 

De f hlaitheanas Dè, 
Ach beirm a bhi 'g eiridh 'd cheann ? 

Nacb iarradh tu cheol, 

Ach mionnan mu'n bhord, 
Is feuchainn co *n dom bu chruaidh' ; 

Mar bhò no mar each, 

6un tuigse gun bheachd, 
*S tu bruchdadh 's a* sgeith mu'n chuaich ? 

No 'n duin' thu bha gluas'd 

6u ceanalta, suairc, 
Gu measarra, stuam', mu d' bhord ; 

Le miannaibh do chrè, 

Fo chuibhreachan geur, 
*N àm suidhe gu feisd 's gu sògh I 

No 'n geocaire mor, 

Bha gionach air lòn, 
Mar choin ann am feolach dearg; 

A' toileach' do mhiann, 

Bha duilich a riar, 
'S tu geiUeadh mar dhia do d' bholg ? 

Tha nise do bhrù, 

D' an robh thu a' lùb', 
De ghaineamh 's de dh'ùir gle làn 

'S do dheudach air glas*, 

Mu d'theangaidh gun bhlas, 
Fo gheimhleachaibh prais a* bhàis, 

No 'm morair ro mhor, 

A thachair a*m dhom, 
Neach aig an robh còir air tìr ; 

Bha iochdmhor ri bochd, 

A* cluthadh nan nochd, 
Eeir pailteas a thoic *s a ni ? 

No 'n robh thu ro chruaidh, 

A' feannadh do thuath, 
'S a' tanach* an gruaidh' le màl ; 

Le agartas geur 

A* glacadh an spreidh, 
'S am bochdainn ag eigheach dàil ì 

Gun chridh* aig na daoin', 
A bh*air lomadh le aois, 

Le 'n claigeannan maola truagh ; 
Bhi seasamh a'd chòir, 
Gun bhoineid *n an dorn, 

Ged tholladh gaoth reot* an duas. 

Tha nise do thraill, 

Gun urram a'd dhàil, 
Gun ghearsom, gun mhàl, gun mhòd ; 

Mor mholadh do'n bhàs, 

A chasgair thu trà, 
'S nach d' f huiling do straic fo'n fhòid. 

No 'm ministear thu, 

Bha tagradh gu dlù, 
Ei pobull an ughdarras Dè ; 

'G am pilleadh air ais, 

Bha 'g imeachd gu bras, 
Gn ifrinn na casgraidh dhèin ? 

No 'n robh thu gun sgoinn, 

Mar mhuime mu chloinn, 
Qun churam do oighreachd Dhè ; 

Na 'm faigheadh tu 'n rusg, 

Bha coma co dhiù, 
Mu'n t-sionnach bhi stiura* 'n treud ; 

Leam 's cinnteach gu*n d'fhuair, 

Do dheanadas duais, 
*N uair rainig thu 'm Buachaill' mor ; 

'H" uair chuairtich am bàs, 

A steach thu 'n a lath'r, 
Thoirt cunntas à d'thalann dò. 

No 'n ceann thu bha làn, 

De dh'innleachdan bàis, 
Gu seolta *g an tàth'dh r'a chèil' ; 

'G an cuir ann an gniomh, 

Gun umhail gun f hiamh, 
A freagra' do Dhia 'n an deigh ? 

*N robh teanga nam breug, 

Gun chuibhreacli fo d* dheud 
A' togail droch sgeil aìr cach ; 

Gath puinnsein do bhèil, 

Mar nathair a' teum, 
*S a' lotadh nan ceud gach la ? 

Tha ì nise 'n a tàmh, 

Fo cheangal a' bbàis, 
Gun sgainneal o phlaigh na dùch*, 

Is durragan grannd, 

Air lobhadh *n a h-àit', 
An deìgh dhaibh a cnamh gu cùL 

'S ma lean thu do ghnàs, 

6u leabaidh do bhàis, 
Qun tionndadh 'n a thrà ri còir ; 

Car tamuill na h-uair', 

Dean fiaitheas de'n uaigh, 
6u8 an gairmear thu suas gu mòd t 

Mar losgann dubh grannd, 

Ag iomairt a smàg, 
6u'n eirich thu *n aird o*n t-sloo ; 

Thoirt coinneamh do Chriosd, 

'N a thigheachd a rìs, 
A dh'fhaotainn lan diol à t'olc. 

'N uair theid thu fo bhinn, 

Ni cheartas do dhit' ; 
*6 a t'f hogradh gu siomiidh uaith*, 

6u lasair gu d'phian*, 

Chaidh a dheasach* do'n Diabh% 
'S a mhallachd gu dian 'g ad ruag^. 

If sin cruaidhichidh Dia 

Do chnamhan mar iar'n, 
Is t'f hèithean mar iallaibh prais ; 

Is teannaichidh t'f heoil, 

Mar innein nan ord, 
Kach cnamh i le mòid an teas. 

No *n ceann thu *n robh cìall, 

Is eolas air Dia, 
1S iju'n d'rinn thn a riar 's a* chòir: 

Ged tha thu 'n diugh ruii^t*, 

Oun aithne, gun iòl, 
Gun teanga, gun sùil, gun sròn. 

Qahh. raisneach 's an uaigh, 

Oir eiridh tu suas, 
*N uair chluinneas tu f uaim an stuio^ 

*S do thruailleachd gu leir, 

Shios fagaidh tu 'd dheigh, 
Aig durragan breun an t-sluic 

*H" sin deasaichidh Dia, 

Do mhaìse mar ghrian, 
Bhiodh ag eiridh o sgiath nam beann 

A* cur f radharc ro gheur, 

'S na sùilean so fein, 
'S iad a* deabadh mar reuU a*d cheann. 

Do theanga 's do chàil, 

Ni glileusadh gun dàil, 
A chantainn 'n a aros cliù ; 

Is fosglaidh do chluas, 

A dh'eisdeachd ri fuaim, 
A' mholaidh th'aig sluagh a chùirt 

'N uair dhealraicheas Criosd, 

'N a thigheachd a ris, 
A ohruinneach' nam firean suas : 

'N sin bheir thu do leum, 

Thoirt coinneamh dha fein, 
Har iolair nan speur aig hiaths. 

'N uair dh'eireas tu 'n aird, 

Grad chuiridh ort failt, 
A mhealtainn a chairdeis fein, 

Gun dealach' gu bràth, 

E'a chomunn no ghradh^ 
A steach ann am Parras Dè. 

Fhir chluinneas mo Dhàn, 

Dean aithreachas trà, 
*Ì/L feadh a mhaireas do shlaint 's do bheachd; 

Mu'n tig ort am bàs 

Kach leig thu gu bràth, 
Aìr geata nan gràs a steach. 

MAEBHRANN EOGHAINN. 

[Robert Maokay, or Bòb Donn^ the Keay ooontry Bard, was 
bom in the parìah of Domess in 1714, and died there in 1768. He 
nerer receiyed any school edncation, and during his whole life was 
nnàble to read. He possessed a yery brillìant intellect, and com- 
posed yerses from infancy.. like MacCk)drum, he was renowned as 
a wit, as weU as a poet. He had great sooial gìf ts, and his oompany 
was muoh songht af ter by all classes. He was a man of upright 
and independent character. His poems were edited by the late 
Rey. Dr. Mackintosh Mackay. His countrymen erected a handsome 
monument to his memory in the churchyard of Dumess.] 

'S TBIO thu, Bhàis, cur an ceill dhuinn, 

Bhi sior eigheachd ar cobhrach ; 
*S tha mi 'm barail mu 's stad thu, 

6u 'n toir thu 'm beag is am mor leat; 
'S ann o mheadhon an f hoghair, 

Fhuair sinn rabhadh a dh'f hoghnadh, 
Le do leum as na Cuirtibh, 

Do na chùileig 'm bheil Eoghann. 

'S dan fada, gur fada, 

'S cian fada gu leoir, 
O 'n la bha thu fo sheac-theinn, 

Oun aon ag acain do bhroin ; 
Ha tha 'n tiom air dol seachad ; 

'S nach d' rinn thu chleachdadh air ch&ìr; 
Gted nach dàil dhuit ach seachduin, 

Dean droch f hasan a leon. 

Ach na'n creideadh sinn, Aoig, thu, 
Gha bhiodh an saoghal-s' 'g ar daUadh, 

*8 nach 'eil aon de shliochd Adhaimh, 
Air an tamailt leat cromadh ; 

'S i mo bharail gur fior sud, 

Gur ard 's gur iosal do shealladh ; 

Thug thu Pelham à morachd, — 

'S an d'fhuair thu Eoghanu 's a' Phollaidb ff 



Tha thu tigh'n air an t-seors' ud, 

Mu'm bheil bron dhaoine mora, 
'S tha thu tighinn air muinntir, 

Mu nach cluinntear bhi caoineadh } 
Cha'n 'eil aon 's an staid mheadhoin, 

Tha saor fathast o dhoruinn, 
Do nach buin a bhi caithriseach, 

Eadar Pelham is Eoghann. 

Tha iad tuiteam mu 'n cuairt diiinn, 

Mar gu'm buailt' iad le peilear, 
Dean*maid ullamh 's am fuaira so 

Ann ar cluasaibh mar f harum ; 
Fhir a*s higha measg mhorain, 

An cual thu Eoghann fo ghalar ? 
Fhir a's mò anns na h-àiteach'-s', 

An cual thu bàs Mhaighstir Pelham ? 

Ach a chuideachd mo chridhe, 

Nach toir an dithis-s* oirnn sgathadh ? 
Sinn mar choinneal au lanntarn, 

'S an dà cheann a* sior chaitheamh ; 
C' àit* an robh anns an t-saoghal, 

Neach a Vils' na mac t'athar-s' ? 
'S cha robh aon os a chionn-sa, 

Ach an Righ bh'air a* chathair. 

MAEBHEANN DO CHLOINN FHIE TIGH 
EUSPUINN. 

*N AN luidhe 80 gu h-iosal, 

Far 'n a thiodhlaic sinn an triuir, 
Bha fallain, laidir, inntinneach, 

'N uair dh*inntrig a' bhliadhn* ùr; 
Cha deachaidh seachad fathast, 

Ach deich latha dhith o thùs ; — 
Ciod f hios nach tig an teachdair-s* oimn, 

Ni's braise na ar dùil ? 

Am bliadhna thiom bha ditMs diubb, 

Air tighinn o'n aon bhroinn, 
Bha iad 'n an dà chomrad, 

choinnich iad 'n an cloinn ; 
Cha d*bhris an t-aog an comunn ud, 

Ged bu chomasach dha 'n roinn, 
Ach ghearr e snathainn na beatha-s* ao', 

Gun dàil ach latha 's oidhch'. 

Aon duine 's bean o'n d'thainig iad, 

Na braithrean so a chuaidh, 
Bha 'n àon bheatha thiomail ac', 

'S bha 'n aodach de*n aon chlòimh; 
Mu'n aon uair a bhàsaich iad, 

'S bha'n nàdur de'n aon bhuaidh; 
Chaidh 'n aon siubhal dhaoine leo, 

'S chaidh 'n sineadh 's an aon uaigh. 

Daoine nach d'rinn briseadh iad, 

'S 6 fiosrachail do chàch ; 
'S cha mhò a rinn iad aon dad, 

Eis an can an saoghal gràs ; 

Ach ghìneadh iad, is rugadh iad, 
Is thogadh iad, is dh'f hàs — 

Ohaidh strachd de'n* t-saoghal thairis orr', 
'S mu dheireadh f huair iad bàs. 



Nach *eil àn guth so labhrach, 

Eis gach aon neach againn beò ? 
Gu h-àraidh rìs na seann daoinibh, 

Nach d'ionnsuich an staid phòsd' ; 
Kach gabh na tha 'n a dhleasdanas, 

A dheasachadh, no lòn, 
Ach caomhnadh ni gu falair dhoibh, 

'S a' falach an cuid òir. 

Cha chaith iad fein na rinn iad, 

Agus oighreachan cha dean, 
Ach ulaidhnean air shliabh ac*, 

Bhios a' biadhadh chon is eun ; 
Tha iad fo'n aon diteadh, 

Fo nach robh 's nach bi mi fhein, 
Gur duirche, taisgte 'n t-òr ac', # 

Na 'n uair bha e 'n tòs *s a' mhèiniu 

Barail ghKc an Ard-righ — 

Dh'f hàg e pairt de bhuidhinn gaiui, 
Gu feuchainn iochd is oileanachd, 

Do'n dream d'an d' thug e meall ; 
C'ar son nach d'thugtadh pòrsan, 

Dhe'n cuid stòrais aig gach àu), 
Do bhochdannaibh a dheonaicheadh, 

An còrr a chur 'n a cheann ? 

An deigh na rinn mi rùsgadh dhuibh, 

Tha dùil agam gun lochd, 
*S a liuthad focal firinneach 

A dhirich mi 'n 'ur n-uchd, 
Tha eagal orm nach eisd sibh, 

6u bhi feumail do na bhochd ; 
N"i's mò na rinn na fleasgaich ud, 

A aheachduin gus a nochd. 



MAEBHRANN DO lAIN MAC-EAOHAINW. 

Tatn Mhic-Eachainn, o dh'eug thu, 

O'àit' an teid sinn a dh'fhaotainn, 
Duine sheasas 'n ad f hine, 

An rathad tionail no sgaoilidh. 
*S ni tha cinnt' gur beart chunnairt, 

Nach dean duine tha aosd' e, 
'S ged a thogt' o 'n àl òg e, 

'S tearc tha beò duine chi e. 

Dearbh cha b'ionann do bheatha, 

'S do f hir tha fathast an caomhnadh, 

Thionail airgiod is fearann, 

, 'S bidh buidheanii eile *g an sgaoileadh ; 

Bhitheas fein air an gearradh, 

Gun ghuth an caraid 'g an caoineadh, 

Air nach ruig dad de mholadh, 

Ach " Seall sibh fearann a shaor iad." 

Tha iad laghail gu lit'reil, 

*S tha iad 'n an deibhtearan geura, 

Is iad a* paigheadh gu moltach, 
Na bhios ac' air a chèile ; 

Àch an càrr, theid a thasgaidh^ 

Ged 's cruaidh a cheiltinn o'n fhèile, 

Is tha an sporan 's an sùilean, 

Gheart cho dùint' air an f heumnach. 



Leis an leth-onoir riataich-s', 

Tha na ceudan dhiubh faomadh, 
Leis an f hearr bhi am fiachaibh, 

Fad' aig Dia na aig daoinibh ; 
Thig fo chall air nach beir iad, 

'S e ceann mu dheireadh an dltidh, 
" O'uim nach d' thug sibh do n* bochdaibh, 

Am biadh, an deoch, is an t-aodach ?* 

Ach na *m b'urrainn mi, dhuraichdinn 

Do chliu-s* chur an ordugh, 
Ann an litrichibh soiUeir, 

Air chor 's gu'm beir na daoin' òg* air; 
Oir tha tlomradh-s' cho feumail, 

Do'n neach a theid ann ad ròidibh, 
'S a bha do chuid, fhad *s bu mhaireann, 

Do'n neach bu ghainne 'n a stòras. 

Fhir tha 'n latha 's an comas, 

Ma 's aill leat alladh tha fiughail, 
So an tiom mu do choinneamh, 

An còir dhuit greimeachadh dluth ris ;— 
Tha thu 'm baiteal a' bhàis, 

A thug an t-armunn-s' do 'n uir uainn, 
Glacadh gach fear agaibh 'oifig, 

*S mo lamh-s' gu'n cothaich e cliu dhuibh. 

Oir ged tha cuid a bhios fachoid, 

Air an neach a tha fialnidh, 
'S i mo bharail-s' gii h-achdaidh 

Bu chòir an athchuing' so iarruidh ; — 
Gu'm bu luath thig na linnean, 

TSi chuid a's sine dhinn ciallach, 
Nach dean sinn iobairt do bhith-bhuantachd, 

Air son tri fichead de bhliadhnach'. 

*S lionmhor neach bha gun socair, 

A chuir thu 'n stoc le do dhèilig, 
Agus bath-ghiollan gòrach, 

Thionail eolas le d'eisdeachd ; 
Dearbh cha *n aithne dhomh aon neach, 

Mach umaidhnean spreidhe, 
ITach 'eil an inntinn fo chudthrom, 

Air son do chuid, no do chèile. 

Fhir nach d'ith mlr le taitneas, 

Na'm b'eol duit acrach 's an t-saoghal, 
Fhir a chitheadh am feumnach, 

Gun an èigh' aig* a chluinntinn ; 
B* f hearr leat punnd as do chuid uait, 

Na unnsa cudthroim air d*inntinn ; 
Thilg thu t'aran air uisgeach', 

*S gheibh do shliochd iomadh-fillt' e. 

Cha nri 'n t-aim-beartach uasal, 

'S e lan gruamain *s fo airtneal, 
*S e gun airgiod 'n a phòcaid, 

Air an tigh-osda dol seachad ; 

-Chi mi bhantrach bhochd, dhèurach, 

Chi *n dèirceach lan acrais, 
Chi mi 'n dilleachdan dearg-ruisgt' 

Is e falbh anns na racaibh. 

Chi mi 'n ceol-f hear gun mheas air, 

Call a ghibht* de chion cleachdaidh ; 
Chi mi feumnach na comhairr, 

A' call a ghnothuich 's a thapadh ; 
Na 'm bitheadh air* agam f hiarachd, 

Ciod is ciall do 'n mhor acain-s*, 
*S e their iad uile gu leir rium, 

" Qch ! nach d'eug lain Mac-Eachainn ! " 

Chi mi 'n t-iomadaidh sluaigh so, 

'N" an culaidh-thruais chionn *s nach beò thu^ 
'S ged 's e 'n call-s' a tha 'n uachdar, 

Chi mi buannachd nan òlach ; — 
'n a thaisbein dhomh 'm bliadhna, 

lomadh biadhtach nach Veol domh, 
Mar na reannagan reulta, 

An deigh do 'n ghrian a dhol fò on', 

*S tric le marbhrannaibh moltach, 

A bhios cleachdach 's na duthchaibhHS*, 
6u*m bi coimeasgadh masguill, 

Tigh'nn a steach annt* *n a dhruchdaibh ; 
Ach ged bhith'nn-s' air mo mhionnan, 

Do'n Ti tha cumail nan dùl rium, 
Cha do luaidh mi mu'n duine-s*, 

Ach buaidh a chunnaic mo shùil air. 

OEAD DEIEEANNAOH NAM BEANN. 

[Dnnoan M^Intyre, or Donnachadh Bàn nan Oran^ as he Ì8 
nsually called among Highlanders, is probably the fayourite of 
modem Gaelic Bards. His poems were printed in 1768, and they 
have Bince gone through eight editions. M'Intyre was bom in 
Glenorchy in 1724. Like Roh Donn^ he was unable to read. He 
was at the battle of Falkirk ìn 1745. In his latter years he Uved 
ìn comparatiye comfort in Edinburgh, where he died in 1812. 
M'Intyre was soldier and gamekeeper. He was passionately 
deyoted to the life of the camp and the hunting-field. A monu- 
ment has been erected to his memory in Glenorchy.] 

Bha mi 'n dè 'm Beinn-dòrfidn, 

'S 'n a còìr cha robh mi aineolach, 
Ohunna' mi na gleanntan, 

'S na beanntaichean a Vaithne dhomh ; 
B'e sin an sealladh eibhinn, 

Bhi 'g imeachd air na sleibhtibh, 
'N uair bhiodh a' ghrian ag eirigh, 

'S a bhiodh na feidh a' langanaich. 

B' aobhach a* ghreidh uallach, 

'N uair ghluaiseadh iad gu farumach, 
'S na h-èildean air an fhuaradh, 

Bu chuannar na laoigh bhallach ann ; 
Na maoislichean 's na ruadh-bhuic, 

Na coilich dhubh* is ruadha, 
*S e 'n ceol bu bhinne chualas 

*N uair chluinnt' am fuaim 's a' chamhanaich. 

'S togarrach a dh*f halbhainn 

6u sealgaireachd nam bealaichean, 

Dol moch a dhlreadh garbhlaich, 

'S gu*m b'anmoch tigh'n gu baile mi; 

An t-uisge glan 's am fàileadh 
Th'air mullach nam beann arda, 

Ohuidich e gn fàs mi ; 

'S e rinn domh slaint' is f allaineachd. 



Fhuair mi greis a m' àrach 

Air àireanaibh a b'^thne dhomh, 
Ri cluiche, mire, 's mànran, 

*S bhi'n caoimhneas blàth nan caileagan ; 
Bu chùis an aghaidh naduir, 

6u maireadh sin an tràth-s* ann, 
*S e Veigin bhi 'g am f agail 

'N uair thainig tràth dhuinn dealachadh, 

Nis o'n bhuail an aois mi^ 

Fhuair mi gaoid a mhaireas domhy 
Binn milleadh air mo dheudach, 

'S mo leirsinn air a dalladh orm ; 
Cha'n urrainn mi bhi treubhach, 

Gted a chuirinn feum air, 
'S ged bhiodh an ruaig a'm dheigh-sa, 

Cha dean mi ceum ro chabhagach. 

6ed tha mo cheann air liathadh, 

'S mo chiabhagan air tanachadh, 
'S tric a leig mi mial-chu 

Bi fear fiadhaich, ceannardach ; 
6ed bu toigh leam riamh iad, 

'S ged fhaicinn air an t-sliabh iad, 
Cha teid mi nis g'an iarraidh 

O'n chaill mi trian na h-analach. 

Bi àm dol anns a' bhùireadli, 

Bu dùrachdach a leanainn iad, 
*S bhiodh nair aig sluagh na duthcha^ 

Toirt orain ùr, is rannachd dheàbh : 
Greis eile mar ri cairdean, 

'N uair bha sinn anns na campan, 
Bu chridheil anns an àm sinn, 

'S cha bhiodh an dram oirnn annasach. 

*N uair bha mi 'n toiseach m'òige, 

*S i ghòraich a chum falamh mi ; 
'S e fortan tha cur oirnne, 

Gktch aon ni còir a ghealladh dhuinn ; 
G^ tha mi gann a stòras, 

Tha m'inntinn lan de shòlas, 
O'n tha mi ann an dòchas 

Gu'n d'rinn nigh'n Deors' an t-aran domh^ 

Bha mi 'n dè 's an aonach, 

'S bha smaointean mor' air m'aire-sa» 
l^ach robh 'n luchd-gaoil a b'abhaist 

Bhi siubhal fàsaich mar rium ann, 
*S a' bheinn is beag a shaoil mi, 

Gu'n deanadh ise caochladh ; 
O'n tha i nis fo chaoraich, 

'S ann thug an saoghal car asam. 

• 
!N uair sheall mi air gach taobh dhìom, 

Cha'n f haodainn gun bhi smalanach, 
O'n theirig coiU is fraoch ann, 

'S na daoine bh'ann, cha mhaireann iad ; 

H 

Cha'n 'eìl fiadh r'a shealg ann, 
Cha'n 'eil ian no earb ann. 

Am beagan nach 'eil marbh dhiubh, 
'S 6 rinn iad falbh gu baileach a& 

Mo shoraidh leis na Mthean, 

O's miorbhailteach na beannan iad, 
Le biolair uaine is fior-uisg*, 

Deoch uasal, riomhach, cheanalta, 
Na blàran a tha priseil, 

'S na fàsaichean tha llonmhor, 
O's àit' a leig mi dhiom iad, 

Gu bràth mo mhìle beannachd leo l 



COIEE-CHEATHAICH. 

*S E Coire-cheathaich nan aighean siubhlacb, 
An coire runach, a's urar fonn, 
Gu lurach, miad-fheurach, min-gheal, sughar, 
Gach lusan flùar bu chubhraidh leam ; 
Gu molach, dù-ghorm, torrach, luisreagach, 
Corrach, pluireanach, dlu-ghlan grinn ; 
Caoin, ballach, ditheanach, canach, misleanach, 
Gleann a* mhilltich, *s an lionmhor mang. 

Tha falluinn dhuinte gu daingean, dùbailt', 

A mhaireas uine, m'an ruisg i lom, 

De'n fheur a's cùl-f hinne dh'f hàs 'n a urach, 

'S a bharr air lubadh le driuchda*trom, 

Mu choire guanach nan torran uaine, 

A' bheil luibh is luachair a suas g*a cheann ; 

'S ani fàsach guamach an càs a bhuanadh, 

Nam b'àite cruaidh e, 'm biodh tuath le'n suim. 

Tha trusgan faoilidh air cruit an aonaich, 
Chuir sult is aoidh air gach taobh a 'd chom, 
Min-f heur chaorach is barra bhraonan, 
*S gach lus a dh'fhaodadh bhi 'n aodann thom, 
M*an choire 's aoidheile tha r'a fhaotainn, 
A chunna* daoine an taobh so 'n Fhraing ; 
Mur dean e caochladh, b'e *n t-aighear saoghalt' 
Do ghillean aotrom bhi daonnan ann. 

*S ann m'an Buadh-aisridh dh'fhàs na cuairteagan, 

Cluthor, cuachanach, cuannar, ard, 

Na h-uile cluaineag 's am barr air luasgadh, 

*S a' ghaoth 'g an sguabadh a null 's a nall: 

Bun na cioba is barr a' mhilltich, 

A' chuiseag dhireach^ 's an f hiteag cham ; 

Muran brioghor, 's an grunnasg lionmhor, 

M'an chuilidh dhiomhair, am bi na suinn. 

Tha sliabh na lairig an robh Mac-Bhaidì, 

'N a mhothar fasaich, 's na straca trom ; 

Slios na bàn-leacainn, cha'n i 's tàire, 

'S gor tric a dh'àraicb i 'n lan damh donu : 

'S na h-aighean dàra nach teid an bhà-thigh, 

A bhios le 'n àlach gu h-ard 'n an grunn, 

'S na ]aoigh gu h-ùiseil a la 's a dh'oidhche, 

'S na h-uiread cruinn diubh air druim Olach-fionn. 

Do leacan caoimhneil, gu dearcach, braoileagach, 
Breac le f aoireagan 's cruinn dearg ceann ; 
An creamh 'n a chathraichean am bac nan staidhrichean, 
Stacan fraoidhneasach nach bu ghann : 

Am bearnan-bride, *s a* pheighinn rioghail, 
'S an canach min-gheal, 's am mislean ànn > 
'S a h-uile mir dheth, o'n bhan a*s isle 
6u h-ion6id drein na crich' a's aird'. 

*S riomhach còta na creige moire, 

'S cha*n 'eil am fòlach a'd chòir 's an àm, 

Ach meanan còinnich, o 's e bu nòsaire, 

Air a chomhdachadh bhos is thall : 

Na lagain chomhnard am bun nan srònag; 

Am bi na sobhraichean, *s neoinein f hann, 

Gu bileach, feoirneanach, milis, roineagach, 

Molach, romach, gach seors* a th' ann. 

Tha mala ghruamach de'n bhiolair uaine, 

Mu n' uile fuaran a th' anns an f honn ; 

Is doire shealbhag aig bun nan garbh-chlach, 

'S an grinneal gainmhich' gu meanbh-gheal pronn, 

'N" a ghlugan-plumbach air ghoil gun aon-teas, 

Ach coileach buim tigh'n à grunnd eas lom, 

Gach sruthan uasal 'n a chuailean cùl-ghorm, 

A' ruith 'n a spùta, 's 'n a lùba steoU. 

Tha bradan tarra-gheal 's a' choire gharbhlaich, 

Tha' tigh'n o'n f hairge bu ghailbheach tonn, 

Le luinneas mheamnach a' ceapa' mheanbh-chuileagi 

Gu neo-chearbach le cham-ghob crom : 

Air bhuinne borb, is e leum gu foirmeil, 

'N a eideadh colgail bu ghorm-glas druim, 

iLe shoislean airgid, gu h-iteach, meana-bhreao, 

Gu lannach, dearg-bhallach, earr-gheal sliom. 

'S e Coire-cheathaich an t-àìghear priseil, \ — * 
'S an t-àite rioghail mu'm bidht' a' seaJg, 
'S bidh feidh air ghiulan le lamhach fudair, 
A' cur luaidhe dhù-ghorm gu dlu 'n an calg : 
An gunna gleusda, 's an cuilean eutrom, 
Gu fuileach, feumanach, treubhach, garg, 
A* riiith gu siubhlach, a' gearradh sbirJag, 
S' a dol g*a dhùbhlan ri cùrsan dearg. 

Gheibhte daonnan mu d'ghlacaibh faoine, 
Na h-aighean maola, na laoigh, 's na maing ; 
Sud bu mhiann leinn am maduinn ghrianaich, 
Bhi dol g* an iarraidh, 's a' fiadhach bheann, 
Ged thigeadh siantan oirnn uisg' is dìle, 
Bha seòl g'ar didean mu*n chrich 's an àm, 
An creagan iosal am bun na frlthe, 
'S an leaba-dhion, is mi m' shineadh ann. 

^S a* mhaduinn chiuin-ghil, an àm dhomh dusgadh, 

Aig bun na stùice b'e 'n sugradh leam ; 

A' chearc le sgiucan a' gabhail tuchain, 

*S an coileach cuirteil a' durdail crom ; 

An dreathan surdail, *s a ribheid chiuil aige, 

A' cur nan smuid dheth gu luthor binn ; 

An druid 's am bru-dhearg, le moran ùinich, 

Ei ceileir sunntach bu shiubhlach rann. 

Bha eoin an t-sleibhe 'n an ealtainn ghle ghloin, 
A' gabhail bheusan air ghèig 's a' choiU, 
An uiseag cheutach, 's a luinneag fein aice, 
Feadan spèiseil gu reidh a' seinn : 

A' chnag, 's smeorach, am barr nan ògan, 
A' gabhail orain gu ceolmhor, binn ; 
'N uair ghoir an cuannal gu loinneil guanach^ 
'S e 's gloine chualas am f uaim 's a' ghleann. 

'K uair thig iad comhla na bheil a'd chòir-sa 
De n' h-uile seorsà bu chòir bhi ann, 
Damh na croice air srath na mointich, 
'S e gabhail crònain le dreocam ard ; 
A' dol 's an f hèithe gu bras le h-eibhneaa, 
A' mire-leumnaich ri eildeig dhuinn ; 
Bi sin an ribhinn a dh'f hàs gu mileanta, 
Foinneamh, finealta, direach, seang. 

Tha mhaoisleach chul-bhuidh' air feadh na dusluing 

Aig bun nam fiuran *g an rusgadh lom, 

'S am boc gu h-utlaidh ri leaba chuirteil, 

Is e 'g a bùrach le rùtan crom ; 

'S am minnean riabhach bu luime cliathach, 

Le chuinnean fiadhta, a's fiadhaich ceann, 

'N a chadal guamach an lagan uaigneach, 

Fo bharr na luachrach 'n a chuairteig chruinn. 

Is lionmhor cnuasachd a bha m'an cuairt duit, 
Ei àm am buana bu luaineach clann, 
Bi tional guamach, gu fearail, suairce, 
'S a' roinn gu h-uasal na f huair iad ann ; 
Ceir-bheach 'n a cnuacaibh, 's an nead 'n a chuairteig^ 
'S a* mhil *g a buannachd air cruaidh an tuim, 
Aig seillein riabhach, breaca, srianach, 
Le'n crònan cianail a's fiadhta srann. 

Bha cus r*a fhaotainn de chnothan caoìne, 

'S cha b'iad na caochagan aotrom gann, 

Ach bagailt mhaola bu taine plaoisg, 

Toirt brigh i, laoghan nam maoth-shlat fann ; 

Srath nan caochan, 'n a dhosaibh caorainn, 

'S 'n a phreasaibh caola, lan chraobh is mheang ; 

Na gallain ùra, 's na faiUein dhlùtha, 

'S am barrach dùinte mu chùl nan crann« 

6ach àite timchioU 'n a fhàsach iomlan, 
Màm is fionn-ghleann, 's an tuilm 'g a chòir, 
Meall-tionail laimh ris, gu molach, tlàthail, 
B*e chulaidh dh'àrach an àlaich òig ; 
Na daimh 's na h-eildean am maduinn chèitein, 
Gu moch ag eirigh air reidhlean f eoir ; 
Greidhean dhearg dhiubh air taobh gach leargain, 
Mu'n choire gharbhlaich, d'an ainm an Ceò. 

MAC-NA-BEACHA, 



[Williain Rofls was born in Broadford, Skye, in 1762, and 
died in Gairloch, at the early age of 28. He received a good 
education, and at the time of his death was parish schoohnaater 
of Gairloch. His poems were pnblished in 1830 by Mr. Johft 
Mackenzie, editor of the Beauties of Gaelic Poetry.'] 

LUINNEAG. 

*S toigh linn drama, lion a' ghlàine, 
Cuir an t-searrag sin a nall ; 

Mac-na-bracha 'n gille gasda, 
Cha bu rapairean a chlann. 

Ge b*e dhi-moil thu le theangaidh, 

B'olo an aithne bha 'n a cheann, 
Mur d'thig thu fhathast 'n a charamh, 

6u bheil mo bharail-sa meallt', 

Nam b'e duine dha nach b'eol thu, 

Pheana' foimeart ort le cainnt, 
Cha bhidheamaid fein dha leanmhuinn, 

Chionn 's gu'm biodh do shealbh air gann. 

Ach fear a bha greis 'n ad chomunn, 

Cha b'e chomain-sa bha ann 
Bhi cuir mi-chliu air do nadur, 

Gur ann dhasa bhios a chalL 

Cò dh'aoireadh fear do bheusan, 

Ged a bheirt' e fein 's an Fhraingt 

No dhi-moladh stuth na Tòiseachd ? 
Ach trudar nach òladh dram. 

Stuth glan na Tòiseachd gun truailleadb, 

An ìoc-shlaint a's uaisle t'ann, 
'S fearr gu leigheas na gach lighich, 

Bha no bhitheas am measg GhalL 

Cia mar a dheanamaid banais, 

Gumhnanta, no ceangal teann ? 
Mur bi dram againn do'n Ghleireach, 

Bu leibideach feum a pheann. 

Tha luchd crabhaidh dha do dhiteadh, 

Le cul-chaiunt is briodal feall, 
Ged nach aidich iad le'm beoil thu, 

Olsddh iad thu mar an t-allt. 

A' Ghleir fein, ge seunt' an còta, 

Tha'n sgornanaibh ort an geall, 
Tha cuid aca ghabhas fraoileadh, 

Gho math ri saighdear 's a' champ. 

An t-OLLA Mac-Iain le 'Bheurla, 

Le 'Laidinn is Ghreugais-chainnt, 
Gu'n d'f hag stuth uaibhreach 'n an Gael, 

Teang' a' chànanaich ud malL 

'N uair thug e ruaig air feadh na h-Alba, 
'S air feadh nan garbh-chrioch ud thall 

Dh'fhag Mac-na-brach' e gun lide 
'N a amadan liodach, dalL 

Gu'm b'ait leam fein, f hir mo chridhe, 
Bhi mar ri d'bhuidheann 's gach àm, 

'S tric a bha sinn 'n ar dithis, 

Gun pMob, gun f hidheall, a' danns' 1 

^ toigh linn drama, lion a' ghlaine, 
Ouir an t-searrag sin a nall^ 

Mac-na-bracha 'n gille gasda, 
Gha bu rapairean a chlann. 



OEAN GAOIL. 

FsASGAR Luain, 's mì air chuairt, 

Gu'n cualas fuaim nach b'f huathach leam, 

Ceol nan teud gu h-ordail, reidh, 

Is còisir da reir os a chionn ; 

Thuit mi 'n caochladh leis an ioghnadh, 

A dh'aisig mo smaointean a nuU, 

'S chuir mi 'n ceill gu'n imichinn cèin, 

Le m'aigne fein, 's e co-strèap rium. 

Chaidh mi steach an ceann na còisir, 

An robh òl is ceol is danns'^ 

Bibhinnean is fleasgsdch òga, 

'S iad an ordugh grinn gun mheang ; 

Dhearcas fa leth air na h-òighean, 

Le rosg fòil a null 's a nall, 

'S ghlac' mo chridhe, *s mo shuil còmhla, 

'S rinn an gaol mo leon air ball ! 

Dhiuchd mar aingeal ma mo choinneamh^ 
'N ainnir òg bu ghrinne snuadh ; 
Seang shlios fallain air bhlath canaich, 
No mar an eal' air a' chuan ; 

Suil ghorm, mheallach, fo chaoìl mhala 
*S caoine sheallas 'g amharc uath, 
Beul tlà, taìris, gun ghne smalain, 
Dha'n gnath carthannachd gun uailL 

Mar ghath greìn' am madainn chèitein, 

Gu'n mheath i mo leirsinn shùl, 

'S i ceumadh urlair gu reidh, iompaidh, 

Do reir punganan a chiuil ; 

Bibhinn mhòdhail 's fior-ghlan foghlum, 

Dh*fhion-fhuil mhordhalach mo ruin, 

Beull nan òighean, grian gach còisridh, 

'S i 'n chiall chomhraidh, cheol-bhinn, chiuiu. 

'S teeo'C an sgeula sunnailt t'eugaisg, 

Bhi ri fheutainn 's an Eoinn-Eorp, 

Tha mais', is feile, tlachd, is ceutaidh, 

ITach facas leam fein fa m'chòir, 

Gftch diu a' fàs riut, 'muim 's an aillteachd, 

An sugradh, 's am manran beoil, 

*S gach bufiddh a b'aiir a bh'air Diana, 

Gu leir mar fhàgail, tha aig Moir. 

'S bachlach, dualach, cas-bhuidh', cuachach, 

Gàradh suaineis gruaig do chinn, 

Gu h-aluinn, boidheach, fainneach, or-bhuidh', 

An caraibh seoighn' 's an ordugh grinn. 

Gun chron a' fàs riut, a dh'fheudf aireamh, 

do bharr gu sàil do bhuinn ; 

Dhìuchd na buaidhean, òìgh, mu'n cuairt dut, 

Gu meudachdainn t'uaill 's gach puing ! 



Digitized by 



Google 



188 Oran OaoiL 

Bu leigheas eucail, slan o*n Eug, 
Do dh'fhear a db' fheudadh bhi ma d'ohòiri 
B' fhearr na' n cadal bhi 'n ad fhagaisg, 
'G eisdeachd agallaidh do bheoil ; 
Cha robh Bhenm am measg leugaibh, 
Dh'aindeoin feucantachd cho boidh'ch, 
Ei muirnein mhin, a leon mo chridh, 
Le buaidhean, 's mi 'g a dith ri m' bheo. 

'S glan an fhion-fhuil as na fhiiamhaich 
Thu gun fhiaradh mhiar, no mheang, 
Cinneadh mordhalach, bu chrodha, 
Tional còmhla cho-stri lann, 
Bhuidhneadh cuis a bbarr nan Dù-ghall, 
Sgiursadh iad gu'n dùchas thall, 
Leanadh ruaig air Cataich f huara, 
S a' toirt buaidh orr' anns gach balL 

Tha cabar-feidh an dlùth's do reir dhut, 

Nach biodh eisleìneach *s an stri, 

Fir nach obadh leis 'g an togail 

Dol a chogadh *n aghaidh Eigh, 

Bu cholgail, faiceant' an stoirm feachdaidh, 

Armach, breacc.nach, air tà 

Dol 's an iomairt gun bhonn gioraig, 

'S iad nach tilleadh chaoidh fo chìs. 

*S trom leam m'osnadh, 's cruaidh leam m'f hortan 

Gun ghleus socair, *s mi gun sunnd, 

'S mi ri smaointean air an aon run, 

A bhuin mo ghaol gun ghaol d'a chionn. 

Throm na Duilean peanas dubailt, 
Gu mis' umhlachadh air ball, 
Thàlaidh Gupid mi 's an dùsal, 
As na dhuisg mi bruite, fann ! 

Beir soraidh uam do'n ribhinn shuairc', 
De'n chìnneadh mbor a's uaisle gnàs, 
Thoir mo dhurachd-sa g'a h-ionnsaidh, 
*S mi'n deadh run d'a culbuidh' bàn ; 
'S nach bruadar cadail a ghluais m'aigne, 
'S truagh nach aidich e dhomh tàmh, 
'S ge b'ann air chuairt, no thall thar chuan,, 
Gu'm bi mi smuainteach ort gu bràth. 

MAEBHEANN DO MHR SEUMAS BEATTIE. 



[Ewen MacLachlan, poet and Bcholar, was born at Ooruanan in 
Lochaber in 1776. He was educated at the University of Aber- 
deen, and became Headmaster of the Grammar School of Old 
Aberdeen. He published some Gaelic verses in 1798, in a volume 
of poems by Allan M^Dougall (Ailean Dall) which he edited for 
that blind bard. In 1816 he published "Metrical Effusions" in 
Gaelic, English, Latin, and GreeL He translated the first seven 
books of Homer into Gaelic verse. He transcribed the Dean 
of Lismore and other Gaelic manuscripts for the Committee 
appointed to report on the authenticity of Ossian's Poems. At 
the time of his death, which took place in 1822, at the early 
age of 47, he was engaged with Dr. Macleod of Dundonnell 
in preparing the Dictionary afterwards published by the Highland 
Society of Scotland.] 

OcH nan och ! mar a ta mi ; 
Threig mo shugradh, mo mhanran, 's mo cheol I 

'S trom an aiceid tha 'm chradh-lot, 
'S goirt am befum a rinn sgainteach a*m fheoilj 

Mi mar anrach nan cuaintean, 
A chaiUeas astar feadh stuadhan 's a' cheo ; 

0*n bhuail teachdair a* bhàis thu, 
A Charaid chaoimh bu neo-f hailteumach gloir, 

A Ghaoil ! a Ghaoil de na fearaibh ! 
'S fuar a nochd air an darach do chreufih, 

'S fuar a nochd air a bord thu, 
Fhiurain uasail bu stoild' ann ad bheus ! 

An lamh gheal, f huraQach, chairdeil, 
A*8 tric a ghlac mi le failte gu'n phlèid, 

Ei d'thaobh *s an anart 'n a sineadh, 
'K a meall fuar creadha, fo chis aig an eug I 

A' mhiog-shuil dhonn bu tlà sealladh, 
A nis air tionndadh gun lannair a'd cheann ! 

'S samhach binn-ghuth nan ealaidh ! 
*S duint' am beul ud o'm b'annasach cainnt 1 

An cridhe firinneach soiUeir, 
Leis 'm bu spìdeil duais foille, no sannt; 

A nochd gun phlosg air an dèile I 
Sian mo dhosgainn, nach breugach an rann ! 

Gun smid tha 'n ceann anns na thàrmaich 
Bladh gach eolais a b'àird' ann am miagh ; 

Gliocas eagnaidh na Greige, 
*S na thuig an Eadailt bu gheur-f haclaich brigh ! 

'S balbh fear-reitich gach teagaimh ; 
Anns a' bheurla chruaidh, spreigearra, ghrinn ! 

*N uair bhios luchd-foghluim fo dhubhar, 
Oò 'n a t-ionad-sa dh'f huasglas an t-snuim ? 

'S balbh an labhraiche pongail, 
Bu tearc r'a f haotainn a chompanach beoil ; 

Am briathran snaighte, sgèimh-dhealbhach, 
A chur na h-ealaidh no 'n t-seanchais eii neoil ; 

Ge b'e bard an dain cheutaich, 
Mu chian-astar JEneais o Throidh; 

'S firinn cheart nach bu dìù leis, 
E fein thoirt mar ughdair do sgeoil. 

Gun smid tha'n gliocair a Veolach, 
Air fad na cruitheachd a dh'ordaich Mac Dhè ! 

Gach gne an saoghal na fairge, 
*S a' mhachair chomhnard no 'n garbhlaich an t-sleibh : 

Gach bileag ghorm a tha lùbadh, 
Fo throm eallaich nan driuchd ris a' ghrein ; 

'S an rioghachd mheatailtich b'aghor, 
Do phurp ag innse' dhuinn nadur gach seud. 

'S balbh fear-aithne nan ràidean, 
A shoiUsich aingil is fàidhean o thùs ; 

Is soisgeul ghlormhor na slainte, 
Thug fios air trocairean Ard-righ nan dùl : 

An steigh gach teagaisg bu ghrasmhoir^, 
'S tearc pears-eaglais thug barr ort, a Euin ! 

Dochas t-anma bu laidir, 
'S an f huil a dhoirteadh gu Parras thoirt dhuinn. 

Eiaghlaich t'eolas *s do ghiulan, 
Modh na foirfeachd a b'iul dut 's gach ceum ; 

Do mhor-chridh' uasal gun tnùth ann 
Gun ghoimh, gun uabhar, gun lùban, gun bhreug ; 

Cha b'uailse tholgach an f hasain, 
Cha dealradh saibhreis a dh'atadh do spèis; 

Si 'n inntinn fhior-ghlan a Vf hiu leat, 
Is foghlum dichiU 'g a stiuradh le cèilL 

Mo chreach leir ! an tigh muirneach, 
'S am faict' a' ghreadhain gu sunntach mu'n bhord, 

Dreòs na ceire toirt soillse, 
Gach fìon bu taitniche faoileas, fo chroic : 

Do chuilm bu chonaltrach, failteach, 
B'aiseag slainte dhuinn manran do bheoil ; 

Bu bhinn a thogail na tèis thu, 
'S a' chruit fhonnor *g a gleusadh gu ceoL 

*N" uair dh'eireadh còisridh bu choinnealt 
A dhanns' gu lughor ri pronnadh nam pong ; 

Gu*m b'eibhinn cii' do mhna-comuinn, 
Do chroilein maoth, 's iad gu tomanach, donn, 

A ghearradh leum air bhord loma, 
Dol seach a chèile mar ghoireadh am fonn, 

Ach dh'fhalbh sid uile mar bhruadar, 
" No bri^teadh builgein air uachdar nan tonii." 

A righ ! gur cianail mo smaointean, 
Ei linn do t'àrois bhi faontrach gun mhuim I 

Sguir a' chuilm 's an ceol-gàire, 
Chaidh meoghail ghreadhnach is manran o'r. ci\l : 

Ghinn an talla fuar fàsail ; 
'S e chuir muUach na fardaich 'n a smùr, 

Ceann na didein 's na riaghailt, 
A bhi 's a* chadal throm shiorruidh nach duisg ! 

Do bhantrach bhochd mar ian tiamhaidh, 
Ei truagh thursa, 's a sgiathan mu h-àl ; 

A neadan. creachta, 's i dòineach, 
Mu gaol a sholair an lòn daibh gach tràth : 

O'n dh'imich Fir-eun na h-ealtainn, 
Tha'n t-searbh-dhile tighinn thart* as gach aird ! 

A Eigh nan aingeal ! bi d' dhion daibh.. 
*S tionndaidh ascaoin na sìne gu tlàths. 

'S ioma suil a ta silteach, 
A thaobh ùigh nam fear glic gun bhi buan : 

Tha miltean umuigh 'g ad leantainn, 
Le mìltean durachd, is beannachd gu t'uaigh ; 

A liuthad diulannach ainnis, 
A dh ardaich t'ionnsachadh ainneamh gu uaill ; 

'S gach la bhios cairdeas air faighneachd, 
A Bheattie chliuitich ! bidh cuimhn' air do luach. 

Binn t'eug sinn uile gun sòlas, 
Tha teach nan innleachd 's an òigridh fo phràmh ; 

Ohaidh Albainn buileach fo eislean, 
Sguir na Ceolraidhean Greugach d*an dàn ; 

Thainig dall-bhrat na h-oidhch' oirnn, 
O'n chaidh lochran na soillse 'n a smàl : 

B*e sid an crith-reothadh cèitein 
A mhill am fochann bu cheutaiche barr I 

Bu tu craobh-abhuU a' ghàraidh, 
A chaoidh cha chinnich ni's aillidh fo'n ghrein I 

Dealt an t-samhruidh mu blàthaibh, 
Luisreadh dhuilleag air chràcaibh a geug, 

Ach thilg dubh-dhoirionn a' gheamhraidh, 
A' bheithir theinntidh le srann as an speur ; 

Thuit an gallan ùr, riomhach, 
'S uile mhaise ghrad-chrion air an f heur 1 

A Thi tha stiùireadh na cruinne ! 
'S tu leig d'ar n-ionnsuidh a' bhuille bha cruaidh] 

Sinne chaiU an t-sàr ulaidh, 
Neambnuid phriseil nan iomadaidh buaidh I — 

Dh'fhalbh a' chombaisd, 's na siuil oirnn, 
Chaidh an gaisreadh 's an f hiubhai 'n am bruan, 

Gach creag 'n a cunnart do'n iubhraich, 
laidh duibhr' air reuU-iuil an Taobh-tuatL 

Och, nan och ! mar a ta mi ; 
Mo chridhe 'n impis bhi sgainte le bron I 

Tha 'n caraid-cuirt' an deigh m'fhagail, 
A sheasadh durachdach dàn' air mo chòir : 

Bidh sid a'm chliabh 'n a bheum cnàmhain, 
Gus an uair anns an tàr mi fo'n fhòd ; 

Ach 's glic an t-Aon a thug cis dhinn, 
'S da ordugh naomh bith'mid striochdta gach lò. 

CEAOBH-SGAOILEADH AN T-SOISGEIL. 

[The Rev. James MacGregor, D.D., autbor of the following 
extract, was a native of Perthshire. Shortly after being liceDsed 
to preach the gospel, he emigrated to Nova Scotia, where, as well 
as ÌQ tbe Deighbouring districts of Cape Breton and Prince 
EdWard Island, he laboured among his countrymen with great 
ability and devotedness. He died at Pictou in 1830 at the age of 
68.] 

Tha aoibhneas a' lionadh mo chri 

*S cha tràghadh do shith mo chuìm : 
Tha naigheachd ni's taitnich' 's an tir^ 

Na chualas ri linn mo chuimhn' : 
Gha naigheachd air Oisean nam Fiann, 

No gaisgeach bha riamh am feachd : 
Cha naigheachd air sealgaireachd fhiadh, 

No giulan am bian gu teach : 

Oha naigheachd air creachadh nan Gall, 

Le ceathairn nan gleann 's nan stùc, 
No idir air siubhal nam beann, 

An eideadh nach ceangladh glùn : 
Cha naigheachd air tapadh nan Gael 

No treubhantas ard an laun, 
A' leagadh an naimhdean gu làr, 

No sgoltadh an cnàmh, 's an ceann : 

Cha naigheachd air fineachaibh treun', 
A chogadh 's nach geiUeadh beo : 

Clann-Ghriogair bha aineolach, gleusd', 
*S nach tric a bha reidh ri còir ; 

Clann-Domhnuill le'm b'aiteas lamh-dhearg ; 

Clann-Chamshroin bha calm* giin chèiU ; 
'S mar sin gach Clann eile b'f hearr ainm^ 

'S gach ceannard bu ghairge na chèil'. 



Ach naigheachd air Soisgeul nan gràs 

Bhi sgaoileadh 's gach aird mu'n cuairt ; 
'S am Bioball le facal na slaint', 

Bhi ruigheachd gach àit' le biiaidh : 
Toirt caochladh air inntinn an t-sluaigh, 

*6 an ciuineach' mar uain gu sìth ; 
A' claoidheadh gach ardain is uaill, 

'S a' cur gach droch bhuaidh fo chìs. 

Tha 'm Freasdal ag obair le buaidh ; 

Le carthannachd ghluais an tlr, 
Chum cosg air an t-Soisgeul chur suas, 

'S gach àit' am beil sluagh g'a dhìth. 
Bidh teachdairean eudmhor, nach mall, 

A' siubhal 's gach ball gun chlos, 
A nochdadh do thruaghanaibh dall, 

Na slighe nach cam gu fois. 

Càirear Biobaill am pailteas an clò, 

An cainntibh nan slògh gu lèir ; 
Cainntean coimheach a dh'iomadach seors', 

Mu nach cuala sinn sgleo, no sgeul. 
Theid an Sgriobtur gu grad do'n taobh-tuath, 

6u Euisianaich ghruamach, bhorb, 
6u Lochlainnich, 's Laplannaich f huar, 

Is Tartaraich luath gun cholg. 

Ni *n fhìrinn iad callda giin dàil 

Is lionar le gras an crì ; 
Cha mhair iad 'n an coimhich air gradli, 

No cleachdannaibh blà na sìth : 
Oir treigidh iad buirbeachd an gnè, 

Ts leanaidh iad seimhachd Chriosd ; 
Thig creideamh g' an ionnsaidh o neamh ; 

Chuireas mais air am mèinn gu slor. 

Ge farsainn tha Asia mhor, 

Ge lionmhor a slògh thar meas, 
Ge h-iomadh an cànain, 's an dòigh, 

*S ge pailt tha gach sògh *n am measg ; 
Ge dsàngean ta ceangal an cii, 

Bi aoradh nan iodhala balbh, 
Kuigidh 'n sgriobtur gach cearaa d'an tìr, 

'S bheir e leis iad le sgriob air falbh. 

Daoin' obhar is dubh an taobh-deas, 

An Afric' fo theas na grèin*, 
Ged bha iad 'n an tràillibh 's 'n an creich, 

Aig muinntir gun seirc, gun chtìU, 
Ni 'm Bioball 's an Soisgeul iad saor, 

'S bi'dh iad 'n an laoich aig Criosd ; 
Q^bhaidh 'n anma r'a f hirinn *s r'a ghaol, 

*S bheir a spiorad dhaibh naomhachd fhior. 

Theid an soisgeul le sholus mar ghrein 
A dh'ionnsaidh an iar mu*n cuairt, 

America 's Innseanaich f hiat', 
Is Eileanaich cian a' chuain : 

Taid aineolach, allaidh, gun chiall, 
Taid buaireasach, fiadhaich, coirbt', 

Taid diorrasach dioghaltach, dian, 
Bras, ardanach, iargalt, borb. 

Sàr chothrom do Shoisgeul na slaint, 

'S do chumhachd nan gras aig Criosd, 
Bheir mathanas saor dhaibh gun dàil, 

Is creideamh bhios laidir, fìor : 
A ghlanas an cridhe gun chàird, 

O'n truaillidheachd ghràineil, bhreun ; 
A cho-chumas ri Dia iad le gradh, 

'S le naomhachd 'n an càil, 's 'n £m gleus. 

Bidh gach aidmheil is creideamh 'n an 8W)n, 

Gun seachran, gun aomadh cli ; 
Thig na Papanaich thugainn gu saor, 

An ceanglaichibh gaoil is sìth. 
Thig Arabaich 's Turcaich le chèil', 

'S theid Mahomet eigheach sios ; 
Thig na h-Iudhaich le durachd 'n an deigh. 

Thoirt umhlachd is geiU do Chriosd. 

Cha bhi duthaich no rioghachd fo'n ghrein, 

No fine, no treubh, no clann, 
Air nach soillsich an soisgeul gu reidh, 

Mu'n diobair an f heiU a th' ann. 
Nach aoibhinn an obair do dheibin' 

Am Bìoball a sgaoileadh 'n cein ! 
Bhi gnathach* an dichiU, 's am maoin, 

Chur inuleachdan cjaoil an ceiU ! 

Cia cliuiteach na cuideachdan còir, 

A*8 seirceil, 's a's òirdheirc gnè, 
Ghabh Freasdal 'n a laimh chur air doigh, 

A' ghnothaich ud 's boidhche sgèimh I 
Taid dusgadh an t-sluaigh gu bhi fial, 

Thoirt mhìltean is chiadan seach ; 
Taid caìtheadh gach peighinn le ciall, 

Chur a' Bhiobaill m iar 's an ear. 



Gu ma sona do'n cheud " Chuideachd " chaoin, 

A dh'ullaich le*n saoith'r e dhuinn, 
Anns a' chanain d'an tug sinn ar gaol, 

'S nach tuigte' a caochla leinn. 
B* iad Stiubhardaich fine an àigh, 

'S math choisinn iad gradh gach linn, 
A ghnathaich an ionnsachadh ard, 

'G a thionnda' gu Gailig ghrinn. 

Gu ma maireann do'n Chuideachd a's uails', 

Fhuair urram is buaidh thar chàch ; 
Bhios cruinn ann an Lunnuinn an t-sluaigh, 

'N àm tighinn mu'n cuairt do'n Mhaigh, 
Sud cuideachd a dh'eirich 'n ar n-aìrc, 

Chur Bhioball am pailteas nall, 
Na dhiolas ar bochdan air fad, 

'S na lionas gach srath 's gach gleann. 

Tha chuideachd ud sior dhol am meud 

Gun laigse d'an eud, no sgios : 
Tha 'n obair a' sgaoileadh m cèin, 

Air fad is air leud gach tir. 

Kigh ! gur ioinadach mìle, 's deich mil*, 

D'an tug iad an Bioball seach ; 
'S e m' earbsa nach teirig dhaibh cìs, 

Fhad 's a bhitheas e dMth air neach. 

Bidh Chuideachd ud eile ann am sgeul 

Tha'm Baile-Dhuneideann cruinn ; 
Tha tarrainn gach inneil is teud, 

A dh'ionnsachadh leughaidh dhuinn ; 
Taid cruinneachadh airgid is òir, 

dhaoine ta còir is stuam', 
'S *g a chaitheadh le cùram ro mhor, 

Cur sgoilean gu h-ordail suas ; 

Los gu*m faighear le sean, is le òg 

Deagh theagasg is foghlum suairc, 
*S gu'n leugh iad na comhairlean còir, 

Thug Dia dhuinn gu'r seoladh suas ; 
Oir ged a bhiodh Biobaill gu leoir, 

Aig big is aig mòir an t-sluaigh, 
Mur b'aithne dhaibh 'n leughadh air chòir, 

Cha'n f haigheadh iad eolas uap'. 

Bha na Gaeil ro aineolach, dall, 

Bha ionnsachadh gann 'n am measg ; 
Bha 'n eolas cho tana, 's cho mall, 

'S nach b' aithne dhaibh 'n call a mheas ; 
Oha chreideadh iad buannachd no stà 

Bhi *n sgoileireachd ard d'an cloinn, 
Ged dh'fheudadh iad f haicinn gach là, 

Gur i thog o'n làr na Goill. 

Ach b'annsa leo 'n airgiod 's an òr 
A chaitheadh gu gòrach truagh, 

£i amaideachd, òranaibh 's òl, 

£i bainnsean, 's ri.ceòl d'an cluais. 

Cha'n ioghnadh ged bha iad gun chàil, 
Do f hacal na slàint' aig Dia, 

6ed choisinn an namhaid an gradh, 
'I? ged bha iad toirt da a mhiann. 

Ach theid aineòlas nis as an tlr, 

'S gach cleachdadh neo-dhireach, crom^ 
'S mealaidh sinn sonas is sìth 

Gun f harmad no strì 'n ar fonn. 
Theid sgoilean chur suas anns gach cearn^ 

Bidh leabhraichean Gailig pailt, 
Bidh eolas is diadh£tchd a' fàs, 

Thig gach duine gu stà 's gu rath. 

" Nis togaidh na Gaeil an ceann, 

'S cha bhi iad am fang ni's mò : " 
Bidh aca ard-fhoghlum nan Gall, 

Agus tuigse neo-mhall 'n a chòir ; 
Theid innleadidan 's oibrean air boiin, 

Chuireas saibhreas *n ar fonn gu pailt, 
Bidh an diblidh cho laidir ri sonn, 

'S am bochd cha bhi lom le airo. 

Thig na linntean gu cinnteach mu'n cuairt \ 

Tha *n Sgriobtur a' luaidh thig oirnn 
'S an teid Satan a cheangal gu cruaìdh, 

-S nach meall e an sluagh le sgleo; 
Bidh firinn is si-chaìnt' is gaol, 

A' ceangal chloinn-daoin' ri chèil*, 
Cha'n f haicear fear dona> mi-naomh', 

Theid olc as an t-saoghal is beud. 



Digitized by 



Google 



Fios thun a' Bhaird. 203 



FIOS THUN A' BHAIED. 

[Williain Livingston, the Islay Bard, was born jn that island in 
1808. He spent the early portion of his lif^ as a taìlor in his 
native island. He af terwards visited various parts of Scotland, and 
finally setded in Glasgow, where he died in 1870. His early 
education was neglected, but he made up for this to a considerable 
extent by ìncessant reading in later life. He had a vigorous 
intellect, and poetic talent of no mean order. Hìs poems were 
first published in 1858, and afterwards in 1882. He also 
published in English a volume entitled Vindication of the Celtic 
Character.'] 

Tha mhaduinn soilleir grianach, 

'S a' ghaoth 'n iar eJ ruith gu rèidh, 

Tha'n linne sleamhuinn siochail, 

na chiuinich stri nan speur. 

Tha'n long na h-eideadh sgiamhach, 

'S cha chuir sgios i dh'iarraidh taimh, 

Mar a f huair 's a chunnaic mise, 

Toirt an f hios so thun a* Bhaird. 

Thoir am fios so thun a' Bhaird, 
Thoir am fios so thun a' Bhaird, 

Mar a f huair 's a chunnaic mise, 

Thoir am fios so thun a' Bhaird. 

So crunadh mais' a' mhìos', 

'S an teid do'n dithreabh treudan bhò, 

Do ghlinn nan lagan uaigneach, 

Anns nach cuir 's nach buainear pòr, 

Leab-innse buar nan geum, 

Cha robh mo roinn diubh 'n dè le càch, 

Mar a fhuair 's a chunnaic mise, 

Thoir am fios so thun a' Bhaird. 

Tha miltean spreidh air faichean, 
'S caoraich gheal' air creachain f hraoich, 
'S na fèidh air sl^can fàsail, 
Far nach truaillear làr na gaoith, 
An siolach fiadhaich neartmhor, 
Hiuch le dealt na h-oiteig thlàth, 
Mar a f huair 's a chunnaic mise, 
Thoir am fios so thun a* Bhaird. 

Tha'n comhnard 's coirean garbhlaich, 
Cors* na fairg* 's gach grainnseach rèidli, 
Le buaidhean blàths na h-iarmailt, 
Mar a dhlarramaid gu lèir, 
Tha'n t-seamair fhiadhain 's neoinein, 
Air na lòintean feoir fo'm blàth, 
Mar a f huair 's a chunnaic mise^ 
Thoir am fios so thun a' Bhaird. 

Na caochain f hior-uisg' luath, 
A' tigh'n a nuas o chul nam màm, 
Bho lochain ghlan gun ruadhan, 
Air na cruachan fad' o'n traigh, 
Far an òl am fiadh a phailteas, 
'S boidheach ealtan lach 'g an snàmh, 
Mar a f huair 's a chunnaic mise, 
Thoir am fios so thun a' Bhaird, 

Tha Bogha-mor an t-sàile, 

Mar a bha le reachd bith-bhiian, 

Am morachd maise nàduir, 

*S a cheann-ard ri tuinn a' chuain, 

A riombal geal seachd mile, 
Gainmhean siobt' o bheul an lain, 
Mar a fhuair 's a chunnaic mìse, 
Thoir am fios so thun a' Bhaird. 



Na dùilean steidh na cruitheachd, 
Blàths is sruithean 's anail neul, 
Ag altrum lusan urail, 
Air an luidh an driuchd gu sèimli, 
'N uair a thuiteas sgàil na h-oidhche, 
Mar gu'm b'ann a' caoidh na bha, 
Mar a f huair *s a chunnaic mise, 
Thoir am fios so thun a' Bhaird. 

Ged a roinneas gathan greine, 
Tlus nan speur ri blàth nan lòn, 
'S ged a chithear spreidh air àiridh, 
'S buailtean lan de dh'àlach bhò, 
Tha Ile 'n diugh gun daoine, 
Chuir a' chaor* a bailtean fàs, 
Mar a fhuair 's a chunnaic mise, 
Thoir am fios so thun a' Bhaird. 

Ged thig ànrach aineoil, 
Gus a' chala, 's e 's a' cheo, 
Cha'n f haic e soills' o'n chagailt, 
Air a' chladach so ni's mò, 
Chuir gamhlas Ghall air fuadach, 
Na tha bhuainn 's nach tiU gu bràbh, 
Mar a fhuair 's a chunnaic mise, 
Thoir am fios so thun a' Bhaird. 

Ged a thogar feachd na h-Alba, 
A's cliuiteach ainm air faich' an àir, 
Bithidh bratach f hraoich nan Ileach, 
Gun dol sios 'g a dion le càch, 
Sgap mi-run iad thar fairge, 
'S gun ach ainmh'ean balbh 'n an àit', 
Mar a fhuair 's a chunnaic mise, 
Thoir am fios so thun a' Bhaird. 

Tha tighean seilbh na dh'f hàg sinn, 
Feadh an f huinn 'n an caman fuar, 
Dh'f halbh is cha tiU na Gaidheil, 
Stad an t-àiteach, cur is buain, 
Tha steidh nan làrach tiamhaidh, 
A' toirt fianais air, 's ag ràdh, 
Mar a f huair 's a chunnaic mise, 
Leig am fios so thun a' Bhaird, 

Cha chluinnear luinneag òighean, 
Seisd nan òran air a' chlèith, 
'S cha'n f haicear seoid mar b' abhaist^ 
A' cuir bàir air faiche rèidh, 
Thug ainneart fograidh uainn iad, 
'S leis na coimhich buaidh mar 's àill, 
Leis na fhuair 's na chunnaic mìse, 
Biodh am fios so aig a' Bhard. 

Cha'n f haigh an dèirceach fasgadh, 
Na'm fear astair fois o sgios, 
No soisgeulach luchd-eisdeachd, 
Bhuadhaich eucoir, GoiU, is às, 

Tha 'n nathair bhreac 'n a lùban 
Air na h-urlair far an d'fhàs, 
Na fir mhor' a chunnaic mise, 
Thoir am fios so thun a' Bhaird. 



Lomadh ceam na h-Oa, 

An Lanndaidh bhoidheach 's Eoinn Mhic Aoidh, 

Tha'n Learga ghlacach ghrianach, 

'S fuigheall cianail air a taobh, 

Tha'n Gleann 'n a f hiathair* uaine, 

Aig luchd fuath, gun tuath, gun bharr, 

Mar a fhuair *s a chunnaic mise, 

Thoir am fios so thun a' Bhaìrd. 

AN GAIDHEAL A' FAGAIL A DHUTHCHA. 

[The following extract was prÌDted by the Rey. Dr. Macleod in 
Leabhar nan CnoCy appended to **The Emigrant Ship." I was 
informed bj the late Dr. Clerk of Eilmallie that the yerses were 
sent to Dr. Macleod by the Rev. Danìel Kelly, minister of 
Southend, and af terwards of Campbeltown. They are said to have 
been composed hj a Mr. Stewart] 

A Ghlinn mo ghraidh ! rinn m' àrach òg, 
An eigin tf f hàgail, 's mi gun treoir ; 
An eigin domh, 's do chloinn mo ghaoil, 
Falbh gun dùil ri tionndadh chaoidh ? 

An eigin domhs' fa dheireadh triall, 
Is falt mo chinn *n a dhualaibh liath ? 
Earr mo làithean ruith gu luath, 
Mar chloich 'n a deann o aird na cruaich. 

Ceo na h-aois mu m' shùilibh dall ; 
Mo chosan lag nach gluais ach mall ; 
Air chàileachd f hiodha nach tog fonn ; 
'S mo chridhe fann air fàs ro throm. 

Is faoin domh fein bhi 'g eisdeachd ceoil, 
Cha duisgear tuillidh mi o'n bhroa : 
Luidh mo ghrian-sa siar fo stuaigh, 
'S cha till i dhomhsa chaoidh le buaidh. 

A bhean mo ghaoil, 's nam beusa ciuin, 
Na biodh do dheoir a' ruith co dlùth ; 
Oir claoidhidh bron do neart 's do chàil, 
Gun neach 'm bheil iochd no daimh a'd dhàiL 

Is goirt le in* chridh do chor, a ghaoil, 
Aois *g ad chlaoidh, 's mi fein gun f heum : 
An t-àit' an d' fhuair sinn riamh ar leoir, 
Cha 'n ionad taimh dhuinn e ni 's mò. 

Tha muinntir eil' air teachd d'ar tir, 
Is siol nan treun 'g an cur a dhith,- — 
Siol nan treun, a ghleidh le buaidh 
Ar beanntan ard, is traigh a* chuain. 

Ach threig iad fein, 's gach euchd a rìnn ; 
*S tha sinne 'n diugh, an sliochd, gun sgoinn, 
Mar chuiseig fhaoin, fo thaom gach sian, 
Air call ar neart, ar meas, 's ar miagh. 

Gluaisibh, a chlann na muinghin threin, 
'S gu'm faigh sibh iochd fo chaochladh grein' ; 
Ge caomh leibh beanntan ard 'ur n-òig', 
'S gann gu'm faic sibh iad r' 'ur beò. 

Triallaibh dh'ionnsuidh cuan nan stuagh;* 
Ach, Och ! mo chreach ! cha b'e mo luaidh ; 
B* annsa luidhe sios gu eiuin, 
Mar ri m*dhàimhich anns an ùir. 

*S tric m'shùil na deura trom, 
'S mi sealltuinn air gach larach lom, 
Am facas uair mo chairdean treun, 
Ge fada 'n diugh gach aon o chèil'. 

Cha chluinn mi tuillidh 'n comhradh gaoil, 
Moch no f easgar air an raon : 
Tha 'n gleann a b'aobhaich' fuaim is ceol 
Gu tosdach balbh, mar neach ri bron. 

C'ait* an deach na h-ògain threun ? 
G'àit' an deach na h-òìghean caoin ? 
C'ait' am bheil an aois gun ghruaim ? 
C'àit' an ceol a b'airde fuaim ? 

C'àit' am bheil am bord bha fial,^ 
Bheireadh do gach acrach biadh ? 
Sgapadh iad le foirneart geur, 
'S cha'n 'eil a h-aon an diugh le chèiF. 

Fhir a shiubhlas gleann mo ghaoil, 
Na meallar thu le briathraibh faoin ; 
Oigh cha ghlac do lamh gu bràth, 
*S cha'n iarr i thu gu h-ionad taimh : 

Cha'n f haic thu i le cuaich fo chròic 
Moch no feasgar teachd o'n chrò, 
Ni mò a chluinn thu 'ceolan binn 
Tional ghabhra breao 's na glìnn. 

'S faoin bhi 'g iarraidh 'n aosda chòir 
A shuidh gu tric ri taobh an ròid ; 
Sgeul cha'n iarr e uait, no dàn, 
Cuirm no fleadh cha sgaoil gu bràth, 

Ge fann do cheum, 's ge faoin do dhòigh, 
Caomh cba'n f haic thu anns an ròd ; 
Tha àit* an taimh 'n a làraich f huair — 
Fo eanndaig ghlais, — ^fo chòinnich uain . 

larr 's an f heur an teach bha fial, 
Ts gheibh an stairsneach caitht' gu trian ; 
Leachd-an-tein', 's a h-aogas ruadh, 
Praoch is còinneach fàs mu 'bruaich. 

Tha'n cnocan glas gun ail *n a dhruim, 

Far an trìc a shuidh ua suinn ; 

Far an ruisgeadh iad le chèil*, 

An rùn 's am beachd, gun tlachd am beud ; 

Par an labhradh iad gu fial, 
Air gach treun a bh'ann o chian ; 
'S am macraidh òg le ioghnadh graidh 
A' snamh 's an sgeul a b'euchdach càiL 

Ach ciod e fàth an f hògraidh ghèir ? 
An d'f huaradh ciontach sinn am beud ? 
No 'n do thoill sinn grain an righ, 
'K uair nach feud sinn tamh 'n ar tir ? 

Euinn cha'n f heudar sin a hiaidh, 
Bha sinn riamh a' triall an uaill ; 
'S ged a thainig sinn fo thàir, 
Cha b*e ar coire b'aobhar dha : 

Ach sliochd ar treun air caochladh nòis, 
An gaol d*an cairdibh thug do*n òr ; 
An uaiU cha*n 'eil an laochraidh threun, 
Tha reachd 's an àm 'g ai^ dion o bheud. 

Ach feudaidh caochladh teachd rì àm, 
*S gu'n iarrar sinn air feadh nam beann ; 
Ach besmn no gleann cha toir a h-aon 
A leanas àrmunn dh'ionnsuidh 'n raoin. 

Aonaranach, fann, gun treoir, 

Bithidh gach triath gun dàimh 'n a chòir, 

Treigear e le brosgul baoth 

Nan gealtair cealgach ghlac a mhcu^in ; 

Treigear e 'n a arahghar gheur, 
6un aon r*a thaic d'a chinne fein : 
Fada, fada, thall thar chnan, 
Sgaoilte gheibh e 'm fuigheall truagh, 

Chi e 'n sin le deoir 'n a shùil, 

Am beud a chinnich leis an tùs, 

'N uair a dh'fhogair e o 'sgèith, 

Na laochraidh b'f hearr a bha fo'n ghrèin. 

Ach ged a shil an deoir gach ial, 
Aon cha tig a chaoidh g'an dion : 
Is cuimhne leo gach cradh is spìd, 
A dh*f huiling iad mu'n d'fhag an tìr. 

Dubhach cianail biodh an gleus, 
Mar eun na h-oidhche 'n còs leis fèin ; 
Gus an claoidhear annt' le bron, 
Gaol an airgid ghlais *s an òir ; 

Gus an tiU an gradh 's an t-iochd, 
A's dual do athair thoirt d'a shliochd ; 
'S gu'm faic gach triath gur fearr na trèin, 
Na milte uan am mile treud. 

Ach 's cian mu'n lionar ris na glinn, 
A dh'oigridh ghlan, mar bh'ann ri m' linn : 
Amhluidh darag thuit le gaoith, 
Is fad' mu'm fàs a faiUein maoth. 

Feudaidh samhladh teachd ri àm ; 
Ach 's lag an gaol, 's is faoin an làmh; 

SKochd nan treun cha'n eighear dhiubh, 
'S an dàn cha chluìnnear chaoidh an cliu. 

Ach cò a chi mi thar an raon ? 
Cò, ach bràthair ciuin mo ghaoil ; 
Sgeul gu beachd aige o'n traigh, 
Cluinneamaid e uaith' gun dàiL 

An eigin duinn bhi. triall, a ghfiW)il, 
If a sgaoileadh suas na siuil ri gaoith ? 
No 'm feud sinn tamh a nochd 's a' ghleann, 
*S an d'araicheadh sinn fein, 's ar clann ? 

Tha siuil ri croinn 'g an sgaoileadh shuas, 
Is gaoth nam beann ag iarraidh chuain ; 
Tamh ni's faid* cha'n f heudar leinn, 
Ach iarramaid gun dàil na tuinn. 

A chlann mo ghraidh ! cha dàil nf s mò ; 
'S eigin falbh, 's cha*n ann d'ar deoin ; 
Ar cnuic, ar glinn, 's ar beanntaidh àrd, 
Fhagail faoin gun chaoimh 'n an dàiL 

Slan le feidh nam fraoch-bheann ard, 
O'n suain cha ghluais mi iad gu bràth ; 
Slan le earbag bheag o'n raon, 
*8 faoin a geilt m'a meannan maoth. 

Slan le eoin is moiche seinn ; 
Slan le beanntaibh ard, *s le coiU ; 
Slan le gabhraibh breac nam bruach ; 
Slan le caoraich is le unin. 

Slan le m' theach bha farsuing fial, 

'S a chomhla nach do dhruideadh riamh ; 

Slan le leaca fuar na h-uaigh^ 

Fo 'm bheil mo dhàimhich ciuin 'n an suain. 

Slan le Albainn ghleann is chnoc; 

Oir 's eigin domhsa triall an nochd, 

Gun duil am feasd ri cois air t'f heur, 

Mo chreach I mo chràdh I 's e fàth mo dheur. 

MIANN A' BHAIED AOSDA. 

[The well-kuown poem oalled '' The wish of the Aged Bard ^* was 
first printed, with a translation, in Ranald MacDonald's coUection 
in 1776. It has sinoe been reprinted and translated Beveral times. 
The anthor is unknown.] 

! OAIRIBH mi ri taobh nan allt, 
A shiubhlas mall le ceumaibh ciuin, 
Fo sgàil a bharraich leag mo cheann, 
'S bi thùs', a ghrian, ro chairdeil rium, 

Qu socair sìn 's an f heiir mo thaobh, 
Air bruaich nan dìthean 's nan gaoth tlà, 
'S mo chas 'g a sliobadh *s a' bhraon mhaoth, 
*S e lùbadh thairis caoin tre'n bhlàr. 

Biodh sobhrach bhàn a's aillidh snuadh, 
M'an cuairt do m' thulaich 's uain' fo dhruchd, 
'S an neoinean beag 's mo lamh air cluain, 
'S an ealabhuidh ri m* chluais gu h-ùr. 

Mu'n cuairt do bhruachaibh ard mo ghlinn, 
Biodh lùbadh gheug ìs orra blà ; 
'S clann bheag nam preas a' tabhairt seinn^ 
Do chreagaibh aosd' le òran gràidh. 

Briseadh tre chreig nan eidheann dlù, 

Am fuaran ùr le torramam trom, 

Is freagradh Mac-talla gach ciuil, 

Ri srann-fhuaim sruthadh dlù nan tonn. 

Freagradh gach cnoc agus gach sliabh, 
Le binn-f huaìm gheir nan aighean mear ; 
'N sin cluinnidh mise mile geum, 
A' ruith m'an cuairt domh 'n iar 's an ear. 

M'an cuairt biodh lù-chleas nan laogh, 
Ei taobh nan sruth, no air an leirg, 
'S am minnean beag de'n chomhrag sgìth, 
A'm achlais a' cadal gun cheilg. 

Sruthadh air sgèith na h-osaig mMn, 

Glaodhan maoth nan crò mu'm chluais, 

'N sin freagraidh mheanbh-spreidh, 'n uair chluinii^ 

An gineil, 's iad a' ruith a nuas. 

! ceum an t-sealgair ri mo chluais, 
Le sranna ghath, is chon feadh sleibh, 
'N sin dearrsaidh 'n òige air mo ghruaidh, - 
'N uair dh'eireas toirm air sealg an f hèidh, 

Duisgidh smior a'm chnaimh, 'n uair chluinn, 
Mi tailmrich dhos is chon is shreang, 
'N uair ghlaodhar, " Thuit an damh," ta m' bhuìnn, 
A' leum gu beò ri àird' nam beana 

'N sin chi mi, air leam, an gadhar, 

A leanadh mi anmoch is moch ; 

'S na sleibh bu mhiannach leam bhi taghall» 

'S na creagan a' fhreagradh do'n dos. 

Chi mi 'n uamh a ghabh gu fial 
'S gu tric ar ceuma o 'n oidhch' ; 
Dhuisgeadh ar sunnd ri blàths a crana, 
'S 'n a sòlas chuach bu mhòr aoibhneas* 

Bhiodh ceò air fleadh a bhàrr an fhèidh 
Ar deoch à Trèig 's an tonn ar ceol, 
Ged sheìnneadh tathaisg 's ged rànadh slèibh, 
Slnte 's an uaimh bu sheimh ar neoil 

Ohi mi Beinn-ard a's àillidh fiamh, 
Ceann-feadhna nam mìle beann, 
Bha aisling nan damh 'n a ciabh, 
'S i leabaidh nan nial a ceann. 

Chi mi Sgur-eilt air bruaich a' ghlinn 
An goir a chuach gu binn an tos 
Is Gorm-mheall àilt 'n am mile giubhas 
Nan luibh, nan earba, 's nan lon, 

Biodh tuinn òg' a' snamh le sunnd, 
Thar linne 's mìne giubhas, gu luath ; 
Srath ghiubhais uaine aig a ceann, 
Is lubadh chaoran dearg air bruaich. 

Bidh nighean aluinn an uchd bhàin, 
A' snamh le spreidh air bharr nan tonn, 
'N uair thogas i a sgiath an aird', 
A measg nan nial cha'n f hàs i trom« 

'S tric i 'g astar thar a chuain, 
6u aisridh f huar nan ioma ronn, 
Anns nach togar brèid ri crann, 
'S nach do reub sron dharaich tonn. 

Bidh tusa ri dosan nan tom, 

Le cumha do ghaoil ann ad bheul, 

Eala, thriall o thir nan tonn 

'S tu seinn domh ciùil an aird' nan speur. 

! eirich thus' le t'oran ciuin, 

*S cuir naigheachd bhochd cTo bhroin an ceill ; 

'S gkcaidh Mac-talla gach ciuil, 

An guth tùrsa sin o d' bheuL 

Tog do sgiath gu h-àxd thar chuan, 
Glac do luath's o neart na gaoith, 
'S eibhinn ann am chluais an fhuaim, 
d' chridhe leoint' — an t-òran gaoiL 

Cò an tir o'n ghluais a' ghaoth, 

Tha giulan glaoidh do bhroin o'n chreig ? 

Oigfhir a chaidh uainn a thriall, 

'd a dh'f hàg mo chiabh ghlas gu'n taic. 

Bheil deòir do ruisg mu thùs na ribhinn, 
A's mlne mais', 's a's gile làmh ? 
Sòlas gun chrioch do'n ghruaidh mhaoith, 
A chaoidh nach gluais o'n leabaidh chaoiL 

Innsibh, o'n thrèig mo shuil a ghaoth, 
C' àit' bheil a' chuilc a' gabhail tamh, 
Le glaodhan bròin 's na bric r'a taobh, 
Le sgiath gun deò a' cumail blàir. 

Togaibh, 's càiribh le'r laimh threin, 
*S ouiribh mo cheann fo bharrach ùr, 
'N uair dh'eireas a* ghrian gu h-ard, 
Biodh a sgiath uain' os cionn mo shùL 

An sin thig thusa, aisling chiùin, 
Tha 'g astar dlù measg reul na h-òidhch', 
Biodh gniomh m' oidhche ann ad cheol ; 
'S thoir aimsir mo mhùirn gu m' chuimhn^ 

m'anam ! faic an ribhinn òg, 

Fo sgèith an daraich, righ nam blàth, 

'S a sneachd-lamh am measg chiabhan òir, 

'S a meall-shuil chiain air òg a gràidh. 

Esan a' seinn r'a taobh 's i balbh, 

Le cridhe leum, 's a' snamh 'n a cheol, 

An gaol o shùil gu sùil a' falbh, 

Cur stad air feidh nan sleibhtean mor. 

Nis thrèig an fhuaim, 's tha 'cliabh geal mii^ 
Ei uchd *s ri cridh' a gaoil a* fàs, 
% a bilibh ùr mar ròs gun smal, 
Ma bheul a gaoìl gu dlù an sàs. 

Sòlas gun chrioch do'n chomunn chaomh, 
A dhùisg dhomh 'n t-aoibhneas ait nach pìU, 
Is beannachd do t'anamsa, a rùin, 
A nighean chiuin nan cuach-chiabh grinn. 

*N do threig thu mi, aisling nam buadh ? 
PiU fathast, aon cheum eile, pill ; 
Cha chluinn thu mi, Ochoin ! 's mi truagh ; 
A bheannaibh mo ghraidh, slàn leibh. 

Slàn le comunn caomh na h-òige, 
Is oigheannan bòidheach, slàn leibh, 
Cha leir dhomh sibh ; dhuibhse tha sòlsus 
Samhraidh, ach dhomhsa ta geamhradh a chaoidh, 

O ! cuir mo chlnas ri f uaim Eas-moir 
Le chrònan a' teamadh o'n chreig ; 
Biodh cruit agus slige ri m' thaobh, 
'S an sgiath a dhion mo shinnsr' 's a' chath. 

Thig thus' le d'chàirdeas thar o! chuaiu, 
Osag mhin a ghluais gu mall, 
Tog mo cheò air sgiath do luathais, 
Is imich grad gu eilean fhlaitheis. 

Far bheil na laoich a dh'f halbh o shean, 
An cadal trom, 'n an dol le ceòl, 
Fosglaibh-se, thalla Oisein is Dhaoil ! 
Thig an oidhche 's cha bhi'm bard air bhralh. 

Ach ! mu'n tig i, seal mu'n triall mo cheò, 
Gu teach nam bard air Ard-bheinn as nach pill, 
Thugaibh dhomh cruit, *s mo shlige dh'ionnsaidh *n ròid, 
An sin^ mo chruit, 's mo shlige ghraidh^ slàn leibh I 

FIONNGHAL: DUAN L 

[In 1762 was published Fingal, an Ancient Epic Poem, in six 
hooks . . . together with several other poems, composed hy Ossian 
tìieson ofFingal, Translated from the Gaelic language hy James 
MacPherson. In 1763, a second volume, containing " Temora" 
and other poems, with the seventh book of " Temora " in GaeliCy 
was published under a similar title. The Gaelic text, in so far as 
recovered, was published after Mr. MacPherson's death in 1807. 
Mr. MacPherson was born in Ruthven, Badenoch, in 1738. He 
is the author of poems entttled the " Highlander's Death," " The 
Hunter.'* He published a translation of Homer ; an Introduction 
to the History o/ Great Britain and Ireland ; and a History of 
Great Britain^ from the Restoration to the Accession of the House 
of Hanover, Mr. MacPherson waa member of Parliament for 
Beveral years. He purchased the estate of Belleville ìn his 
native district, where he died in 1796. He is buried in West- 
minster Abbey.] 

Shuidh Cuchullin aig balla Thura, 
Fo dhubhra craoibh dhuiUe na f uaim ; 
Dh'aom a shleagh ri carraig nan còs, 
A sgiath mhor r*a thaobh air an fheur. 
Bha smaointean an fhir air Cairbre, 
Laoch a thuit leis an garbh-chomhrag, 
*N uair thainig fear coimhead a* chuain, 
Luath mhac Fhithil nan ceum ard. 

" Eirich, a Chuchullin, eirich, 
Chi mi loingeas threun o thuath ! 
Grad ghluais, a chinn-uidhe na feile : 
*S mor Suaran, is Uonmhor a shluagh ! " 

" A Mhorain," thuirt an gorm-shuileach treun. 

" Bu lag thu f ein, is chrith thu riamh ; 
TT ad eagal is lionmhor namhaid ; 
Mhic Fhithil, 's e Fionnghal a th' ann, 
Ard churaidh nan ciar bheann/' 

** Chunnaic mi 'n ceannard," thuirt Moran 
" Coimeas do 'n charraig an triath, 
A shleagh mar ghiubhas air scòr-bheinn, 
Mar ghealach ag eirigh a sgiath : 
Shuidh e air carraig 's an traigh 
Mar an ceo tha thall air a' bheinn. 
' 'S lionmhor, a chinn-uidhe nan dàimh, 
Lamh chomhraig a dh'eireas leat fein, 
Garbh laoich, a's cruadalaich* beum, 
A's gèire lann an cleasachd nan saoi : 
Ach 's lionmhbìre gaisgich is trein, 
Tha 'g iadhadh mu Thura na gaoith/ 

Fhreagair an sonn mar thonn air carraig, 
Co 's an talamh-sa 's cosmhuil rium fein ? 
Cha seasadh do ghaisgich a*m fhianuis ; 
Ach thuiteadh gu h-iosal fo m' laimh. 
Co es* a thachradh ri m* lann, 
Ach Fionnghal, righ Shehna nan sian ? 
Là, ghabh sinn an glacaibh a chèile 
Air Meallmor, 's bu treun ar spaim, 
Thuit coille f chomhrag nach geiUeadh : 
Thionndaidh sruith, 's chriothnaich an carn 
Tri làith' dh'ùraich an stri, 
Chrith laoich, bu treun, air cùl lann : 
An ceathramh, thuirt Fionnghal an rìgh, 

* Thuit ceannard a' chuain 's a* ghleann,' 

* Cha do thuit,' 's e f hreagair mi f ein. 

* Geilleadh Cuchullin do 'n triath 

* Is treìne na gaiUeann nan sliabh/ 

** 'N e mis ! " thuirt an gorm-shuileach treun, 

** Cha gheill mi do dhuine tha beo, 

Cuchullin cho gailbheach ris fein, 

Mor an comhrag, no 'm bàs gun scleo. 

Mhic Fhithil, glac-sa mo shleagh, 

Buail sgiath Sheuma f o smal is gruaim ; 

Chi thu ard i air balla nan sleagh ; 

Cha b'e sanas na sith a fuaim. 

Buail sgiath Sheuma, mhic Fhithil, gu grad ; 

Gairm gaisgich o bhad 's o choilL" 

Bhuail e 'n sgiath bhallach gu grad ; 
Fhreagair gach bad agus coill, 
Shiubhail caismeachd ro' 'n doire gim stad ; 
Chlisg feidh is earba 's an fhraoch ; 
Leum Curtha o charraig na fuaim ; 
Ghluais Conall, bu chruadalach sleagh ; 
Dh'fhag Faobhui an eilid 's an ruaig ; 
Thill Cruthgheal gu Tura nam fleadh ; 
A Bonain, cluinn sgiath nam blàr, 
Caismeachd ard Chuchullin, a Chluthair ; 
A Chalmair, o 'n chuan thig a nall ; 
Le d' chruaidh thig a nall, a Luthair. 
Mhic Foinne, gharbh-churaidh, eirich ; 
A Chairbre, o chromleac a' ghuth ; 
Lùb do ghlùn, Fhiochi na feile, 
A Chormaig, o Lena nan sruth. 
Sìn do shlios aluinn, a Chaoilte, 
Air astar o Mhora gu dian, 
A's gile na *n cobhar, tha sgaoilte 
Air muir o ghaiUinn nan sian. 

Chìteadh gaisgich nan ard ghniomh 

Tearnadh sios o 'm fiar-ghlinn fein, 

Gach anam a* losgadh ri cuimhne 

Gach comhraig a dh'aom o shean ; 

An sùile lasadh, 'g iadhadh horb 

Mu namhaid dorcha Innis-fàil, 

Guch lamh, bu trein', an ceann gach lainn, 

Oaoir dhealan a' dearrsadh o *n cruaidh. 

Mar shruth a* taomadh o gharbh ghleann 
Dh'aom na suinn o chruaich nam beann, 
Gach triath *n airm 'athar nam buadh, 
A ghaisgich dhubh-ghruamach 'n a dhèigh, 
Mar chomh-thional uisge nan stuadh 
Mu'n cuairt do dhealain naji speur. 
Chluinnte fuaim nan arm 's gach ceum, 
Meaghal mhiolchon cleasadh ard, 
Duain *g am muchadh anns gach beul, 
Gach curaidh treun ag iarraidh blàir. 

Chrith Cromleac air aghaidh nam beann, 
'N uair ghabh iad am fraoch fo *n ceann ; 
Sheas iad air aomadh nan sliabh, 
Mar cheo an fhoghair, 's e liath, 
Dhuineas mu *n aonach gu lèir, 
'S a cheanglas a cheann ris an speur. 

*' Ceud failte," thuirt ceannard nan triath, 
" Air sìol aluinn nan caol-ghleann, 
Cead failte air sealgair nam fìadh. 
Tha cleas eile ag eirigh fo 'r ceann ; 
Tha namhaid mu chromadh a' chuain 
Ag iadhadh gu luath mu'n traigh. 
'M buail sinn sìol Lochlin nan stuadh, 
No *m fàg sinn Eirinn d'an dàimh ? 
Chonaill, a chinn-iuil nam fear, 

Mhor ghaisgich an àm briseadh sgiath, 
'S lionmhor comhrag rì daoine o 'n ear, 
An tog thu sgiath t'athar, a thriath ? " 

" Chuchullin," thuirt esan gu ciuin, 
" Tha sleagh ChonaiU an comhstri geur ; 
Bu shòlas leam, is b'e mo chliu 
Bhi leagadh gu dlù nan ceud. 
Ged iarradh mo lamh am blàr, 
Tha mo chridhe gu samhchair Eirinn. 
Thriath a's treine th* aig Cormac bu shàr, 
Faic loingeas namhaid ag eirigh, 
'G eirigh suas air iomall traigh, 
Mar choille air Lega nan saoi ; 
Mar choiUe tha loingeas nan dàimh, 
A' geiUeadh ma seach do'n ghaoith. 
Chuchullin, tha Conall gu sith ; 
Thoir cis do Shuaran nan long ; 
Sheachnadh Fionnghal fein an stri, 
Ard cheannard shil Alba nan sonn, 
Fionnghal, a sgapadh na seoid, 
Mar charrald nan sian ri feur, 
'Nuair bheucas sruth Chona nan tòrr, 
'S a' Mhor-bheinn an truscan nan speur." 

Thuirt Cahnar, " As m' f hianuis an t-sith ; 
Siubhladh Conall gu mhuig-mhonadh fein ; 
Biodh a shleagh ris an eilid a' stri, 
'N àite tachairt an carraid nan ceud ; 
Lean-sa 'n os bhallach air Cromla, 
Siubhladh t'iuthaidh tro' earba LeDa, 
Thusa, mhic Sheuma an àigh, 
Chinn-fheadhna nam fear 's nan dàimh, 
p 

Sgap is ruaig sìol Lochlin nan long ; 
Bris comh-thional choigreach nan tonn, 
Gus nach eirich eathar air sàil 
Le seol no comas nan ràmh. 
Mu mhuir ghàirich Innis-thorc 
Eireadh gaoth Eirinn gu h-ard, 
Cromàdh an dubh-osag shuas — 
Tuiteam le tanais gu bàs, 
Nan leanainn am fiadh cho luath 
Ei teas-chomhrag chruaidh nan lot/' 

" Og mhic Mhathais, nior dhiult riamh 
Comhrag nan sgiath ; 's bha mi dlù 
Ei m' chairdean an carraid nan sleagh, 
Ged a bha, cha d'iarr mi cliu. 
Thugadh buaidh a*m fhianuis 's a' bhlàr, 
Thog gaisgich an ruaig is lean. 
Thusa, mhic Sheuma bu shàr, 
Cuimhnich Cormac is 'àit o shean ; 
Thoir cìs do Shuaran is tìr, 
Gu'n gluaiseadh Fionnghal a nalL 
Ma's sòlas le t'anam an strì, 
Sud i thogas an t-sleagh 's an lann." 

"Leam-sa 's taitneach," thuirt ceannard nan 
triath, 
** Cruaidh-fharum nan sgiath 's nan lann, 
Cho taitneach ri torrunn nan sliabh, 
'N uair thuiteas uisg' earraich gu malL 
• Eireadh sìol Eirinn nam buadh ; 
Siubhladh soiUeir mu 'n cuairt gach dream ; 
Gluaiseadh thairis 's an fhraoch gu luath, 
Mar ghath grein' air cruaich nam beann, 

*N uair dh' eireas gaoth 'n iar o thoiin, 
A* tional gu trom nan nial, 
Gluinnear fuaim air Mor-bheinn nan tom, 
'S air daraig, 's i lom 's an t-sliabh. 
G' àite bheil mo chairdean cruaidh, 
Neart mo laimh an cunnart riamh ? 
G* àite Gathbaid, bu ghloine snuadh, 
Dubhchomar nam buadh, an triath ? 
*N d'fhag thu mi, Fhearghuis bu chorr, 
'S an sruth mor so tional ri m' thaobh 
A laoich an sòlas nam fleadh, 's bu mhor 
'N àm cruadail ? A mhic Eosa nam faobh, 
An tig thu mar earba o Ghalmar, 
Mar eilid o aomadh nan sliabh ? 
Geud failt' air mac Bosa mheanmnaich, 
Giod am bròn a th'air t'anam, a thriath ? " 

" A GhuchuUin, tha ceithir clachan 
Air Gathbaid taisgte 's an uaigh ; 
Chuir mo lamhsa sios fo ùir 
Dubhchomar bu ghruamach snuadh. 
Bha thusa, Ghathbaid, mhic Armin, 
Mar ghrein a' dearrsadh 's a' bheinn. 
Is thusa, Dhubhchomair nan garbh-bheum, 
Mar chomh-thional uisge nan speur. 
A Mhuime, bu ghloine measg òighean, 
Seimh do chadal an còs nan cam ; 
Thuit an dubhra rùn an t-sluaigh, 
Mar reul a' dealradh 's an oidhche an gleann; 
Bid}i fear-uidhe 'n a aonar am bròn, 
"K uair thuiteas an solus gann." 

^ Aithris," thuirt an gorm-shuileach treu% 

" Mar thuit gais^àeh nam beum am bàs, 
'N do thuit iad le Lochlin *s a' bheinn, 
'N cruaidh chomhrag ri ceud 's a' bhlàr ? 
Ciod eile chumadh na laoich 
Anns an talla chaol gun leus ? " 

" Thuit Oathbaid f o lann Dhubhchomair 
Aig daraig, a's fuaimniche sruth, 
Thainig gu doire nan còs, 
'S labhair e ri òigh bu sheimh. 

' A Mhuirne, a's gloine measg nam mnà> 
Nighean aluinn Chormaic an àigh, 
C'ar son an crom nan clach leat 1 ein, 
An còs creige a t'aonar 's a* bheiun ? 
Tha sruthan a* toirm ri d* thaobh, 
Seana chraobh a' f uaim ri gaoith, 
Bruaillean na linne ud thall, 
Neoil chiar mu mhullach nan cam, 
Thu fein mar shneachd air an t-sliabh ; 
Mar cheo Chromla lùbadh do chiabh 
A' casadh suas ris a' bheinn 
Ri dearrsa greine o 'n iar. 
Mar charraig ghil tha t' uchd tlà 
Air taobh Bhrano nan sruth bàn/ 

" 'N sin thuirt òigh a b' àiUe ciabh, 
' Co as, fhir a's gruamaiche dhaoine ? 
Bu dorcha do mhala riamh ; 
Dearg do shùil a nis, 's cha 'n fhaoin i 
Am fac thu Suaran air cuan ? 
Ciod a chuala tu mu 'n namhaid ? * 

' Thà mise, Mhuime, o 'n bheinn, 
O dhoire earb nan leum ard ; 

Nior chual air namhaid leam fein. 

Thnit tri feidh fo mo laimh, 

A nighèan Ohormaìc, is àiUe snuadh, 

Mar m' anam mo rùn do 'n òigh ; 

Thuit fiadh dhuit, a lamh-gheal, fo m* chruaidh 

Ainy'r aluinn, d*an geill na sloigh/ 

' A Dhubhchomair,* thuirt òigh bu sheimh, 

* Cha *n 'eil mion de m' rùn dhuit fein ; 
Dorcha do mhala, *s duirche do ghnè ; 
Do chridhe mar charraig 's a' bheinn. 
Ach ortsa, mhic Armin, mo rùn, 

Shàr Chathbaid, tha Muime 'n dèigh, 

Mar dhearrsa na grein* tha do chùl, 

'N uair thogas a' mhuig o shleibh. 

Am faca leat Cathbaid, an triath, 

Og ghallan an astar nan sliabh ? 

Tha nighean Chormaic, sonn nach mairg, 

Feitheamh tilleadh a rùin o 'n t-seilg/ 

* Is f^da dh'fheitheas tu, Mhuirn/ 
Thuirt Dubhchomar gu ciar borb, 

* Is fada dh'fheitheas tu, Mhuirn, 
Ei mac Armin nam fiar cholg. 
Seall air lann a's gloine beum, 
Fuil Chathbaid a' leum gu 'chùl ; 
Thuit leam do ghaisgeach bu treun, 

'S fhada dh'fheitheas tu fein, a Mhuim. 
Togam-sa clach air do rùn, 
'Nighean Chormaic nan gorm sgiath. 
Crom air Dubhchomar do shùil, 
Tha lamh mar thorrunn nan sliabh.' 

* *N do thuit mac Armin gu bàs,* 

Bhris, le guth a graidh, aa òigh. 

' 'N do thuit air an tulaich aird 

Laoch a h' àille measg an t-sloigh ? 

Ceann>feadhna nan seod san t-seilg, 

Namhaid beumnach cuain nan dàimh ? 

'S dorcha Dubhchomar 'n a fheirg, 

Is fuileach dhomh fein a lamh. 

'S namhaid dhomhsa ; ach sin dhomh 'n lann 

'S annsa dhomh Cathbaid is fhuiL' 

" Thug e a ghorm-lann d*a deoir : 
Euith i chruaidh, bu gheur, roimh thaobh. 
Thuit e aig a shruthaibh mor : 
Shìn e lamh, is chluinnte ghlaodL 
' Nighean Chormaic nan gorm-bhall sgiath, 
Ghearr thu tùs mo thriall o chliu ; 
Is fuar an lann, a reul nan triath, 
Is fuar 'n am chliabh e, Mhuirn. 
Thoir mise do Mhoina an òigh, 
'S mi a h-aisling an scleo na h-oidhche ; 
Thogail mo, chuirn measg an t-sloigh ; 
Chi sealgair mo chliu an soillse ; 
Ach tarruing an lann o m' thaobh, 
'S fuar leam am faobhar, a Mhuirn.* 

" Thainig i gu deurach mall, 
thaobh tharruing i'n lann. 
Eeubadh leis a brollach bàn. 
Thuit i, is sgaoil a ciabh air làr ; 
Thaom sios gu fuaimear an fhuil ; 
Bu dhearg a cruth air a laimh ghil." 

" Na clujnneam ni 's mò mu 'n òigh, 
Thuirt ceannard a' chomhraig an Eirinn ^ 
" Sith do dh'anam nan garbh sheod, 

Nach b^fhaoin gleus an iomakt lann. 

Siubhladh iad mu m' charbad mor, 

Faiceam an scleo air neoil nan gleann ; 

Bidh m' anam an comhstri treun, 

Mar thorrunn nan speur mo lamh. 

£i-sa mar ghath gealaich, a Mhuim, 

*N àm sealladh mo shùl bhi gearr, 

*N uair shuidhicheas m'anam as ùr, 

'S a dh'islicheas farum a* bhlàir. 

Gluaiseadh gach dream ; gluaiseadh comhrag, 

Freasdlaibh mor charbad nan triath, 

Cuir dà shleagh ri m* thaobh air chomhla ; 

Tog romham air chòh' an sgiath. 

Leanaibh na steud-eich air chomhnard, 

Tha 'n siubhal gu mòthar 's gu luath. 

Biodh m'anam an spionnadh le sòlas, 

'N uair dh*eireas a' chomhstri mu 'n cuairt" 

Mar thaomas sruth cobbarach liath 
chruaich iarnaidh Chromlaich aird, 
An torrunn a* siubhal 's an t-sliabh, 
*S a' chiar oidhche air leth nan carn, 
Is tannais fhuar nan snuadh glas 
A' coimhead o iomall nam fras, 
Cho garg, cho mor, cho borb, cho luath, 
Dh'imich cruadal siol na h-Eireann, 
An ceannard mar mhor-thorc a* chuain, 
A' tarruing nam fuar-thonn 'n a dheigh, 
A' taomadh a threunais mar stuaidh : 
Fo shiubhal chrithèadh an traigh. 

Chuala siol Lochlin am fuaim 
Mar shruth gàireach fuar a' gheamhraidh. 
Bhuail Suaran a sgiath gu luath, 

Thuirt ri mac Airne bha teann air, 

'' Cluinneam toirm air thaobh nam beann, 

Mar chuileig fheasgair nan cleas mall ; 

Siol Eirinn nan colg a t'ann, 

No doirionn nan sian 's a* choill, 

*S cosmhuil ri Gorm-mheall am fuaim, 

Mu'n eirich gaiUeann b! chuain ard. 

Gabh an t-aonach, mhic Airne, gu grad, 

Gabh fradharc air bad agus sliabh." 

Dh' fhalbh is thill e gealtach, dlù, 
Chite' claon a shùil 'n a cheann ; 
A chridhe clisgeadh r*a thaobh, 
A labhairt baoth, briste, mall. 

" Eirich-sa, shionaidh nan tonn, 
A shàr cheannaird nan donn sgiath, 
Chi mi sruth chiar-bheann nan tom, 
Chi mi sìol Eirinn *s an triath. 
Carbad ! carbad, garbh a' chòmhraig, 
Gluasad thar chomhnard le bàs ; 
Carbad cuimir luath ChuchuUin, 
Sàr-mhac Sheuma nan cruaidh chàs. 
Tha 'earr a' lùbadh sios mar thonn, 
No ceo mu thom nan carragh geur, 
Solus chlocha-buadh mu'n cuairt 
Mar chuan mu eathar 's an oidhche. 
Dhluthar faileusach an crann. 
Suidhear ann air chnaimhibh caoin, 
*S e tuineas nan sleagh a t'ann, 
Nan sgiath, nan lann, 's nan laoch. 
Ei taobh deas a' mhor-charbaid 
Chithear an t-each meanmnach, sèidear, 
Mac ard-mhuingeach, cliabh-fharsaing dorcka. 

Ard-leumach, talmhaidh na beinne ; 

*S farumach fuaimear a chos ; 

Tha sgaoileadh a dhosain shuas 

Mar cheathach air aros nan os ; 

Bu shoiUeir a dhreach, 's bu luath 

A Shiubhal ; Sithfada b'e ainm. 

Bi taobh eile charbaid theill 

Tha each fiarasach nan srann, 

Caol-mhuingeach, aigeanneach, brògach 

Luath-chosach, srònach nam beann. 

Dubh-sròngheal a b'ainm air an steud-eaoh, 

Làn mhile dh'ialla tana 

Ceangal a' charbaid gu h-ard, 

Cruaidh chabstar sholleir nan srian 

*N an gialaibh fo chobhar bàn ; 

Tha clocha boilsge le buaidh 

Cromadh suas mu mhuing nan each, 

Nan each tha mar cheò air sliabh 

A' giùlan an triath gu chliù. 

'S fiadhaiche na fìadh an colg, 

Co làidir ri iolair an neart ; 

Tha 'm fuaim mar an geamhradh borb 

Air Gorm-mheall mùchta fo shneachd. 

*S a' charbad chithear an triath 

Sàr mhac treun nan geur lann, 

CuchuUin nan gorm-bhallach sgiath, 

Mac Sheuma, mu'n eireadh dàn. 

A ghruaidh mar an t-iuthar caoin, 

A shùU nach b'fhaoin a' sgaoileadh ard 

Fo mhala chruim, dhorcha, chaoil ; 

A chiabh bhuidhe 'n a caoir m'a cheann 

Taomadh mu ghnuis àluinn an fhir, 

'S e tarruing a shleagh o chùL 
Teich-sa, shàr cheannaird nan long, 
Teich o'n t-sonn, 's e tigh'n a nall 
Mar ghaillinn o ghleann nan smth ! ^* 

" C'uin a thèich mi ? " thuirt righ nan long, 
*' C'uiù a theich Suaran nan donn sgiath ? 
Cuin a sheachnadh leam cunnart trom, 
Mhic Aime, bu dona riamh ? 
Dh'fhuiling mi gailleann nan speur 
Air cuan beucach nan geur fhras ; 
Dh'fhuiling mi còmhrag bu treun. 
C'uim an teichinn fein o*n chath, 
Mhic Aime, bu taise lamh ? 
Eiribh mo mhìlte air an t-sliabh, 
Taomaibh mar ghàirich eJ chuain, 
'N uair chromas an osag o'n nial, 
Eireadh Lochlin nan lann mu m' chruaìdh. 
Bithibh mar charragh an cois sàiV 
An talamh nan ràmh agam fein, 
A thogas an giubhas gu h-ard 
An comh-stri ri gaiUinn nan speur." 

Mar thoirm fhoghair o dhà bheinn, 
Gu chèile tharruing na suinn ; 
Mar shmth làidir o dhà chraig 
*G aomadh, taomadh, air an rèidh, 
Fuaimear, dorcha, garbh 's a* bhlàr 
Thachair Innisfàil is Lochlin. 
Ceannard a* spealt-chleas ri ceannard, 
Is duine 'n aghaidh gach duine : 
Bha cmaidh a' screadan air cruaidh, 
Bha clogaide shuas *g an sgoltadh, 
Fuil a' dortadh dlù mu'n cuairt, 

Taifeid a' fuaim air mm iuthar, 
Gathan a' siubhal ro' 'n speur. 
Sleagha bualadh' — tuiteara thalL 

Mar dhealain oidhche 's a' bheinn, 
Mar onfha beucach a* chuain, 
'N uair ghluaiseas an tonn gu h-ard, 
Mar thorrunn air cùl nan cruach, 
Bha gruaim is farum a' bhlàir. v 

Ged bhiodh ceud bard Ohormaic ann, 
'S an dàn a' togail a' bhlàir, 
Cha b'urrainn aithris ach gann 
Gach coluinn gun cheann, is bàs. 
Bu liònor bàs fhear is thriath, 
Am iuil a' sgaoileadh air an t-sliabh. 
Bi'bh brònach, a shiol nan dàn, 
Mu Shithàluinn nan garbh-thriath. 
Tog-sa, Eibhir, t'uchd bàn 
Mu shàr Ardan nan colg fiar ; 
Mar dhà eilid, thuit o'n bheinn 
Fo làimh Shuarain nan donn sgiath ; 
*N uair ghluais ro' mhilte gu treun, 
Mar thanas an speur nan nial, 
Tanas, a shuidheas an scleò, 
Leth-dheanta de cheò o thuath, 
'N uair dh'aomas maraiche, nach beò, 
Sealladh bròin air bhàrr nan stuadh. 

Nior chaidil do làmh ri d' thaobh, 
Thriath Innis nan caoin shian ; 
Do lann air astar nam faobh 
Mar dhealan a' lasadh gu dian, 
'N uair thuiteas an sluagh 's a' ghleann, 
Is aghaidh nam beann 'n an caoir. 

Shrann an Dubh-sròngheal thar seoid, 
Nigh Sithfada a bhròg am fuiL 
Luidh gaisgich 'n a dheigh gu leoir, 
Mar choill' air Chromla nan tuil, 
'N uair ghluaiseas osag ro' 'n f hraoch 
Le tanas f haoin na h-oidhche. 

Bi deurach air carragh nam fuaimy 
Nighean uasal Innis nan long ; 
Lùb do ghnuis àluinn thar chuan, 
Thus', a's gloine na taibhs' air thom, 
A dh'eireas suas gu mòthar mall, 
Mar ghath-grein' air samhchair nam beann; 
Thuit, 's ghrad thuit e 's a* bhlàr, 
Tha òig-f hear do ghraidh gun tuar 
Fo lainn Chuchullin bu shàr — 
Ciod dh'f hàg thu cho bàn *s cho fuar ? 
Cha ghluais e gu cruadal gu bràth, 
Oha bhuail e fuil ard nan saoi : 
Thuit Treunf hear, òg Threunf hear, gu bàs ; 
Oigh, cha'n f haic Jbhu do ghràdh a chaoidk 
Tha mhìolchoin a' caoineadh gu trom 
Aig baile, 's chi iad a thaibhse. 
Tha bhogha gun taifeid, 's e lom ; 
Air tom tha farum a' bhàis. 

Mar dh'aomas mìle tonn gu traigh, 
A ghluais fo Shuaran na dàimh : 
Mar thachras traigh ri mile tonn, 
Thachair Eirinn ri Suaran nan long. 
Sin far an robh guthan a' bhàis, 
Toirm gàire-cath is cruaidh, 
Sgiatha 's màile brist' air làr, 
Lann 's gach laimh, 'n a dhealan shuas. 

Fuaim a' bhlàir o thaobh gii taobh, 
Comhrag beucach, creuchdach, teth, 
Mar cheud ord a' bualadh baoth 
Caoir 'n teallach dearg ma seach. 
Cò sud air Lena nan sliabh ? 
Cò 's duirche 's a's fiadhaiche gruaim ? ' 
Cò 's cosmhuil ri nial bu chiar, 
Lann gach triath mar thein' air stuaidh ? 
Tha bruaiUean air aghaidh nan tom, 
Chrith carragh nan tonn air traigh. 
Cò th'ann ach Suaran nan long, 
'S triath Eirinn mu'n eireadh dàin ? 
Tha sùil nan slògh ag amharc claon 
Air suinn nach b'f haoin ag aomadh suaa 
Thuit oidhche air còmhrag nan laoch; 
Cheil comh-stri nan saoi gun bhuaidh. 
Air a' bheinn air fad an fhraoich 
Charnadh le Daorghlas an t-sealg, 
A leagadh le iomairt nan laoch, 
Mu 'n d' fhag iad aonach nan dearg. 
Bha ceud fear a' tional an fhraoich, 
Deich a' lasadh chaor-theine suas, 
Tri cheud a' taghadh chlacha caoin, 
Ceud a' cosgairt na sithinn gu luath ; 
Chiteadh ceò mu 'n cuairt is fleadh. 
*N sin thuirt ceann-uidhe na feile, 
Triath Eirinn an anam mhoir, 
E *g aomadh air sleagh ag eirigh, 
Ei mac Fhena, 'm bard bu chorr : 
" A Charuill o 'n àm o shean 
C*uim a sgaoil a' chuirm dhomh fein, 
Is righ Lochlin nan colg sean 

Air traigh EirinTi gun fhleadh 's a' bheìnn 

*S fada fiadh Lochlin o 'n laoch, 

À thalla faoin is fada thalL 

Thoir m* fhacal do'n t-saoi gun fhraoch ; 

Gairm ceannard nan long a nall ; 

Thigeadh o iomairt nan tonn 

Gu cuinn Eirinn nam fleadh fial ; 

Cluinneadh e fuaim nan tom 

'S a' choill 's an oidhche fo nial ; 

'S farumach, fuaimear a' ghaoth 

A tha taomadh o chuan fein. 

Moladh e clarsaiche caoin 

Is fonn na laoich 's a' bheinn." 

Ghluais CaruU, bu sheimh glòr ; 
Ghairm ceannard nan donn sgiath. 
" Eirich bhian nan torc mor, 
Eireadh Suaran, righ nan sliaj^h, 
Tha sòlas slige na feile 
Mu thriath Eirinn a's guirme sùiL" 

Fhreagair mar thoirm mhuchta, mhall 
Air Cromla, 'n uair mhosglas gaoth : 
" Ged thigeadh òighean Innis-fàil 
Le 'n lamhaibh bàn mar shneachda caoin, 
Am brollaich gheal ag eirigh ard, 
Sùile tlà ag iadhadh gaoil, 
An so a dheanadh Suaran tamh 
Mar mhìle creag an Lochlin àigh ; 
. An so, gu 'n tig dearrsa o 'n ear 
A shoillseadh Chuchullin gu bàs. 
Is taitneach gaoth Lochlin leam fhein, 
A thog beucail a' chuain mhoir, 
Labhairt measg nam bearta treun 

Le cuimhDe mo choille bu chorr, 
Coille Ghorm-mheall a b' uaine snuadh, 
A lùbas ma seach fo 'n ghaoith, 
Fuil chraobhach air sleagh nam buadh, 
Fuil thorc ciar nan confhadh baoth, 
Thoireadh Cuchullin domh cìs, 
Cathair Chormaic nan gorm sgiath ; 
Mur toir, 'n uair dh'ùraicheas stri, 
Bidh leam Fàl air uisg is sliabh." 

" 'S bronach an guth," thuirt am bard, 
^' A thug Suaran nan donn sgiath." 
** Is bronach dha. fein a mhain," 
Fhreagair mac Sheuma an triath. 
" CharuiU, tog do ghuth gu h-ard 
Air gach linn a bh'ann nach beò ; 
Caithear oidhche ann am min-dhàn : 
Faighear gairdeachas 's a' bhròn. 
'S iomadh saoi is òigh bu chaoin 
Ghluais o thùs an Innis-fàiL 
Is taitneach dàin air na laoich 
O thaobh Alba nam fuaim ard, 
*N uair dh'aomas farum na seilg 
Fo ghuth Oisein nan caomh-rann, 
'S a fhreagras aonach an deirg 
Sruth Chona nan toirm mall." 

Thuirt Carull, " 's an àm o shean, 
Thainig a nall neart a' chuain, 
Mile long air tuinn o 'n ear 
Gu TJllin ghuirm-ghlais nan stuadh 
Dh'eirich sinns'readh Innis-fail 
An coinneamh nam fear o thuath. 
Bha Cairbre, an garbh churaidh, ann. 

Is Cri-mor, a' b'àille do 'n t-sluagh. 
Dh'ùraich iad mu 'n tarbh bu bhàn, 
A chiteadh 'm beinn Ghulbuinn-sa" shuas, 
Leag gach f ear a chòir a b'fhearr, 
Ghluais am bàs o lanna cruaidh. 

Chaidh iad taobh ri taobh air ghleus, 
Is gheill dàimh a' chuain *s a' bhlàr. 
Co b' annsa na fir bu treun, 
Cri-mor is Cairbre bu shàr. 
B' f hearr nach cualas air tarbh rìamh 
Air Gulbuinn riabhaich an fhraoich. 
Chunnaic iad e anns an t-sliabh, 
'S dh'ùraich trom-dhorran nan laoch. 

Bhuail iad aig Lubar a chèile, 
Thuit Cri-mor air feur 'n a fhuiL 
Thainig Cairbre gu talla na feile 
Gu Braigh-soluis bu chaoin guth, 
Piuthar ghasd a' ghaisgich fein. 
Air Cri-mor bha fonn na h-òigh, 
Fear òg d'an robh diomhair a gradh, 
I deurach, 's e 'n comhrag an t-sloigh, 
A' feitheamh a phillidh o 'n bhlar ; 
Chiteadh o 'truscan uasal 
A h-uchd uaibhreach mar ghealach oidhch', 
'N uair bhios a h-iomall a' gluasad 
dhuibhre a tuair gu soiUse. 
Cho caoin ri clarsach a beul, 
'X àm togail nam fonn le bròn. 
Bu leath-sa an t-sùil mar reuL 

* C' uin a thig thu 'n a t'airm, a sheoid ? * 

* Gabhsa, Bhraigh-soluis,' thuirt Cairbre, 

* Gabh sgiath bhallach a' gharbh-chomhraig 

Tog suas 's an talla nach meirg i ; 

De na h-airm bu namhaid dhomhs' i' 

Bhuail cridhe bu tlà ri 'taobh. 

Dh'fhalbh a snuadh, is bhris i tro' 'n fhraoch, 

Fhuair i e marbh ; is dh'eug i 's an t-sliabh, 

'N so fein, a Ohuchullin, tha 'n ùir, 

'S caoin iuthar tha fàs o 'n uaigh. 

Bu ghlan thu, Bhraigh-soluis, o 'n mhuir, 

B' àille Cridh'-mor o chùl nan cruach. 

Cumaidh baird 'ur cuimhne araon, 

Fhad 's a thaomas an caol o chuan." 

" 'S binn do ghuth, a Charuill, dhomh fein," 
Thuirt triath Eirinn bu ghorm sùil ; 
" 'S binn d'fhacail, a bhaird, 's a' bheinn, 
Ag eirigh o àm nan cliu ; 
lad cosmhuil ri braon nan sian, 
'N uair sheallas a' ghrian air raon, 
Caol fhaileus a' siubhal air sliabh, 
'S an osag gu mall 'b gu caoin. 
Buail clarsach, mhic Fhena, buail ; 
Mol, a Charuill, mo luaidh, tha thall, 
Deo-ghreine Dhun-scathaich .nan stuadh, 
Ainnir bhraigh-gheal, nan rosg mall, 
Ise dh'fhag mi 'n Innis an t-sloigh, 
Og-bhean bhanail chorr mhic Sheuma. 
An tog thu aghaidh nan snuadh caoin 
'n charraig a* coimhead mo sheol ? 
Cha 'n fhaic thu ach a* mhuir fhaoin, 
Cha 'n e cobhar nan tonn do sheod ; 
Fag a* charraig, is oidhche mu 'n cuairt ; 
Tha osag nan cruach mu d' cheann. 
Cha till mi o achadh gun bhuaidh, 
Q 

Attì feadh 's a mhaireas an ruaìg 's a' ghleann. 
A ChonaiU, le eachdraidh air comhrag 
Cuir Ainnir nan triath air cùl ; 
Aille 'b gloine fo chiabh òr-bhuidh 
Nighean Shorghlain 's airde cliu." 

Fhreagair Oonall nan glòr mall : 
" Cuir faire air coigrich a' chuain, 
Cuir gaisgich *s an doire ud thall, 
Ag amharc air Suaran nan stuadh. 
Chuchullin, tha m' anam gu sith, 
Gu tighinn o Alba nam beaun 
Laoich ghasda le Fionnghal an righ, 
Ceann ghaisgeach an stri nan gleann." 

Bhuail e, le caismeachd, an sgiath. 
Dhlmich faire air thaobh nan sliabh, 
Luidh sloigh air aomadh fraoich 
Fo reula 's gaoth na h-oidhche ; 
Tanais churaidh thuit 's a' bhlàr, 
Neoil ghruamach mu 'n cuairt a' snamh, 
Is fada thall air samhchair Lena 
Chluinntear èigh a' bhàia 

DAN AN DEma 

[The Rev. John Smith, D.D,, minìster of Eilbrandon, and sub- 
sequently of Campbeltown, one of the most scholarly of Highland 
cler^men, published in 1787 a volume of Gaelic poetry, which 
he entitled Sean Dàna, or Ancient Poems, of Ossian, Orran, 
Ullin, etc. An English translation of these poems appeared 
preyiously. The extract selected is the piece known as Dàn an 
Deirg, the first and perhaps the best known poem in this 
collection. Dr. Smith was the author of several English works; 
but he is chiefly known and admired among his countrymen as 
the editor of Sean Dàna, the translator of the prophetical books 
of the Old Testament^ and the editor of the metrical version of 
the Psalms and Paraphrases in current use among Highlanders.] 

Feuch Dearg 's an doire 'n a aonar, 
'S e 'g eisdeachd ri caoirean na coiU ; 
Feuch taibhse Chrimin' air cheo-tràgha, 
'S na feidh 'n an tamh air Sgur-eild. 
An sealgair na sleibh cha taghail, 
Tha Deaig is a ghadhair bronach ; 
'S tha mìse le d' sgeula fo mhulad, 
Tha mo dheoir a' sruthadh an comhnuidh. 

'S AN là ud, bha Cumhall nan buadh 
Le cheol, is le shluagh air an leirg, 
(6e h-iosal fo chluainein an fheidh 
An diugh an Laoch treun ann am f eìrg, 
A leaba fo chòs nan clach, 
Am fasgadli na daraig aosda,) 
Bha laoich ri 'n sleaghan an taic, 
An suilean glaiste, 's an aghaidh aomta, 
Mor ghaisg' an Bigh's Innse-fàile, 

Tra sguab iad an àrach le cheile, 
Sheinn am Bard : — tra chnnnas bàrca, 
'S i seoladh gu traigh 'n a nial-eideadli. 

** 'S i long Innse-fàile ta ann, 
'S i lann a bhuail am beum-sgèith ud ; 
Grad-leumaibh, thar bharra nan tonn, 
Gu fonn an Eigh tha 'n a eigin." 

'S bu gharbh an doinionn à deas 
A' gleachd r'ar siul bhreid-gheal ; 
Tra thaom an oidhche 'n ar cò-dhail, 
Air cuan dòbhaidh nan tonna beucach. 

" CioD am fàth bhi 'g udal cuain, 
Is eilean fuar nan geodha crom, 
A' sgaoileadh a sgiath 'n ar coinneamh, 
Gu'r dion o dhoininn na h-oidhche ? 
Tha 6 crom mar bhogh' air ghleus, 
Hia e seimh mar uchd mo ghaoil, 
Ctdtheamaid an oidhche 'n a sgèith, 
lonad aoibhinn nan aisling caoin." 

'S chualas a' chomhachag à creig, 
'S guth bròin 'g a freagairt a h-uaimh ; 
Guth Dheirg, arsa Cumhall, 's e th' ann, 
A chaill sinn 's 'a chuai^ onfhach, 
Tra phill sinn o Lochlann nan crann 
'S gach doinionn gu teann 'g ar lèireadh, 
Thog tuinn an cinn ro' neoil, 
Dh' fhàs sleibhte ceo air an lear, 
'S a mhuir sholach, mholach, stuadh-ghlas 
A' luasgadh o noir gu near. 

" A Dheikg sin am barraibh nan crann, 
Is fann an iall ris an d'earb thu ; 
Mor-bheinn cha'n fhaic thu gu bràth ; 
Tha d' fhalt anrach air tuinn 'g a luasgadh.' 
— Is mor do bheud, a dhoinionn ; 
Togaibh, a thaibhse, leibh e." 
— ^Ach cha chual iad ar guth, arsa Cumhall, 
O's dubhach, a laoich, do chomhnuidh ! 

THAIBHSE bho Lochlann nan crann, 
A lean sinn gu teann thar chuanta, 
Ma 's sibh tha ga choimhead an sàs, 
Gte lionmhor, cha tàir sibh buaidh air. 
Thig Treunmor le dhoininn ro ghairg, 
Gu'r ruagadh 'n a fheirg, mar fhoghnan min ; 
Is marcaichidh Dearg air iomall a sgèithe, 
Le greadhnas gu clanna nan sion. 
— Cluinnear nuallan do bheoil, 
Ulainn, le seoid an àigh, 
O's aithne dhoibh uile t' èigheach, 
Innis gu d' thig Treunmor gun dàiL 

" Beannachd do t'anam, is buaidh, 
Ma *s carraig no uaimh do chomhnuidh ; 
I 's deacair leinn fhad 's tha thu uainn, 
Aig taibhse Lochlainn, 's a' chuan dhòbhaidh. 
Ma *s e cath thaibhse nan nial, 
No 'n iallach cruaidh tha 'g ad theanndach, 
Tha Treunmor a' teachd le lainn thana, 
'S le sgèith alluidh g* am fuadach'. 
Mar chrion-dhuilleach an daraich 
Air a chrathadh le sranna-ghaoth fàsaich, 

Buaigidh e 'n taibhse ga laath ; 
Beannachd is buaidh leat ad tràsa." 

" 'S gur ioghna leam f ein do ràite, 
Bhaird tìhumhaill, 's nach b'e àbhaist 
Laoich do thighe rìamh gu fagadh 
lad an caraid an uair gàbhaidh." 

Dh' aithnich Gealachas guth an Deirg, 
*S mar bu ghnà leis air an leirg, 
Binn e miolaran, 's thug leum gàbhaidh, 
Le mor aoibhneas ghios na tràgha. 
Mar shaighead o ghlacaibh an iubhair, 
Bha chasan a' siubhal nam barra-thonn ; 
'S b' aite leis na mac na h-eilde 
Dearg, 's e leum rì uchd a bhràghad. 

'S chunnacas sodan na dèise, 
Le solus bristeach nan reultan, 
Mac-samhuil coinneamh nan cairdean 
An tra tharlas doibh an cein-thir. 

'S ni 'm bu chuimhne le Dearg ar loingeas, 
Aig ro-mheud aighir 's a' shòlais. 
Mur tugadh Gealachas air laimh e 
Ghios na tràgha siar 'n ar cò-dhail. 

'S am beo dhuit, a Dheirg, a chaiUeadh 
An cuan salach nan garbh-thonn ; 
'S ioghnadh do theamadh o'n bhàs 
A shluig le ganraich a suas thu. 

Le tulgadh tuinn' air mo luasgadh, 
Bha mis' an oidhch' f huar sin gu latha ; 
Seachd gealaich, 's gach aon mar bhliadhna, 
Le 'n tràghadh 's le 'n lionadh chaidh tharam. 
Chaith mi 'n là ri manran ciuil, 
Ag eisdeachd nuallan thonn is ian ; 
'S an oidhch' an tiamh-chomhradh thaibhse, 
'6 èala' 'm foiU air eoin na tràghadh. 
!S neo-ghrad 's au àite so ghrian, 
Is mall-cheumach triall na gealaich ; 
A Eigh ChumhaiU, nach b' ioghnadh 
Gu b'fhaide gach mìos na bliadhna ! 
— ^Ach ciod so aobhar 'ur bròin ? 
Chi mi 'ur deoir a' sruthadh ; 
An e mo sgeul truaghsa dhuisg iad ? 
Is cruaidh leam gur cùis a's dubhaich' 1 
— Nach beo Cri-mora mo ghaoil ? — 
Og-bhean chaoin ! tha mise dubhach, 
Bho chunnas thu seoladh nan nial 
A dh' iadh mu sholus na h-oidhche, 
Tra dh' amhairc i nuas, tro 'n fhrois, 
Air gnuis fhoisneach na doimhna 

Chunnas i air chaochla dreach, 
'S a ciabha dearc a' sileadh dheur ; 
Dh' aithnich mi cruth mo ghaoil, 
'S an t-aobhar o'n chuan mu 'n d' eirich. 

'' Nach truagh leat mis' a Chii-mora, 

*M fag thu am onrachd an so mi ? " 

— Chuairtich òigh-thaibhs' i le 'n ceolan, 

Mar ghaoith bhronaich le 'n tuiteadh duUleach ; 

'S ni 'n cluii^nte gaoir eoin no tuinne, 
'N fhad 's a rinn an ceolan fuireacli. 

" Thig leinn, a Chri-mora, gun bhròn, 
Gu- talla nan oigheana fial, 
Far am bheil Suilmhalda le Treunmor, 
A' sealg feidh dhoilleir nan niaL" 

Ohualas a h-osna leoin, . 
' 'S i sealltuinn le bròn *n a deigh ; 
Sguir an ceol ; — an taibhse threig, 
'S dh* fhag mise leam fein deurach. 
Amhuil tonn air traigh leis f ein, 
'S am maraich ag eisdeachd o bhruth, 
Bha guth mo ghaoil 's i 'g am threigsinn : 
Mar aisling sealgair 's an èigh 'g a dhusgadh. 
Chuir mise 'n an deigh mo ghlaodh, 
Faoin mar uisge ri h-aonach ; 
Mar smùdan faoin an coillidh fhàs. 
Dh' fliag iad sgeir mi am aonar. 
O 'n òg-mhadainn gu dall-oidhche, 
Mo chaoidh o sin cha do sguir. 
— C'uin a chi mi rìs thu Chri-mora ì 
Bi 'm bheo, bidh mise fo eislean, 
Tha m' anam a' snamh an ceo ; 
Innsibh an doigh an d'eug i 

" An sgeula truagh tra fhuair do bhean, 
Tri làithe dhi 'n a tosd gun ghean ; 
Air a' cheathramh dh' iarr i 'n traigh ; 
Fhuaras i fein an àit a fir. 
Mar shneachda 's an fiiireach fhuar, 
Mar eal' air cuan na Lanna 

Fhuaras i le òighean a»gaoil 

A theirinn o chaochain nan sliabh, 

Le 'm mìn-bhas a' siabadh an deur, 

'S le 'n osnaich a' sèideadh an ciabh. 

— Le lic is gorm-fhòid na tràghadh, 

Thog sinn aite-comhnuidh do 'n mhnaoi, 

B' iomad òighe 's an là sin dubhach, 

'S bu tiamhaidh 'g a cumhadh gach aon : 

Amhuil ceol tanais ag eirigh 

Air cuilc na Leige mall. 

Air leam fein gu b' aoibhinn a cliu, 

B*e mo rùn e bhos is thall. 

— ^Ach ciod so 'n solus an Innse-fàil, 

O chrann-tàraidh an fhuathais ? 

Togaibh ar siuil ; taimibh ar raimh ; 

Grad ruitheadh ar bàrc thar chuanta." 

Sheid gaoth dhileas ar beann, 
'S cha b' fhann ar buillean 'g a comhnadli ; 
Sinn a' bualadh mhullach nan tonn, 
'S gach sonn is a shùil ri comhrag. 
— ^Bha uileann Dheirg air slios a sgèith, 
'S e sruthadh dheur a sios r'a taobh, 
'' Chi mi Dearg gu tiamhaidh tosdach, 
Ulainn nan teud, tog sprochd an laoich." 

Dàn Chaoilte. 

Ri linn Threin-mhoir nan sgiath, 
Ruaig Gaoilte am fiadh" mu Eite ; 
Thuit leis daimh chabrach nan cnoc, 
*S cho-fhreagair gach slochd d' a èighe. 

Chunnaic Min-bheul a gaol, 
'S le curach faoin chaidh 'n a dhàil : 
Shèid osna choimheach gun bhàigh, 
'S chuir i druim an aird air a bàrca. 

Chualas le Caoilte a glaodh, 
" A ghaoil, a ghaoil, dean mo chomhnadh." 
Ach thuirling dalla-bhrat na h-oidhche, 
'S dh' fhailnìch a caoi-chomhradh. 
Mar fhuaim sruthain an cein, 
BaiQÌg a h-èighe 'n a chò-dhail 
'S air madainn an onfha na tràgha, 
Fhuaras gun chàil an òg-bhean. 

Thog e 'n cois tràgha a leac, 
Aig sruthan bròin nan glas-gheugan ; 
Is eol do 'n t-sealgair an t-àite, 
'S mor a bhàigh ris an teas na greine. 

'S bu chian do Chaoilte ri bròn 
Feadh an lò an coillteach Eite ; 
'S f ad na h-oidhche chluinnteadh a leon; 
Chuireadh e air eoin an uisge dèisinn. 
Ach bhuail Treun-mor beum-sgèithe ; 
Le laochraidh bu treun Caoilte : 
Uigh air uigh phill a ghean, 
Chual e chliu, is lean e 'n t-seilge. 

Leam 's cuimhn', arsa Dearg, an laoch, 
Mar aisling chaoin a chaidh seach, 
Tra stiur e gu h-òg mi aig Eite, 
'S a fhliuch a dheur-shuil au leac. 

— Ciod fàth do thuiridh, a Chaoilte, 
C'uim am bheil t*aos-chiabha snitheach ? 
Freagradh dha sud bheireadh Caoilte, 
" Tha mo ghaol f o'n fhòid so 'n a luidhe." 
— ^A Chaoilte snaìgh dhomhsa bogha. 
" 'S ann fodha so tha mo ghaol-sa ; 
dean an t-àite so thaghal 
Mar roghainn o ruith an aonaich." 
'S na dh' iarras, a Chaoilt^, thugas ; 
Do chumha bu trìc ann am òran ; 
Nam biodh mo chliu-sa co mairionn, 
Is mi le m' leannan 's a' cheo ud ! 

Is dearbh leam gu bi sin mairioun, 
Arsa Cumball bu chaoin labhairt, 
Ach co sud, le 'n sgiathaibh gàbhaidh, 
Toirt a sholuis o'n cheud fhàire ? 
Sloigh Lochlaìnn, ma 's maith mo bheachd, 
A' cuartach* Innse-fàile le 'm feachd, 
'S an righ, bho ard-uinneig stuadhaich, 
Ag amharc oim', a chairde buadhach. 
Chi e sinn troi' dheoir, mar cheo, 
Ach thuit na deoir, is chi e 'n seol ; 
Tha aighear a' bruchdadh 'n a shùiL 
" Tha CumhaU am fagus le shiuil ! " 
Feuch Lochlann anuas nar cò-dhail, 
'S Armor rompa mar dhamh cròice ; 
Air traigh Eirinn a lamh, ge bras, 
Mise dh' fhuasgail o theanna ghlais. 
— Càireadh gach aon air a leis 
A lann ghlas, gu traigh 's e leumnaich ; 
Ouimhnicheadh gach aon a thapadh, 

Is mor-ghaisge laoch na Feinne. 
— SgaoU, a Dheirg, do sgiath leathan ; 
Tamiing, a Chaoirill, do gheal-chlaidhe, 
Crath, a Chonaill, do chraosnach, 
Is seinn, XJlainn, dàn Catha-baoisga 

Choinnich sinn Lochlann 's cha b' àgh dhiiii 
Sheas iad romhainn gu daingean làidir, 
Mar an darag air uchd Mheall-mhoir, 
Nach lùb air ailghios na garbh-ghaoith. 

Chunnàic Innse-fàil sinn 'g ar sàrach*, 
Bhruchd iad gun dàil gu'r comHnadh ; 
Sgapadh an sin Lochlann o chèile ; 
Shearg gach geug a bha beo dheth. 

Choinnich Armor 's righ Innse-fàile, 
'S ma choinnich bu ghàbhaidh an iomairt ; 
Sleagh an righ chaidh 'n uchd a mhor-fhir, 
Cha'n fhoghnadh a sgiath da tiughad. 

Ghuil Lochlann is Innse-fàil, 
Is ghuil na bha làth'r de'n Fheinn : 
Is sheinn a bhard gu ro thuirseach, 
Tra chunn' e gun deò cheann-feadbna. 

Cumhadh an Fhir mhoir ; no Tuireadh Armhoir, 

Bha t'airde mar dharaig 's a' ghleann. 
Do luaths mar iolair nam beann, gun gbeilt ; 
Do spionnadh niar osunn Loda 'n a fheirg, 
'S do lann mar cheo Leige gun leigheas. 
. O I 's moch do thuras gu d' neoil, 
Is òg leinn, a laoich, a thuit thu ; 
Co dh' innseas do'n aosda nach beo thu ; 
No co do t'òg-mhnaoi bheir furtachd ? 

Chi mi t'athair f o ^ire aois, 
Gu faoin an dochaa ri d' thigheachd ; 
A lamh àir a shleagh 's i air chrìth, 
'S a chèann liath, lom, mar chritheach 's an t-sine. 
Meallaidh gach neul a dhall-shùil, 
'S e 'n dùil gu faic e do bhàrca ; 
Thig deo-grein' air aghaidh aosda, 
'S a ghlaodh ri oigridh — '' Chi mi 'm bàta ! " 
— Seallaidh a chlann a mach air lear, 
Chi iad an ceathach a' seoladh ; 
Crathaidh esan a cheann liath, 
Tha osna tiamhaidh 's a ghnuis bronach. 

Chi mi Crimine is fiamh ghàir orr', 
A' saoilsinn bhi air traigh 'g ad f haicinn : 
A bile 'ri a suain a' cur failt ort, 
*S i le gairdeinibh ait 'g ad ghlacadh. 
Och ! òg-bhean, 's faoin do bhruadar ; 
An t-uasal gu bràth cha 'n fhaic thu ; 
Fad dhachaidh thuit do ghradh, 
An Innse-fàil fo smal tha mhaisa 
— Duisgidh tus' a Chrimine, 
*S chi thu gu robh t'aisling mealltach : 
Ach c' uin a dhuisgeas esan o shuain, 
No bhios cadal na h-uaighe criochnaicht : 
Fuaim ghadhar no buillean sgiath, 
Cha chluinneax na chria-thigh caòl ; 
'S a dh' aindeoin gach iomairt is seilg, 
Caidlidh 's an leirg an laoch. 

A shlol na leirge, na feithibh an treun, 
Guth seimh na maidne cha chluinn e ; 
'S a shiol nan sleagh, na h-earbaibh à chomhnadh. 

Cha dean èighe comhraig a dhusgadh. 
— Beannachd air anam an laoich, 
Bu gharg fraiJbh ri dol 's gach greis, 
Ard-righ Loi'eann, ceann an t-sluaigh, 
'S iomad ruaig a chuireadh leis. 
— Bha t'airde mar dharaig 's a' ghleann, 
Do luaths mar iolair nam beann, gun gheilt ; 
Do spionnadh mar osunn Loda 'n a fheirg, 
'S do lann mar cheo Leige gun leigheas. 

Chriochnaich sinn a chaol-chomhnuidh, 
'S dh* imich a shloigh thar tuinn ; 
Bha fuaim an òran tiamhaidh tinn, 
'S bu mhuladach air linn an croinn. 

B' amhuil am bròn is fead an aonaich, 
An cuiseig fhaoin nan gleanntaidh fàsa, 
Tra sheideas an osag an ula nan tuama, 
'S an oidhche mu 'n cuairt doibh samhach. 



Mab ghath soluis do m' anam f ein^ 
Tha Bgeula na h-aimsir a dh' fhalbh ; 
Mar ghathaibh soluis air aonach aoibhinn, 
'S giEtch ceum mu 'n cuairt doibh dorcha. 
— Ach 's dlù an aoibhneas do bhròn, 
Is dubhar a' cheo 'g an ruagadh ; 
TSì e greim orr' air sleibhtibh ard, 
Is bidh na gathanna graidh air am fuadach. 
— Is amhuil, mar sholus troimh neul, 
Gu m' anam thig sgeul an Deirg, 
Mac-sambuil an cath an Fhir-mhoir, 
M' anam mar sheol 's an doininn fheirgich. 

An talla stuadh-ghlas Innse-fàìl^ 
Chaith sinne mar b' àbhaist an oidhche, 
Chaidh 'n t-slige 's an t-oran mu 'n cuairt, 
^S cha bu dual duinn bhi gun aoidheachd. 
Glaodhan bròin, uair seach uair, 
Thainig gu 'r cluais air sgiath na gaoithe ; 
Dh' iarr Ulann is Suil-mhaith mu 'n cuairt. 
Chunnas Crimin' aig uaigh an laoich. 
— ^Nuair a thuit a h-Armor 's an truid, 
Thuit ise so dhubhar gèige ; 
Ach shnàig i 's an oidhche gus uaigh, 
Einn i.leaba gun luadh ri eirigh. 

Thog sinn leinn i gu f òil, 
Le 'r n-osna bhròin a' f reagairt d'a caoìdh ; 
Is thugas i gu teach Innse-fàil, 
Bu tiamhaidh dh' fhag sud an oidhche ! 

Ghlac Ulann fa dheireadh chruit-chiuil, 
'S gu ciuin farasda fòil, 
Dh' iarr e, feadh torman gach teud, 
Ceol eag-samhuil le mheoir. 

Sgeula Mhor-ghlain is Mhin^onn. 

Co so tuirling o'n cheo, 
'S a' dortadh a leoin air a' ghaoith ? 
I 's domhain a' chreuchd tha 'n a chliabh, 
'S is doilleir am fiadh ud r'a thaobh ! 
Sud taibhse Mhorghlain na maise, 
Triath Shli'ghlais nan iomadh sruth ; 
Thainig e gu Mor-bheinn le ghaol, 
Nighean Shora bu chaoine cruth. 
Thog esan r'ar n-aonach gun bhàigh, 

Is Min'onn dh' fhag e 'n a tigh ; 
Thuirling dall-cheo le oidhche nan nial, 
Dh' èigh na sruthaidh ; — shian na taibhse. 

Thug an òg-bhean sùil ris an t-sliabh, 
Is chunnacas le' fiadh tro'n cheo ; 
Tharruing i 'n t-sreang le rogha beachd ; 
— ^Fhuaras an gath an uchd an òig ! 

Chàirich sinn 's an tulaich an laoch, 
Le gath is cuibhne 'n a chaol-tigh. 
B' àill le Min'onn luidhe f a fhòid, 
Ach phill i gu bronach dhachaidh. 
Bu trom a tuirse 's bu chian ; 
Ach sruth bhliadhnuidh ghlan uaip e : 
'S tha i nis subhach le òighean Shora, 
Mur cluinntear a bròn air uairibh. 

Co so tuirling o'n cheo, 
'S a' dortadh a leoin air a' ghaoith ? 
I *s domhain a* chreuchd tha 'n a chliabh. 
'S is doilleir am fiadh ud r'a thaobh ! 

Air leam gu do shoillsich an là, 
Arsa Cumhall na h-àbhaist fheil, 
Gabh, Ulainn, do dheagh long, 
'S thoir an òigh gu f onn f ein ; 
'S gu deabadh i ris mar a ghealach, 
Tra sheallas i farasd' o neulaibh. 

" Mile beannachd orts', a ChumhaiU, 
Fhir a chuidicheadh gach feumach ; 
Ach ciod a dheanams' am thìr f ein, 
Far an dean gach ni mo lèireadh ? 
Gach doire, gach coire, *s gach eas, 
Bheir am chuimhne cneas mo gbraidh ; 

B' fhearr a bbi le d' òigbean fein, 

O's mor am feile ^s am bàigb. 

An sin an oìgridb nacb b' fbiu leam, 

Cba 'n fhaic mo sbùile ni 's mò ; 

'S ma tbeir aon diu, C' àit am bbeil t'Armor ? 

Cha chluinn mi gu bràtb an combradh.'' 

'S thug sinne leinn Crimine, 
'S tbug sinn a bos mìn.do Dbearg; 
Ach ge b' fhuranach ar n-òigbean 
Bha i bronacb leo air uairibb. 

• • • • • 

Chuala gach easan a leon, 
Bu gbearr a lò, 's bu dubb a sgeula. 

'S la dbuinn a' fiadbacb na Leana, 
Chunnas loingeas breid-gheal crannach ; 
Sbaoileas gu'm b'e Locblann a dh'eirichy 
A thoirt Chrimin' air eigin thairìs. 
Sin 'n uair thuirt Conan crion, 
' 'S coma leam stri gun f bios c'arson ; 
Feuchaibh an toìseacb le suim 
Ciod an run am bheil dbuinn a' bhean. 
Deargamaid falluinn a fir 
Am fuil tuirc 's an f bireacb ard ; 
Giulaineamaid e lis an riocbd mairbb, 
'S chi sibbse ,ma's fior a gradh." 

Dh'eisd sinne, 's b'aitbreacb leinn, 
Combairle Cbonain a' mhi-àigh. 
liCag sinn an torc nimbe borb 
Anns a' cboillidb dlù do'n tràigh. 
" Cumaibh riums' e," deir Conan crion ; 
* 'S d'a dbitb, mo làmb, gu'm bi'n ceann." 

R 

Chomhdaich sinn Dearg leis an f hoil^ 
% thog ednu air ar muin an laoch ; 
A righ I bu tìamhaidh trom ar ceòl 
'G a ghiulan an cò-dhail a ghaoiL 
Buith Conan le bian an tuiro 
(Bha e tìtheach chum uilc a ghnà) — 
** Le m' lainn thuit an torc a lot t'f hear^ 
'N uaìr bhrist a shleagh air cheum fàs I* 

Chuala Crimin' an sgeul ; 
Xs chunnaic i 'n cruth èig a Deaig ; 
Dh*fhàs i mar mheall eigh 's an fhuachd, 
Air Mora nan cruaidh learg. 
TamuU dhi mar sin 'n a tamh^ 
Ghlae i 'n a laimh inneal-ciuiL 
Mheath i gach cii' ; ach cha d'f huiling 
Sinn do Dhearg e chorrach' air uilinn. 

Mar bhiim-ghuth eala 'n guin bàis, 
No mar cheolan chaich mu'n cuairt di, 
A' gairm an taibhse bho lochan nan nialy 
'G a giulan air sgiathaibh gaoithe; 
B'amhuil edn caoidh Chrimine, 
'S a Deaig 'n a shìneadh dlù dhi 



Caoibh Chbimikb. 

^ thaibhse ! bho airde nan nial 
Cromaibh a dh'iarraidh 'ur Deirg ; 
Is tbigibh, òighean an Trein, o'r tall% 
Le ùr-f halluinn leibh do m' ghradh. 

•* O'niine, Dheirg, on robh ar crì' 
Air an sniomh co dlù 'n ar com ? 
Is c'uim* a spìonadh thusa uam, 
'S an d'f hàgadh mise gu truagh trom f 
Mar dhà lus sinn 's an drùchd ri gàìrey 
Taobh na creìge 'm blàs na greine, 
Gun f hreumh air bith ach an aon, 
Aig an dà lus aobhach aoibhinn. 

" Sheun òìghean Ohaothain na luia^ 
Is boidheach, leo fein, am fàs ! 
Sheun is na h-aighean eutrom ; 
GreA. thug an torc do aon diu' 'm bàs. 
Is trom trom, 's a cheann air aomadh ; 
'K t-aon lus f aoin tha fathasd beo, 
Mar dhuiUeach air seargadh 's a' glrrein— 
! b'aoibhinn bhi nis gun deo. 

" Is dh'iadh orm oidhche gun chrioch ; 
Thuit gu sior mo ghrian fo smaL 
Moch bu lannair air Mor-bheinn a snuadh, 
Ach anmoch chaidh tual an car. 
'S ma threig thu mi, sholuis m'aigh ! 
Tha mi gu la bhràth gun ghean. 
Och ! mur eirich Dearg o phràmh, 
Is duibh-neul gu bràth a bhean ! 
'S duaichnidh do dhreach ; fuar do chrì' ; 
Gun spionn' ad làimh, no cH ad chois. 
Och I 's balbh do bheul a bha binn ; 
Och ! 's tinn leam, a ghraidh, do chor I 
Kis chaochail rugha do ghruaidh, 
Fhir nam mor-bhuadh anns gach cath, 
'S mall, mar na cnuic air 'n do leum, 
A' chas a chuir eilde gu siad ! 



Digitized'by 



Google 



260 Dàn an Deirg, 

" Is b'annsa Dearg seach neach fo 'n ghrein o I 
Seach m* athair deurach, 's mo mhathair chaomh, 
Tha *n suil ri lear gu tric *s an eigheach ; 
Ach b' annsa leamsa dol eug le m' ghaol. 

** Is lean mi 'n cein thar muir is glinn thu, 
'S laidhìnn sinte leat 's an t-slochd ; 
1 thigeadh bàs no torc do m* reubadh, 
Ueo 's truagh mo chàramh fèin an nochd, 

'^Is rinneadh leaba dhuinn an raoir, 
Aìr an raon ud cnoc nan sealg ; 
*S ni 'n deanar leab* air leth an nochd dhuinn, 
'S ni 'n sgarar mo chorp o Dhearg. 

"Tuirlibh, o thaibhse nan nial, 
O ionadan fial nam flath ! 
Tuirlibh air ghlas-sgiathaibh 'ur ceo, 
Is glacaibh mo dheo gun athadh ! 

" Oighean tha 'n tallaibh an Trein, 
DeiLbhibh ceo-eideadh Chrimine ; 
Ach 's annsa leam sgiobul mo Dheirg ; 
A'd sgiobuls', a Dheirg, biom ! " 

Is mhothaich sinn 'g a treigsinn a guth, 
Mhothaich sinn gun lugh' a meoir. 
Thog sinn Dearg, ach bu ro-anmoch ; 
Orimine bha marbh gun deo. 

Thuit a* chlàxsach as a laimh ; 
Dh'imich 's an dàn a h-anam. 

Thaisg an laoch i air an traigh, 
Le Crimora, a cheud ghradh ; 
Is dh' uUaich e 's an àite cheudna 
An leac ghlas fo 'n laidh e fein. 

^ chaicDi dithis deìch samhraidh mn 'n cuairt, 
Is dithis deich geamhraidh le 'm fuachd o sin ; 
An cian ud tha Deatg 'n a uaimh, 
'S cha 'n eisd e ach fuaim gun ghean; 
'S tric mis' a' sèinn da tra nòin, 
'S Crimin' air a ceo-doillaa 

